
Această carte este dedicată tuturor acelora 
dintre voi care, dorindu-vă iluminarea 
şi o stare de bine, v-aţi pus întrebări la care a 
răspuns această carte; şi celor patru 
dintre încântătorii noştri copii, care sunt exemple vii 
ale lucrurilor pe care le ilustrează 
această carte: Laurel (8 ani); Kevin (5 ani); Kate (4 ani) si Luke (1an), 
care nu pun încă întrebări, pentru că nu au apucat încă să uite. 


Și aceste învățături sunt în mod special 
dedicate Louisei Hay, a cărei dorinţă de a 
întreba şi de a învăţa - şi de a răspândi peste 
tot pe această planetă - principiile binelui, au 
condus-o la a crea Compania Hay House, prin 
care a făcut posibilă răspândirea în lume a unei 
bucurii atât de mari. 

Cuvânt înainte 


De Neale Donald Walsch, autorul bestsellerelor 
Conversaţii cu Dumnezeu şi 
Acasă cu Dumnezeu într-o viată care nu se sfârşeşte niciodată 


Asta este. lată, nu mai trebuie să mergeţi mai departe. 

Lăsaţi jos toate cărţile, retrageţi-vă de la toate seminariile sau workshop- 
urile, şi spuneţi-i consilierului vostru personal că nu îl veţi mai suna de acum 
înainte. 

Pentru că aici este tot ceea ce aveţi nevoie să ştiţi despre viaţă şi cum 
funcţionează. lată, sunt aici: regulile de circulaţie pentru această călătorie 
extraordinară, toate instrumentele cu care să creaţi experienţele pe care le- 
aţi dorit din totdeauna. Nu trebuie să mai faceţi nici-un pas mai departe. 

Intr-adevăr, uitaţi-vă la ceea ce aţi realizat deja. 

Doar priviți. 

Vreau să spun, chiar acum, uitaţi-vă la ce ţineţi în mână. 

Voi aţi făcut asta. Voi aţi pus această carte acolo unde se află acum, în 
faţa ochilor voştri. Voi aţi manifestat-o, din senin. Chiar şi acest simplu fapt 
este o dovadă că această carte are putere. 

Inţelegeţi? Nu, nu, nu săriţi peste asta. Este important să auziţi aceasta 
cu adevărat. Vă spun că ţineţi în mână chiar cea mai bună dovadă pe care 
v-aţi putea-o oferi, că Legea Atracţiei este adevărată, este eficientă şi 
produce rezultate palpabile în lumea fizică. 

Să vă explic. 

Undeva adânc, în cotloanele conştiinţei voastre, într-un loc important al 
minţii voastre, v-aţi propus să primiţi mesajul acestei cărţi, sau altfel 
această carte nu ar fi ajuns niciodată la voi. 

Acesta nu e un lucru lipsit de importanţă. Este chiar important. Credeţi- 
mă, este important. Pentru că sunteți pe punctul de a crea exact ceea ce ați 
intenționat să creați: o schimbare majoră în viaţa voastră. 

Aceasta era intenţia voastră, nu-i aşa? Sigur că da. Ceea ce apare pe 
măsură ce citiţi aceste cuvinte nu s-ar petrece dacă nu v-aţi fi orientat 
atenţia asupra unei dorinţe profunde de a vă ridica la un alt nivel experienţa 
vieţii de zi cu zi. Aţi vrut să realizaţi aceasta de multă vreme. Singurele 
întrebări pe care le aveaţi erau: Cum? Care sunt regulile? Care sunt 
instrumentele necesare? 

Ei bine, iată-le. Le-aţi cerut, le aveţi. Şi apropo, aceasta este chiar prima 
regulă. Obţineţi ceea ce cereţi. Dar e mai mult decât atât - cu mult mai 

mult. Şi exact pentru asta e această carte extraordinară. lată, nu numai că 
veţi primi nişte instrumente uluitoare, ci veți; fi învățați si cum să le folosiți. 

V-aţi dorit vreodată ca atunci când vi s-a dat viaţa, să fi primit şi 
manualul cu instrucţiunile de folosire? 

Ei da, bună dorinţă. Acum s-a împlinit. 

Trebuie să le mulţumim lui Esther şi Jerry Hicks pentru aceasta. Şi, 
desigur, lui Abraham. (Ei vă vor spune totul despre cine este el în acest text 
fascinant şi plin de viaţă care urmează.) Esther şi Jerry şi-au devotat viaţa 
bucuriei de a împărtăşi mesajele minunate care le-au fost transmise de 
către Abraham. Îi admir şi îi iubesc foarte mult pentru aceasta; şi le sunt 
foarte recunoscător, pentru că sunt într-adevăr nişte oameni extraordinari 
care şi-au asumat sarcina de a aduce glorie misiunii în care ne-am înscris cu 
toţii: a trăi şi experimenta gloria a ceea ce suntem noi cu adevărat şi a 
însăşi vieţii. 

Ştiu că veţi fi foarte impresionați şi binecuvântaţi de ceea ce veţi 
descoperi aici. Ştiu că citind această carte veţi ajunge la un punct de 
cotitură în viaţa voastră. Aici se află nu numai descrierea celei mai 
importante legi a universului (cu adevărat singura de care veţi avea nevoie 
să ştiţi), dar şi o explicaţie lesne de înţeles a mecanicii vieţii. Acestea sunt 
informaţii care vă ţin cu răsuflarea tăiată. Sunt date monumentale. Sunt 
nişte revelații sclipitoare. 

Sunt puţine cărţile despre care aş spune ceea ce urmează să spun. Cititi 
fiecare cuvinte! de aici, şi faceţi tot ceea ce vă spune această carte. Ea 
răspunde tuturor întrebărilor pe care vi le-aţi pus cu sinceritate în inima 
voastră. Aşa că - pot fi direct? - fiţi atenţi. 

Această carte este despre cum să fiți atenţi, şi dacă sunteţi atenţi la 
modul în care sunteţi atenţi, fiecare intenţie a voastră se poate concretiza - 
şi aceasta vă va schimba viaţa pentru totdeauna. 


Neale Donald Walsch 

Prefaţă 


de Jerry Hicks 


Această zguduitoare filozofie a spiritualităţii practice pe care sunteţi pe 
punctul de a o descoperi ne-a fost revelată pentru prima dată lui Esther şi 
mie în 1986, ca răspuns la o listă foarte lungă de întrebări care fuseseră fără 
răspuns timp de mulţi ani. 

În aceste pagini veţi găsi elementele de bază ale învățăturilor lui 
Abraham aşa cum ne-au fost spuse cu iubire chiar în primele zile ale 
interacțiunilor noastre cu ei (vă rog să observați că în spatele numelui 
singular Abraham se află un grup de entităţi iubitoare, de aceea ne vom 
referi la ele folosind pluralul). 

Inregistrările din care a rezultat aceasta au fost publicate pentru prima 
dată în mod oficial în 1988 ca parte a unui album ce conţinea înregistrarea 
pe casete a zece Subiecte speciale. Dar de la acel moment, multe aspecte 
ale învățăturilor fundamentale ale lui Abraham au apărut sub diverse forme, 
ca şi cărţi, CD-uri, DVD-uri, cărţi de joc, calendare, articole, emisiuni radio şi 
de televiziune, precum şi publicate de alţi autori de succes, care au 
încorporat învăţăturile lui Abraham în lucrările lor. Totuşi, niciodată până la 
această carte, nu au mai fost publicate aceste învățături în întregime într-un 
singur volum. 

(Dacă doriţi să ascultați una dintre înregistrările originale din această 
serie, puteţi descărca gratuit /ntroducerea la învățăturile lui Abraham, care 
are o durată de 70 de minute, de pe website-ul nostru: www.abraham- 
hicks.com). 

Această carte a luat fiinţă prin transcrierea setului nostru de 5 CD-uri, din 
Setul introductiv din învăţăturile elementare ale lui Abraham şi apoi 
rugându-l pe Abraham să revizuiască conţinutul pentru a-i îmbunătăţi 
oralitatea. De asemenea, Abraham a adăugat câteva noi pasaje de dragul 
clarităţii şi continuității. 

Milioane de cititori, ascultători şi spectatori s-au bucurat de informaţiile 
valoroase primite prin aceste învățături. lar Esther şi cu mine suntem 
încântați să vă oferim, sub forma acestei Legi a Atractiei, învăţăturile 
elementare originale ale lui Abraham. 

Dar cum este această carte comparativ cu o alta, tot a lui Abraham, Cere 
şi ti se va da? Ei bine, Legea Atractiei poate fi considerată ca fiind elementul 
primordial din care au apărut toate celelalte învățături. De asemenea, Cere 
şi ți se va da poate fi considerat ca fiind cel mai comprehensiv volum din 
primii 20 de ani de învățături ale lui Abraham. 

Reluarea acestui material care îţi schimbă viaţa, în cadrul procesului de 
pregătire a publicării acestei cărţi a fost o minunată experienţă pentru 
Esther şi pentru mine, deoarece ni s-au reamintit aceste legi simple şi 
elementare pe care Abraham ni le-a explicat efectiv cu câţiva ani în urmă. 

Din momentul primirii acestui material, Esther şi cu mine ne-am străduit 
să aplicăm în viaţa noastră ceea ce am învăţat despre aceste Legi, şi 
minunata evoluţie a vieților noastre este uluitoare. Am crezut pe cuvânt tot 
ceea ce a spus Abraham, deoarece tot ceea ce ne-a spus avea atât de mult 
sens pentru noi, dar posibilitatea de aplicare a acestor învățături a fost deja 
dovedită în experienţele noastre de zi cu zi. Şi acum, cu o nemărginită 
bucurie vă putem spune, din propria noastră experienţă: Funcţionează! 


(nota editorului: Vă rugăm să rețineți că nu întotdeauna există cuvinte 
care să descrie cu acuratete gândurile şi percepțiile lui Esther, de aceea 
uneori ea alcătuieşte noi combinaţii de cuvinte sau foloseşte cuvinte 
obişnuite dându-le noi înțelesuri cu scopul de a exprima noi moduri de a 
privi viața). 

PARTEA | 


CALEA NOASTRĂ CĂTRE EXPERIENŢA LUI 
ABRAHAM 


INTRODUCERE 


de Jerry Hicks 


Am scris cartea aceasta pentru a vă prezenta Legile Universale şi 
procesele practice care vă vor ghida clar şi precis spre realizarea stării 
voastre naturale de bine. Citind această carte veţi experimenta într-un mod 
unic şi benefic primirea unor răspunsuri precise şi pline de forţă la 
întrebările pe care le-aţi adunat de-o viaţă. Şi utilizarea cu succes a acestei 
filozofii bazată pe bucurie a spiritualităţii practice vă va ajuta de asemenea 
în a-i ghida pe ceilalţi să trăiască viaţa pe care ei o consideră a fi perfectă. 

Mulţi oameni mi-au spus, în multe feluri, că întrebările mele le reflectau 
pe ale lor. Şi astfel, pe măsură ce veţi experimenta claritatea şi strălucirea 
răspunsurilor lui Abraham, nu numai că veţi începe să simţiţi o adevărată 
satisfacţie că în sfârşit întrebările puse timp îndelungat şi-au primit 
răspunsul, dar probabil că veţi descoperi, aşa cum noi (Esther şi cu mine) 
am descoperit, un entuziasm nou pentru a vă trăi viaţa. Şi pe măsură ce 
începeţi să aplicaţi procesele practice oferite aici, cu această nouă viziune 
asupra vieţii, veţi descoperi că puteţi crea în mod deliberat pentru voi, tot 
ceea ce vreţi să faceţi, să fiţi sau să aveţi. 

Mie mi se pare că viaţa mea, de când îmi aduc eu aminte, a generat un 
curent de întrebări aparent fără sfârşit, la care nu am fost capabil sa găsesc 
răspunsuri satisfăcătoare, pentru că eu îmi doream cu tărie să descopăr o 
filozofie de viaţă care să se bazeze pe adevărul absolut. Dar odată cu 
apariţia lui Abraham - revelând puternicele legi ale universului, împreună cu 
procesele efective care ne-au ajutat să transformăm ideologia şi teoria în 
rezultate practice - am ajuns să îmi dau seama că acel curent stabil de cărţi, 
profesori şi experienţe de viaţă cu care m-am întâlnit în drumul meu, erau 
paşii perfecţi pe calea descoperirii lui Abraham. 

Îmi place să mă gândesc la oportunitatea pe care o aveţi şi voi acum 
citind această carte, de a descoperi voi înşivă valoarea a ceea ce oferă 

Abraham, pentru că eu ştiu că aceste învățături ne-au îmbogăţit experienţa 
noastră de viaţă. De asemenea, sunt conştient că nu aţi ţine acum în mână 
această carte dacă propria voastră experienţă de viaţă nu v-ar fi pregătit 
deja (aşa cum m-a pregătit pe mine) să primiţi aceste informaţii. 

Sunt nerăbdător să vă scufundaţi în această carte pentru a descoperi 
aceste legi simple dar pline de forţă şi procesele practice pe care vi le oferă 
Abraham, astfel încât să puteţi începe să atrageţi în mod voit ceea ce vă 
doriţi, şi astfel să lăsaţi să plece ceea ce nu vă doriţi. 


Un curent stabil de grupuri religioase 

Părinţii mei nu erau nişte oameni religioşi, aşa că nu prea înţeleg de ce 
eu am simţit aşa un imbold puternic de a găsi o biserică şi de a mă 
conforma prescripţiilor sale, dar pe măsură ce creşteam, această forţă din 
mine devenea tot mai puternică. Poate era o încercare de a umple 
adevăratul vid pe care îl simţeam foarte adânc în mine, sau poate că era din 
cauză că mulţi oameni din jurul meu îşi demonstrau fervoarea religioasă şi 
siguranţa că ei descoperiseră adevărul. 

In timpul primilor 14 ani de viaţă am locuit în 18 case in şase state, aşa 
că am avut ocazia să evaluez o gamă largă de filozofii, în orice caz, am mers 
în mod sistematic din biserică în biserică, sperând de fiecare dată din toată 
inima că în spatele acestor uşi voi găsi ceea ce căutam. Dar pe când 
treceam de la un grup religios sau filozofic la altul, dezamăgirea mea 
creştea pe măsură ce fiecare afirma că ei sunt cei îndreptăţiţi, declarând în 
acelaşi timp că toţi ceilalţi greşesc, în acest mediu, cu inima scufundându- 
mi-se iar şi iar, ştiam că nu găsisem încă răspunsurile pe care le căutam. 
(Abia după ce am descoperit învăţăturile lui Abraham am fost în stare să 
înţeleg şi să nu mai am nici-o emoție negativă vis a vis de aceste aparente 
contradicții filozofice). Şi astfel, căutarea mea a continuat. 


O tablă Ouija spune alfabetul 


Deşi nu avusesem niciodată nici-o experienţă personală cu o tablă Ouija, 
aveam totuşi păreri negative despre ea. Credeam că era, în cel mai bun caz, 
doar un joc, şi, în cel mai rău caz, o păcăleală totală. Aşa că în 1959 când 
prietenii mei din Spokane, Washington, mi-au prezentat ideea de a ne juca 
cu tabla, am respins-o imediat ca fiind ridicolă. 

Dar, fiindcă prietenii mei insistau, şi pentru că era pentru prima dată 
când aveam o experienţă personală cu ea, am văzut cu ochii mei că apărea 
un fenomen adevărat. 

De aceea, fiindcă încă eram în căutarea răspunsurilor la lista mea de-o 
viaţă cu întrebări, am întrebat tabla: „Cum pot să devin cu adevărat bun?” 
La început, cu o viteză dramatică, a spus toate literele alfabetului, apoi 
planşeta a indicat C-I-T-E-Ş-T-E. 

„Ce să citesc?” am întrebat. Mi-a răspuns C-Ă-R-Ţ-I. Şi apoi, când am 
întrebat „Ce cărţi?” mi-a răspuns (din nou cu acea viteză dramatică de la 
început): ORICEŞITOTULDEALBERTSCHWEITZER. Prietenii mei nu auziseră de 
Albert Schweitzer, şi cum eu nu ştiam decât foarte puţine despre el, 
curiozitatea mea a fost cel puţin trezită, dacă nu mai mult, şi m-am hotărât 
să fac unele cercetări pentru a afla mai multe despre acest om care tocmai 
ajunsese în câmpul conştiinţei mele în acest mod cu adevărat extraordinar. 

În prima bibliotecă pe care am găsit-o, am descoperit o selecţie largă de 
cărţi scrise de Albert Schweitzer, şi le-am citit pe toate în mod sistematic. Şi 
deşi nu pot spune că am descoperit vreun răspuns anume la lunga mea listă 
de întrebări, cartea lui Schweitzer În căutarea lui Isus ca personalitate 
istorică m-a făcut în mod special să înţeleg că erau mult mai multe moduri 
de a privi lucrurile decât eram eu dispus să iau în seamă. 

Entuziasmul meu pentru ceea ce speram să fie o fereastră către o 
puternică iluminare şi către răspunsuri la toate întrebările mele a fost în cele 
din urmă distrus, deoarece nu am găsit nici acea puternică iluminare din 
partea tablei Ouija, şi nici răspunsuri la toate întrebările mele, dar a trezit cu 
siguranţă în mine înţelegerea faptului că exista disponibilă o cale de 
comunicare inteligentă, despre care nu credeam că este cu putinţă înainte 
de a o fi experimentat eu însumi. 

Tabla Ouija nu funcţiona deloc pentru mine atunci când o foloseam de 
unul singur, dar am folosit-o pentru sute de oameni în călătoriile mele 
pentru distracţie, şi am găsit trei oameni care au avut succes cu ea. 
Împreună cu nişte prieteni din Portland, Oregon (pentru care tabla funcţiona 
perfect), am „vorbit” sute de ore cu ceea ce credeam a fi fiinţe care nu erau 
fizice, materiale. Ce paradă interesantă de pirați, preoţi, politicieni şi rabini 
au discutat cu noi! Era cam la fel cu conversațiile fascinante pe care le poţi 
avea la petreceri, cu indivizi oferind o largă varietate de atitudini, inteligenţe 
şi stiluri de viaţă. 

Trebuie să spun că nu am învăţat nimic de valoare de la acea tablă, ceva 
care să pot folosi în propria mea viaţă - sau care să vreau să învăţ pe 
altcineva - aşa că într-o zi pur şi simplu am aruncat-o şi acela a fost sfârşitul 
acelei etape în care eram, mă interesa sau foloseam tabla Ouija. 

Cu toate acestea, această experienţă remarcabilă - mai ales cu acea 
inteligenţă care m-a încurajat să citesc cărţi - nu numai că a trezit în mine 
înţelegerea faptului că există mult mai multe „acolo” decât pricepeam eu în 
mod obişnuit, dar de asemenea a provocat în interiorul meu o dorinţă şi mai 
puternică de a găsi răspunsuri. Am ajuns să cred că era posibil să am acces 
la o inteligenţă care avea răspunsuri practice la întrebările despre cum 
funcţionează Universul, de ce suntem aici cu toţii, cum putem să avem vieţi 
mai pline de bucurie, şi cum putem să ne îndeplinim scopurile pentru care 
ne aflăm aici. 

Gândeşte şi devino bogat 

Poate că prima mea experienţă în găsirea răspunsurilor practice la lista 
mea în creştere de întrebări a avut loc atunci când am descoperit o carte 
fascinantă pe când dădeam concerte într-o serie de colegii şi universităţi în 
1965. Cartea stătea pe o masă de cafea într-un hol al unui hotel micuţ, 
undeva în Montana, şi îmi amintesc cum am simţit născându-se în mine o 
senzaţie contradictorie în timp ce o ţineam în mână şi citeam cuvintele de 
pe prima copertă: Gândeşte și devino bogati, de Napoleon Hill. 

Titlul era şocant pentru mine, deoarece eu, la fel ca mulţi alţii, fusesem 
învăţat să îmi susţin impresiile negative despre oamenii bogaţi ca o 
justificare pentru lipsa mea personală de resurse uşor dobândite. Totuşi, era 
ceva în mod incontestabil incitant legat de această carte, şi după ce citisem 
abia 12 pagini, mi se ridicase părul pe mine şi mă treceau fiori pe coloană. 

Acum am ajuns să înţelegem că aceste senzaţii fizice, viscerale sunt 
dovezi care confirmă că suntem pe calea către ceva extrem de valoros, şi 
chiar şi atunci am simţit că această carte trezise în mine cunoaşterea 
faptului că gândurile sunt importante şi că experienţa vieţii mele reflectă 
într-un fel conţinutul gândurilor mele. Cartea era interesantă şi incitantă, şi 
îmi inspira dorinţa de a urma sugestiile care erau oferite - şi aşa am şi făcut. 

Folosirea învăţăturii respective a dat asemenea rezultate, încât în foarte 
scurtă vreme am fost capabil să construiesc o afacere multinațională, 
dându-mi posibilitatea să ating vieţile a mii de oameni într-un mod plin de 
sens. Am început chiar să predau principiile pe care le învăţasem. Dar deşi 
eu personal primisem ceva incredibil de valoros din cartea lui Napoleon Hill, 
care mie îmi schimbase viaţa, totuşi multe din vieţile celor cărora le predam 
aceste lucruri nu s-au îmbunătăţit aşa de dramatic ca a mea, indiferent de 
câte cursuri ar fi frecventat ei, aşa încât am continuat să caut răspunsuri 
mai precise. 


Seth vorbeşte despre Crearea Propriei Realităţi 


În timp ce căutarea mea de-o viaţă de a descoperi răspunsuri 
semnificative la întrebările mele persista, şi în timp ce dorinţa mea de a găsi 
un mod de a-i ajuta pe alţii să-si împlinească scopurile devenea mai mare ca 
oricând, am fost temporar deviat de la toate acestea de noua viaţă pe care 
Esther şi cu mine ne-o clădeam împreună, în Phoenix, Arizona. Eram 
căsătoriţi din 1980 după ce ne cunoscusem de câţiva ani şi descoperisem că 
suntem inexplicabil de compatibili. Trăiam bucuria zi după zi, explorând noul 
nostru oraş, amenajându-ne noul nostru cămin, şi descoperind cum e noua 
noastră viaţă împreună. Şi deşi Esther nu împărtăşea întocmai la fel setea 
mea de cunoaştere sau foamea mea de răspunsuri, ea era mereu interesată 
de viaţă, întotdeauna fericită şi era o companie foarte plăcută. 

Într-o zi pe când petrecusem ceva timp într-o bibliotecă, mi-a sărit în ochi 
o carte intitulată Seth vorbeşte de Jane Roberts şi încă înainte de a putea să 


[] 12 - Ester & Jerry Hicks 


scot cartea din raft, am simţit din nou cum se ridică părul pe mine şi mă trec 
fiorii pe tot corpul. Am frunzărit paginile cărţii, întrebându-mă oare ce putea 
să conţină de trezise aşa un răspuns emoţional în mine. 

In perioada în care Esther şi cu mine fusesem împreună, eu 
descoperisem doar un singur punct de disensiune între noi: ea nu voia să 
audă nimic din experienţele mele cu tabla Ouija. De fiecare dată când eu mă 
lansam în relatarea a ceea ce era un fapt extrem de antrenant (după 
părerea mea), ea se ridica şi ieşea din cameră. Ea fusese învățată în 
copilărie să aibă o teamă uriaşă vis-a-vis de orice nu era concret, material, 
şi deoarece nu voiam să o deranjez, am încetat să mai spun aceste poveşti, 
cel puţin când era şi ea prin preajmă. Şi astfel, nu am fost tocmai surprins 
atunci când Esther a refuzat să audă si despre cartea Seth vorbeşte... 

Autoarea Jane Roberts intra într-un fel de transă şi îi permitea lui Seth, o 
entitate imaterială, să vorbească prin intermediul ei cu scopul de a dicta o 
serie de cărţi extrem de pline de influenţă. Am găsit că aceste lucrări erau 
stimulatoare şi fascinante, şi am început să întrevăd calea către unele dintre 
răspunsurile la lunga mea listă de întrebări. Dar Esther era înspăimântată de 
această carte. Disconfortul ei a ieşit imediat la iveală auzind de modalitatea 
în care fusese scrisă cartea, şi a luat o formă extrem de intensă atunci când 
a zărit pe coperta de la sfârşitul cărţii ciudata poză a lui Jane, în transă, 
vorbind în numele lui Seth. 

„Poţi să citeşti cartea dacă vrei - mi-a spus Esther - dar te rog să nu o 
aduci în dormitorul nostru”. 

Eu am fost întotdeauna adeptul ideii de a judeca pomul după roade, aşa 
încât oricare ar fi lucrul pe care l-aş lua în considerare, l-aş analiza din 
punctul de vedere al modului în care eu simt acel lucru... şi erau atâtea părţi 
din materialul acela care mie mi se păreau a fi aşa cum trebuie. Aşa că 
pentru mine nu conta de unde venea sau cum era prezentat, în esenţă eu 
simţeam că descoperisem informaţii valoroase pe care le puteam folosi - şi 
pe care puteam să le transmit mai departe altor oameni care credeam că le- 
ar putea folosi. Eram entuziasmat! 


TEMERILE MELE AU FOST ÎNLĂTURATE 


de Esther HICKS 


Credeam că era atât înţelept cât şi foarte drăguţ din partea lui Jerry că 
nu îmi băga pe gât cărţile cu Seth, pentru că realmente simţeam o puternică 
aversiune faţă de ele. Toată ideea aceasta de a fi în contact cu o fiinţă 
imaterială mă făcea să mă simt extrem de neplăcut, aşa că, deoarece Jerry 
nu voia să mă deranjeze, se trezea dis de dimineaţă, pe când eu încă mai 

dormeam şi îşi citea cărţile. Gradat, pe măsură ce descoperea câte ceva 
care i se părea în mod deosebit interesant, o strecura uşor în discuţie şi 
astfel, fiind într-o stare în care nu mai opuneam nici cea mai mică 
rezistenţă, puteam adesea să receptez importanţa ideii. 

incetul cu încetul, Jerry îmi prezenta conceptele unul după altul, până 
când am început să simt un adevărat interes faţă de acele lucrări cu 
adevărat uimitoare. In cele din urmă, a devenit ritualul nostru de dimineaţă. 
Stăteam împreună şi Jerry îmi citea din cărţile lui Seth. 

Temerile mele nu se întemeiau pe nici-o experienţă personală negativă, 
ci pe ceea ce culesesem din auzite, probabil de la alţii care şi ei vorbeau din 
auzite. Uitându-mă acum în urmă, mi se pare complet lipsit de sens că 
aveam acele temeri. In orice caz, am trăit o adevărată schimbare de 
atitudine odată ce am realizat că în ceea ce privea experienţa mea 
personală... simţeam că totul este bine. 

Pe măsură ce trecea timpul, şi pe măsură ce scădea teama mea legată 
de modul în care Jane primise informaţiile, am început să simt o imensă 
apreciere pentru aceste cărţi minunate. De fapt ne implicasem cu atâta 
bucurie în ceea ce citeam, că ne gândeam chiar să facem o excursie la New 
York pentru a ne întâlni cu Jane şi cu soţul ei Robert - şi poate chiar cu Seth! 
Ce departe ajunsesem, că acum voiam chiar să întâlnesc această entitate 
imaterială. Dar numărul de telefon al autoarei nu era tipărit, aşa că nu ştiam 
exact ce ar fi trebuit să facem pentru a reuşi să ne întâlnim. 

Într-o zi luam prânzul într-o cafenea micuță de lângă o librărie din 
Scottsdale, Arizona şi Jerry frunzărea o carte nouă pe care tocmai o 
achiziţionase, când un străin care stătea în apropiere ne-a întrebat: „Aţi citit 
vreuna din cărţile lui Seth? 

Nu ne venea să credem ce auzeam, pentru că noi nu spusesem nimănui 
că citeam acele cărţi. Apoi bărbatul a întrebat: „Ştiaţi că Jane Roberts a 
murit?” 

Îmi amintesc cum mi s-au umplut ochii de lacrimi la auzul acestei veşti. 
Era ca şi cum cineva mi-ar fi spus că murise sora mea şi eu nu ştiusem 
nimic despre asta. Era şocant. Ne-am simţit atât de dezamăgiţi, realizând că 
acum nu mai era posibil să ne mai întâlnim vreodată cu Jane şi Rob... sau 
Seth. 


Sheila este „un canal” pentru Theo 


Cam la o zi după ce am aflat de moartea lui Jane, am luat cina cu 
prietenii şi asociaţii noştri, Nancy şi soţul ei, Wes. „Avem o bandă pe care 
am vrea să o ascultați”, a spus Nancy, împingând o casetă în mâna mea. 
Purtarea prietenilor noştri mi se părea ciudată; pur si simplu era ceva 
straniu. De fapt, am avut acelaşi sentiment venind din partea lor ca atunci 
când Jerry descoperise cărţile cu Seth. Era ca şi cum ei aveau un secret pe 
care doreau să ni-l împărtăşească, dar erau îngrijoraţi de modul în care vom 

reacţiona atunci când îl vom afla. 

„Ce este asta?” am întrebat eu. 

„Este ceva transmis mediumic” a spus Nancy în şoaptă. 

Nu cred că eu sau Jerry mai auzisem acest cuvânt înainte. „Cum adică, 
mediumic?” am întrebat. 

Pe măsură ce Nancy şi Wes îşi prezentau explicaţiile lor scurte şi 
oarecum diferite, atât Jerry cât şi eu am realizat că ei descriau procesul prin 
care fuseseră scrise cărţile lui Seth. „Numele ei este Sheila” au continuat ei, 
„Şi ea vorbeşte în numele unei entităţi numite Theo. Ea va veni la Phoenix, 
şi puteţi să stabiliţi o întâlnire ca să vorbiţi cu ea dacă vreţi.” 

Ne-am hotărât să stabilim o întâlnire, şi încă îmi amintesc cât de 
emoţionaţi eram. Ne-am întâlnit într-o casă minunat proiectată (de câtre 
Frank Lloyd Wright) din Phoenix. Era ziua în amiaza mare şi, spre uşurarea 
mea, nu s-a petrecut nimic cât de cât ciudat. Totul era foarte confortabil şi 
plăcut. Pe când stăteam şi discutam cu Theo inai bine spus, pe când Jerry 
discuta - eu nu cred că am scos vreun cuvânt în timpul acelei întâlniri), am 
fost absolut uluită! 

Jerry avea un carneţel plin cu întrebări, unele pe care zicea că le scrisese 
pe când avea doar şase ani. Era atât de entuziasmat, punând întrebările una 
după alta şi uneori intervenind în mijlocul unui răspuns pentru a întreba 
altceva, astfel încât să poată primi cât mai multe răspunsuri înainte de a se 
termina timpul acordat întâlnirii. Jumătatea de oră a trecut foarte iute şi noi 
ne simţeam minunat! 

„Putem să revenim mâine?” am întrebat eu, pentru că acum eu eram cea 
care avea o listă de întrebări pentru Theo. 


Să meditez? 


Când ne-am întors a doua zi, l-am întrebat pe Theo (prin Sheila) ce 
putem face pentru ca să ne apropiem mai iute de scopurile noastre. Theo a 
spus: Afirmații, şi apoi mi-a dat un exemplu minunat: Eu, Esther Hicks, văd 
şi atrag către mine, prin Iubirea Divină, acele ființe care caută iluminarea 
prin ceea ce eu fac. Această comuniune mă înalță şi pe mine şi pe ele, 
acum. 

Jerry şi cu mine ştiam despre afirmaţii; noi le foloseam deja. Şi atunci am 
întrebat: „Şi altceva?” Theo a răspuns: Meditează. Ei bine, eu personal nu 
cunoşteam pe nimeni care medita, dar întreaga idee mi s-a părut ciudată. 
Nu mă vedeam făcând asta. Jerry spunea că el o asocia cu oameni care văd 
cât de rele ar putea deveni vieţile lor - cât de multă sărăcie sau suferinţă ar 
putea să ducă - şi încă mai trăiesc, în mintea mea, meditaţia intra în aceeaşi 
categorie stranie cu a merge pe cărbuni încinşi sau a sta întins pe un pat de 
cuie sau într-un picior întreaga zi, cu mâna întinsă la cerşit. 

Şi atunci l-am întrebat pe Theo: „Ce vrei să spui prin a medita?” 

Theo a răspuns: „Timp de 15 minute zilnic, stai într-o cameră liniştită, 

îmbrăcată în haine comode, şi focalizează-te asupra respirației tale. şi 
atunci când mintea începe să rătăcească, aşa cum se întâmplă de obicei, 
doar lasă gândurile libere şi focalizează-te din nou asupra respirației tale.” 

Păi, asta nu sună chiar atât de ciudat, am gândit eu. 

Am întrebat dacă pot să o aduc pe fiica noastră de 14 ani, Tracy, ca să 
vorbească cu Theo şi răspunsul a fost: Doar dacă ea cere asta, dar nu este 
necesar - pentru că şi voi sunteţi canale. Imi amintesc cât de puţin plauzibil 
mi se părea ca noi să nu fi ştiut până atunci un lucru aşa de ciudat - sau 
important - cum este a fi canal. Şi atunci reportofonul a ţăcănit uşor, 
indicând încă o dată faptul că timpul nostru expirase. 

Nu-mi venea să cred cât de iute trecuse timpul. Şi astfel, uitându-mă 
peste lista cu întrebări care nu îşi primiseră încă răspunsul, Stevie, prietena 
lui Sheila care înregistrase întâlnirea şi luase notițe, probabil că mi-a 
observat frustrarea, pentru că m-a întrebat: „Mai ai vreo ultimă întrebare? Ai 
dori să cunoşti numele ghidului tău spiritual?” 

Acesta nu era genul de întrebare care mi-ar fi trecut prin minte, 
deoarece nu mai auzisem niciodată până atunci termenul de ghid spiritual. 
Dar mi-a plăcut cum sună, aşa că am spus: „Da, cine este ghidul meu 
spiritual?” 

Theo a spus: Ni se spune că ţi se va transmite aceasta personal. Vei avea 
o experienţă de claraudliţie, şi vei afla. 

În acea zi am părăsit acea casă frumoasă simţindu-ne mai bine ca 
niciodată. Theo ne încurajase să medităm împreună. Pentru că voi doi 
sunteți compatibili, va avea un efect mai puternic. Şi astfel, urmând 
sugestiile lui Theo, ne-am dus direct acasă, ne-am pus halatele de baie (cele 
mai confortabile haine pe care le aveam), am tras draperiile de la camera 
de zi şi ne-am aşezat cu intenţia de a medita (indiferent ce însemna asta). 
Îmi amintesc cum mă gândeam că voi medita zilnic 15 minute, şi voi afla 
numele ghidului meu spiritual. Ni s-a părut ciudat, lui Jerry şi mie, să facem 
împreună acest lucru neobişnuit, aşa că ne-am aşezat în balansoare, având 
o etajeră între noi astfel încât să nu putem să ne vedem unul pe celălalt. 


Ceva a început „să mă respire” 


Instrucţiunile lui Theo asupra procesului meditaţiei fuseseră foarte 
scurte: „Timp de 15 minute zilnic, stai într-o cameră liniştită, îmbrăcată în 
haine comode, şi focalizează-te asupra respirației tale. Şi atunci când 
mintea începe să rătăcească, aşa cum se întâmplă de obicei, doar lasă 
gândurile libere şi focalizează-te din nou asupra respirației tale.” 

Aşa că am pus cronometrul să sune după 15 minute şi m-am lăsat în 
scaunul meu mare şi comod, focalizându-mă asupra respirației. Am început 
să îmi număr respiraţiile, inspiraţiile şi expiraţiile. Aproape imediat am 
început să simt că mă ia un soi de amorţeală. Era o senzaţie extrem de 
agreabilă, îmi plăcea. 

Cronometrul a dat alarma şi m-a făcut să tresar. După ce am redevenit 
conştientă de prezenta lui Jerry şi de faptul că mă aflam în cameră, am 
exclamat: „Hai s-o facem din nou!” Am potrivit din nou cronometrul să sune 
peste încă 15 minute, şi din nou am avut acea minunată senzaţie de 
detaşare sau amorţeală. De această dată nu am putut să mai simt scaunul 
sub mine. Era ca şi cum aş fi fost suspendată acolo în cameră şi nu mai 
exista nimic altceva. 

Aşa că am fixat din nou cronometrul pentru alte 15 minute, şi din nou m- 
am afundat în acest sentiment nou şi delicios de detaşare - după care am 
avut o senzaţie incredibilă de a fi „respirată”. Era ca şi cum ceva puternic şi 
iubitor îmi umplea plămânii cu aer şi apoi îi golea. Acum îmi dau seama că 
acela a fost primul meu contact puternic cu Abraham, dar în acel moment 
tot ce ştiam era că, prin întregul meu corp curgea ceva mai iubitor decât tot 
ceea ce cunoscusem până atunci. Jerry a spus că atunci când a sesizat 
diferenţa în modul în care se auzea respiraţia mea, s-a uitat la mine după 
etajeră şi i s-a părut că eram într-o stare de extaz. 

Atunci când a sunat cronometrul şi eu am început să redevin conştientă 
de mediul înconjurător, aveam senzaţia unei Energii care se mişca prin mine 
şi care nu semăna cu nimic din ceea ce mai simţisem înainte. A fost cea mai 
extraordinară experienţă din viaţa mea, şi dinţii mei au bâzâit (nu clănţănit) 
timp de câteva minute. 

Ce succesiune uimitoare de evenimente duseseră la această întâlnire 
mai degrabă incredibilă cu Abraham: temerile iraționale pe care le purtasem 
cu mine întreaga viaţă, care nu se bazau de fapt pe nimic trăit de mine, 
fuseseră înlăturate şi fuseseră înlocuite de trăirea celei mai pline de iubire 
întâlniri cu energia Sursă. Nu citisem niciodată nimic care să îmi fi dat vreo 
înţelegere reală asupra a ce sau cine era Dumnezeu, dar am ştiut că tocmai 
aceasta trebuia să fie ceea ce experimentasem. 


Nasul meu spune alfabetul pe litere 


Datorită faptului că prima noastră încercare fusese o experienţă atât de 
puternică şi de plină de emoție, ne-am hotărât să alocăm 15-20 de minute 
zilnic pentru meditaţie. Şi astfel timp de nouă luni, Jerry şi cu mine am stat 
în balansoare, respirând în tăcere şi simțind starea de bine. Şi apoi, chiar 
înainte de Ziua Recunoştinţei din 1985, în timp ce meditam, am 
experimentat ceva nou: capul meu a început să se miște foarte blând. Era o 
senzaţie foarte plăcută, în starea aceea de detaşare, să simt senzaţia acelei 
mişcări subtile. Era aproape la fel ca senzaţia de a zbura. 

Nu gândeam nimic anume despre asta, cu excepţia faptului că ştiam că 
nu eu făceam asta şi că era o experienţă extrem de plăcută. Capul meu s-a 
tot mişcat în felul acesta vreo două-trei zile de câte ori meditam, şi cam prin 
a treia zi, mi-am dat seama că totuşi capul meu nu se rotea aşa, aiurea şi 
fără sens - de fapt se mişca ca şi cum nasul meu desena litere, aşa cum scrii 

cu creta pe tablă. Am exclamat cu stupoare: „Jerry, scriu alfabetul cu 
nasul!” 

Devenind conştientă că se petrecea ceva remarcabil şi că cineva îmi 
oferea astfel o formă de comunicare, am început să simt valuri intense de 
fiori care îmi străbăteau corpul. Niciodată până atunci şi nici de atunci încolo 
nu am mai simţit intensitatea unor asemenea senzaţii minunat de incitante 
înfiorându-mi corpul. Şi apoi ei au scris - cu nasul meu - Eu sunt Abraham. 
Sunt ghidul tău spiritual Te iubesc. Sunt aici ca să lucrez cu tine. 

Jerry şi-a scos caieţelul şi a început să consemneze tot ceea ce eu scriam 
în acest mod neobişnuit, cu nasul. Literă cu literă, Abraham a început să 
răspundă la întrebările lui Jerry, uneori şi cu orele la o singură şedinţă. Eram 
atât de entuziasmați că intrasem în legătură cu Abraham în felul acesta! 


Abraham începe să dactilografieze alfabetul 


Acesta era un mod de a comunica destul de lent şi de neobişnuit, dar 
Jerry primea răspunsuri la întrebările sale, şi experienţa era absolut vie şi 
dătătoare de bucurie pentru amândoi. Aşa că, timp de două luni, Jerry a pus 
întrebări, iar Abraham i-a răspuns scriind literele prin ghidarea mişcările 
nasului meu, iar Jerry a scris totul. Apoi într-o noapte stăteam întinşi în pat, 
şi mâna mea a început să alunece uşor pe pieptul lui Jerry. Am fost 
surprinsă şi i-am explicat că: „Nu sunt eu, trebuie că ei fac asta.” Şi apoi am 
simţit un impuls puternic de a bate la maşina de scris. 

M-am dus la maşina de scris şi mi-am pus mâinile peste claviatură, şi în 
acelaşi mod în care capul meu se mişcase involuntar pentru a scrie litere în 
aer cu nasul, mâinile mele au început să se mişte pe claviatura maşinii de 
scris. Se mişcau atât de repede şi cu atâta putere încât lui Jerry i s-a părut a 
fi oarecum alarmant. El stătea alături de mine, gata să mă prindă de mâini 
dacă ar fi fost nevoie, pentru că nu voia ca să-mi rănesc degetele. Mi-a spus 
că se mişcau atât de repede încât abia le putea vedea. Dar nu era nimic 
pentru care să te alarmezi. 

Degetele mele atingeau fiecare tastă, de multe, multe ori înainte de a 
începe să scrie literele alfabetului, şi pe urmă treceau să scrie aproape o 
pagină cu propoziţia vreausăscriuvreausăscriuvreausăscriu, fără litere 
mari sau spaţii între cuvinte. Apoi degetele mele începeau să scrie un 
mesaj, încet şi metodic, cerând să fiu la maşina de scris în fiecare zi timp de 
15 minute. Şi acesta este modul în care am comunicat următoarele două 
luni. 


Cel care scrie devine cel care vorbeşte 


Într-o zi conduceam pe autostradă micul nostru Cadillac Seviile, şi pe 
fiecare latură a noastră era un tir mare cu 18 roţi, respectiv un trailer. 
Această porţiune a autostrăzii nu părea să aibă parapetul corespunzător 

întărit, astfel încât atunci când toţi trei am început să luăm curba în acelaşi 
timp, ambele camioane au părut că se bagă în faţa noastră pe banda pe 
care ne aflam noi. Ni s-a părut că urma să fim striviţi de aceste vehicule 
mari. În mijlocul acelor emoţii intense, Abraham a început să vorbească. Am 
simţit cum mi se întinde maxilarul cam ca atunci când îţi vine să caşti şi apoi 
gura mea a început involuntar să alcătuiască aceste cuvinte: Folosiţi 
următoarea ieşire de pe autostradă. Şi aşa am făcut. Am stat lângă acea 
trecere de nivel, şi Jerry a vorbit cu Abraham multe ore în acea zi. A fost 
foarte palpitant! 

Deşi mă simţeam cu fiecare zi tot mai în largul meu odată cu evoluţia 
procesului de „traducere” a ceea ce spunea Abraham, l-am rugat pe Jerry să 
păstreze asta doar între noi, pentru că mi-era teamă de cum ar putea 
reacţiona alţii dacă ar afla ce mi se întâmplă. Totuşi, cu timpul, o mână de 
prieteni apropiaţi au început să se adune pentru a dialoga cu Abraham, şi 
cam un an mai târziu ne-am hotărât să ne deschidem şi să prezentăm 
aceste învățături publicului, şi aşa facem şi în ziua de azi. 

Evoluţia experienţei mele cu traducerea acestor vibrații transmise de 
Abraham continuă în fiecare zi. Fiecare seminar ne lasă pe Jerry şi pe mine 
uluiţi de claritatea, înţelepciunea şi iubirea lor (entităţile numite Abraham). 

Într-o zi am râs până nu am mai putut având această revelaţie: „Mie mi- 
era aşa de teamă doar de ideea de tablă Ouija, şi acum am devenit eu 
însămi una”. 


Delicioasele experienţe cu Abraham continuă 


Niciodată nu suntem în stare să găsim cuvintele potrivite pentru a 
descrie ceea ce simţim lucrând cu Abraham. Jerry pare să fi ştiut din 
totdeauna ce îşi dorea cel mai mult, şi el găsise moduri de a obţine aceasta 
cu mult înainte de a-l fi întâlnit pe Abraham. Dar mi-a spus că ceea ce l-a 
făcut Abraham să obţină a fost o anumită conştientizare a scopului nostru 
aici, şi o claritate absolută asupra modului în care îl realizăm sau nu, şi 
odată cu asta, cunoaşterea faptului că avem controlul deplin. Nu există 
întreruperi „rele” sau zile cu ghinion, şi nici nu e cazul să joci după cum îţi 
cântă altcineva. De asemenea... suntem liberi... suntem creatorii absoluţi ai 
experienţelor noastre - şi asta ne place la nebunie! 

Abraham a explicat că soţul meu şi cu mine alcătuiam combinaţia 
perfectă pentru a prezenta aceste învățături, deoarece dorinţa puternică a 
lui Jerry de a găsi răspuns la întrebările lui îl atrăgeau pe Abraham către noi, 
iar eu eram capabilă să îmi liniştesc mintea, înlăturându-i rezistenţa, cu 
scopul de a permite răspunsurilor să apară. 

E nevoie de foarte puţin timp ca eu să îl las pe Abraham să vorbească 
prin mine. Din punctul meu de vedere, eu doar stabilesc ferm intenţia: 
Abraham, vreau să rostesc limpede ceea ce tu vrei să spui, şi apoi mă 
focalizez asupra respirației. În câteva secunde, pot simţi limpezimea, 


Legea Atractiei - 19 [|] 


iubirea, şi puterea lui Abraham crescând în mine, şi de aici suntem gata... 


AM O CONVERSAŢIE CU ABRAHAM 


de Jerry Hicks 


Şi astfel, aventura cu Abraham, prin intermediul lui Esther, continuă să 
mă incite, pentru că am descoperit o sursă inepuizabilă de răspunsuri la 
întrebările aparent fără sfârşit pe care propria mea experienţă de viaţă le 
tot scotea la iveală. 

În primele luni după ce l-am întâlnit pe Abraham, Esther şi cu mine 
stabilisem o perioadă de timp în fiecare zi ca să stăm de vorbă cu Abraham, 
căci începeam să îmi croiesc drum prin lista mea de întrebări. Mai încolo, pe 
măsură ce Esther se relaxa tot mai mult la ideea că ea era cineva care 
poate să îşi liniştească mintea şi să îi permită acestei inteligenţe infinite să 
curgă prin ea, am început gradat să lărgim cercul de prieteni şi asociaţi care 
să se adune să discute amănunte din viaţa lor cu Abraham. 

Era cam pe la începutul experienţei noastre când i-am prezentat lui 
Abraham lista mea de întrebări arzătoare. Sper că aceste răspunsuri la 
întrebările mele de început vor fi destul de satisfăcătoare şi pentru voi. 
Desigur, din acel moment în care îl băteam la cap pe Abraham cu întrebările 
mele, am întâlnit mii de oameni care au dus aceste întrebări chiar mai 
departe şi care şi-au adăugat propriile lor întrebări importante la listă, şi 
cărora Abraham le-a oferit dragostea şi strălucirea proprie. Dar cele ce 
urmează sunt chiar începuturile mele cu Abraham. 

(Nu am cum să înţeleg de ce anume Esther este capabilă să îl lase pe 
Abraham să vorbească prin intermediul ei. Din punctul meu de vedere, 
Esther îşi închide ochii şi respiră foarte adânc de câteva ori. Capul ei se 
mişcă afirmativ de câteva ori, după care deschide ochii şi Abraham mi se 
adresează direct, după cum urmează.) 


Noi (Abraham) suntem profesori 


Abraham: Bună dimineaţa! Mă bucur că am ocazia să vă vizitez. Vă 
apreciem, atât pe Esther, pentru că dă voie să se realizeze această 
comunicare prin intermediul ei, cât şi pe tine, pentru că ceri aceasta. Am 
analizat valoarea imensă a acestei interacțiuni, deoarece va oferi prietenilor 
noştri fizici o introducere la ceea ce suntem noi. Dar această carte face mai 
mult decât doar să îl prezinte pe Abraham lumii voastre fizice, această carte 
va oferi o prezentare a rolului deţinut de lumea subtilă în lumea voastră 
fizică, deoarece să ştiţi că aceste lumi sunt în mod inextricabil legate una de 

cealaltă. Ele nu pot fi separate una de cealaltă. 

De asemenea, în scrierea acestei cărţi, împlinim o înţelegere pe care noi 
am făcut-o cu mult înainte ca voi să vă încarnaţi în aceste corpuri. Noi, 
Abraham, am fost de acord să rămânem aici, focalizaţi asupra acestei 
perspective subtile mai largi, mai limpezi, şi prin urmare, mai puternice, în 
timp ce voi, Jerry şi Esther, aţi fost de acord să mergeţi mai departe 
asumându-vă aceste corpuri minunate şi ajungând la măiestrie în stăpânirea 
gândurilor şi creaţiei. Şi odată ce experienţele voastre de viaţă ar fi stimulat 
în voi o dorinţă clară şi puternică, înţelegerea noastră prevedea că ne vom 
da întâlnire cu scopul de a fi parteneri în realizarea unei creaţii puternice. 

Jerry, noi suntem dornici să răspundem lungii tale liste de întrebări 
(pregătite cu atâta atenţie şi „ascuţite” de diferitele experienţe din viaţa ta), 
pentru că avem multe de comunicat prietenilor noştri fizici. Vrem să 
înţelegeţi cât este de magnifică Fiinţa voastră, şi am vrea să înţelegeţi cine 
sunteţi cu adevărat şi de ce aţi venit în această dimensiune fizică. 

Întotdeauna este o experienţă interesantă să explicăm prietenilor noştri 
încarnaţi aceste lucruri care sunt de natură subtilă, deoarece tot ceea ce vă 
oferim trebuie apoi „tradus” prin lentilele lumii voastre fizice. Cu alte 
cuvinte, Esther receptează gândurile noastre, asemenea undelor radio, la an 
nivel inconştient al Fiinţei sale, şi apoi le transpune în cuvinte şi concepte 
fizice. Ceea ce rezultă aici este amestecul perfect dintre fizic si subtil. 

Deoarece suntem capabili să vă ajutăm să înţelegeţi existenţa tărâmului 
subtil despre care vorbim, vă vom asista ca să înţelegeţi mai clar cine 
sunteţi, pentru că, într-adevăr, voi sunteţi o extensie a ceea ce suntem noi. 

Aici se află mai mulţi dintre noi şi ne-am adunat împreună datorită 
similitudinii de intenţii şi dorinţe care ne animă. În lumea voastră fizică, ne 
cheamă Abraham, şi suntem cunoscuţi ca Invăţători, adică cei care au o 
înţelegere mai amplă, şi care îi pot conduce şi pe alţii să ajungă la această 
înţelegere. Ştim că doar cuvintele nu te fac să înveţi ci doar experienţele de 
viaţă te fac să înveţi cu adevărat, dar combinaţia dintre experienţele de 
viaţă şi cuvintele care explică şi definesc pot să îmbogăţească învăţarea - şi 
în acest spirit vă oferim aceste cuvinte. 

Există Legi Universale care afectează tot ceea ce se află în Univers, atât 
ceea ce este material, cât şi ceea ce este imaterial. Aceste Legi sunt 
absolute, sunt eterne şi omniprezente. Atunci când deveniți conştienţi de 
aceste Legi şi vă străduiţi să le înţelegeţi, experienţa voastră de viaţă este 
îmbogăţită în mod semnificativ. De fapt, numai atunci când aveţi o 
cunoaştere activă şi conştientă a acestor Legi sunteţi capabili să fiţi cei care 
îşi creează în mod deliberat propriile experienţe de viaţă. 


Aveţi o Fiinţă Interioară 


Deşi sunteţi în mod sigur fiinţe materiale pe care le puteţi vedea în 
contextul vostru fizic, sunteţi cu mult mai mult decât vedeţi cu ochii fizici. 

De fapt sunteţi o extensie a sursei subtile de energie. Cu alte cuvinte, acea 
fiinţă subtilă mai amplă, mai bătrână şi mai înţeleaptă care sunteţi voi este 
acum cuprinsă în corpul fizic pe care îl identificaţi cu voi înşivă. Ne vom 
referi la partea subtilă din voi ca fiind Ființa voastră interioară. 

Fiinţele fizice cred adesea că ele sunt fie moarte, fie vii, şi continuând 
acest mod de a gândi, uneori ajung să îşi dea seama că au trăit şi într-o 
dimensiune subtilă înainte de a veni în corpurile fizice şi că după moartea 
lor fizică, se vor reîntoarce în acel tărâm imaterial. Dar foarte puţini oameni 
înţeleg de fapt că acea parte imaterială din ei rămâne în mod curent, 
predominant şi cu multă putere concentrată în acel tărâm subtil, în timp ce 
o parte din ea pătrunde în această perspectivă fizică şi în corpul lor fizic de 
acum. Înțelegerea atât a acestor două dimensiuni cât şi a relaţiei dintre ele 
este esenţială pentru o adevărată înţelegere a ceea ce sunteţi şi ceea ce 
intenţionaţi să faceţi atunci când v-aţi încarnat. Unii numesc această parte 
imaterială „sine” sau „suflet”. Nu contează cum îi spuneţi, dar este foarte 
important pentru voi să conştientizaţi că Ființa Interioară există, pentru că 
numai atunci când înţelegeţi în mod conştient legătura dintre voi şi fiinta 
voastră interioară aveţi cu adevărat ghidare. 


Nu vrem să vă schimbăm convingerile 


Nu am venit ca să vă schimbăm convingerile, ci ca să vă familiarizăm din 
nou cu Legile Eterne ale Universului, astfel încât să puteţi fi creatorii 
conştienţi care aţi ales să deveniți, deoarece voi, şi nu altcineva, atrageţi în 
viaţa voastră ceea ce aveţi. 

Noi nu venim acum în faţa voastră pentru a vă face să credeţi în ceva 
anume, pentru că nu vrem să schimbăm nimic din ceea ce voi credeţi. Şi 
contemplând acest minunat plan fizic al Pământului, vedem o mare 
diversitate în credinţele voastre - şi în toată această diversitate există ur. 
echilibru perfect. 

Vă vom prezenta aceste Legi Universale într-o formă simplă. Şi vă vom 
oferi de asemenea procese practice prin care puteţi accesa la voinţă Legi/e 
pentru a putea să realizaţi ceea ce este important pentru voi. Şi deşi ştim că 
vă veţi bucura de controlul creator pe care veţi descoperi că puteţi să îl 
exercitaţi asupra propriei voastre vieţi, ştim că cel mai valoros lucru va fi 
libertatea pe care o veţi descoperi pe măsură ce învăţaţi să aplicaţi Arta de 
a Da Voie. 

Deoarece cea mai mare parte dintre voi cunoaşte deja aceste lucruri, noi 
considerăm că munca noastră constă în a vă reaminti ceea ce, la un anumit 
nivel, deja ştiţi. Noi sperăm ca, pe măsură ce citiţi aceste cuvinte, dacă şi 
voi doriţi, să fiţi ghidaţi pas cu pas către o Trezire - recunoaşterea fiinţei 
complete care sunteţi. 

Voi sunteţi preţioşi pentru Tot Ceea Ce Este 


Dorinţa noastră este ca voi să înţelegeţi din nou imensa valoare pe care 
o aveţi pentru 7ot Ceea Ce Este, deoarece voi cu adevărat sunteţi o culme a 
gândirii, şi cu fiecare gând, cuvânt sau faptă, participaţi la ceea ce este 
Universul. Voi nu sunteţi fiinţe inferioare care caută să-i ajungă pe alţii din 
urmă, şi sunteţi creatori de vârf, având la dispoziţie toate resursele 
Universului. 

Noi vrem ca voi să vă cunoaşteţi valoarea, deoarece în absenţa acestei 
înţelegeri, nu veţi intra în posesia a ceea ce vă revine de fapt. Prin lipsa 
voastră de autoapreciere, vă negaţi dreptul de a moşteni bucuria 
permanentă. Şi în timp ce Universul continuă să beneficieze de pe urma a 
tot cea ce voi trăiţi, dorinţa noastră este ca și voi să începeţi să culegeţi 
roadele muncii voastre chiar aici şi acum. 

Ştim cu certitudine că veţi găsi cheile care vă vor conduce la a trăi ceea 
ce vă doreaţi încă dinainte de a vă incarna în acest corp fizic. Vă vom oferi 
ajutorul nostru în a vă realiza scopul vieţii, şi ştim că acesta este important 
pentru voi, deoarece vă auzim cum întrebaţi: De ce mă aflu aici? Ce pot face 
pentru ca viața să fie mai bună? Cum pot să ştiu ce este bine? Şi noi suntem 
aici tocmai pentru a răspunde în amănunţime acestor întrebări. 

Suntem gata să auzim întrebările voastre. 


INTRODUCERE LA A TRĂI STAREA DE BINE 


Jerry: Abraham, ceea ce mi-ar plăcea ar fi o carte introductivă, scrisă 
special pentru acei oameni care doresc să dobândească controlul conştient 
asupra propriei lor vieţi. Mi-ar plăcea să fie suficientă informaţie şi ghidare 
în acest unic volum astfel încât fiecare cititor să poată începe imediat să 
folosească aceste idei, şi prin urmare să experimenteze imediat o creştere a 
stării sale de fericire, sau a stării sale de bine... înțelegând că ei probabil vor 
dori în continuare lămuriri asupra unor puncte specifice ceva mai târziu. 


Abraham: Fiecare va începe chiar din punctul în care se află şi noi 
sperăm că cei care caută vor primi răspunsurile pe care le doresc chiar în 
această carte. Niciunul dintre noi nu poate oferi tot ceea ce cunoaşte sau ar 
vrea să exprime la un moment dat. Şi astfel, vă vom oferi o bază clară de 
înţelegere a Legilor Universului aici, ştiind că unii vor fi interesaţi să meargă 
dincolo de ceea ce este scris, alţii nu. Munca noastră evoluează în 
permanenţă prin întrebările care sunt puse ca rezultat al stimulării ce apare 
în urma discuţiilor. Nu există capăt al evoluţiei noastre a tuturor. 

Legile Universale: definiţie 


Acestea sunt cele trei Legi Universale Eterne pe care vrem să vă ajutăm 
să le înţelegeţi mai clar astfel încât să le puteţi aplica la voinţă, în mod 
eficient şi satisfăcător de-a lungul a ceea ce este viaţa voastră în planul 
fizic. 

Legea Atractiei este prima dintre legile pe care vi le vom oferi, pentru că 
dacă nu înţelegeţi şi nu sunteţi în stare să aplicaţi eficient această lege, 
atunci cea de-a doua lege, Știința Creaţiei la Voinţă, şi a treia, Arta de a Da 
Voie, nu pot fi folosite. Mai întâi trebuie să înţelegeţi şi să folosiţi eficient 
prima lege, pentru ca să o puteţi înţelege şi utiliza pe cea de a doua. Şi 
trebuie să fiţi în stare să înţelegeţi şi să utilizaţi cea de a doua lege înainte 
de a fi capabilă de a o înţelege şi utiliza pe cea de a treia. 

Prima lege, Legea Atracţiei, spune: Cele care se aseamănă se atrag. 
Chiar dacă pare o afirmaţie destul de simplă, ea defineşte cea mai puternică 
Lege din Univers - o lege care afectează tot ceea ce este în permanenţă. Nu 
există nimic care să nu fie afectat de această lege puternică. 

A doua lege, Știința Creației la Voinţă spune: Ceea ce cred, aştept sau la 
ceea ce mă gândesc - există. Pe scurt, obţineţi lucrurile la care vă gândiţi, 
fie că le doriţi sau nu. Ştiinţa Creaţiei la Voinţă reprezintă o aplicaţie 
deliberată a gândirii, pentru că dacă nu înţelegeţi aceste legi şi nu le aplicaţi 
în mod intenţionat, veţi crea lucrurile în mod automatic. 

Cea de a treia lege, Arta de a da voie, spune: Eu sunt ceea ce sunt şi 
doresc să îi las şi pe ceilalţi să fie ceea ce ei sunt. Atunci când sunteţi 
dispuşi să îi lăsaţi şi pe ceilalţi să fie aşa cum sunt ei, chiar dacă ei nu vă 
lasă pe voi, atunci veţi deveni unul din cei care dau voie, dar nu prea se 
poate să ajungeţi în acest punct până nu ajungeţi mai întâi să înţelegeţi cum 
obţineţi ceea ce obţineţi. 

Numai atunci când înţelegeţi că nimeni nu poate lua parte la ceea ce 
trăiţi decât dacă îi invitaţi prin gândurile voastre (sau prin atenţia ce le-o 
acordaţi), şi că împrejurările nu pot fi parte a experienţei voastre decât dacă 
le chemaţi prin intermediul gândurilor (sau al observaţiei), numai atunci veţi 
fi Cel Care Dă Voie, lucru pe care vi l-aţi dorit atunci când aţi venit în acest 
plan fizic. 

Înțelegerea acestor trei puternice /egi universale şi aplicarea lor în mod 
intenţionat vă va conduce la acea libertate plină de bucurie de a fi în stare 
să vă creaţi propria viaţă, exact aşa cum vreţi să fie. Odată ce înţelegeţi că 
toţi oamenii, toate conjuncturile şi toate evenimentele sunt chemate de 
către voi, prin intermediul gândurilor, veţi începe să vă trăiţi viaţa aşa cum 
aţi decis atunci când aţi luat hotărârea de a vă încarna în acest corp fizic. Şi 
astfel, înţelegerea puternicei Legi a Atractiei, cuplată cu intenţia de a vă 
crea la voinţă propria voastră experienţă de viaţă, vor duce în cele din urmă 
la acea libertate neîngrădită care poate veni numai dintr-o completă 
înţelegere şi aplicare a Artei de a da voie. 


[] 24 - Ester & Jerry Hicks 


Legea Atractiei - 25 [|] 


PARTEA a ll-a 
LEGEA ATRACŢIEI 


Legea universală a atracției: definiţie 
Jerry: Ei bine, Abraham, presupun că primul subiect pe care îl vei discuta 


cu noi în detaliu este Legea Atractiei. Ştiu că ai spus că aceasta este cea 
mai puternică lege. 


Abraham: Nu numai că legea Atracţiei este cea mai puternică lege din 
Univers, dar trebuie înţeleasă prima, pentru ca ceea ce vă vom oferi mai 
departe să vă fie de vreun folos. Şi trebuie să înţelegeţi această lege mai 
înainte ca ceea ce trăiţi, sau ceea ce observați că trăiesc alţii, să capete 
vreun sens. Tot ceea ce este în viaţa voastră şi a altora este afectat de 
Legea Atractiei. Ea este baza a tot ceea ce vedeţi că se manifestă. Este 
baza a tot ceea ce ajungeţi să experimentați. A fi conştienţi de Legea 
Atractiei şi înţelegerea modului în care acţionează sunt esenţiale dacă doriţi 
să vă trăiţi viaţa având un anumit scop. De fapt, sunt esenţiale pentru a trăi 
viaţa plină de bucurie pentru care aţi decis să o trăiţi. 

Legea Atracţiei spune: Cele care se aseamănă se atrag. Atunci când 
spuneţi: „Cine se aseamănă se adună” vorbiţi de fapt despre Legea 
Atractiei. O vedeţi evidenţiată atunci când vă treziţi nefericiţi, şi când apoi, 
de-a lungul zilei lucrurile merg din ce în ce mai rău, şi la sfârşitul zilei 
spuneţi: „Nici nu trebuia să mă fi dat jos din pat”. Vedeţi Legea Atracţiei 
pusă în evidenţă în societate atunci când vedeţi cum cel care vorbeşte cel 
mai mult despre boală este bolnav; atunci când vedeţi că cel care vorbeşte 
cel mai mult despre prosperitate, are prosperitate. Legea Atracţiei este 
evidentă atunci când reglaţi radioul pe 630 AM şi vă aşteptaţi să 
recepţionaţi postul care emite pe lungimea de undă de 630 AM, deoarece 
înţelegeţi că semnalele radio dintre emiţător şi receptor trebuie să se 
potrivească. 

Pe măsură ce înţelegeţi - sau mai bine spus, pe măsură ce vă amintiţi - 
această puternică Lege a Atracţiei, dovada prezenţei sale în tot ceea ce vă 
înconjoară va deveni uşor de observat, pentru că veţi începe să recunoaşteţi 
corelaţiile exacte dintre ceea ce aţi gândit şi ceea ce ajungeţi să trăiţi 
efectiv. Nimic nu apare din senin în viaţa voastră. Voi atrageți - totul. Fără 
excepții. 

Deoarece Legea Atractiei răspunde tuturor gândurilor pe care le 

menţineţi este mai corect să spunem că voi vă creați propria voastră 
realitate. Tot ceea ce trăiţi este atras către voi pentru că Legea Atracţiei 
răspunde gândurilor pe care le trimiteţi. Fie că vă aduceţi aminte de ceva 
din trecut, observați ceva din prezent sau vă imaginaţi ceva legat de viitor, 
gândul asupra căruia vă focalizaţi în puternicul prezent a activat în voi o 
anumită vibraţie - şi Legea Atractiei îi răspunde acum. 

Oamenii adesea explică, aflându-se în mijlocul unor lucruri nedorite care 
apar în viaţa lor, că ei sunt siguri că nu ei sunt cei care au creat asemenea 
situaţie. „Doar nu mi-aş fi făcut mie însumi una ca asta!” spun ei. Şi deşi 
ştim că nu în mod intenţionat aţi adus acest lucru nedorit în viaţa voastră, 
totuşi trebuie să vă spunem că numai voi singuri aţi putut să faceţi aceasta, 
pentru că nimeni altcineva nu are puterea de a atrage ceea ce vine spre voi. 
Focalizându-vă asupra acestui lucru nedorit, sau asupra esenței sale, l-aţi 
creat în mod automat. Deoarece nu aţi înţeles Legile Universului, sau 
regulile jocului, ca să spunem aşa, aţi chemat în viaţa voastră lucrurile 
nedorite prin atenţia care le-aţi acordat-o. 

Pentru a înțelege mai bine Legea Atractiei, imaginaţi-v-o ca pe un 
magnet care atrage esenţa a ceea ce gândiţi şi simtiti. Și astfel, dacă vă 
simtiti gras, nu puteți atrage zveltețea. Dacă vă simțiţi sărac nu puteți 
atrage prosperitatea şi aşa mai departe. Este împotriva legii. 


A te gândi la ceva înseamnă a-l chema 

Cu cât înțelegeţi mai mult puterea Legii Atractiei, cu atât veti fi mai 
interesați să vă direcționaţi în mod intenționat gândurile - pentru că veti 
obține ceea ce gândiţi, fie că vreți, fie că nu. 

Fără excepție, lucrul la care vă gândiţi este cel pe care începeți să îl 
chemați în viața voastră. Atunci când vă gândiţi puţin la ceva ce doriţi, prin 
Legea Atracţiei, acel gând devine din ce în ce mai mare şi din ce în ce mai 
puternic. Atunci când vă gândiţi la ceva ce nu vă doriţi, Legea Atractiei 
intervine şi el se face de asemenea din ce în ce mai mare. Şi astfel, cu cât 
mai mare devine gândul, cu atât mai multă forţă atrage, şi atunci este din 
ce în ce mai sigur că veţi ajunge să îl trăiţi. 

Atunci când vedeţi ceva ce aţi dori să trăiţi şi voi şi spuneţi: „Da, mi-ar 
plăcea să am aceasta”, datorită atenţiei pe care i-o acordaţi, invitaţi acel 
lucru în viaţa voastră. Totuşi, atunci când vedeţi ceva ce nu aţi dori să 
experimentați şi strigaţi: „Nu, nu, eu nu doresc aceasta!” prin atenția pe 
care i-o acordaţi, chemaţi acel lucru în viaţa voastră. În acest univers bazat 
pe atracţie, nu există excludere. Atenţia acordată unui lucru îl include în 
vibrația voastră şi, dacă îl menţineţi suficient de mult timp în câmpul 
atenţiei sau conştiinţei voastre, Legea Atractiei vă va face să îl trăiţi, 
deoarece nu există „Nu” . Pentru a clarifica, atunci când vă uitaţi la ceva şi 
strigaţi: „Nu, eu nu vreau să trăiesc asta, pleacă!” atunci ceea ce faceţi voi 
de fapt este să îl chemaţi în viaţa voastră, pentru că nu există negaţie în 

acest Univers bazat pe atracţie. Atenţia pe care i-o acordaţi acelui lucru 
spune: „Da, vino la mine, tu, lucru pe care (nu) îl vreau!” 

Din fericire, aici în realitatea acestui spaţiu-timp fizic în care vă aflaţi, 
lucrurile nu se manifestă în viaţa voastră instantaneu. Există o minunată 
rezervă de timp între ceea ce începeţi să gândiţi referitor la ceva şi timpul în 
care se manifestă. Această rezervă de timp vă dă ocazia să vă redirecţionaţi 
atenţia din ce în ce mai mult în sensul a ceea ce doriţi de fapt să manifestaţi 
în viaţa voastră. Şi cu mult înainte de a se manifesta (de fapt, atunci când 
începeţi prima dată să vă gândiţi la acel lucru), puteţi spune după modul în 
care vă simtiti, dacă este ceva ce doriţi sau nu să se materializeze. Dacă 
continuaţi să îi acordaţi atenţie acelui lucru - fie că este ceva ce doriţi, fie că 
este ceva ce nu doriţi - el va veni în viaţa voastră. 

Aceste Legi, chiar dacă nu înţelegeţi că acţionează, tot vă afectează 
viaţa, chiar şi dacă le ignoraţi. Şi chiar dacă nu sunteţi conştienţi că aţi auzit 
de această Lege a Atractiei, efectul ei puternic este vizibil în fiecare 
domeniu al vieţii voastre. 

Pe măsură ce analizaţi ceea ce citiţi aici şi începeţi să observați legătura 
dintre ceea ce gândiţi şi vorbiţi şi ceea ce obţineţi, veţi începe să înţelegeţi 
această puternică Lege a Atractiei. Şi pe măsură ce vă orientaţi în mod 
conştient gândurile şi vă focalizaţi asupra lucrurilor pe care vreţi să le 
atrageţi în viaţa voastră, veţi începe să primiţi experienţele pe care le doriţi 
în toate domeniile. 

Lumea voastră fizică este un loc vast şi divers, plin de o uimitoare 
varietate de evenimente şi conjuncturi, din care, cu unele dintre ele sunteţi 
de acord (şi v-ar plăcea să le experimentați), în timp ce pe altele le 
respingeți (şi nu v-ar plăcea să le experimentați). Intenţia cu care aţi venit în 
acest plan fizic nu a fost aceea de a-i spune lumii să se schimbe ca să se 
potrivească cu părerile voastre despre cum ar trebui să fie lucrurile, 
eliminându-le pe cele cu care nu sunteţi de acord şi adăugându-le pe cele 
pe care le aprobaţi. 

Voi sunteţi aici pentru a crea lumea din jurul vostru aşa cum alegeți voi 
să fie, în timp ce îi permiteti lumii să existe de asemenea - aşa cum îşi 
doresc alții să fie. Şi în timp ce alegerile lor nu stingheresc în nici-un fel 
alegerile voastre, atenția voastră orientată către ceea ce ei aleg vă 
afectează propria vibraţie, şi prin urmare propriul vostru punct de atracție. 


Gândurile mele au forţă magnetică 

Legea Atractiei şi forţa ei magnetică ajunge pretutindeni în Univers şi 
atrage alte gânduri care sunt înrudite din punct de vedere vibraţional... şi vă 
aduc aceasta: Atenţia pe care o acordaţi subiectelor, gândurile orientate 
asupra lor şi răspunsul Legi; Atractiei la aceste gânduri sunt responsabile 
pentru fiecare persoană, eveniment sau conjunctură cu care vă întâlniți. 
Toate aceste lucruri sunt aduse în viaţa voastră printr-un fel de pâlnie 

magnetică puternică, în măsura în care se aseamănă vibraţional cu 
gândurile voastre. 

Voi primiţi esența a ceea ce vă gândliţi, fie că este ceva ce doriți, fie că 
este ceva ce nu vă doriți. Aceasta poate să vi se pară deranjant la început, 
dar sperăm că, cu timpul veţi ajunge să apreciaţi corectitudinea, 
consecvenţa şi caracterul absolut al acestei puternice Legi a Atractiei. Odată 
ce înţelegeţi această lege şi începeţi să fiţi atenţi la lucrurile asupra cărora 
vă orientaţi atenţia, veţi redobândi controlul asupra propriei voastre vieţi. Şi 
odată cu acest control vă veţi reaminti că nu există nimic ce nu puteţi 
dobândi, şi că nu există nici-un lucru pe care să nu îl doriţi şi pe care să nu îl 
puteţi înlătura din viaţa voastră. 

Inţelegerea Legii Atractiei şi recunoaşterea corelaţiei absolute dintre 
ceea ce aţi gândit şi simţit - şi ceea ce se manifestă ca răspuns în viaţa 
voastră - vă va face să fiţi mai conştienţi de ceea ce vă stimulează 
gândurile. Veţi începe să observați că propriile voastre gânduri pot fi 
stimulate de ceva ce citiţi sau vedeţi la televizor sau auziţi sau observați din 
experienţa altcuiva. Şi odată ce vedeţi efectul pe care Legea Atractiei îl are 
asupra acestor gânduri care încep prin a fi mici şi devin tot mai mari pe 
măsură ce le acordaţi atenţie, veţi simţi interior dorinţa de a începe să vă 
direcţionaţi gândurile mai mult către lucrurile pe care vreţi să le trăiţi. 
Pentru că indiferent ce cugetaţi, şi indiferent care este sursa stimulării 
acelui gând... pe măsură ce meditaţi tot mai mult la acel lucru, Legea 
Atractiei intră în funcţiune şi începe să vă ofere alte gânduri, conversații şi 
experienţe care au o natură similară. 

Indiferent dacă vă amintiţi trecutul, observați prezentul sau vă imaginaţi 
viitorul, faceţi asta chiar acum, şi oricare ar fi lucrul asupra căruia vă 
focalizaţi, acesta produce o activare a vibraţiei la care răspunde Legea 
Atractiei. La început poate că meditaţi de unul singur asupra unui subiect 
anume, dar dacă vă gândiţi la el suficient de mult timp, veţi începe să 
observați că şi alţi oameni încep să discute despre el, deoarece Legea 
Atractiei găseşte pe alţii care vă vor oferi o vibraţie similară şi îi aduce spre 
voi. Cu cât vă concentrați mai mult asupra a ceva, cu atât mai puternic 
devine; şi cu cât este mai puternic punctul de atracţie asupra lui, cu atât 
mai multe dovezi ale prezenţei lui apar în viaţa voastră. 

Fie că vă concentrati asupra lucrurilor pe care le doriţi, fie că vă 
concentrați asupra lucrurilor pe care nu le doriţi, dovada gândurilor voastre 
vine încontinuu spre voi. 


Fiinţa mea Interioară comunică prin intermediul emoţiilor 


Voi sunteţi cu mult mai mult decât vedeţi aici în acest corp fizic, pentru 
că deşi creaţi, într-adevăr, în mod minunat, în planul fizic, existaţi simultan 
şi într-o altă dimensiune. Există o parte din voi care nu este materială - pe 
care o numim Fiinţa Interioară - şi care există chiar acum în timp ce vă aflaţi 

în acest corp fizic. 

Emoțiile voastre sunt indicatorul fizic al relației pe care o aveți cu Ființa 
Interioară. 

Cu alte cuvinte, în timp ce voi vă concentrați asupra unui subiect şi aveţi 
propria voastră perspectivă şi opinie asupra lui, Ființa voastră Interioară 
este de asemenea focalizată asupra acelui subiect şi are o anumită 
perspectivă şi părere despre el. Emoțiile pe care le simţiţi sunt indicatorul 
care vă arată modul în care se potrivesc sau nu aceste opinii. De exemplu, 
s-a petrecut ceva şi părerea voastră curentă despre voi înşivă este că ar fi 
trebuit să vă descurcaţi mai bine sau că nu sunteţi prea deştept sau că nu 
meritaţi. Deoarece părerea Ființei voastre Interioare este că vă descurcaţi 
bine şi că sunteţi deştept şi că întotdeauna meritaţi, există o nepotrivire 
evidentă între aceste opinii, si veţi resimţi această nepotrivire sub forma 
unei emoții negative. Pe de altă parte, atunci când vă simţiţi mândru de voi 
înşivă sau vă iubiţi sau iubiţi pe altcineva, părerea voastră curentă este mult 
mai aproape de ceea ce simte Ființa voastră Interioară în acel moment; şi în 
acest caz, veţi simţi emoții pozitive (mândrie, dragoste sau apreciere). 

Ființa voastră Interioară sau Sursa de Energie oferă întotdeauna o 
perspectivă care vă este în cea mai mare măsură avantajoasă, şi atunci 
când perspectiva voastră se potriveşte cu aceasta, apare atracţia pozitivă. 
Cu alte cuvinte, cu cât vă simţiţi mai bine, cu atât va fi mai bun punctul de 
atracţie, şi cu atât mai bine se vor aranja lucrurile pentru voi. Vibraţiile 
comparative dintre perspectiva voastră şi cea a Ființei voastre Interioare 
sunt responsabile de această magnifică Ghidare ce vă stă întotdeauna la 
dispoziţie. 

Deoarece Legea Atractiei răspunde întotdeauna şi intră în acţiune pentru 
orice vibraţie îi oferiţi, este extrem de util să înţelegeţi că emoţiile voastre 
vă lasă să ştiţi dacă vă aflaţi în faza de a crea ceva ce vă doriţi sau ceva ce 
nu vă doriţi. 

Adesea, atunci când prietenii voştri din planul fizic află de puternica Lege 
a Atractiei şi încep să înţeleagă că ei atrag lucruri către ei în virtutea a ceea 
ce gândesc, ei încearcă să îşi monitorizeze fiecare gând, adesea simțindu-se 
în siguranţă în ceea ce priveşte gândurile lor. Dar monitorizarea gândurilor 
este un lucru dificil deoarece există atât de multe lucruri la care aţi putea să 
vă gândiţi, şi Legea Atractiei aduce în permanenţă şi mai multe. 

In loc să încercați să vă monitorizați gândurile, noi vă încurajăm să fiti 
pur şi simplu atenţi la ceea ce simtiti. Pentru că dacă aţi alege un gând care 
nu este în armonie cu modul în care vă vede Fiinţa Interioară cea iubitoare, 
care este mai înţeleaptă, mai bătrână şi mai cuprinzătoare, veţi simţi 
nepotrivirea, şi atunci veţi putea cu uşurinţă să vă redirecţionaţi gândul 
către ceva care vă face să vă simţiţi mai bine şi care, aşadar, vă este mai de 
folos. 

Voi aţi ştiut, atunci când aţi luat decizia de a vă încarna în acest corp 
fizic, că veţi avea acces la acest minunat Sistem de Ghidare Emoţională, 

pentru că atunci ştiaţi că prin intermediul emoţiilor voastre minunate, în 
permanenţă prezente, veţi putea să ştiţi dacă vă rătăciţi de această 
cunoaştere mai largă sau curgeţi împreună cu ea. 

Atunci când vă orientaţi gândul în direcţia a ceva care vă doriţi, veţi simţi 
o emoție pozitivă. Atunci când vă veţi gândi la ceva ce nu vă doriţi, veţi 
simţi o emoție negativă. Şi astfel, doar fiind atenţi la modul în care vă 
simţiţi, veţi şti întotdeauna direcţia din care puternica voastră Fiinţă atrage 
subiectul gândurilor voastre. 


Omniprezentul meu Sistem de Ghidare Emoţională 


Minunatul vostru Sistem de Ghidare Emoţională este un mare avantaj 
pentru voi, deoarece Legea Atracţiei funcţionează în permanenţă, fie că ştiţi 
sau nu. Şi astfel, de câte ori vă gândiţi la ceva ce nu vă doriţi şi rămâneţi 
focalizaţi asupra acelui gând, prin Lege atrageţi mai mult şi mai mult şi mai 
mult şi mai mult, până când în cele din urmă veţi atrage chiar în viaţa 
voastră evenimente sau circumstanţe care să fie pe măsură. 

Totuşi, dacă sunteţi conştienţi de Sistemul Vostru de Ghidare Emoţională, 
şi dacă sunteţi sensibili la modul în care vă simţiţi, atunci veţi observa, chiar 
în fazele incipiente, subtile, că vă focalizaţi asupra a ceva ce nu vă doriţi, şi 
veţi putea schimba cu uşurinţă gândul pentru a începe să atrageţi ceea ce 
vă doriţi cu adevărat. Dacă nu sunteţi prea atenţi la modul în care vă simţiţi, 
atunci nu veţi sesiza conştient că vă îndreptaţi gândurile către ceea ce nu 
vă doriţi, şi veţi putea foarte bine să atrageţi ceva nedorit care să fie foarte 
mare şi puternic şi cu care vă va fi mai dificil să vă descurcaţi mai târziu. 

Atunci când vă vine o idee şi vă simţiţi nerăbdători vis-a-vis de ea, 
aceasta înseamnă că Fiinţa voastră Interioară se potriveşte vibraţional cu 
ideea, şi emoția voastră pozitivă indică faptul că în acel moment vibrația 
gândului vostru se potriveşte cu cea a Fiinţei Interioare. Aceasta este, de 
fapt, inspiraţia: voi sunteţi în acel moment, într-o perfectă potrivire 
vibraţională cu perspectiva mai largă a Ființei voastre Interioare, şi datorită 
acestei alinieri, acum comunicaţi limpede sau primiţi Ghidare din partea 
Ființei Interioare. 


Dar dacă vreau ca lucrurile să se petreacă mai repede? 


Datorită Legii Atractiei, gândurile asemănătoare sunt atrase unele de 
altele, şi pe măsură ce se petrece aceasta, ele devin mai puternice. Şi pe 
măsură ce devin mai puternice - şi prin urmare, mai apropiate de 
manifestare - emoția pe care o resimţiţi devine în mod proporţional mai 
mare. Atunci când vă focalizaţi asupra a ceva ce vă doriţi, prin intermediul 
Legii Atractiei vor fi atrase din ce în ce mai multe gânduri despre ceea ce vă 
doriţi, şi veţi simţi o emoție pozitivă mai mare. Puteţi crea mai rapid ceva 
pur şi simplu acordându-i mai multă atenţie - Legea Atracţiei are grijă de 

restul şi vă aduce esenta subiectului gândurilor voastre. 

Noi am defini în felul următor cuvintele a vrea sau a dori: A-ti focaliza 
atenția, sau a te gândi la un anumit subiect, simultan cu trăirea unei emotii 
pozitive. Atunci când acordaţi atenţie unui subiect şi simţiţi doar emoție 
pozitivă legat de el, pe măsură ce faceţi aceasta, el va veni foarte repede în 
viaţa voastră. Uneori îi auzim pe prietenii noştri din planul fizic rostind 
cuvintele vreau sau doresc în timp ce ei simt îndoială sau teamă că dorinţa 
lor nu poate fi împlinită. Din punctul nostru de vedere, nu este posibil să 
doreşti ceva şi să simţi în acelaşi timp emoţii negative. 

Dorința pură este întotdeauna însoțită de emoție pozitivă. Poate de 
aceea oamenii nu sunt de acord cu modul în care noi folosim cuvintele 
vreau şi doresc. Ei argumentează adesea că „a vrea” implică un soi de lipsă 
şi că îşi contrazice propria semnificaţie, şi noi suntem de acord. Dar 
problema nu constă în cuvântul sau eticheta însăşi, ci în starea emoţională 
care este exprimată în timp ce se foloseşte cuvântul. 

Dorința noastră este să vă ajutăm să înțelegeţi că puteţi ajunge oriunde 
vă doriţi chiar din punctul în care vă aflați, indiferent unde sunteţi sau care 
este starea voastră curentă. Cel mai important lucru care trebuie înţeles 
este acela că starea voastră mentală, sau atitudinea voastră din acel 
moment este baza din care veţi atrage mai mult. Aşadar, puternica Lege a 
Atracţiei răspunde la orice în acest Univers vibraţional - reunind oameni cu 
aceeaşi frecvenţă de vibraţie, şi adunând gândurile a căror vibraţie se 
potriveşte, într-adevăr, tot ceea ce este în viaţa voastră, de la modul în care 
vă trec gândurile prin minte, la oamenii cu care vă întâlniți în trafic, este în 
felul acesta datorită Legii Atracţiei. 


Cum vreau să mă văd pe mine însumi? 


Pentru cei mai mulţi dintre voi, multe lucruri din viaţa voastră merg bine 
şi vreţi să le continuaţi, dar există de asemenea şi lucruri care aţi dori să fie 
diferite. Pentru ca lucrurile să se schimbe, trebuie să le vedeţi aşa cum aţi 
vrea să fie, mai degrabă decât să continuaţi să observați cum sunt ele. 
Majoritatea gândurilor pe care probabil că le gândiţi se referă la lucrurile pe 
care le observați, ceea ce înseamnă că ceea-ce-este vă domină focalizarea, 
atenţia, vibrația, şi prin urmare, si punctul de atracție. 

Şi astfel, ca rezultat al cantităţii copleşitoare de atenţie pe care cei mai 
mulţi dintre voi o acordaţi situaţiei curente (ceea ce este), schimbarea apare 
foarte lent sau deloc, în viaţa voastră va intra un curent stabil de oameni 
aparent diferiţi, dar esenţa sau tema acestor experienţe nu va varia prea 
mult. 

Dacă vreți să faceți adevărate schimbări pozitive în ceea ce trăiţi, trebuie 
să nu mai luați în seamă felul în care sunt lucrurile - precum si modul în care 
vă văd ceilalți -şi să daţi mai multă atenție modului în care aţi prefera să fie 
ele. Prin practică, vă veţi schimba punctul de atracţie şi veţi trăi o schimbare 

substanţială în viaţa voastră. Boala poate deveni sănătate, lipsa de 
abundență poate deveni abundență, relaţiile rele pot fi înlocuite de relaţii 
bune, confuzia poate fi înlocuită de claritate şi aşa mai departe. 

Alegând în mod deliberat să vă direcţionaţi gândurile - în loc doar să 
observați ce se petrece în jurul vostru -veți începe să schimbaţi şabloanele 
vibraţionale la care răspunde Legea Atractiei. Şi cu timpul, cu mult mai puţin 
efort decât credeţi acum, nu veţi mai răspunde la modul în care vă percep 
ceilalţi, şi nu veţi mai crea un viitor care să fie atât de asemănător cu 
trecutul şi prezentul, în schimb, veţi fi puternicul creator care îşi alege la 
voinţă experienţele. 

Este foarte improbabil că veţi vedea un sculptor care să îşi azvârle 
grămada de lut pe masa de lucru exclamând: „Of, nu a ieşit aşa cum 
trebuie!” El ştie că trebuie să îşi bage mâinile în lut şi să îl frământe ca să îl 
modeleze, astfel încât viziunea din mintea lui să fie asemenea materiei de 
pe masă. Varietatea experienţelor voastre de viaţă vă oferă lutul din care să 
modelaţi ceea ce trăiţi, şi simpla observare a lor nu este satisfăcătoare - şi 
nu este ceea ce aveaţi în minte atunci când aţi decis să veniţi în realitatea 
acestui timp şi spaţiu. Vrem să înţelegeţi că „argila” voastră, indiferent de 
cum arată acum, este modelabilă. Nu există excepţie. 


Bine ai venit, micuţule, pe planeta Pământ 


Poate simţiţi că v-ar fi fost mai uşor să auziţi aceste lucruri dacă vi s-ar fi 
spus încă din prima voastră zi pe această planetă. Şi dacă am fi vorbit cu voi 
în prima voastră zi a vieţii voastre fizice, iată ce v-am fi spus: 

Bine ai venit, micuţule, pe planeta Pământ... Nu există nimic care să nu 
poți să fii, să faci sau să ai. Eşti un creator magnific şi te afli aici în virtutea 
dorinței tale puternice şi exprese de a fi aici. Ai aplicat în mod special 
minunata Știință a Creaţiei la Voinţă şi, datorită capacității tale de a face 
acest lucru, iată-te aici. 

Mergi mai departe, gândindu-te la ceea ce îti doreşti, atrăgând acele 
experiențe de viaţă care să te ajute să te hotărăşti ce îti doreşti... Adevărata 
ta muncă constă în a decide ce iţi doreşti şi apoi să te focalizezi asupra 
acelui lucru, astfel încât să îl atragi. Acesta este procesul creației: să te 
gândeşti la ceea ce îţi doreşti, atât de mult şi atât de limpede încât Fiinţa ta 
Interioară să îţi răspundă prin emoții. Şi în timp ce tu te gândeşti la acel 
lucru, cu emoție, tu devii cel mai puternic dintre toți magneții. Acesta este 
procesul prin care vei atrage ceea ce doreşti în viata ta. 

Multe dintre gândurile pe care le vei avea nu vor fi puternice în ceea ce 
priveşte atracţia, cel puţin nu la început - dacă nu rămâi focalizat asupra lor 
suficient de mult timp ca ele să devină mai mult. Şi pe măsură ce ele devin 
mai mult în cantitate şi în forță, emoția pe care o vei simţi de la Fiinţa 
Interioară va fi tot mai mare. 

Atunci când ai gânduri care scot la iveală emoții, accesezi puterea 

Universului. Mergi mai departe în această primă zi de viață, ştiind că munca 
ta este să decizi ce anume îti doreşti - şi apoi să te focalizezi asupra acestui 
lucru. 

Dar noi nu vă vorbim în prima voastră zi de viaţă. Sunteţi pe aici de ceva 
vreme. Majoritatea dintre voi v-aţi văzut, nu prin propriii voştri ochi (de fapt, 
chiar fizic nu vă puteţi vedea cu propriii voştri ochi), ci prin ochii altora; prin 
urmare, mulți dintre voi nu vă aflaţi acum în acea stare de a fi pe care vi-o 
doriți. 


Este „realitatea” mea chiar atât de reală? 


Intenţionăm să vă oferim un proces prin care puteţi dobândi această 
stare de a fi pe care o alegeţi, astfel încât să puteţi avea acces la puterea 
Universului şi să puteţi începe să atrageţi obiectul dorinței voastre, în loc de 
ceea ce simţiţi că este starea voastră de a fi din acest moment. Pentru că, 
din perspectiva noastră, există o foarte mare diferență între ceea ce există 
acum - şi pe care voi o numiţi „realitatea voastră” - şi ceea ce este cu 
adevărat realitatea. 

Chiar dacă acum sunteţi într-un corp care nu este sănătos sau într-unul 
care nu are mărimea, forma sau vitalitatea dorite; cu un mod de viaţă care 
vă displace; conducând un automobil care vă face să vă jenaţi; 
interacţionând cu oameni cu care nu vă face plăcere... noi vrem să vă 
ajutăm să înţelegeţi că deşi aceasta pare să fie Starea voastră de a Fi, nu 
este deloc nevoie ca ea să fie tocmai aşa. Starea voastră de a Fi este modul 
în care simtiti referitor la voi înşivă în orice moment. 


Cum pot să îmi amplific forţa magnetică? 

Gândurile pe care le gândiţi fără a simţi o emoție puternică nu au o prea 
mare forţă magnetică. Cu alte cuvinte, chiar dacă fiecare gând al vostru are 
un potenţial creator, sau potenţial de atracţie magnetică, gândurile care 
sunt însoţite de simţirea unor emoţii puternice sunt cele mai puternice. Cu 
siguranţă, atunci, majoritatea gândurilor voastre nu au cine ştie ce forţă de 
atracţie. Ele menţin mai mult sau mai puţin ceea ce aţi atras deja. 

Şi atunci, nu puteţi vedea ce valoare are acţiunea de a petrece zilnic 10- 
15 minute stabilind în mod deliberat gânduri puternice care evocă emoţii 
pozitive intense, puternice, pline de pasiune, pentru atragerea 
circumstanțelor şi evenimentelor pe care le doriţi în viaţa voastră? (Noi 
credem că această acţiune este foarte valoroasă). 

Aici vă oferim un proces prin care puteţi petrece puţin din timpul fiecărei 
zile, atrăgând în mod intenţionat către voi sănătatea, vitalitatea, 
prosperitatea şi relaţiile pozitive cu ceilalţi... toate lucrurile care alcătuiesc 
ceea ce ar fi în viziunea voastră o viaţă perfectă. Şi acesta ar fi un lucru 
transformator, prieteni. Pentru că pe măsură ce intenţionaţi şi primiţi, nu 

numai că veţi primi beneficiul a ceea ce aţi creat, dar veţi dobândi de 
asemenea o nouă perspectivă din care intenţiile voastre vor fi diferite. lată 
ce înseamnă evoluţia şi creşterea. 


Procesul „Atelierului creativităţii” al lui Abraham 


Acesta este procesul: în fiecare zi veţi intra într-un fel de Atelier al 
Creativității - nu pentru o durată lungă de timp - 15 minute sunt o bună 
perioadă, maximum 20. Acest Atelier nu trebuie să fie în acelaşi loc în 
fiecare zi, dar este bine să fie într-un loc în care să nu fiţi distraşi sau 
întrerupţi. Acesta nu este un spaţiu în care veţi intra într-o stare modificată 
de conştiinţă; nu este o stare meditativă. Este o stare în care vă veţi gândi 
la ceea ce vă doriţi cu atâta claritate, încât Ființa voastră Interioară vă va 
oferi o emoție care să confirme aceasta. 

Inainte de a începe acest proces este important să fiți fericiți, pentru că 
dacă intrați acolo fiind nefericiti sau nesimțind nici o emoție, atunci munca 
voastră nu va face prea multe parale, pentru că forța voastră de atracție nu 
va fi prezentă. Atunci când spunem „fericiţi” nu vorbim de acel entuziasm 
care ne face să ţopăim. Ne referim la sentimentul acela de a avea inima 
uşoară, acea senzaţie că totul e bine. Şi de asemenea, vă recomandăm să 
faceţi tot ceea ce este nevoie pentru a avea această stare. Pentru fiecare 
dintre voi este altfel. 

.. pentru Esther, ascultarea muzicii este o modalitate foarte rapidă de a 
obţine acel sentiment de uşurare şi bucurie - dar nu orice muzică, şi nici 
chiar aceeaşi muzică tot timpul. Unii dintre voi obţin acest sentiment 
jucându-se cu animalele sau fiind lângă o apă în mişcare, dar odată ce aţi 
obţinut acel sentiment, aşezaţi-vă - şi acum începe Atelierul vostru. 

Rolul vostru în acest Atelier este de a asimila informaţiile pe care le-aţi 
adunat din experienţele voastre de viaţă (pe măsură ce aţi interacţionat cu 
alţii şi v-aţi mişcat de colo-colo prin mediul vostru fizic). Rolul vostru este să 
adunaţi laolaltă datele într-un soi de imagine a voastră, una care să vă 
mulţumească şi să vă satisfacă. 

Experienţa voastră de viaţă din afara Ate/ierului vă va fi de mare folos, 
deoarece pe parcursul zilei, indiferent ce faceţi - că mergeţi la slujbă; că 
munciţi în jurul casei; că interacţionaţi cu partenerul, prietenii, copiii sau 
părinţii voştri - dacă vă veti folosi timpul cu intenţia de a aduna date si de a 
privi lucrurile care vă plac, cu scopul de a le aduce în Atelierul vostru - 
atunci veţi vedea cum fiecare zi poate deveni distractivă. 

Aţi mers vreodată la cumpărături aşa, într-o doară, cu câţiva bani în 
buzunar şi dorinţa de a cumpăra ceva? Şi pe când vă uitaţi în jur, deşi erau 
multe lucruri pe care nu le doreaţi, intenţia voastră a fost de a găsi ceva pe 
care voiaţi să vă cheltuiţi banii? Ei bine, exact acesta este modul în care am 
vrea să priviţi fiecare zi a vieţii voastre... de parcă aţi avea buzunarul plin de 
lucruri pe care aţi dori să le daţi în schimbul acestor date pe care le adunaţi. 

De exemplu, puteţi vedea pe cineva a cărui personalitate este plină de 
veselie. Adunați această informaţie, cu intenţia de a o aduce mai târziu în 
Atelierul vostru. Puteţi vedea pe cineva conducând un autovehicul care v-ar 
plăcea să îl aveţi; adunaţi această informaţie. Puteţi vedea o profesie care 
vă place...indiferent ce vedeţi, dacă vă place, ţineţi minte. (Puteţi chiar să îl 
scrieţi pe hârtie.) Pe măsură ce vedeţi ceva ce credeţi că v-ar plăcea să fie 
în viaţa voastră, imaginaţi-vă cum adunaţi acea informaţie într-un soi de 
bancă a minţii. Şi apoi, când intraţi în Atelierul vostru, puteţi începe să 
asimilați datele, şi făcând aceasta, veţi construi o imagine a voastră din care 
veți începe să atrageți în viaţa voastră esenţa a ceea ce v-a făcut plăcere. 

Dacă sunteţi în stare să pricepeţi că adevărata voastră muncă - 
indiferent ce alte activităţi realizaţi - este de a vă uita în jur după lucruri pe 
care le doriţi, cu intenţia de a le aduce în atelierul vostru pentru a crea 
viziunea proprie de la care veţi începe să atrageţi - atunci veţi ajunge să ştiţi 
că nu există absolut nimic ce nu puteţi fi, face sau avea. 


Acum sunt în Atelierul Creativităţii 


Şi acum vă simţiţi fericiţi, şi staţi aşezaţi undeva în Atelierul vostru. lată 
un exemplu de muncă pe care o puteţi desfăşura în propriul Atelier al 
Creativităţii: 

Îmi place să fiu aici; recunosc valoarea şi puterea acestui timp. Mă simt 
foarte bine când sunt aici. 

Mă văd pe mine însumi într-un fel de bloc de ansamblu, pe care ştiu că l- 
am creat eu însumi, după dorința mea. In acest tablou al meu sunt plin de 
energie - neobosit şi mă misc prin viaţă fără a întâmpina rezistenţă. În timp 
ce mă văd intrând şi ieşind din maşina mea, intrând şi ieşind din clădiri, 
camere, discuţii şi experiențe de viață, mă văd „curgând” fără efort, 
confortabil şi fericit. 

Mă văd pe mine însumi atrăgându-i doar pe cei care sunt în armonie cu 
intenţiile mele din acel moment. Şi cu fiecare moment îmi este din ce în ce 
mai limpede ce anume îmi doresc. Atunci când mă urc în maşină şi plec 
undeva, mă văd ajungând sănătos şi reimprospătat, la timp, pregătit pentru 
orice va trebui să fac acolo. Mă văd îmbrăcat la perfecţiune aşa cum îmi 
doresc. Şi e plăcut de ştiut că nu contează ceea ce aleg alții sau chiar ce ar 
putea alții să gândească despre ceea ce am ales eu. 

Ceea ce contează este că eu sunt mulţumit cu mine însumi, şi după cum 
mă văd, chiar aşa sunt. 

Recunosc că sunt nelimitat în toate aspectele vieţii mele... am un cont 
bancar nelimitat, şi pe când mă văd trecând prin experienţele vieţii, este 
îmbucurător să ştiu că pot alege orice fără a fi limitat de bani. lau toate 
hotărârile având ca şi criteriu dacă vreau sau nu să trăiesc lucrul acela - nu 
dacă pot sau nu să Îmi permit acea experienţă. Pentru că ştiu că sunt un 
magnet care atrage, în orice moment, prosperitatea, sănătatea şi relațiile pe 

care le doresc. 

Aleg abundența absolută şi continuă, pentru că înțeleg că nu există vreo 
limită a abundenței în Univers, şi că prin faptul că eu atrag spre mine 
abundența nu limitez pe altul... Este suficient pentru toţi. Cheia este ca 
fiecare dintre noi să vadă şi să vrea ceea ce îşi doreşte - şi atunci va începe 
să atragă acele lucruri. Şi astfel, am ales „nelimitarea”, - nu neapărat în 
mare taină - căci înțeleg că am puterea de a atrage orice aşa cum îmi 
doresc. Și atunci când mă gândesc la alt lucru pe care mi-l doresc, banii 
curg spre mine cu uşurinţă, astfel încât am o rezervă nelimitată de 
abundență şi prosperitate. 

In fiecare domeniu al vieții mele există anumite aspecte care sunt din 
abundență... Mă văd înconjurat de alții care, asemenea mie, îşi doresc să 
crească; şi care sunt atraşi către mine prin dorința mea de a-i lăsa să fie, să 
facă sau să aibă orice, aşa cum vor ei, şi nu am nevoie să atrag acele lucruri 
pe care le-ar alege ei, dar care mie nu-mi plac. Mă văd interacționând cu 
ceilalți; vorbind, râzând şi bucurându-mă de ceea ce este perfect în ei, în 
timp ce ei se bucură de ceea ce este perfect în mine. Noi toţi ne apreciem 
unul pe celălalt, şi nici unul dintre noi nu critică sau observă acele lucruri 
care nu-i plac. 

Mă văd perfect sănătos. Mă văd având prosperitate absolută. Mă văd plin 
de viață, apreciind din nou această viaţă fizică pe care am dorit-o aşa de 
mult încât am hotărât să fiu o fiinţă încarnată. Este nemaipomenit să fii aici 
ca şi ființă încarnată, luând hotărâri cu acest creier fizic, dar accesând 
puterea Universului prin puterea Legii Atractiei. Şi din această minunată 
stare de a Fi atrag acum lucruri care sunt asemenea ei. E bine. Este 
distractiv, îmi place foarte mult. 

Voi părăsi acest Atelier şi îmi stabilesc pentru restul zilei să caut mai 
multe lucruri care Îmi plac. Este bine de ştiut că dacă văd pe cineva prosper 
dar bolnav, nu este nevoie să aduc întreg ansamblul în Atelierul meu, ci 
doar partea care îmi place. Aşa că voi aduce exemplul prosperității, şi voi da 
de-o parte exemplul cu boala. Munca mea este, pentru moment, încheiată. 


Nu toate legile sunt Legi Universale? 


Jerry: Abraham, ne-ai vorbit despre trei Legi Universale principale. Mai 
există şi alte legi care să nu fie Universale? 


Abraham: Există o mulţime din ceea ce voi numiţi Legi. Noi păstrăm 
denumirea de Leg; pentru acelea care sunt Universale. Cu alte cuvinte, 
intrând în dimensiunea fizică, voi aveţi „acordul” timpului, gravitaţiei şi 
percepţiei spaţiului; dar acestea nu sunt Universale, pentru că există alte 
dimensiuni care nu împărtăşesc aceste experienţe. În multe cazuri, acolo 
unde voi aţi folosi cuvântul Legi, noi am folosit în loc cuvântul acord. Nu mai 
există alte Legi Universale pe care să vi le revelăm mai târziu. 

Cum pot să folosesc cel mai bine Legea Atracţiei? 


Jerry: Există cumva mai multe moduri diferite prin care să putem folosi 
în mod conştient sau intenţionat Legea Atractiei! 


Abraham: Vom începe prin a spune că voi o folosiţi în permanenţă, fie 
că ştiţi că o faceţi sau nu. Nu puteţi înceta să o mai folosiţi, pentru că ea 
este inerentă în tot ceea ce faceţi. Dar vă apreciem întrebarea, pentru că 
vreţi să ştiţi cum o puteţi folosi în mod deliberat pentru a dobândi tot ceea 
ce alegeţi în mod intenţionat. 

A fi conştienţi de existenţa Legii Atractiei este cea mai importantă parte 
din folosirea ei deliberată. Deoarece Legea Atractiei răspunde întotdeauna 
gândurilor voastre, focalizarea deliberată a gândurilor voastre este foarte 
importantă. 

Alegeţi subiectele care vă interesează şi gândiţi-vă la ele într-un fel care 
să vă fie de folos. Cu alte cuvinte, uitaţi-vă la aspectele pozitive ale 
subiectelor care sunt importante pentru voi. Atunci când alegeţi un gând, 
Legea Atracţiei va acţiona conform lui, atrăgând mai multe gânduri 
asemănătoare, şi astfel făcându-l mult mai puternic. 

Rămânând focalizați asupra unui subiect pe care vi-l alegeți, punctul 
vostru de atracție legat de acel subiect va deveni mult mai puternic decât 
dacă mintea voastră ar trece de la un subiect la altul. Există o forță uriaşă în 
actul focalizării. 

Atunci când alegeţi în mod intenţionat gândurile pe care le gândiţi, 
lucrurile pe care le faceţi şi chiar si oamenii cu care vă petreceţi timpul, veţi 
simţi beneficiile Legii Atractiei. Atunci când vă petreceţi timpul cu oameni 
care vă apreciază, vă stimulează să aveţi gânduri auto-apreciative. Atunci 
când vă petreceţi timpul cu cei care vă văd doar defectele, atunci percepţia 
lor asupra defectelor voastre devine propriul vostru punct de atracție. 

Pe măsură ce veţi înţelege că orice lucru căruia îi acordaţi atenţie devine 
mai mare (pentru că Legea Atractiei spune că aşa trebuie), veţi deveni mai 
selectivi în ceea ce priveşte lucrurile asupra cărora vă îndreptaţi în mod 
iniţial atenţia. Este mult mai uşor să schimbi direcţia gândurilor tale în fazele 
incipiente ale gândului, când nu a apucat încă să adune prea multă energie. 
Dar este posibil să schimbi direcţia gândurilor în orice moment. 


Pot să îmi inversez instantaneu impulsul creator? 


jerry: Să spunem că există oameni care au deja ceva în derulare, ca 
rezultat al gândurilor lor anterioare, şi acum ei hotărăsc că doresc dintr-o 
dată să schimbe direcţia creaţiei lor. Nu există un factor timp? Nu trebuie 
mai întâi să încetinească ceea ce se află deja pe punctul de a fi creat? Sau 
pot să creeze instantaneu într-o altă direcţie? 


Abraham: Există un factor timp datorat Legii Atractiei. Legea Atractiei 

spune: Cele care se aseamănă se atrag. Aşa că orice gând pe care l-aţi 
activat acordându-i atenţie, devine mai mare. Dar noi vrem ca voi să vă daţi 
seama că adunarea energiei necesare are loc gradat. Şi astfel, în loc să 
încercaţi să „întoarceţi” acel gând, mai degrabă focalizaţi-vă asupra altuia. 

Să spunem că v-aţi gândit la ceva ce nu doriţi, şi aţi făcut aşa ceva 
vreme, aşa că acum aveţi în derulare un impuls puternic, care este mai 
degrabă negativ. Nu ar fi posibil pentru voi ca brusc să începeţi să gândiţi 
contrariul. De fapt, de acolo unde vă aflaţi, nici măcar nu aţi avea acces la 
astfel de gânduri - dar ați putea alege un gând care este un pic mai bun 
decât cele pe care le-aţi avut până atunci, şi apoi un altul, şi altul, până 
când, gradat, ați putea să vă schimbaţi direcţia gândurilor. 

Un alt proces eficient de schimbare a direcţiei gândurilor constă în 
schimbarea întregului subiect, căutându-i în mod intenţionat aspectele lui 
pozitive. Dacă puteţi face aceasta şi dacă sunteţi dispuşi să încercaţi să 
rămâneţi focalizaţi ceva vreme asupra acestui gând care vă face să vă 
simţiţi mai bine, atunci, deoarece Legea Atractiei răspunde acum acelui 
gând, echilibrul gândurilor voastre va fi acum îmbunătăţit. Acum, dacă vă 
re-întoarceţi la gândul negativ de dinainte, deoarece acum sunteţi într-un 
mod diferit de vibraţie, acel gând va fi uşor afectat de îmbunătăţirea 
vibraţiei voastre. Puțin câte puţin, veţi îmbunătăţi conţinutul vibraţional al 
subiectului la care alegeţi să vă gândiţi, şi odată ce se petrece acest lucru, 
tot ce este în viaţa voastră începe să se mişte într-o direcţie mai pozitivă. 


Cum poate cineva să depăşească dezamăgirea? 


Jerry: Pentru cel care încearcă să facă o schimbare drastică în direcţia 
prosperității sau sănătăţii personale, dacă deja are în desfăşurare ceva care 
e de sens contrar, de cât de multă credinţă sau încredere ar fi nevoie pentru 
ca el să biruiască dezamăgirea şi să spună: „Ei bine, ştiu că asta o să 
meargă pentru mine” chiar dacă deocamdată nu merge? 


Abraham: Vedeţi voi, din punctul vostru în care sunteţi dezamăgiţi, 
atrageţi încă mai multe lucruri de care veţi fi dezamăgiţi... înţelegerea 
procesului creaţiei este cel mai bun mijloc. Aceasta este valoarea Ate/ierulu; 
Creativității, de a deveni fericiţi, şi apoi de a merge într-un loc în care vedeţi 
lucrurile aşa cum aţi vrea să fie; să le vedeţi până când credeţi ceea ce 
vedeţi cu atâta limpezime încât deja ia naştere răspunsul emoţional - şi din 
această stare de a fi, veţi atrage acele lucruri aşa cum vă doriţi. 

Dezamăgirea este modul în care Ființa voastră Interioară vă comunică 
faptul că sunteți focalizați asupra unor lucruri pe care nu le doriţi cu 
adevărat. Dacă sunteţi atenţi la modul în care vă simtiti, atunci dezamăgirea 
însăşi vă va da de ştire că ceea ce gândiţi nu este ceea ce aţi dori să 
experimentați. 

Ce face să apară valurile de evenimente nedorite? 


Jerry: De-a lungul timpului am văzut ştiri la TV care relatau despre 
deturnarea vreunui avion sau acte teroriste sau cazuri grave de abuz asupra 
copiilor sau crime în masă sau lucruri negative de felul acesta - şi apoi am 
văzut cum apar aceste evenimente aproape ca un val, în toată lumea. Sunt 
ele generate printr-un proces similar? 


Abraham: Atenţia acordată oricărui subiect îl amplifică deoarece atenţia 
îi activează vibrația specifică şi Legea Atractiei răspunde vibraţiilor activate. 

Cei care plănuiesc deturnarea unui avion adaugă putere acestui gând, 
dar cei care sunt înspăimântați de perspectiva unei deturnări adaugă şi ei 
putere aceluiaşi gând - pentru că adaugi putere chiar şi acelor lucruri 
nedorite prin atenţia pe care le-o acorzi. Vedeţi voi, cei care au intenţia clară 
de a nu mai atrage nici un fel de informaţie negativă nici măcar nu se mai 
uită la ştiri. 

Există atât de multe intenţii şi combinaţii de intenţii, încât este foarte 
dificil pentru noi să indicăm, în general, cum anume se va finaliza una dintre 
ele... Cu siguranţă aceste emisiuni de ştiri nu fac decât să adauge şi ele 
situaţiilor deja prezente. Pentru că cu cât mai mulţi oameni se concentrează 
asupra a ceea ce nu doresc, cu atât ei contribuie la crearea exact a acelor 
aspecte nedorite. Forţa lor emoţională adaugă o mare influenţă 
evenimentelor globale care au loc în lume. La aceasta se referă conştiinţa 
maselor. 


Atenţia focalizată asupra procedurilor medicale poate să le 
crească numărul? 


Jerry: În mod curent există o gamă largă de intervenţii chirurgicale 
televizate care sunt transmise. Credeţi că acest lucru duce la o creştere a 
numărului de intervenţii chirurgicale pe cap de locuitor? Cu alte cuvinte, 
atunci când oamenii observă procedurile medicale televizate, ei se pun 
automat în acord cu esenţa acelor proceduri? 


Abraham: Atunci când acordaţi atenţia unui lucru, creşte potenţialul 
vostru de a-l atrage. Cu cât sunt mai vii detaliile, cu atât mai multă atenţie îi 
acordaţi, şi cu atât mai probabil devine ca voi să îl atrageţi în viaţa voastră. 
Şi orice emoție negativă pe care o simţiţi urmărind asemenea lucruri este un 
indiciu al faptului că îl atrageţi în mod negativ. 

Desigur, boala nu va apărea imediat, aşa că adesea nu faceţi nici o 
legătură între gândurile voastre, emoţiile negative corespunzătoare şi boala 
rezultantă, dar ele sunt absolut legate. Atenţia orientată asupra unui lucru îl 
aduce mai aproape de voi. 

Din fericire, datorită acelei rezerve de timp, gândurile voastre nu se 
materializează instantaneu, aşa că aveţi marea oportunitate de a evalua 
direcţia gândurilor voastre (prin modul în care vă simţiţi) şi de a vă schimba 

cursul gândurilor oricând descoperiţi că simţiţi ceva negativ. 

Prezentarea constantă a detaliilor anumitor boli contribuie masiv la 
creşterea numărului de bolnavi din societatea voastră. Dacă vă permiteţi să 
vă focalizaţi asupra grămezii constante de statistici referitoare la nesfârşita 
gamă de posibile afecţiuni, aceasta nu va face decât să vă afecteze punctul 
vostru personal de atracție. 

In loc de asta, aţi putea să găsiţi un mijloc de a vă focaliza atenţia asupra 
acelor lucruri pe care vreţi să le atrageţi cu adevărat, pentru că indiferent 
de lucrul la care priviţi în mod repetat, îl atrageţi... Cu cât vă gândiţi mai 
mult la boală şi vă îngrijorați - cu atât mai mult atrageţi boala. 


Ar trebui să caut cauza emoțiilor mele negative? 


Jerry: Presupunând că folosim procesul Atelierului Creativității pentru a 
ne focaliza asupra lucrurilor pe care le dorim, dar mai târziu, dacă suntem în 
afara Atelierului simţim o emoție negativă, credeţi că ar trebui să încercăm 
să descoperim ce gând a produs acea emoție negativă? Sau sugeraţi să ne 
gândim doar la unul din lucrurile dorite pe care le-am inclus în Atelier? 


Abraham: Puterea Atel/ierului Creativității constă în aceea că cu cât mai 
multă atenţie acordaţi unui subiect, cu atât mai puternic devine; cu atât mai 
uşor este să vă gândiţi la el, şi cu atât mai mult începe să apară în viaţa 
voastră. Atunci când sunteţi conştienţi că simţiţi o emoție negativă, este 
important să înţelegeţi că deşi poate nu vă daţi seama, aţi realizat Atelierul 
într-o manieră negativă. 

Oricând descoperiţi că resimţiţi emoţii negative, vă sugerăm să încercaţi 
să vă îndreptaţi cu blândeţe gândurile către ceva ce aţi dori să trăiţi, şi apoi 
puţin câte puţin, vă veţi schimba modul obişnuit în care gândiţi despre acele 
lucruri. Oricând reuşiţi să identificaţi ceva nedorit, puteţi imediat după 
aceea să găsiţi ceva ce vă doriţi. Şi pe măsură ce veţi proceda astfel, din 
nou şi din nou, modul vostru de a gândi - chiar şi despre lucrurile pe care le 
doriţi - va aluneca mai mult în direcţia a ceea ce doriţi. Altfel spus, veţi 
începe treptat să construiți poduri de la convingerile curente despre 
lucrurile pe care nu le doriţi, către credinţele referitoare la ceea ce vă doriţi 
cu adevărat. 


Un exemplu de construire a unui pod de la o credinţă nedorită 


Jerry: Poţi să ne dai un exemplu de „construire a unui pod” de la o 
credinţă? 


Abraham: Sistemul vostru de Ghidare Emoţională funcţionează cel mai 
bine atunci când voi stabiliţi în mod continuu intenţii clare referitoare la 
ceea ce vă doriţi. Deci să spunem că aţi intenţionat, în atelierul vostru, să 
aveţi sănătatea perfectă; v-aţi vizualizat fiinţe sănătoase, pline de vitalitate. 

Şi acum, pe măsură ce vă continuaţi ziua şi luaţi prânzul, staţi cu o prietenă 
care discută despre problemele ei de sănătate. Şi în timp ce ea vorbeşte 
despre boala ei, vă simţiţi foarte inconfortabil şi nelalocul vostru în această 
discuţie... Acum, ceea ce se petrece este că Sistemul vostru de Ghidare vă 
arată că ceea ce auziti şi ceea ce gândiţi - ceea ce vorbeşte prietena voastră 
- nu este în armonie cu intenţiile voastre. Şi apoi vă hotărâți foarte ferm să 
opriţi această discuţie de a merge mai departe în direcţia bolii. Şi aşa că 
încercaţi să schimbaţi subiectul, dar prietena voastră este foarte aprinsă şi 
implicată emoţional în acest subiect, şi aduce din nou vorba înapoi la boala 
ei. Din nou, Sistemul de Ghidare dă alarma. 

Motivul pentru care simţiţi acea emoție negativă este nu numai că 
prietena voastră vorbeşte despre ceva ce nu vă doriţi. Emoţia voastră 
negativă este un indiciu clar că încă mai păstraţi anumite credințe contrare 
propriei voastre dorințe. Discuţia cu prietena voastră doar a activat acele 
credinţe din voi care se opun dorinţei voastre de bunăstare. Aşa încât, şi 
dacă vă ridicaţi şi fugiţi de prietena voastră şi de conversaţia aceea, tot nu 
vă veţi schimba convingerile. Este necesar să începeţi chiar de unde vă 
aflaţi, din mijlocul acelor credinţe, şi să vă deplasaţi gradat, construind un 
pod, ca să spunem aşa, către o credinţă care să fie mai în armonie cu 
dorinţa voastră de bine. 

Este util ca, de câte ori simţiţi emoţii negative, să vă opriţi şi să deveniți 
conştient de ceea ce gândeaţi atunci când au ieşit la iveală acele emoţii. 
Oricând simţiţi ceva negativ, este întotdeauna un semnal că lucrul la care vă 
gândiţi este important, şi că gândiţi contrariul a ceea ce vă doriţi cu 
adevărat. Aşa că întrebări de genul: „La ce mă gândeam când a ieşit la 
suprafaţă această emoție negativă?” şi „Ce doresc eu cu adevărat privitor la 
aceasta?” va vor ajuta să vă daţi seama că în acest moment vă concentrați 
exact asupra lucrurilor opuse celor pe care doriţi cu adevărat să le atrageţi 
în viaţa voastră. 

De exemplu: „La ce mă gândeam când a ieşit la suprafaţă această 
emoție negativă? Mă gândeam că acesta este sezonul guturaiului, şi îmi 
aduceam aminte cât de bolnav am fost altă dată. Nu numai că nu m-am 
putut duce la muncă, şi nu am putut face nici alte lucruri pe care le doream, 
dar m-am şi simţit groaznic atâtea zile. Ce doresc eu cu adevărat privitor la 
aceasta? Vreau să rămân sănătos acest an.” 

Dar numai a spune: „Vreau să rămân sănătos” de obicei nu este suficient 
în aceste condiţii, pentru că amintirea momentelor când aţi avut gripă şi 
prin urmare credinţa voastră referitor la probabilitatea de a vă îmbolnăvi 
sunt mult mai puternice decât dorinţa de a rămâne sănătos. 

Am putea încerca să construim acel pod în felul următor: 

Acesta este anotimpul când de obicei fac gripă. 

Nu vreau să iau gripă anul acesta. 

Sper că nu voi lua gripă anul acesta. Se pare că toată lumea ia. 

Asta poate fi o exagerare. Nu toată lumea ia gripă. 

De fapt, au fost multe astfel de perioade când eu totuşi nu am făcut 
gripă. 

Nu iau întotdeauna gripa. 

Este posibil ca acest anotimp să vină si să plece fără să mă atingă deloc. 

Imi place ideea de a fi sănătos. 

Aceste experienţe trecute legate de gripă au avut loc înainte ca eu să îmi 
dau seama că eu pot controla ceea ce trăiesc. 

Acum că înţeleg puterea propriilor mele gânduri, lucrurile stau altfel 

Acum că înţeleg puterea Legii Atractiei, lucrurile s-au schimbat. 

Nu este necesar ca eu să fac gripă anul acesta. 

Nu este necesar ca eu să trăiesc lucrurile pe care nu le doresc. 

Este posibil pentru mine să îmi orientez gândurile către lucrurile pe care 
să le trăiesc. 

Îmi place ideea de a-mi conduce viaţa către lucrurile pe care doresc să le 
trăiesc. 

Acum aţi creat podul pentru credinţa respectivă. Dacă gândul negativ 
revine - şi e posibil să o facă o vreme -doar ghidaţi-vă gândurile în mod 
deliberat ca mai sus, şi în cele din urmă va înceta să mai apară. 


Gândurile din visele mele creează şi ele? 


Jerry: Aş vrea să înţeleg lumea viselor. Noi creăm şi în vis? Atragem 
ceva şi prin gândurile pe care le avem sau le trăim în vis? 


Abraham: Nu. În timp ce dormiti, v-aţi retras conştiinţa din realitatea 
voastră fizică guvernată de timp şi spaţiu, şi în timp ce dormiţi, temporar, 
nu mai atrageţi. 

Întotdeauna există o potrivire între ceea ce gândiţi (şi prin urmare 
simţiţi) şi ceea ce atrageţi. De asemenea, există o potrivire între ceea ce 
gândiţi şi simţiţi în stare de vis şi ceea ce se manifestă în viaţa voastră. 
Visele voastre doar vă oferă o străfulgerare a ceea ce ați creat sau sunteţi 
pe punctul de a crea - dar nu creaţi efectiv atunci când visati. 

Cel mai adesea nu vă daţi seama de şablonul după care gândiţi până 
când gândurile voastre nu ajung să se manifeste efectiv în viaţa voastră, 
deoarece v-aţi dezvoltat obişnuinţele treptat de-a lungul unei lungi perioade 
de timp. Şi, deşi este posibil, chiar după ce s-a manifestat vreun eveniment 
nedorit, să vă focalizaţi şi să îl transformați în ceva ce doriţi, este mult mai 
dificil să faceţi aceasta odată ce el s-a materializat, înţelegerea a ceea ce 
este cu adevărat starea de vis vă poate ajuta să recunoaşteţi direcţia în care 
apucă gândurile voastre înainte ca ele să se manifeste efectiv în viaţa 
voastră. Este mult mai uşor să corectaţi direcția gândurilor voastre atunci 
când vă este indicată de vise, decât atunci când vă este arătată de o 
manifestare concretă din realitate. 

Trebuie să le preiau pe toate cele bune şi cele rele? 


Jerry: În ce măsură suntem o parte a ceea ce a atras cineva cu care ne 
asociem (în mod voit sau nu)? Cu alte cuvinte, cât de mult din ceea ce a 
atras cineva cu care ne asociem este adus în viaţa noastră - lucrurile pe 
care le dorim sau cele pe care nu le dorim? 


Abraham: Nimic nu poate intra în viaţa voastră fără ca voi să îi fi 
acordat atenţie. Totuşi, cei mai mulţi dintre oameni nu sunt foarte selectivi 
în ceea ce priveşte aspectele legate de ceilalţi cărora le dau atenţie. Altfel 
spus, dacă observați totul la cineva, atunci chemaţi toate acele aspecte în 
viaţa voastră. Dacă acordaţi atenţie doar lucrurilor care vă plac cel mai mult 
la acea persoană, atunci veţi chema în viaţa voastră numai acele aspecte. 

Dacă cineva este în viaţa voastră, voi l-aţi chemat. Şi deşi uneori este 
greu de crezut, voi atrageți tot ceea ce este legat de acea persoană - pentru 
că nimic nu poate intra în viaţa voastră fără ca voi personal să nu îl fi atras. 


Nu trebuie să mă „opun răului”? 


Jerry: Prin urmare nu trebuie să respingem ceea ce este negativ? 
Singurul lucru care trebuie să îl facem este să atragem ceea ce ne dorim? 


Abraham: Nu este posibil să împingeţi la o parte lucrurile pe care nu le 
doriţi, pentru că atunci când le împingeţi de fapt le activaţi vibrația şi prin 
urmare le atrageţi. Tot ce se află în acest Univers se bazează pe atracţie. Cu 
alte cuvinte, nu există excludere. Atunci când strigaţi: „Nu!” la lucrurile pe 
care nu le doriţi, de fapt le invitaţi să vină în viaţa voastră. Atunci când 
strigaţi „Da!” la lucrurile pe care le doriţi, de fapt le invitaţi să vină în viaţa 
voastră. 


Jerry: Probabil de aici a venit şi zicala : „Nu te opune răului”. 


Abraham: Dacă reziști unui lucru, te focalizezi asupra lui, îl împingi şi îi 
activezi vibrația - şi prin urmare, îl atragi. Ca atare, nu ar fi o idee prea bună 
să procedaţi astfel cu ceea ce nu doriţi. De asemenea, „Nu te opune răului” 
ar putea fi rostit de cineva suficient de înţelept ca să înţeleagă că ceea ce 
oamenii numesc „rău” nu există. 


Jerry: Abraham, care ar fi definiţia voastră în ceea ce priveşte rău! 


Abraham: Nu există nici un motiv pentru care cuvântul rău să existe în 
vocabularul nostru, deoarece nu există nimic de care să ne dăm seama că s- 
ar potrivi acestui cuvânt. Atunci când oamenii folosesc acest cuvânt, ei de 
obicei se referă la „ceea ce se opune binelui”. Am observat că atunci când 
oamenii folosesc cuvântul rău, ei se referă la ceva care se opune ideii lor 
despre ce este bine sau ce este Dumnezeu. Răul este ceea ce nu se află în 
armonie cu ceea ce îşi doresc ei. 

Jerry: Şi binele! 


Abraham: Binele este ceea ce crede cineva că vrea. Vedeţi voi, binele şi 
răul sunt numai modalităţi de a defini ceea ce este dorit şi ceea ce este 
nedorit. Şi ceea ce este dorit şi ceea ce este nedorit se aplică doar la 
individul care exercită acţiunea de a vrea. Lucrurile devin foarte înşelătoare 
atunci când oamenii se implică în ceea ce vor alţii, şi devin şi chiar mai 
înşelătoare atunci când încearcă să controleze dorinţele altora. 


Cum aflu ce îmi doresc cu adevărat? 


Jerry: Una din cele mai obişnuite griji ale oamenilor, pe care le-am auzit 
de-a lungul anilor este: „Păi, eu pur şi simplu nu ştiu ce îmi doresc.” Cum 
ştim ce ne dorim? 


Abraham: Aţi venit în acest plan fizic cu intenţia de a experimenta 
varietatea şi contrastul tocmai cu scopul precis de a determina care vă sunt 
preferinţele şi dorinţele personale. 


Jerry: Ne poţi da o idee despre un proces care ne-ar putea ajuta să 
descoperim ceea ce ne dorim? 


Abraham: Experienţa voastră de viaţă vă ajută să descoperiţi în 
permanenţă ceea ce vă doriţi. Chiar şi atunci când conştientizaţi cu acuitate 
ceea ce nu vă doriţi, chiar în acel moment vă este mai limpede ceea ce vă 
doriţi. Şi este foarte util să rostiţi următoarea afirmaţie: „Vreau să ştiu ce îmi 
doresc”, pentru că odată cu această intenţie rostită conştient, este 
intensificat procesul atracției. 


Jerry: Aşadar, persoana care îmi spune: „Vreau să aflu ce îmi doresc” 
este, în acel moment, pe punctul de a începe să afle ce îşi doreşte? 


Abraham: Pe măsură ce aveţi diferite experienţe de viaţă, nu se poate 
să nu vă identificaţi opiniile şi preferinţele personale, din perspectiva 
voastră: „Prefer să fac asta, aceea îmi place mai mult decât aceasta, vreau 
să experimentez aceasta, nu cealaltă”. Este imposibil să nu ajungeţi la 
anumite concluzii proprii pe măsură ce cerneţi detaliile propriei experienţe 
de viaţă. 

Noi nu credem că oamenii au dificultăţi aşa de mari în a decide ceea ce 
Vor, cum au în a crede că vor primi ceea ce îşi doresc... Pentru că ei nu au 
înţeles puternica Lege a Atractiei, şi pentru că ei nu au fost conştienţi de 
ceea ce emit din punct de vedere vibraţional, nu au experimentat nici un fel 
de control conştient asupra lucrurilor care au venit în viaţa lor. Mulţi au trăit 
neplăcerea de a-şi dori cu adevărat ceva şi de a munci din greu pentru a-l 
obţine, numai pentru a continua să îl ţină la distanţă, deoarece ei emiteau în 
mod predominant gânduri care oglindeau lipsa acelui lucru şi nu primirea 
lui, astfel încât, în timp, ei au început să asocieze primirea lucrurilor dorite 

cu munca grea, cu lupta şi dezamăgirea. 

Aşa că atunci când ei spun: „Nu ştiu ce vreau” în realitate ei spun: „Nu 
ştiu cum să obţin ceea ce vreau” sau „Nu sunt dispus să fac ceea ce 
bănuiesc că ar trebui să fac pentru a încerca să obţin ceea ce vreau” şi „Nu 
mai vreau să muncesc iar din greu numai ca să am neplăcerea de a nu 
obţine totuşi ceea ce vreau!” 

A face afirmaţia: „Vreau să ştiu ce îmi doresc!” este un prim pas puternic 
către Creaţia Deliberată. Dar apoi, trebuie să urmeze obligatoriu o 
direcţionare a atenţiei voastre către lucrurile pe care vreţi să le atrageţi în 
viaţa voastră. 

Cei mai mulţi oameni nu şi-au orientat cu bună ştiinţă gândurile către 
lucrurile pe care le doresc cu adevărat, ci în schimb, ei doar observă ceea ce 
se petrece în jurul lor. Aşa că atunci când văd ceva care îi mulţumeşte, ei 
simt o emoție pozitivă, iar când văd ceva care îi nemulţumeşte, ei simt o 
emoție negativă. Puţini realizează că ei pot controla felul în care se simt şi 
că pot afecta în mod favorabil lucrurile care vin în viaţa lor, prin 
direcționarea cu bună ştiinţă a gândurilor lor. Dar, deoarece ei nu sunt 
obişnuiţi să facă acest lucru, este nevoie de practică. Acesta este motivul 
pentru care noi încurajăm Atelierele Creativității. Prin direcționarea în mod 
intenţionat a gândurilor voastre şi prin crearea unor scenarii mulţumitoare 
în mintea voastră, care să vă inducă emoţii plăcute, începeţi să vă schimbaţi 
propriul punct de atracție. 

Universul, care răspunde la ceea ce gândliţi, nu distinge între un gând 
care v-a venit ca urmare a observării unei realități la care ați fost martori şi 
un gând apărut ca urmare a imaginaţiei voastre. În ambele cazuri, gândul 
este egal cu punctul vostru de atracție - şi dacă vă concentrați asupra lui 
suficient de mult timp, va deveni realitatea voastră. 


Am vrut albastru şi galben, dar am primit verde 


Atunci când vă este clar tot ceea ce doriţi, veţi primi toate rezultatele pe 
care le doriţi. Dar adeseori nu vă este complet limpede. De exemplu, 
spuneţi: „Vreau culoarea galben şi vreau culoarea albastru.” Dar ce primiţi 
în cele din urmă este verde. Şi pe urmă spuneţi: „Cum de am obţinut verde? 
Eu nu am avut deloc asemenea intenţie.” Dar vedeţi voi, ce a ieşit a fost un 
amestec de intenţii (desigur, amestecând galben cu albastru se obţine 
culoarea verde). 

Şi astfel, în mod asemănător (la un nivel inconştient), există un amestec 
de intenţii care apare încontinuu în voi, dar care este atât de complex încât 
mecanismul gândirii conştiente nu îi poate face faţă. Dar Fiinţa Voastră 
Interioară poate să le separe - şi vă poate oferi emoţii care să vă ghideze. 
Tot ce se cere este ca voi să fiţi atenţi la modul în care vă simţiţi, şi apoi să 
vă lăsaţi atraşi de acele lucruri care vă fac să vă simţiţi bine, respectiv să vă 
îndepărtați de lucrurile care nu vă creează un sentiment plăcut. 

Atunci când ați început să vă clarificaţi măcar puţin intenţiile, veți 
descoperi, chiar din fazele incipiente ale interacțiunii cu ceilalți, că ştiţi dacă 
ceea ce ei oferă este de valoare sau nu. Veti şti dacă vreţi să îi chemați în 
viața voastră sau nu. 


Cum îl atrage victima pe hoţ? 


Jerry: Pot înţelege că hoţii sunt atraşi de cei pe care îi jefuiesc, dar este 
dificil de înţeles cum atrag furtul victimele inocente (cum sunt numite), sau 
cum atrag prejudiciul persoanele împotriva cărora se fac discriminări. 


Abraham: Dar ei sunt la fel. Agresorul şi cel agresat sunt co-creatori ai 
evenimentului. 


Jerry: Prin urmare, unul dintre ei se gândeşte la ceea ce nu doreşte să se 
petreacă, şi îl obţine, iar celălalt se gândeşte la ceea ce vrea să se petreacă, 
şi obţine (esenţa vibraţională a acelui lucru). Altfel spus, ei se potrivesc 
vibraţional, cum spuneţi voi? 


Abraham: Nu este nici o diferenţă dacă doriţi sau nu detaliile acelui 
lucru; esenţa vibratorie a subiectului atenţiei voastre este cea care va fi 
atrasă. Ceea ce vă doriţi cu adevărat, obtineti - şi ceea ce cu adevărat nu vă 
doriţi, obţineţi. 

Singurul mod de a evita dezvoltarea unui gând puternic emoţional 
referitor la ceva este de a nu lua în seamă gândul iniţial, care nu este aşa de 
puternic, şi la care mai apoi se adaugă altele, prin Legea Atractiei. 

Hai să spunem că citiţi în ziar că cineva a fost jefuit. Dacă nu citiţi 
raportul detaliat care stârneşte emoția cea mare în voi, cititul sau auzitul 
ştirii respective nu vă pune în mod necesar în starea de a atrage. Dar dacă 
citiţi despre aceasta sau vedeţi la televizor sau discutaţi despre aceasta cu 
altcineva, atunci începeţi să atrageţi mai aproape de voi o experienţă 
similară. 

Atunci când ascultați statisticile referitoare la procentajul de populaţie 
care va fi jefuit anul acesta, trebuie să înţelegeţi că cifrele sunt aşa de mari 
şi continuă să crească pentru că atât de mulţi oameni sunt stimulaţi de 
acest gând. Acele avertismente nu vă protejează de furturi, ci abia că le fac 
mai probabile. Ele fac aşa o treabă bună făcându-vă conştienţi de 
prevalența furturilor, aducând asta în atenţia voastră din nou şi din nou, 
încât nu numai că vă gândiţi cu emoție la acest lucru - dar chiar vă aşteptaţi 
să vi se petreacă. Nici nu e de mirare că obtineti atât de multe din lucrurile 
pe care nu le doriţi - doar le acordati atât de multă atenţie ... 

Noi v-am recomanda ca atunci când auziţi de un atac, să spuneţi: 
„Aceasta este experienţa lor. Eu nu aleg aceasta.” Şi apoi lăsaţi la o parte 
gândul la ceea ce nu doriţi, şi gândiţi-vă la ceea ce vreţi, pentru că obţineţi 
ceea ce gândiţi, fie că vreți sau nu. 

Aţi venit în acest mediu împreună cu atâţia alţii deoarece v-aţi dorit 

această minunată experienţă de a crea la unison. Puteţi atrage din rândurile 
populaţiei pe acei oameni cu care v-ar plăcea să creaţi în mod pozitiv, şi 
puteţi atrage de la oamenii din viaţa voastră experienţele pe care aţi dori să 
le aveţi. Nu este nici necesar, nici posibil, să evitati sau să vă ascundeți de 
persoanele sau experiențele nedorite - dar este posibil să atrageţi numai 
oamenii şi experiențele care vă mulțumesc. 


Am hotărât să îmi îmbunătăţesc viaţa 


Jerry: Îmi amintesc că, pe când eram copil, aveam o sănătate extrem de 
precară şi corpul meu era foarte slab; şi apoi ca adolescent, am hotărât şi 
chiar am reuşit să îmi amplific forţa corporală, şi am învăţat cum să mă 
apăr. Am practicat arte marţiale şi am devenit foarte bun la autoapărare. 

Din adolescenţă până când am împlinit 33 de ani, rar trecea o 
săptămână în care să nu fi avut ceea ce obişnuiam să numim „o bătaie cu 
pumnii”, în care să nu fi lovit pe cineva în cap. Apoi, în cel de-al 33-lea an al 
meu, după ce am citit (în antologia Talmudică) despre cât de neproductiv 
era să te răzbuni, am luat unele decizii majore - şi de atunci nu am mai lovit 
nici o singură persoană. Cu alte cuvinte, toţi acei oameni care credeam că 
se iau de alţii şi care începeau să se bată cu mine (fizic şi mental), toţi acei 
oameni care căutau bătaia cu dinadinsul au încetat să mai îmi iasă în cale. 


Abraham: Aşadar în cel de-al 33-lea an al vieţii tale ai schimbat direcţia 
forţei tale de atracţie. Vezi tu, de-a lungul vieţii tale, având acele lupte, 
săptămână de săptămână, ai ajuns la anumite concluzii referitor la ceea ce 
îţi doreşti şi ceea ce nu îţi doreşti. Şi chiar dacă nu ai fost conştient de asta, 
cu fiecare luptă îţi devenea tot mai limpede că nu mai doreşti acea 
experienţă. 

Nu îţi plăcea să fii rănit; nu îţi plăcea să îi răneşti pe ceilalţi; şi chiar dacă 
te simţeai pe deplin îndreptăţit să te lupţi, în tine începeau să ia naştere 
anumite preferinţe clare. Atragerea cărţii de care ai vorbit a venit ca o 
consecinţă a acestor intenţii. Şi pe măsură ce citeai acea carte, ea 
răspundea întrebărilor care se formulaseră la mai multe nivele ale Fiinţei 
tale. Şi pe măsură ce soseau aceste răspunsuri, se clarifica o nouă intenţie, 
şi un nou punct de atracție lua naştere în tine. 


Ce se află în spatele prejudecăţilor noastre religioase şi rasiale? 
Jerry: De ce există prejudecățile? 


Abraham: Adesea se poate simţi că există unii cărora nu le plac anumite 
caracteristici ale altor Fiinţe, aşa că ei sunt responsabili de apariţia 
prejudecăţii, datorită faptului că ei resping acele caracteristici. Vrem să 
punctăm faptul că nu doar cel acuzat de aceasta cauzează prejudiciul. Cel 
mai adesea, cel care simte îndreptată asupra lui discriminarea, este cel mai 

puternic creator al acestei experienţe. 

Fiinţa care simte că ceilalţi nu îl plac - indiferent de motiv - fie că este 
vorba de religie, rasă, sex sau statut social... - prin atenţia pe care o acordă 
acestui subiect, îşi atrage problemele. 


„Cine se aseamănă se adună” sau „contrariile se atrag”? 


Jerry: Abraham, există o zicală care pare că nu se potriveşte nicicum cu 
ceea ce am auzit de la voi. Şi anume aceea că: „Contrariile se atrag”. Asta 
pare diferit de ceea ce ne învăţaţi voi, atâta timp cât „ce se aseamănă se 
adună”. De exemplu, contrariile par că se atrag, aşa cum de exemplu, un 
bărbat extrovertit se va însura cu o femeie timidă sau o femeie extravertită 
va fi atrasă de un bărbat sfios. 


Abraham: Tot ceea ce vezi şi toţi cei pe care îi cunoşti emit semnale sub 
formă de vibrații, şi aceste semnale trebuie să se potrivească, înainte ca 
atracţia să se producă. Deci chiar şi în situaţia în care oamenii par să fie 
diferiţi, trebuie să existe o bază dominantă de similitudine vibraţională între 
ei, pentru ca să fie împreună. Este Lege. În toţi oamenii există vibrații 
corespunzătoare lucrurilor dorite şi vibrații corespunzătoare lipsei a ceea ce 
este dorit, şi tot ceea ce apare în viaţa lor se potriveşte întotdeauna 
vibraţiilor care sunt dominante. Fără excepţie. 

Să introducem conceptul de armonie. Când doi oameni sunt exact la fel, 
intenţiile lor nu pot fi îndeplinite. Cu alte cuvinte, cineva care vrea să vândă 
nu face bine atrăgând un alt vânzător. Dar atrăgând un cumpărător, ia 
naştere armonia. 

Timidul atrage femeia extravertită pentru că intenția sa este de a fi mai 
sociabil, aşa că el de fapt atrage subiectul intenţiei sale. 

O tigaie magnetizată, a cărei esenţă este din fier, va atrage către ea un 
alt obiect a cărui esenţă este de fier (adică un bold sau un cui sau altă tigaie 
de fier), dar nu va atrage o tigaie făcută din cupru sau aluminiu. 

Atunci când vă reglaţi receptorul radio pe frecvenţa de 98,7 FM nu puteţi 
să prindeţi semnalul emis pe frecvenţa de 630 AM. Aceste frecvenţe trebuie 
să corespundă. 

Nu există nici-o dovadă vibratorie, nicăieri în Univers, care să susţină 
ideea că contrariile se atrag. Nu se atrag. 


Cum e atunci când ceea ce era cândva bine, acum este rău? 

Jerry: Cum se face că unii oameni par să atragă în cele din urmă ceva ce 
şi-au dorit cu adevărat, dar atunci când acel lucru vine, se dovedeşte a fi un 
lucru foarte negativ, care le aduce suferinţă? 


Abraham: Adesea, oamenii vor decide ceea ce vor dintr-un loc care se 
află foarte departe de ceea ce este dorit. Dar în loc să se concentreze 

asupra acelei dorinţe, şi să se acordeze cu vibrația ei până când obţin 
alinierea din punct de vedere vibraţional cu ceea ce doresc în mod real - 
îngăduind Legii Atracţiei să acţioneze aducându-le din Univers rezultatele 
care corespund perfect - ei devin nerăbdători şi încearcă să facă să se 
petreacă lucrurile, trecând la acţiune. Dar atunci când ei trec la acţiune 
înainte de a-şi fi îmbunătăţit conţinutul vibraţiilor lor, ceea ce obţin este 
ceva care se potriveşte vibraţiei lor curente în loc să fie ceva care să 
corespundă dorinţei lor. 

Până când nu vă modelaţi vibrația, există adesea, o mare prăpastie între 
vibrația a ceea ce doriţi şi cea pe care o emiteţi. Cu toate acestea, ceea ce 
vine către voi corespunde fără excepţie vibraţiei pe care o emiteţi. 

De exemplu, să spunem că o femeie a ieşit de curând dintr-o relaţie de 
cuplu neplăcută, în care partenerul ei a agresat-o verbal şi fizic. Ea nici nu 
şi-a dorit, nici nu i-a plăcut aceasta. Aşa că, din punctul acela în care ştie cu 
adevărat ce nu îşi doreşte, ea enunţă cu claritate ceea ce îşi doreşte. Ea 
vrea un partener care să o iubească şi să o trateze cu respect şi bunătate. 
Dar ea se simte foarte nesigură fără un partener, şi îşi doreşte unul imediat. 
Şi astfel, ea merge într-unul din locurile unde s-a obişnuit să meargă şi 
întâlneşte pe cineva care pare a fi destul de drăguţ. Dar ceea ce nu-şi dă ea 
seama este că Legea Atractiei încă îi aduce ceea ce este încă dominant în 
ea. Şi chiar în acel moment, ceea ce domină în ea este vibrația a ceea ce nu 
îşi doreşte, pentru că părţile nedorite din fosta ei relaţie sunt mult mai 
prezente în gândurile ei decât noile intenţii pe care şi le-a propus, în 
nerăbdarea ei de a-şi alina sentimentul de insecuritate, ea acţionează şi se 
aruncă în această nouă relaţie - şi primeşte încă mai mult din ceea ce este 
dominant în vibrația ei. 

Noi am încuraja-o să ia lucrurile mai încet şi să petreacă mai mult timp 
gândindu-se la ceea ce îşi doreşte, până când aceste gânduri devin baza 
vibraţiei sale dominante. Şi atunci, să lase Legea Atracţiei să îi aducă noul şi 
minunatul partener. 


Jerry: OK, asta este logic. Pe undeva e la fel cum ziceam şi noi: „Au 
obţinut nişte lucruri pentru care nu s-au târguit”. 


Abraham: De aceea este valoros procesul Atelierul Creativităţii. Atunci 
când intraţi în Atelierul vostru, vizualizând toate acele minunate posibilităţi, 
lăsându-vă emoţiile să iasă la suprafaţă atunci când vă apropiaţi de lucrurile 
pe care vi le doriţi cu adevărat, şi apoi urmărind să rămâneţi focalizaţi 
asupra celor care vă fac să vă simţiţi bine, nu veţi mai avea prea mult de 
lucru. Veţi descoperi cum să faceţi ca ceea ce vă doriţi să devină vibrația 
voastră dominantă, şi apoi când Legea Atractiei va acţiona conform acestor 
gânduri, nu veţi fi surprinşi. De fapt, veţi începe să recunoaşteţi 
(manifestarea) lucrurilor minunate pe care le-aţi creat în minte. 

Oare totul este alcătuit din gânduri? 
Jerry: Oare tot şi toţi sunt alcătuiți din şi prin gânduri? Sau nici una din 
variante nu e valabilă? 


Abraham: Ambele sunt valabile. Gândul poate fi atras de alte gânduri 
prin puterea Legii Atracţiei. Gândul este vibrația în conformitate cu care 
acţionează Legea Atractiei. Gândul este materialul sau manifestarea, şi este 
de asemenea vehiculul prin care sunt atrase sau create toate lucrurile. 

Imaginaţi-vă lumea ca pe un fel de bucătărie bine dotată, în care orice 
ingredient care a fost vreodată visat, luat în considerare, gândit sau dorit, 
există din abundență, în cantităţi interminabile; şi imaginaţi-vă că sunteţi 
bucătarul, scoțând din rafturi orice ingredient, în orice cantitate doriţi, şi 
amestecându-le împreună pentru a face prăjitura care vă este în mod curent 
pe plac. 


Vreau mai multă bucurie, fericire şi armonie 


Jerry: Dar dacă cineva v-ar spune: „Abraham, vreau să fiu mai vesel. 
Cum pot folosi ceea ce mă înveţi pentru a atrage mai multă bucurie, fericire 
şi armonie în viaţa mea?” 


Abraham: Mai întâi, am felicita persoana că a descoperit cea mai 
importantă dorinţă din toate: căutarea bucuriei. Pentru că atunci când cauţi 
şi găseşti bucuria, nu numai că descoperi alinierea perfectă cu Ființa ta 
Interioară şi cu cel-care-eşti-cu-adevărat, dar descoperi de asemenea şi 
alinierea vibratorie cu lucrurile pe care le doreşti. 

Atunci când bucuria contează cu adevărat pentru voi, nu vă veți mai 
permite să vă focalizaţi asupra lucrurilor neplăcute - şi ca urmare a faptului 
că vă gândiţi doar la lucruri plăcute vă veți crea o viață minunată, plină cu 
toate lucrurile pe care le doriți. 

Atunci când menţineţi dorinţa de a fi veseli şi sunteţi sensibili la modul la 
care simţiţi, şi prin urmare, vă îndreptaţi gândurile în direcţia lucrurilor care 
vă fac să vă simţiţi din ce în ce mai bine, vă veţi îmbunătăţi frecvenţa de 
vibraţie, şi punctul vostru de atracție va deveni unul care va atrage - prin 
intermediul Legii Atractiei - numai lucrurile pe care le doriţi. 

Orientarea cu bună ştiinţă a gândurilor voastre este cheia către o viată 
plină de veselie, dar dorința de a simți bucuria este cea mai bună dintre 
toate... pentru că, în căutarea bucuriei, găsiţi gândurile care atrag viaţa 
minunată pe care o doriți. 


Nu este egoist din partea mea să vreau mai multă bucurie? 


Jerry: Unii ar spune că este foarte egoist ca cineva să îşi dorească să fie 
bucuros tot timpul, de parcă a dori bucuria este ceva negativ. 

Abraham: Adesea suntem acuzați că vrem să vă învăţăm să fiți egoiști, 
şi noi suntem de acord că în mod sigur asta facem, deoarece nu puteţi 
percepe viaţa dintr-o altă perspectivă decât cea care vă este proprie. 
Egoismul este simţul sinelui. Este imaginea pe care o menţineţi asupra 
voastră. Fie că vă focalizaţi asupra voastră sau asupra altcuiva, o faceţi din 
punctul de vedere egotic al vibraţiei voastre specifice, şi orice simţiţi este 
punctul vostru de atracție. 

Aşadar, dacă din perspectiva proprie sunteţi focalizaţi asupra a ceva care 
vă face să vă simţiţi bine, atunci punctul vostru de atracție este de aşa 
manieră, încât lucrurile pe care le atrageţi - datorită Legi; Atractiei - vă vor 
face plăcere când le veţi primi. 

Dacă, totuşi, nu sunteţi suficient de egoişti ca să insistaţi a vă concentra 
într-un mod care vă face să vă simţiţi bine, şi vă focalizaţi asupra a ceva 
neplăcut, atunci punctul vostru de atracţie va fi în aşa fel încât veţi atrage în 
mod negativ - şi nu o să vă facă plăcere ceea ce veţi primi. 

Dacă nu sunteți suficient de egoişti ca să vă pese de modul în care vă 
simtiti, şi prin urmare să vă orientati gândurile într-un mod care să permită 
conectarea cu adevărat la Fiinţa Voastră Interioară, oricum nu veţi avea 
nimic de oferit altora. 

Toată lumea este egoistă. Nu este posibil să fii altfel. 


Ce este mai moral, să dai sau să primeşti? 


Jerry: Deci, se pare că voi consideraţi că a da este tot atât de corect şi 
de plin de bucurie ca şi a primi. Altfel spus, nu credeţi că cineva ar fi 
superior din punct de vedere moral altcuiva? 


Abraham: Datorită puternicei Legi a Atractiei, orice dăruiţi - prin 
vibraţiile pe care le emiteţi - veţi primi înapoi... Legea Atractiei clasifică 
întotdeauna cu precizie lucrurile şi îi aduce fiecăruia ceea ce se potriveşte 
cu gândurile sale. Aşadar, atunci când trimiteţi un gând de bunăstare, veţi 
primi întotdeauna echivalentul care îi corespunde. Atunci când emiteţi 
gânduri pline de ură, Legea Atractiei nu vă poate aduce înapoi ca rezultat 
gânduri pline de iubire. Aceasta ar fi împotriva /egi;. 

Adesea atunci când oamenii vorbesc despre a da şi a primi, ei se referă 
la roadele acţiunilor lor, sau la lucruri materiale, dar Legea Atractiei nu 
răspunde la cuvintele şi acţiunile voastre, ci la vibrația care stă la baza 
acestor cuvinte şi acţiuni. 

Să spunem că vedeţi pe cineva care are nevoie de unele lucruri. Poate 
nu au nici un ban, sau hrană sau mijloace de transport. Şi pe măsură ce îi 
vedeţi, vă simţiţi trişti (pentru că vă focalizaţi asupra lipsurilor lor şi se 
activează în interiorul vostru propria voastră vibraţie), şi în acea stare de 
tristeţe le dăruiţi bani sau mâncare. Vibraţia pe care o transmiteţi le va 
spune de fapt: Fac asta pentru tine, pentru că văd ca tu singur nu poți s-o 
faci pentru tine. Vibraţia voastră este de fapt focalizată asupra lipsei lor de 

bunăstare şi prin urmare, deşi le-aţi oferit bani prin acţiunea voastră, cadou/ 
vostru dominant le va perpetua această lipsă. 

Noi vă încurajăm să vă imaginaţi pe îndelete aceşti oameni într-o situaţie 
mai bună. Insistaţi asupra gândului că ei vor avea succes şi fericire, şi odată 
ce aceasta este vibrația dominantă pe care o aveţi referitor la ei, puteţi să le 
oferiţi orice simţiţi că sunteţi inspirat, în acest caz, datorită vibraţiei 
dominante a fiinţei voastre, în timp ce vă orientaţi atenţia asupra persoanei 
lor, veţi atrage o vibraţie de bunăstare corespunzătoare pentru ei. Cu alte 
cuvinte, le veţi înălța vibrația, îi veţi ajuta astfel să găsească vibrația care se 
potriveşte cu dorinţa lor de bunăstare, în locul vibraţiei care corespunde 
situaţiei lor curente. Din punctul nostru de vedere, este singurul mod de a 
da, cu adevărat valoros. 

Aşa că întrebarea nu este: „Care acţiune este superioară, a da sau a 
primi?” întrebarea este: „Care acţiune este superioară, a te focaliza asupra 
a ceva dorit sau asupra a ceva nedorit!” „Ce este mai bine, a înălța pe 
cineva crezând în succesul lui sau a adăuga la descurajarea lui observând în 
ce hal se află?” „Ce este mai bine, să fiu aliniat cu Ființa mea Interioară şi 
apoi să acţionez, sau să nu fiu aliniat şi să acţionez?” „Care acţiune este 
superioară, a adăuga la succesul cuiva sau a adăuga la eşecul cuiva?” 

Cel mai mare dar pe care îl puteți face cuiva este darul de a spera că va 
avea succes. 

Există tot atât de multe lumi diferite, pe câţi indivizi, Fiinţe sau 
„receptori” există. Nu vă aflaţi aici pentru a crea o lume în care toată lumea 
este la fel, dorind şi obţinând acelaşi lucru. Sunteţi aici pentru a fi ceea ce 
sunteţi, în timp ce îi lăsaţi pe ceilalţi să fie ceea ce vor eisă fie. 


Ce s-ar întâmpla dacă toată lumea ar primi tot ceea ce îşi 
doreşte? 


Jerry: Hai să fiu avocatul diavolului aici. Dacă fiecare dintre fiinţele 
egoiste de pe planetă ar obţine ceea ce îşi doreşte fiecare, în ce fel de 
încurcătură s-ar afla omenirea? 


Abraham: Nu ar fi şi nici nu este deloc o „încurcătură”. Pentru că, prin 
intermediul Legii Atracţiei, ei ar atrage pe cei care sunt în armonie cu 
interesele lor. Vedeţi voi, locul acesta în care trăiţi este foarte bine 
echilibrat. Există câte puţin din fiecare, într-o proporţie suficientă, 
îndestulătoare şi variată, pentru a vă da toate ingredientele în această 
minunată şi vastă „bucătărie” în care aţi venit pentru a participa. 


Cum pot să îi ajut pe cei care suferă? 


Jerry: Eu am o viaţă minunată şi plină de bucurie, dar îmi dau seama 
adesea că există multă suferinţă în jurul meu. Ce aş putea să fac pentru ca 

Abraham: Nu poţi crea viaţa altor persoane, pentru că nu poţi gândi în 
locul lor... Gândurile pe care le au, cuvintele pe care le rostesc sau acţiunile 
pe care le întreprind sunt cele care scot la suprafaţă răspunsul emoţional 
(suferinţa) din Fiinţa lor Interioară. Ei îşi creează propria agonie gândindu-se 
la ceea ce nu îşi doresc. 

Acum, ceea ce puteţi face voi pentru ei este să le oferiţi exemplul 
personal al bucuriei. Deveniţi Fiinţe care se gândesc numai la ceea ce îşi 
doresc; care fac numai ceea ce vor - şi prin urmare au doar emoţii pline de 
bucurie. 


Jerry: Pot face asta. Pot să mă concentrez numai asupra a ceea ce îmi 
doresc, asupra acelei bucurii, şi pot să învăţ să le dau voie să trăiască orice 
experienţă aleg ei să creeze. Aşadar ar fi mai corect spus că, dacă mă 
focalizez asupra experienţelor lor dureroase, voi crea acum suferinţă şi în 
propria mea viaţă? Şi atunci voi oferi aceste exemplu - al experienţelor 
dureroase. 


Abraham: Să zicem că cineva care suferă vine în viaţa ta şi pe măsură 
ce îl vezi în acea situaţie dureroasă în care se află, în tine creşte dorinţa ca 
el să descopere ieşirea din acea situaţie, aşa că mintea lui abia te-a atins 
uşor în timp ce tu ţi-ai identificat cu rapiditate dorinţa ca el să găsească 
soluţia aducătoare de bucurie. Dacă tu apoi îţi orientezi întreaga ta Atenţie 
către rezolvarea cu succes de către el a situaţiei dureroase, nu vei simţi nici 
o durere reală, şi chiar ai putea să fii catalizatorul care îl inspiră să găsească 
soluția. Acesta este un exemplu de elevare autentică. Totuşi, dacă te 
concentrezi doar asupra suferinței lui, sau asupra situației care a produs-o, 
vei activa în tine însuţi vibrația care îi corespunde, şi vei simţi de asemenea 
şi durere, pe măsură ce începi să atragi ceea ce nu îti doreşti. 


Oare cheia este să fiu eu însumi un exemplu de bucurie? 


Jerry: Cheia este să continui să caut eu însumi bucuria? Pentru a da un 
exemplu şi pentru a le îngădui celorlalţi - cu adevărat - să aibă orice 
experienţă aleg ei (în orice fel aleg) pentru ei înşişi? 


Abraham: În mod real nu ai de ales altceva decât să le dai voie să aibă 
experienţele pe care le atrag, pentru că nu poţi gândi sau emite vibrații în 
locul lor - şi prin urmare, nu-poţi atrage în locul lor. Adevărata îngăduinţă 
constă în a-ţi menţine propriul echilibru, propria bucurie, indiferent de ceea 
ce fac ei. Aşa că avantajul pe care li-l oferi lor este că, în timp ce tu rămâi în 
echilibru, conectat la propria ta Fiinţă Interioară, aliniat cu minunatele 
resurse dătătoare de viaţă din Univers, şi te focalizezi asupra lor, ei au de 
câştigat. Cu cât te simţi tu mai bine în timp ce te gândeşti la ceilalţi, cu atât 
este mai mare puterea influenţei tale pozitive. 

Vei şti că ai atins punctul în care le Îngădui să fie, să facă sau să aibă 
ceea ce vor (sau nu), atunci când, deşi eşti conştient de ceea ce fac ei, nu 
simţi nici o emoție negativă legat de asta. Atunci când ai ajuns în acest 
punct, simţi bucurie observând experienţele tuturor. 

Cu întrebările tale ai închis cercul care ne permite să vă explicăm cele 
trei legi care sunt atât de importante. 

Legea Atractiei răspunde vibraţiei gândurilor voastre. 

Pe măsură ce emiteţi în mod deliberat gânduri alegându-le pe cele 
plăcute, vă permiteţi să vă conectaţi la Fiinta Interioară, la ceea-ce-sunteţi- 
cu-adevărat. Atunci când sunteţi conectaţi la ceea-ce-sunteţi-cu-adevărat, 
oricine îşi îndreaptă atenţia asupra voastră are de câştigat. Şi desigur, în 
toate acestea, voi simţiţi bucurie! 

Cu timpul veţi deveni atât de conştienţi de cum vă simţiţi, şi vă veţi 
obişnui atât de mult să emiteţi gânduri cu o anumită intenţie, încât starea 
voastră predominantă va fi de atracţie pozitivă. Şi atunci (cu adevărat, 
numai atunci), vă veţi simţi bine lăsându-i pe ceilalţi să creeze aşa cum vor 
ei. Atunci când veti înțelege că lucrurile negative nu se pot impune singure 
în viaţa voastră, ci că totul este chemat spre şi de către voi prin intermediul 
gândului, nu vă veţi mai simţi niciodată ameninţaţi de ceea ce ar alege 
ceilalţi să trăiască, chiar dacă ei sunt foarte aproape de voi - pentru că ei nu 
vor putea lua parte la experiențele voastre. 


Pot să gândesc negativ şi totuşi să mă simt pozitiv? 
Jerry: Şi cum se poate ca noi să dăm atenţie unui fapt negativ sau să ne 
gândim la el, şi totuşi să nu avem un răspuns emoţional negativ la aceasta? 


Abraham: Nu se poate. Şi nu vă sugerăm să încercaţi. Cu alte cuvinte, a 
nu avea niciodată emoţii negative ar fi tot una cu a spune: „Să nu aveţi un 
Sistem de Ghidare! Nu băgaţi în seamă Sistemul Vostru de Ghidare 
Emotional!” Şi asta este opusul a ceea ce vă spunem noi. Noi vrem ca voi 
să fiţi conştienţi de emoţiile voastre şi apoi să vă reorientaţi gândurile până 
când vă veţi simţi uşuraţi. 

Atunci când sunteţi focalizaţi asupra unui gând (negativ) micuţ, veţi simţi 
o uşoară emoție negativă (nedorită). Şi dacă sunteţi sensibili la felul în care 
simţiţi şi vreţi să vă simţiţi mai bine, vă veţi schimba gândul. Este mai uşor 
să-l schimbaţi atunci când gândul este mic şi emoția este relativ uşoară. 
Este mult mai greu să-l schimbaţi atunci când gândul a crescut şi emoția la 
fel. Emoţia va fi proporţională ca intensitate cu cantitatea de gânduri 
condensate prin Legea Atractiei. Cu cât vă focalizaţi mai mult asupra a ceea 
ce nu doriţi, cu atât mai mare şi mai puternic va deveni gândul. Dar dacă 
sunteţi sensibil la emoţiile voastre şi vă retrageri foarte iute atenţia de la 
subiectul nedorit, veţi începe să vă simţiţi mai bine, şi veţi înceta să mai 
atrageţi lucrul nedorit. 

Care ar fi câteva cuvinte pentru a amplifica starea de bine? 


Jerry: Aţi putea să ne spuneţi câteva cuvinte pe care le-am putea folosi 
pentru a atrage diferite lucruri, cum ar fi, de exemplu, sănătatea perfectă...? 


Abraham: Doresc sănătatea perfectă! Îmi place să mă simt bine. Mă 
simt bine în trupul meu. Am multe amintiri plăcute despre cât de bine mă 
simt în corpul meu. Văd mulţi oameni care se află într-o stare de sănătate 
bună evidentă, şi este uşor de văzut cât de mult se bucură şi ei de corpurile 
lor. Atunci când am gânduri ca acestea, mă simt bine. Aceste gânduri sunt 
în armonie cu un corp sănătos. 


Jerry: Ce ziceţi de prosperitate materială? 


Abraham: Doresc prosperitate materială! Există o mulțime de lucruri 
minunate care sunt cu adevărat disponibile în această lume minunată, şi 
prosperitatea materială deschide poarta către multe dintre acestea. 
Deoarece Legea Atractiei răspunde gândurilor mele, m-am hotărât să mă 
focalizez în mod predominant asupra abundenței care este posibilă, 
înțelegând că este doar o chestiune de timp până când gândurile mele de 
prosperitate vor fi urmate de un şuvoi de prosperitate materială. Deoarece 
Legea Atractiei îmi va aduce obiectul gândurilor mele, aleg abundența. 


Jerry: Şi o relaţie minunată? 


Abraham: Îmi doresc să am relaţii minunate. Mă bucur de compania 
unor oameni drăguți, inteligenți, amuzanți, energici, şi mă bucur ştiind că 
această planetă este plină de asemenea oameni. Am întâlnit atât de mulţi 
oameni interesanti, şi îmi place să descopăr calităţi fascinante în cei pe care 
îi întâlnesc. Se pare că cu cât îmi plac mai mult oamenii, cu atât apar în 
viața mea mai mulţi oameni pe care îi îndrăgesc, îmi place acest moment de 
co-creatie spectaculoasă. 


Jerry: Dar experienţele non-corporale pozitive? 


Abraham: Doresc să îi atrag pe cei care sunt în armonie cu mine, atât 
din lumea fizică, cât şi din lumea subtilă. Sunt fascinat de Legea Atractiei şi 
mă simt liniştit ştiind că atunci când mă simt bine, nu pot atrage decât ceea 
ce este bun. Mă bucur să înțeleg că la baza a ceea ce este imaterial se află 
Energia pură, pozitivă, Îmi place să mă folosesc de Sistemul meu de Ghidare 
Emoţională pentru a mă întâlni cu acea Sursă. 


Jerry: Şi despre creşterea continuă, plină de bucurie? 


Abraham: Sunt o ființă care caută evoluția, şi este incitant să îmi 
amintesc că expansionarea nu este numai naturală, dar este şi inevitabilă, 
Îmi place să ştiu că bucuria este doar o alegere. Aşa că, dacă evoluția mea 
este inevitabilă, eu aleg ca ea să fie în întregime plină de bucurie. 

Jerry: Şi asta va atrage aceste lucruri? 


Abraham: Doar cuvintele nu vă vor aduce manifestarea imediată a ceea 
ce cereţi, dar cu cât le rostiţi mai des, cu atât mai bine vă veţi simţi pe 
măsură ce le rostiţi, şi cu atât mai pură (sau mai puţin contradictorie) va fi 
vibrația voastră. Şi în curând, lumea voastră se va umple cu acele lucruri 
despre care aţi vorbit... Cuvintele singure nu atrag, dar atunci când simțiţi 
emoție rostindu-le, aceasta înseamnă că vibrația voastră este puternică - şi 
Legea Atractiei trebuie să răspundă acestor vibrații. 


Care este măsura succesului nostru? 


Jerry: Ce consideraţi voi că este succesul? Care ziceţi că ar fi semnele 
succesului! 


Abraham: Dobândirea a orice vă doriţi trebuie considerată ca un succes 
- fie că este vorba de un trofeu, bani, relaţii sau obiecte. Dar dacă veţi face 
ca măsura succesului vostru să fie dobândirea bucuriei, restul îşi va găsi 
locul potrivit. Pentru că găsind bucuria, veţi descoperi că sunteţi aliniaţi ca 
vibraţie cu resursele din Univers. 

Nu puteţi simţi bucurie în timp ce vă concentrați asupra a ceva nedorit, 
sau asupra lipsei a ceea ce vă doriţi; de aceea când simţiţi bucurie, nu 
puteţi emite vibrații contradictorii. Şi numai contradicţia dintre propriile 
voastre gânduri şi vibrații poate să vă îndepărteze de lucrurile pe care le 
doriţi. 

Este amuzant să vezi cum majoritatea oamenilor îşi petrec cea mai mare 
parte a vieţii căutând un sistem de reguli cu care să îşi măsoare 
experienţele de viaţă, uitându-se în afară după cineva care să le spună ce e 
bine şi ce e greşit, când încă de la bun început ei poartă în ei înşişi un 
Sistem de Ghidare care este atât de sofisticat, atât de complex, atât de 
precis şi care este oricând gata să le stea la dispoziţie. 

Fiind atenţi la acest Sistem de Ghidare Emoţională, şi căutând gândul cel 
mai plăcut pe care îl puteţi găsi în momentul de faţă din punctul în care vă 
aflaţi, veţi permite perspectivei voastre mai ample să vă ajute să vă mişcaţi 
în direcţia lucrurilor pe care le doriţi cu adevărat. 

Contemplând magnificele contraste din realitatea voastră fizică dominată 
de timp şi spaţiu, fiind conştienţi de felul în care vă simţiţi, şi orientându-vă 
în mod voit gândurile spre ceea ce este tot mai plăcut, cu timpul veţi începe 
să vă vedeţi viaţa prin ochii ființei voastre Interioare, care este mult mai 
amplă. Şi pe măsură ce veţi face aceasta, veţi simţi satisfacția de a vă afla 
pe calea pe care aţi ales-o din acea perspectivă imaterială în care vă aflaţi 
când aţi ales să vă încarnaţi în acest corp minunat. Pentru că din acel 
avantajos punct de vedere imaterial, aţi înţeles natura etern evolutivă a 
fiinţei voastre şi promisiunile pe care le ascundea acest mediu excepţional, 
plin de contraste. Aţi înţeles natura acestui magnific Sistem de Ghidare şi 

modul cum, cu ceva practică, aţi putea să priviţi această lume aşa cum o 
vede Ființa voastră Interioară. Aţi înţeles puternica Lege a Atractiei şi 
corectitudinea şi precizia cu care ea răspunde voinţei libere a tuturor 
creatorilor. 

Căutând cel mai plăcut gând pe care îl puteţi găsi, vă reconectaţi la acea 
perspectivă şi vă veţi înfiora de îndată ce veţi lua din nou legătura cu scopul 
vostru, cu însufleţirea de a trăi şi cu voi înşivă! 

PARTEA a Ill-a 
ŞTIINŢA DE A CREA LA VOINŢĂ 


Știința de a Crea la Voinţă: definiţie 

Jerry: Abraham, ne-aţi vorbit despre Creaţia la Voinţă. Vreţi să discutaţi 
despre valoarea acesteia cu noi şi să ne clarificaţi la ce vă referiţi când 
spuneţi Creație Deliberată (sau la voință)? 


Abraham: Am numit-o Știința Creaţiei la Voinţă pentru că presupunem 
că doriţi să creaţi în mod intenţionat. Dar, de fapt, ar fi mult mai potrivit s-o 
numim Legea Creaţiei, pentru că acţionează indiferent dacă voi vă gândiţi la 
ceea ce vreţi sau ceea ce nu vreţi. Dacă vă gândiţi la ceea ce vă doriţi, sau 
dacă vă gândiţi la lipsa a ceea ce vă doriţi (alegerea direcţiei gândurilor 
voastre vă aparţine), Legea Creaţiei intră în funcţiune în conformitate cu 
ceea ce voi gândiţi. 

Din perspectiva voastră fizică, această ecuaţie a creaţiei are două părţi 
importante: lansarea gândului şi aşteptarea gândului - dorința de a crea şi 
permisiunea acordată creaţiei. Din perspectiva noastră imaterială, noi 
experimentăm ambele părţi ale ecuaţiei simultan, pentru că nu există nici o 
prăpastie între ceea ce dorim şi ceea ce aşteptăm din plin. 

Cei mai mulţi oameni nu sunt conştienţi de puterea gândurilor lor, de 
natura vibratorie a Fiinţei lor, sau de puternica Lege a Atractiei, aşa că ei se 
bazează pe acţiunile lor pentru a face ca totul să aibă loc. Şi deşi suntem de 
acord că acţiunea este o componentă importantă în lumea fizică în care 
sunteţi focalizaţi, totuşi nu acţiunea este aceea prin care vă creaţi 
experienţele în planul fizic. 

Atunci când veţi înţelege puterea gândului şi vă veţi obişnui să le emiteţi 
în mod conştient, veţi descoperi puternicul efect combinat (asupra 
procesului creaţiei) dintre a dori şi a îngădui. Atunci când pregătiţi sau 
anticipaţi ceva în mod pozitiv prin gândurile voastre, cantitatea de energie 
necesară este mult mai mică şi acţiunea este mult mai satisfăcătoare. Dacă 
nu vă acordaţi timpul necesar pentru a vă alinia gândurile, va fi necesară 
mult mai multă acţiune, fără a obţine rezultate la fel de satisfăcătoare. 

Spitalele voastre sunt pline până la refuz cu cei care acţionează acum 
pentru a compensa efectul gândurilor lor nepotrivite. Ei nu şi-au creat boala 
cu bună ştiinţă, dar totuşi au creat-o - prin intermediul gândurilor şi al 
aşteptărilor - şi apoi au venit la spital pentru a compensa prin acţiunile fizice 
concrete. Vedem mulţi oameni care îşi duc viaţa încercând să obţină bani în 

schimbul acţiunilor lor, pentru că banii sunt esenţiali pentru a trăi liber în 
această societate. Şi totuşi, în cele mai multe cazuri, acţiunea nu este 
îndeplinită cu bucurie. Este doar o tentativă de a compensa gândurile 
nealiniate. 

Voi aţi acționat cu intenţie; aceasta este o parte a deliciului acestei lumi 
fizice în care trăiţi. Dar voi nu ati intenţionat să creaţi prin intermediul 
acțiunilor fizice - intenţia voastră era să vă folosiți corpul pentru a vă bucura 
de ceea ce ați creat prin intermediul gândurilor. 

Atunci când v-aţi stabilit clar gândurile în avans, simțind emoţii pozitive, 
deja aţi demarat procesul creaţiei, şi atunci când vă deplasaţi prin spaţiu şi 
timp către acea manifestare din viitor, aşteptându-vă să o găsiţi acolo... 
atunci, din acea creație plină de bucurie pe care aţi lansat-o în viitor, veti fi 
inspirați să actionati într-un mod care să fie plin de bucurie. 

Atunci când acţionaţi în momentul prezent, şi fără bucurie, vă promitem 
solemn că sfârşitul nu va fi unul fericit. Nu poate fi, ar contrazice legea. 

In loc să fiţi atât de nerăbdători să treceţi la fapte pentru a obţine 
lucrurile pe care le doriţi, noi am zice să le gândiţi mai întâi; vedeţi-/e, 
vizualizaţi-le, apoi aşteptați-le - şi ele vor lua ființă. Şi veţi fi ghidaţi, inspirați 
sau conduşi către acţiunea perfectă care va declanşa procesul care vă va 
duce la ceea ce căutaţi... şi este o mare diferenţă între ceea ce v-am spus şi 
modul în care acţionează cei mai mulţi. 


Am chemat acest lucru gândindu-mă la el 


Adesea, pe măsură ce începem să răspândim cunoaşterea pe care o 
avem prietenilor noştri fizici în ceea ce priveşte Creaţia la Voinţă, 
întâmpinăm rezistenţă, pentru că există aceia care au în viaţa lor lucruri pe 
care nu le doresc. Şi atunci când ne aud pe noi spunând: „Toate lucrurile 
sunt chemate de către voi” ei protestează spunând: „Abraham, nu se poate 
ca eu să fi chemat aceste lucruri pentru că eu nu le doresc!” 

Aşa că vă oferim bucuroşi aceste informaţii pentru a vă ajuta să 
înţelegeţi cum anume obţineţi ceea ce obţineţi, astfel încât să puteţi hotărî 
mai bine ceea ce atrageţi, şi astfel să puteţi atrage în mod conştient acele 
lucruri pe care le doriţi - şi să puteţi evita să atrageţi lucrurile pe care nu le 
doriţi. 

Noi ştim că voi nu chemaţi, atrageţi sau creaţi acele lucruri - cu bună 
ştiinţă. Dar vă vom spune că totuşi voi sunteţi cei care cheamă, atrag şi 
creează... deoarece faceţi aceasta prin intermediul gândurilor, în mod 
automat, voi emiteţi gânduri, şi apoi Legile pe care voi nu le înţelegeţi 
răspund acestor gânduri, producând efecte pe care nu le înţelegeţi. Şi 
tocmai de aceea am venit noi aici: să vă vorbim despre Legile universale 
astfel încât să puteţi înţelege cum obţineţi ceea ce obţineţi, şi astfel să 
puteţi înţelege cum să dobândiţi controlul asupra propriei voastre vieţi. 

Cele mai multe fiinţe încarnate sunt atât de complet integrate în lumea 

lor fizică încât sunt foarte puţin conştiente de legătura lor cu lumea 
imaterială. De exemplu, vreţi să aveţi lumină în dormitor, aşa că vă duceţi la 
veioza de lângă pat, apăsaţi pe un întrerupător micuţ, şi priviţi cum lumina 
vă inundă camera. Apoi le-aţi explica celorlalţi: „Acest buton produce 
lumina”. Dar voi înţelegeţi, fără ca noi să vă explicăm, că e mai mult de 
atât, referitor la sursa luminii. Şi tot la fel este cu toate lucrurile pe care le 
trăiţi în cadrul vostru fizic. Voi vă explicaţi doar o mică părticică din ceea ce 
face să se petreacă lucrurile. Noi suntem aici pentru a vă explica restul. 

Aţi venit în această dimensiune fizică dintr-o dimensiune subtilă mult mai 
largă, cu mari intenţii şi scopuri. 

Aţi venit aici pentru că v-aţi dorit această experienţă fizică foarte mult. 
Ea nu este prima pentru voi. Aţi mai avut multe existenţe, atât ca fiinţă 
încarnată, cât şi în planurile subtile. Şi aţi venit în această viaţă pentru că 
vreţi cu adevărat să perfecţionaţi acea Fiinţă adevărată şi care evoluează 
continuu - acea fiinţă pe care poate nu o cunoaşteţi din cauza acestui corp 
şi a simţurilor sale... acea Fiinţă cu adevărat mai amplă, mai expansivă, care 
caută bucuria, caută să crească şi să evolueze. 


Ființa mea Interioară comunică cu mine 

Vrem să vă ajutăm să vă amintiţi că sunteţi creatorii propriei voastre 
vieţi şi că există multă bucurie în a face asta la dorinţă. Vrem să vă ajutăm 
să vă amintiţi de legătura voastră cu partea invizibilă din voi, Ființa voastră 
Interioară, care este conştientă de voi şi este alături de voi în tot ceea ce 
faceţi. 

Voi nu vă mai aduceţi aminte detalii referitor la ceea ce aţi trăit înainte 
de a veni în acest corp fizic, dar Fiinţa voastră Interioară este deplin 
conştientă de tot ceea ce aţi devenit, şi vă oferă informaţii încontinuu 
pentru a vă ajuta să trăiţi în modul cel mai plin de bucurie posibil, în fiecare 
clipă. 

Atunci când aţi venit în această încarnare, nu aţi adus cu voi amintirea a 
ceea ce aţi trăit înainte, pentru că aceste detalii nu ar face decât să vă 
distragă atenţia de la puterea momentului prezent. Cu toate acestea, 
datorită legăturii cu Ființa Interioară, aveţi acces la cunoaşterea acelei 
perspective mai largi, sau fiinţa voastră completă. Acea parte subtilă a 
voastră care este mai amplă, comunică cu voi, şi a făcut aceasta din prima 
zi când ati apărut în acest corp fizic. Această comunicare se face într-o mare 
varietate de moduri - dar cel mai simplu mod în care Fiinta comunică cu 
fiecare dintre voi este prin intermediul emoțiilor. 


Fiecare emoție se percepe în mod plăcut sau... neplăcut 


Fiecare emoție pe care o simţiţi este, fără excepţie, un mod prin care 
Fiinţa Interioară vă comunică în acel moment cât este de bine şi potrivit 

ceea ce gândiţi, vorbiţi sau faceţi. Cu alte cuvinte, atunci gând aveţi un 
gând care nu este în armonie vibraţională cu intenţia voastră globală, Ființa 
voastră Interioară vă oferă emoţii negative. Atunci când faceți sau spuneţi 
ceva ce nu este în armonie vibraţională cu ceea-ce-sunteţi şi ceea ce doriţi, 
Ființa voastră Interioară vă va oferi emoţii negative. Şi, într-o manieră 
asemănătoare, atunci când vorbiţi, gândiţi sau acţionaţi în direcţia a ceea ce 
este în armonie cu intenţiile voastre, Fiinta voastră Interioară vă va oferi 
emoţii pozitive. 

Există doar două tipuri de emoții: unele care se percep în mod plăcut şi 
altele care se percep în mod neplăcut. Voi le numiţi în multe feluri, în funcţie 
de situaţia care vi le-a adus în faţă. Dar atunci când recunoaşteţi că acest 
Sistem de Ghidare (care iese din voi la suprafaţă sub forma emoţiilor) 
vorbeşte dintr-o perspectivă mai amplă şi mai cuprinzătoare, veţi putea să 
înţelegeţi că aveţi beneficiul tuturor intenţiilor pe care le păstraţi acum şi 
toate intenţiile cu care aţi venit în acest corp fizic - şi că aveţi capacitatea 
de a descompune toate detaliile tuturor dorințelor şi credințelor voastre, 
pentru a putea să faceţi absolut cele mai potrivite alegeri în orice clipă. 


Pot să am încredere în ghidarea mea interioară 


Mulţi oameni şi-au lăsat la o parte ghidarea intuitivă, înlocuind-o cu 
părerile părinţilor, profesorilor, experţilor 
sau conducătorilor într-o mare varietate de domenii. Dar cu cât vă uitaţi mai 
mult la ceilalţi pentru ca să vă ghideze, cu atât vă veţi îndepărta mai mult 
de propriul vostru sfat înţelept. Foarte des, atunci când începem să le 
amintim prietenilor noştri fizici de ceea-ce-sunt-cu-adevărat, ajutându-i să 
se reconecteze la Sistemul de Ghidare care se află în interiorul lor, ei ezită. 
Adesea ei sunt atât de convinşi de propria lor lipsă de valoare şi de 
dreptate, încât se tem să meargă mai departe, încrezându-se în propria lor 
ghidare şi propria lor conştiinţă, deoarece ei cred că există altcineva care ar 
şti mai bine decât ei ce li se potriveşte. 

Dar noi vrem să vă ajutăm să vă amintiţi ce Fiinţă puternică şi valoroasă 
sunteţi, şi care este motivul venirii voastre în această realitate dominată de 
timp şi spaţiu. Vrem să vă aduceţi aminte de intenţia voastră de a explora 
contrastele acestui mediu minunat, ştiind că aceasta va da naştere unui 
curent continuu de noi intenţii; şi vrem ca voi să vă amintiţi că ceea-ce- 
sunteţi-cu-adevărat - Ființa voastră Interioară sau Ființa Completă sau Sursa 
- este plină de bucurie în această creştere în care vă aflaţi. Vrem să vă 
reamintiţi că puteţi simţi în fiecare moment, prin puterea emoţiilor voastre, 
dacă vedeţi situaţia în care vă aflaţi din acea perspectivă mai largă sau dacă 
vă decuplaţi singuri de la Sursă alegând gânduri ce sunt de o natură diferită. 
Altfel spus, atunci când simţiţi iubire, aceasta înseamnă că modul în care 
vedeţi obiectul atenţiei voastre corespunde cu felul în care îl vede Fiinta 
Interioară. Atunci când simţiţi ură, îl vedeţi fără a avea acea conectare la 

interior. 

Voi ştiaţi intuitiv toate aceste lucruri, mai ales atunci când eraţi mai 
tineri, dar treptat cei mai mulţi dintre voi aţi fost doborâţi de insistenţele 
celor mai în vârstă şi care se autointitulau drept „mai înţelepţi” şi care vă 
înconjurau încercând din greu să vă convingă că nu puteţi avea încredere în 
propriile voastre impulsuri. 

Şi astfel, cele mai multe dintre voi, Fiinţele încarnate, nu aveți încredere 
în voi înşivă, ceea ce este uimitor pentru noi, pentru că de fapt ar trebui să 
vă încredeţi doar în ceea ce răzbate din interiorul vostru. Dar în loc de asta, 
vă petreceţi cea mai mare parte a vieţii voastre fizice căutând un set de 
reguli sau un grup de persoane (grup religios sau politic, dacă vreţi) care să 
vă spună ce este corect şi ce este greşit. Şi apoi vă petreceţi restul vieţii 
încercând să vă potriviţi ca nuca în perete, încercând să faceţi aceste reguli 
vechi - de obicei, scrise cu mii de ani în urmă - să se potrivească cu viaţa 
voastră cea nouă. Şi, drept rezultat, ceea ce vedem în cea mai mare parte, 
este doar frustrare, sau în cel mai bun caz, confuzie. Şi am observat de 
asemenea că în fiecare an mulţi dintre voi mor luptându-se să demonstreze 
care set de reguli este cel mai corect. Vă spunem aceasta: acest set 
neschimbat de reguli care să cuprindă totul nu există - pentru că voi sunteți 
Fiinţe care se schimbă în permanență şi caută să evolueze. 

Dacă v-ar lua foc casa şi ar veni pompierii cu maşina lor - cu acel 
minunat echipament cu furtunurile acelea groase şi lungi prin care trece apa 
- şi ar îndrepta jeturile de apă spre flăcări şi le-ar stinge, aţi spune: „într- 
adevăr, acesta este cel mai potrivit comportament.” Dar dacă, într-o zi, în 
absenţa incendiului, aceiaşi pompieri ar da navală stropind tot din casă cu 
apă, aţi spune că în mod sigur „Aşa ceva nu este potrivit!” 

La fel este şi cu legile pe care le preluaţi de la alţii: Ce/e mai multe din 
legile şi regulile din trecut nu mai sunt potrivite cu ceea ce trăiţi voi acum. 
Dacă nu ați fi avut intenţia să evoluați, nu ați fi aici în această încarnare 
fizică. Pentru că vă aflaţi aici ca Fiinţă în plină expansiune, într-o continuă 
schimbare, căutând să evolueze, pentru că doriți să adăugați la ceea ce 
înțelegeți. Şi pentru că vreți să contribuiţi la Tot-ceea-ce Există... Dacă ceea 
ce s-a spus cu mult timp în urmă ar fi într-adevăr scopul final, atunci nu ar 
mai exista nici un motiv pentru ca voi să vă aflați aici acum. 


Cum primesc ceea ce primesc? 


La început, insistenţele noastre cum că voi sunteţi creatorii propriei 
voastre realităţi sunt întâmpinate cu o acceptare plină de bucurie, deoarece 
majoritatea oamenilor tânjesc să deţină controlul asupra propriei vieţi. Dar 
pe măsură ce ajungeţi să înţelegeţi că tot ceea ce vine spre voi este atras 
de propriul vostru gând (primiţi ceea ce gândiţi, indiferent că vreți sau nu 
aceasta) unii dintre voi se simt inconfortabil de ceea ce pare a fi sarcina 
copleşitoare de a vă monitoriza gândurile, a le clasifica, şi de a alege să 

emiteţi numai ceea ce va chema lucrurile pe care vi le doriţi. 

Noi nu încurajăm monitorizarea gândurilor, deoarece suntem de acord că 
ar lua o mulţime de timp şi ar fi împovărător, dar în loc de aceasta vă 
recomandăm să vă folosiţi în mod conştient Sistemul de Ghidare 
Emoţțională. 

Dacă veti fi atenți la modul în care că simtiti, atunci monitorizarea 
gândurilor nu mai este atât de necesară. Oricând vă simţiţi bine, să ştiţi că 
în acel moment rostiți, gândiţi sau actionati în concordanță cu intențiile 
voastre - şi să ştiţi că oricând vă simţiți rău, nu sunteți aliniaţi cu intențiile 
voastre. Pe scurt, ori de câte ori resimtiti vreo emoție negativă, în clipa 
aceea creați în mod greşit, prin gând, prin vorbă, sau prin faptă. 

Și astfel, combinația dintre a fi mai conştienţi de ceea ce doriţi şi a fi mai 
sensibili la modul în care vă simtiti este, în esență, Procesul Creaţiei la 


Voinţă. 


Sunt unicul Creator al propriilor experienţe 


Marea întrebare care apare de obicei în acest punct al discuţiei noastre 
este: „Abraham, cum pot să ştiu dacă pot avea încredere în ceea ce iese la 
suprafaţă din interiorul meu? Nu există cineva mai mare decât mine care 
face toate regulile şi care vrea ca eu să fiu sau să fac ceva anume?” Şi noi 
spunem că voi sunteţi creatorii experienţelor voastre şi aţi apărut în acest 
corp fizic datorită puterii dorinţei voastre. Nu sunteţi aici ca să vă dovediţi 
că meritaţi altceva; nu sunteţi aici pentru că vă căutaţi o mântuire mai mare 
într-un alt plan. Sunteţi aici pentru că aveţi un scop precis pentru care vă 
aflaţi aici. Vreţi să fiţi cineva care creează cu bună ştiinţă, şi aţi ales această 
dimensiune fizică, unde există timpul şi spaţiul, pentru ca în sfârşit să 
dobândiţi această înţelegere şi apoi să vedeţi care sunt beneficiile a ceea ce 
aţi creat în gând, permițându-i să se concretizeze în viaţa voastră. Voi 
contribuiţi la creşterea universului, şi 7ot-Ceea-ce-Este beneficiază de pe 
urma existenţei voastre, prin experienţa pe care o împărtăşiţi şi prin 
expansionarea voastră. 

Tot ceea ce faceți bucură pe cel pe care doriți să îl bucurati. Nu există 
nici o listă cu lucruri care sunt corecte sau cu lucruri care sunt greşite - 
există doar ceea ce vă aliniază cu adevărata voastră intenție şi adevărul 
vostru, şi lucruri care nu fac aceasta. Puteti avea încredere în Ghidarea care 
vine din interiorul vostru pentru a şti când sunteți aliniaţi cu starea voastră 
naturală de bine. 


Atrag gânduri cu care sunt în armonie din punct de vedere 
vibraţional 


Legea Atracţiei este responsabilă de marea parte a ceea ce este evident 
în viaţa voastră. Datorită înţelegerii parţiale a acestei Legi aţi creat 

numeroase zicale. Voi spuneţi: „Cine se aseamănă se adună”. Spuneţi: „Un 
necaz nu vine niciodată singur”. Spuneţi: „Ziua aceasta a început rău şi s-a 
terminat şi mai rău”. Dar nici chiar atunci când spuneţi aceste lucruri, cei 
mai mulţi dintre voi nu înţeleg cu adevărat cât de puternică este într-adevăr 
această Lege a Atractiei. Oamenii sunt strânşi laolaltă datorită ei. Fiecare 
conjunctură şi eveniment sunt un rezultat el ei... Gândurile care sunt 
similare din punct de vedere al vibraţiei sunt atrase magnetic unul de 
celălalt datorită puternicei Legi a Atractiei, într-adevăr, chiar gândurile pe 
care le aveţi sunt atrase unul de celălalt până când ceea ce a fost la început 
un gând mărunt sau insignifiant şi nu prea puternic poate - fiindcă vă 
concentrați asupra lui - să devină foarte puternic. 

Datorită Legii Atracţiei, fiecare dintre voi este asemenea unui magnet 
puternic, atrăgând spre voi mai mult din ceea ce simtiti într-un anumit 
moment. 


Noi creăm pe măsură ce gândim şi vorbim 

Nimeni nu vă creează viața. Voi faceți tot- tot meritul vă aparţine. Pe 
măsură ce vă observați propria viaţă şi pe cea a celor din jurul vostru, am 
vrea să înţelegeţi că nu există nici cea mai mică dovadă care să susţină 
contrariul acestor legi puternice pe care vi le împărtăşim. Atunci când 
începeţi să sesizaţi legătura absolută dintre ceea ce gândiţi si vorbiţi si ceea 
ce obţineţi, veţi continua să înţelegeţi Legea Atractiei şi va creşte şi dorinţa 
de a vă folosi Sistemul de Ghidare pentru a vă orienta în mod voit gândurile. 
Şi, desigur, veţi avea de asemenea o mai bună înţelegere a vieților celor din 
jurul vostru. (De fapt, uneori este mai uşor să înţelegeţi cum se aplică 
aceste lucruri la ceilalţi.) 

Aţi observat că cei care vorbesc cel mai mult despre boală sunt din ce în 
ce mai bolnavi? Aţi observat că cei care vorbesc de sărăcie se zbat şi mai 
mult în ea, în timp ce cei care vorbesc despre prosperitate au din ce în ce 
mai multe? Atunci când înţelegeţi că gândurile voastre atrag magnetic şi că 
atenţia pe care le-o acordaţi le face să crească în intensitate până când în 
cele din urmă subiectul gândurilor voastre apare în viaţa voastră, dorinţa de 
a fi atenţi la modul în care simţiţi vă va ajuta să alegeţi cu mai multă 
premeditare direcţia gândurilor voastre. 

Este uşor de înţeles Legea Atractiei în acţiune atunci când discutaţi cu 
altcineva. De exemplu, imaginaţi-vă că prietena voastră vorbeşte despre 
ceva ce trăieşte ea şi voi vreţi să fiţi prieteni buni, aşa că vă focalizaţi 
asupra cuvintelor ei şi ascultați exemplele pe care vi le dă despre ceea cei 
se petrece. Pe măsură ce vă concentrați mai mult, vă vin în minte situaţiile 
asemănătoare pe care le-aţi trăit voi. Şi atunci când participaţi la discuţie 
adăugând propriile relatări, vibrația gândului respectiv creşte mai mult. 
Acordând suficientă atenţie acestor subiecte şi discutând despre ele 
suficient de mult, veţi atrage spre voi experienţe similare. Şi odată ce ies la 

iveală din ce în ce mai multe gânduri legate de ceea ce nu vă doriţi, veţi 
sfârşi prin a fi absolut înconjurați de multe gânduri, cuvinte şi experienţe 
care sunt în direcţia a ceea ce nu vă doriţi. (Veţi avea şi mai multe subiecte 
neplăcute de discutat cu prietena voastră.) 

Acum dacă aţi fi fost atenţi la modul în care vă simţeaţi când a început 
conversaţia să alunece înspre ceea ce nu vă doreaţi, aţi fi fost conştienţi de 
senzaţia de rău din stomac. V-aţi fi recunoscut Ghidarea, care în principal vă 
spunea că vă gândiţi la ceva ce nu vă doriți de fapt. Şi motivul acestui 
semnal de avertisment, acel clopoțel de atenţionare, era dezacordul dintre 
ceea-ce-sunteţi-cu-adevârat şi ceea ce doriţi şi lucrurile asupra cărora vă 
focalizaţi în acel moment. Emoţiile voastre vă arătau lipsa de aliniere. 
Sistemul vostru de Ghidare vă alertează asupra faptului că atunci când 
gândiţi sau vorbiţi despre acele lucruri nedorite, sunteţi un magnet care 
atrage circumstanţe, evenimente şi alte fiinţe spre voi, şi în curând veţi 
avea în viaţa voastră tocmai esenţa lucrului despre care spuneaţi că nu îl 
doriţi. 

Tot astfel, dacă vorbiţi despre ceea ce vă doriţi, gândurile voastre vor fi 
şi mai mult atrase de aceasta. Veţi atrage spre voi mai mulţi oameni care 
vor dori să vorbească despre ceea ce vă doriţi. Şi în tot acest timp în care 
vorbiţi despre ceea ce vă doriţi, Fiinta voastră Interioară vă oferă emoţii 
pozitive pentru ca să vă aducă la cunoştinţă că atât voi, cât şi ceea ce 
atrageţi sunteţi în armonie de vibraţie cu esenţa intenţiilor pe care le aveţi. 


Echilibrul delicat dintre a vrea şi a îngădui 


Știința Creaţiei la Voinţă este o Lege aflată într-un echilibru delicat; are 
două părţi: pe de o parte, există gândul referitor la ceea ce vă doriţi, pe de 
altă parte, există speranţa sau credinţa - sau a îngădui să vină în viaţa 
voastră - ceea ce creaţi prin intermediul gândului. 

Şi astfel, dacă spuneţi, „Vreau o maşină nouă roşie”, efectiv aţi iniţiat 
prin intermediul gândului crearea acelei noi maşini roşii în viaţa voastră. Şi 
acum, cu cât acordaţi mai multă atenţie acelui gând, şi cu cât puteţi mai 
mult să vă imaginaţi pur şi simplu acea maşină roşie în viaţa voastră, cu 
atât veţi fi mai entuziasmați. Şi cu cât veţi fi mai entuziasmați, sau cu cât 
mai multă emoție pozitivă se generează atunci când vă gândiţi la maşina 
voastră roşie, cu atât mai iute va apărea ea în viaţa voastră. A fost creată, 
acum există, şi pentru ca acum să o aveţi în viaţa voastră, trebuie doar să îi 
daţi voie să apară. Şi îi daţi voie aşteptând-o, crezând în ea şi lăsând 
lucrurile să curgă. 

Atunci când vă îndoiţi de capacitatea de a avea noua maşină roşie, vă 
„înţepeniţi” creaţia. Dacă spuneţi: „vreau o maşină nouă roşie”, începeţi să 
o creaţi, dar dacă apoi adăugaţi: „dar este prea scumpă”, vă izolaţi de 
creaţia voastră. Cu alte cuvinte, aţi realizat prima parte a creaţiei dorind, 
dar acum aţi împiedicat acest proces necrezând, neaşteptând şi 


[] 66 - Ester & Jerry Hicks 


neîngăduindu-i să vină - deoarece pentru ca să vă materializaţi creaţiile, 
ambele părţi ale procesului sunt necesare. 

Doar pentru că vorbiţi despre obiectul creaţiei voastre nu înseamnă 
neapărat că îi permiteţi să apară. Atunci când vă gândiţi la noua voastră 
maşină roşie şi puteţi simţi încântare, îi daţi voie să apară, dar când vă 
gândiţi la noua voastră maşină roşie dintr-o poziţie în care vă îngrijoraţi că 
nu o puteţi achiziţiona (sau în care sunteţi frustraţi că nu a venit încă), de 
fapt vă focalizaţi asupra /ipsei maşinii, şi nu îi daţi voie să vină în viaţa 
voastră. 

Uneori în fazele incipiente ale creaţiei a ceva ce vă doriţi, sunteţi pe 
calea cea bună în a o primi, simțind entuziasm şi aşteptând-o în mod pozitiv, 
dar apoi mărturisiţi altcuiva această dorinţă, care începe să vă înşire toate 
motivele pentru care aceasta nu se poate sau nu ar trebui să se 
îndeplinească. Influenţa negativă a prietenului vostru nu vă va fi de folos, 
pentru că atunci când eraţi focalizaţi asupra esenței dorinței voastre, o 
atrăgeaţi, dar acum că sunteţi focalizat asupra /ipsei dorinței voastre, 
îndepărtați de voi ceea ce vă doriţi. 


Cum se simte, plăcut sau neplăcut? 


Şi astfel, atunci când spuneţi: „Vreau o maşină roşie nouă şi ştiu că vine 
spre mine” aşa este. Dar atunci când spuneţi „Dar unde este? Am dorit-o 
mult timp. Am crezut, Abraham, dar lucrurile pe care le doresc nu sosesc,” 
nu mai sunteţi focalizaţi asupra ceea ce vă doriţi. Acum vă focalizaţi asupra 
lipsei a ceea ce vă doriţi, şi prin intermediul Legii Atractiei, obţineţi ceea ce 
gândiţi. 

Dacă vă focalizați asupra a ceva ce doriţi, veţi atrage ceea ce vă doriți. 
Dacă vă focalizați asupra lipsei a ceea ce vă doriți, veţi atrage şi mai multă 
lipsă (fiecare subiect este de fapt dublu: ceea ce vă doriți şi lipsa sau 
absenţa a ceea ce vă doriţi). Dacă sunteţi atenţi la modul în care vă simţiţi, 
veți şti întotdeauna dacă vă concentrați asupra a ceva dorit sau asupra 
lipsei sale - pentru că atunci când vă gândiţi la ceea ce vă doriţi, vă simtiti 
bine şi când vă gândiţi la absenţa a ceea ce vă doriţi, vă simțiţi rău. 

Atunci când spuneţi: „Vreau bani care să îmi permită să duc viaţa pe 
care o doresc” atrageţi bani, dar atunci când vă concentrați asupra lucrurilor 
pe care nu le aveţi, sesizându-le lipsa - vă daţi la o parte abundența. 


Un exerciţiu care ajută la a Crea la Voinţă 
lată un exerciţiu care vă va ajuta să creaţi la voinţă: 
Luaţi trei coli separate de hârtie, şi la începutul fiecăreia scrieţi câte un 


lucru pe care îl doriți. Acum luati prima coală şi sub subiectul pe care l-ati 
trecut acolo, scrieți: „Acestea sunt motivele pentru care îmi doresc acest...” 

Scrieţi tot ce vă trece prin minte - tot ce apare în mod firesc; nu încercaţi să 
forțați. Şi atunci când nu vă mai vine nimic, aţi terminat pentru moment. 

Acum, întoarceți pagina şi scrieți în susul paginii: „Acestea sunt motivele 
pentru care cred că voi avea acest...” 


Prima pagină a colii îmbogăţeşte ceea ce vă doriţi (primul termen al 
ecuaţiei Creației la Voinţă). A doua pagină a foii vă amplifică credinţa că veţi 
obţine acel lucru (al doilea termen al ecuaţiei Creaţiei Deliberate). Şi acum 
că v-aţi focalizat şi aţi activat în voi ambii termeni ai ecuaţiei, sunteţi în 
starea de a primi manifestarea dorinţei voastre, pentru că aţi realizat cu 
succes ambii termeni ai ecuaţiei. Tot ceea ce este necesar acum este ca voi 
să vă doriţi acel lucru - şi să continuaţi să îl aşteptaţi până când îl aveţi - şi 
să fie al vostru. 

Numărul lucrurilor pe care le puteţi crea simultan nu este limitat, pentru 
că nu este dificil să menţii o dorinţă şi în acelaşi timp să menţii şi speranţa 
de a o realiza. Dar la început, când încă învăţaţi să vă focalizaţi gândurile, ar 
putea fi util să vă concentrați în mod intenţionat doar asupra a două-trei 
lucruri dorinţe odată, pentru că cu cât este mai lungă lista cu care lucraţi, cu 
atât este mai mare posibilitatea de a se strecura îndoiala atunci când vă 
uitaţi la toate lucrurile pe care nu le-aţi realizat încă. Cu cât jucaţi mai mult 
acest joc, cu atât mai buni veţi deveni la a vă focaliza gândurile, şi în cele 
din urmă nu va mai exista nici un motiv pentru care să vă limitați lista în 
vreun fel. 

Inainte de a trăi ceva în concret, trebuie mai întâi să vă gândiţi la el. 
Gândul vostru reprezintă invitaţia, şi fără el, acel lucru nu va veni. Vă 
încurajăm să decideţi cu bună ştiinţă ceea ce vă doriţi, şi apoi să vă gândiţi 
în mod expres la acele lucruri pe care le doriţi, în timp ce alegeţi în moa 
conştient să nu vă gândiţi la cele pe care nu le doriţi. Şi, sugerându-vă 
aceasta, vă încurajăm să vă alocaţi un anumit timp zilnic în care staţi şi vă 
adunaţi în mod intenţionat gândurile într-un fel de viziune a ceea ce vreţi să 
trăiţi, timp pe care l-am numit Atelierul vostru pentru Creaţia la Voinţă. 


Gândurile care evocă emoţii intense au puterea de a se 
concretiza mai repede 


V-am spus că gândurile voastre au forţă de atracţie magnetică. Dar am 
vrea să mai adăugăm o lămurire aici: Deși orice gând are potențial creator, 
gândurile care nu aduc cu ele emoții intense nu vă vor aduce deloc în viața 
voastră subiectul gândurilor voastre. Atunci când vine vorba de gânduri care 
vă trezesc emotii puternice - fie ele pozitive sau negative - esența acestor 
gânduri se manifestă rapid în planul fizic. Şi acea emoție pe care o simțiţi vă 
arată că acum aveţi acces la puterea Universului. 

Atunci când mergeţi la un film de groază, şi staţi acolo cu un prieten, 
uitându-vă la ecran şi la toate detaliile înfricoşătoare care sunt prezentate 
cu sunet şi culoare, vă aflaţi de fapt într-un Atelier negativ. Pentru că atunci 

când vizionaţi tot ceea ce nu doriţi să vedeţi, emoția pe care o resimţiţi este 
modul în care Ființa voastră Interioară vă atrage atenţia că vedeţi ceva care 
este atât de viu încât Universul vă dăruieşte acum putere asupra sa. 

Dar din fericire, atunci când părăsiţi cinematograful, spuneţi: „A fost doar 
un film”, aşa că nu aşteptaţi să primiţi acele lucruri. Nu veţi crede că acele 
lucruri vi se vor petrece vouă, aşadar nu completaţi a doua parte a ecuaţiei. 
V-aţi gândit la ele cu emoție, deci le-aţi creat, dar nu le daţi voie în viaţa 
voastră pentru că nu le aşteptaţi cu adevărat. Totuşi, atunci când ieşiţi din 
cinematograf, dacă prietenul vostru vă spune: „Poate că nu e decât un film, 
totuşi eu am păţit asta”, atunci e posibil să începeţi să meditaţi la ace/ gând, 
şi făcând aşa, veţi ajunge să credeți sau să vă așteptați ca aşa ceva să vi se 
petreacă şi vouă - şi apoi aşa va fi. A te gândi, pe de o parte, şi a spera sau 
crede, pe de altă parte, alcătuiesc balanţa care vă aduce lucrurile pe care le 
primiți. 

Dacă vreţi şi aşteptaţi un lucru, va fi al vostru foarte curând. Totuşi, nu 
foarte des, aţi atins un echilibru în care voinţa şi aşteptările voastre erau 
egale. Uneori dorinţa voastră este foarte intensă, dar credinţa lipseşte cu 
desăvârşire. De exemplu, în cazul mamei al cărei copil a fost prins sub un 
automobil, ea nu credea că poate ridica un vehicul atât de greu de pe 
copilul ei, dar voinţa ei a fost atât de extremă încât a reuşit. Pe de altă 
parte, există multe exemple în care credinţa voastră este intensă, dar voinţa 
nu. Crearea unei boli, de exemplu, cum este cancerul, este unul din cazurile 
în care credinţa este puternică, în timp ce voinţa nu. 

Mulţi dintre voi vă aflaţi de mai multe ori pe zi în ceea ce am numi un 
Atelier negativ. Atunci când staţi la birou cu o grămadă de facturi alături, 
simțind tensiune sau chiar teamă pentru că nu sunt suficienţi bani pentru a 
le plăti, vă aflaţi într-un Atelier negativ. Pentru că atunci când staţi acolo şi 
vă gândiţi că nu aveţi suficienţi bani, vă aflaţi în poziţia perfectă pentru a 
crea mai mult din ceea ce nu vă doriţi. Modul în care vă simţiţi legat de 
acest lucru este un semnal din partea Ființei voastre Interioare că ceea ce 
gândiţi nu este în armonie cu ceea ce vreţi. 


Rezumat al procesului Creaţie Deliberate 


Acum haideţi să facem un rezumat a tot ceea ce v-am oferit aici pentru a 
avea un plan limpede şi bine pus la punct pentru a vă controla aşa cum 
doriţi viaţa. 

Mai întâi, recunoaşteţi că sunteţi mai mult decât ceea se vede aici în 
acest corp fizic; şi că există o parte a voastră mai amplă, mai înţeleaptă şi în 
mod cert, mai bătrână, care îşi aminteşte tot ceea ce aţi trăit, şi cel mai 
important, ştie ceea ce sunteţi acum. Şi, din această perspectivă 
atotcuprinzătoare, această parte a voastră vă poate oferi informaţii clare şi 
absolute despre cât de bine şi potrivit este ceea ce faceţi, spuneţi sau 
gândiţi, sau sunteţi pe punctul de a face sau rosti. 

Acum dacă v-aţi stabilit clar intenţiile pe care le aveţi în acest moment, 
Sistemul vostru de Ghidare poate funcţiona chiar mai eficient, pentru că are 
capacitatea de a include toate datele - adunate din toate experienţele 
voastre (toate dorinţele, toate intenţiile şi toate crezurile voastre) - şi de a le 
compara cu ceea ce faceţi sau sunteţi pe punctul de a face, cu scopul de a 
vă oferi ghidarea perfectă. 

Apoi, pe măsură ce trece ziua, fiţi atenţi la felul în care vă simţiţi. Şi 
oricând vă surprindeţi că aveţi emoţii negative, încetaţi imediat ceea ce face 
să apară aceste emoţii negative, pentru că ele arată că în acest moment voi 
creaţi negativ. 

Emoțiile negative există numai atunci când creati în mod greşit. Şi astfel, 
atunci când _ recunoaşteți că simtiti emoții negative - nu contează din ce 
cauză, sau cum s-a ajuns acolo, indiferent care este situația - opriți-vă din 
ceea ce faceți şi focalizaţi-vă rândurile asupra a ceva mai plăcut. 

Practicaţi zilnic timp de 15-20 de minute Procesul Creaţiei la Voinţă stând 
liniştiţi, nederanjaţi sau întrerupţi de ceea ce este în jurul vostru, visând cu 
ochii deschişi la viaţa voastră, văzându-vă aşa cum vreţi să fiţi, şi 
imaginându-vă înconjurați de ceea ce vă face plăcere. 


Atenţia orientată către ceea-ce-este deja, tinde să creeze şi mai 
mult din ceea-ce-este 


Legea Atractiei vă răspunde, răspunde punctului vostru de atracţie - şi 
punctul vostru de atracţie este generat de gândurile pe care le aveţi. Modul 
în care simţiţi se datorează gândurilor pe care le aveţi. Aşadar modul în care 
vă simţiţi referitor la voi înşivă este puternicul şi magneticul vostru punct de 
atracţie. Atunci când vă simţiţi sărac nu puteţi atrage prosperitate. Atunci 
când vă simţiţi gras, nu puteţi atrage supleţe. Atunci când vă simţiţi singur, 
nu puteţi atrage companie - ar fi împotriva Legii. Mulţi din cei din jurul 
vostru vor să vă scoată în evidenţă care este realitatea. Ei spun: „Înfruntă 
realitatea. Priveşte la ceea-ce-este.” lar noi vă spunem că dacă nu puteţi 
vedea decât ceea-ce-este - atunci, datorită Legii Atractiei, veţi crea doar mai 
mult din ceea-ce-este deja... Trebuie să reuşiţi să treceţi cu gândurile 
dincolo de ceea-ce-este pentru ca să atrageţi ceva diferit sau mai mult. 

Atenţia emoţională îndreptată spre ceea-ce-este vă va înrădăcina ca pe 
un copac în acest loc, dar o viziune plină de bucurie a ceea ce v-ar plăcea să 
începeţi să atrageţi în viaţa voastră vă va aduce acele schimbări. 

Multe din cele pe care le trăiţi acum le doriți mai departe, aşa că 
continuaţi să le acordati atenţie, şi în felul acesta le veți păstra. Dar trebuie 
să vă îndepărtați atenţia de la cele pe care nu le doriți. 


Aprecierea unui lucru îl atrage spre mine 
Gândurile care vă trezesc emoţii sunt cele care aduc cel mai iute 

schimbări în viaţa voastră. Gândurile care nu trezesc nici o emoție în voi 
menţin ceea ce este deja acolo. Şi astfel, acele lucruri pe care le-aţi creat şi 
apreciat deja pot fi păstrate în viaţa voastră doar continuând să le apreciaţi. 

Dar la lucrurile pe care nu le aveţi încă sau pe care le doriţi foarte iute (şi 
foarte mult), trebuie să vă gândiţi foarte clar, conştient, cu bună ştiinţă şi cu 
o trăire emoţională Corespunzătoare. 

Un mod extrem de eficient de a utiliza Atelierul Creativității este a 
medita la aspectele pe care le apreciaţi la subiectele care sunt de maximă 
importanţă pentru voi. De fiecare dată când veţi „vizita” din nou acel 
subiect, atenţia pe care o acordaţi detaliilor va creşte, şi dându-i mai mult 
timp şi mai multe detalii, emoția voastră legată de acest subiect va creşte 
de asemenea. Folosirea în acest mod a Atel/ierului Creativităţii vă oferă tot 
ceea ce se cere pentru a Crea la Voinţă, pentru că vă gândiţi la ceva ce vă 
place, şi prin această emoție a aprecierii, îi daţi voie acelui lucru dorit să se 
manifeste în viaţa voastră. Mergând tot mai des în Atelierul vostru, veţi 
începe să observați corelaţia evidentă dintre lucrurile pe care le contemplaţi 
în interiorul Atelierului vostru şi manifestările care apar în viaţa voastră. 


Vor acţiona Legile Universale dacă eu nu cred în ele? 


Jerry: Abraham, spune-mi, aceste Legi de care ne vorbeşti, aceste Legi 
Universale acţionează chiar dacă noi nu credem? 


Abraham: Ele acţionează, într-adevăr. Voi emiteţi vibrații chiar şi atunci 
când nu sunteţi conştienţi de asta; de aceea se creează în mod automat. Nu 
puteţi opri Mecanismul Creator, el funcţionează în permanenţă, şi Legile 
răspund întotdeauna. De aceea este atât de importantă înţelegerea Legilor. 
Neînţelegerea lor este oarecum asemănătoare cu a intra într-un joc ale cărui 
reguli nu le cunoşti. Pe măsură ce joci jocul, nu înţelegi de ce obţii ceea ce 
obţii. Şi acest fel de joc devine frustrant şi cei mai mulţi doresc să îl 
abandoneze. 


Cum să fac să nu primesc ceea ce nu doresc? 


Jerry: Abraham, cum le-ai spune oamenilor să facă pentru a nu obţine 
ceea ce nu doresc? 


Abraham: Pur şi simplu nu vă gândiţi la ceea ce nu vă doriţi. Nu vă 
gândiţi la ceea ce nu doriţi - pentru că atenţia voastră îl atrage. Cu cât vă 
gândiţi mai mult la el, cu atât devine gândul vostru mai puternic, şi cu atât 
mai multă emoție este generată. Totuşi, atunci când spuneţi: „Nu mă voi 
mai gândi deloc la acest subiect”, în acel moment încă vă gândiţi la el. 
Aşadar cheia este să vă gândiţi la altceva - la ceva ce vă doriţi. Cu ceva 
exerciţiu veţi putea să spuneţi după modul în care vă simţiţi dacă vă gândiţi 
la ceva dorit sau nedorit. 

Această societate civilizată nu prea mai ştie ce este veselia 


Jerry: Noi trăim în ceea ce eu numesc o societate foarte civilizată, şi din 
punct de vedere economic şi material ne descurcăm destul de bine, cu toate 
acestea, eu nu văd prea multă bucurie la oamenii din jurul meu pe stradă 
sau la serviciu, şi aşa mai departe... Oare aceasta se petrece datorită acelor 
factori de care aţi pomenit... că ei au o dorinţă foarte scăzută dar o 
convingere puternică? 


Abraham: Cei mai mulţi oameni emit vibrații ca urmare a ceea ce 
observă. Şi astfel, atunci când ei observă ceva care îi face să se simtă bine, 
ei simt bucurie, dar atunci când observă ceva care îi face să se simtă 
neplăcut, ei pur şi simplu nu mai simt bucuria. Şi cei mai mulţi oameni nu 
cred că au vreun pic de control asupra a ceea ce simt deoarece ei nu 
reuşesc să dobândească controlul asupra condiţiilor în care au aceste emoţii 
de răspuns. Ei cred că lipsa de control asupra propriilor experienţe este 
răspunzătoare în cel mai înalt grad de absenţa bucuriei pe care ai sesizat-o. 
Şi ţie trebuie să îţi reamintim că dacă vei continua să observi lipsa lor de 
bucurie - ai să o pierzi şi pe a ta. 


Vreau să doresc cu mai multă pasiune 


Jerry: Aţi spus de asemenea că dacă dorinţa noastră este plină de 
pasiune, credinţa noastră nu este nevoie să fie atât de puternică. Atunci 
cum am putea construi o dorinţă fierbinte în cadrul Ate/ierului de care 
vorbeaţi? 


Abraham: Trebuie să existe un început pentru toate. Cu alte cuvinte, 
mulţi din cei care interacționează cu noi spun: „Abraham, eu aud tot ce spui 
tu, dar eu nu ştiu ce vreau.” Păi atunci, spunem noi, începeţi prin a declara: 
Vreau să ştiu ce-mi doresc. Pentru că atunci când faceţi această afirmaţie, 
deveniți un magnet care va atrage tot soiul de date pe baza cărora veţi 
putea lua hotărâri. /ncepeţi undeva şi lăsaţi Legea Atractiei să vă aducă 
exemple şi posibilităţi; şi apoi cu cât vă veti gândi mai mult la aceste 
opțiuni, cu atât veți deveni mai pasionat. 

Atenţia acordată oricărui subiect îl va face să devină mai puternic, şi ca 
urmare va creşte şi emoția. Atunci când vă gândiţi la ceva ce vă doriţi şi 
continuaţi să adăugaţi detalii tabloului, acele gânduri devin mai puternice. 
Dar când vă gândiţi la ceva ce vă doriţi şi apoi vă gândiţi că nu a apărut 
încă... şi pe urmă vă gândiţi ce bine ar fi dacă l-aţi avea, dar vă amintiţi că 
este prea scump şi că nu vi-l puteţi permite deocamdată... această gândire 
înainte-înapoi vă diluează pasiunea şi scade puterea gândurilor voastre. 

Este posibil să înving credinţele contra-productive? 


Jerry: Pot oamenii să creeze într-o anumită direcţie pe care o doresc 
chiar dacă au fost făcuţi să creadă (de alţii) că ei sunt destinaţi să creeze 
într-o direcţie diferită? 


Abraham: Dacă dorinţa lor e destul de puternică, pot. Altfel spus, mama 
pe care am menţionat-o mai devreme a fost învățată de societatea în care 
se afla şi de către propria ei experienţă de viaţă să creadă că nu poate 
ridica un automobil care cântărea atât de mult; cu toate acestea, atunci 
când dorinţa ei a fost suficient de intensă (când copilul ei era în pericol), ea 
a putut să facă acest lucru. Şi astfel, dacă dorinţa e suficient de mare, 
convingerile pot fi depăşite. Convingerile sunt foarte puternice, şi ele se 
schimbă lent, dar pot fi schimbate. Pe măsură ce continuaţi să căutaţi 
gânduri tot mai plăcute, le veţi găsi şi le veţi activa, şi Legea Atractiei le va 
răspunde, şi cu timpul noua voastră viaţă va reflecta aceste schimbări în 
gândire. Dacă rămâneţi la ideea că nu puteţi crede decât lucruri care se 
bazează „pe dovezi concrete”, atunci nimic nu se poate schimba pentru voi; 
dar când înţelegeţi că refocalizarea gândurilor şi răspunsul Legii Atractiei la 
noile gânduri vor aduce noi dovezi, veţi înţelege puterea Creaţiei la Voinţă. 


Pot convingerile din alte vieţi să îmi afecteze viaţa actuală? 


Jerry: Există gânduri (sau convingeri) din vieţile noastre anterioare care 
încă mai creează sau sunt capabile să creeze conjuncturi în actuala noastră 
viaţă? 


Abraham: Voi sunteţi Fiinţe aflate într-o continuă creştere, şi Ființa 
voastră Interioară este o culme a tot ceea ce aţi trăit vreodată. Ființa 
voastră Interioară nu numai că crede, dar ea şi cunoaşte meritele şi 
valoarea voastră ca Fiinţe, aşa că atunci când alegeţi gânduri care sunt în 
acord eu cele ale ființei interioare, simţiţi claritatea acelei cunoaşteri. 

Cu toate acestea, detaliile oricărei vieţi anterioare nu vă afectează în 
această viaţă. Există multă confuzie în ceea ce priveşte acest subiect, şi ea 
se datorează în mare parte celor care nu doresc să accepte că ei sunt cei 
care îşi creează propriile experienţe. Ei spun: „Sunt gras în această viaţă 
pentru că am murit de foame într-o viaţă anterioară,” Şi noi spunem: Nu 
există nimic din alte vieţi care să influențeze ceea ce faceţi acum, decât 
dacă aţi reuşit cumva să deveniți conştienţi de aceasta şi acum îi acordati 
atenție. 


Aşteptările mele negative pot afecta bunăstarea celorlalţi? 


Jerry: Dacă în preocuparea noastră pentru binele celor de care ne pasă, 
descoperim că gândurile noastre alunecă spre unele aşteptări negative în 
ceea ce îi priveşte, putem să le facem rău, doar meditând asupra unei 

probleme care apare în viaţa /or. 


Abraham: Voi nu puteti să creați viaţa altora pentru că nu puteţi emite 
vibrații în locul lor - ori acesta este tocmai punctul lor de atracție. Dar atunci 
când vă concentrați asupra unui lucru suficient de mult timp pentru ca 
gândul vostru să prindă putere, şi când simţiţi şi o emoție puternică legat de 
acesta, puteţi să influenţaţi gândurile pe care ei le au referitor la acel 
subiect. 

Amintiţi-vă că cei mai mulţi oameni emit vibrații ca răspuns la ceea ce ei 
observă, aşa că dacă ei vă văd pe voi cu acea figură preocupată sau 
observă comentariile îngrijorate pe care le faceţi, ei pot foarte uşor să se 
îndrepte în direcţia a ceea ce nu este dorit. 

Dacă vreţi să fiţi de cel mai mare ajutor celorlalţi, vedeţi-i aşa cum ştiţi 
că ar dori ei să fie. 

Aceasta este influenţa pe care este de dorit să le-o oferiţi. 


Pot să anulez programările pe care mi le-au făcut alţii? 


Jerry: Dacă mintea cuiva a fost programată de alţii cu anumite 
convingeri, şi acea persoană descoperă că acele convingeri nu mai sunt 
dezirabile în viaţa lui, cum poate acea persoană să anuleze acele 
convingeri? 


Abraham: Voi sunteți influențați negativ de două mari forțe care vă 
împiedică: una este influența celorlalţi. cealaltă este influența propriilor 
voastre obiceiuri de-o viață... Voi v-aţi construit şabloane de gândire, aşa că 
puteţi foarte uşor să cădeţi în acele vechi obişnuinţe în loc să gândiţi într-un 
mod nou care să fie în armonie cu noua dorinţă. Este doar o chestiune de a 
folosi deliberat puţină putere, sau, cum spuneţi voi, voinţa de a vă reorienta 
atenţia într-o direcţie nouă. 

„Programarea” la care vă referiţi este doar rezultatul faptului că v-aţi 
concentrat asupra unui lucru şi că, conform răspunsului Legii Atractiei la 
acea focalizare, orice lucru asupra căruia vă focalizaţi devine mai puternic. 
Parte din ceea ce voi numiţi „programare” este doar o integrare sănătoasă 
în societate, dar o parte din aceasta de fapt vă stinghereşte dezvoltarea 
personală. Cu timpul şi cu practica, veţi putea face deosebirea între ele şi 
veţi putea să vă orientaţi gândurile în direcţia pe care o alegeţi. Şi la 
aceasta se referă de fapt Creația la Voinţă. 


Punctul meu de forţă este în prezent? 


Jerry: Abraham, există o propoziţie în cărţile lui Seth care spune: Punctul 
vostru de putere este în prezent. Ce înseamnă asta pentru voi? 


Abraham: Fie că vă gândiţi la ceva care se petrece chiar acum sau la 

ceva care s-a petrecut în trecut, sau la ceva care v-ar plăcea să apară în 
viitor - voi realizaţi actul de a gândi chiar acum. Voi emiteţi vibrația gândului 
vostru în momentul prezent, şi Legea Atractiei răspunde întotdeauna 
vibraţiei acestui gând de acum; prin urmare puterea de a crea se află în 
prezent. 

De asemenea este util de înţeles faptul că emoția apare ca urmare a 
gândului vostru curent, fie că el vizează aspecte din trecut, prezent sau 
viitor. Cu cât este mai mare emoția pe care o simţiţi, cu atât mai puternic 
este gândul vostru, şi cu atât mai iute atrageţi în viaţa voastră lucrurile care 
se potrivesc esenței acelui gând. 

Puteţi să vă amintiţi o ceartă avută cu cineva în urmă cu mulţi ani sau cu 
cineva care a murit de zece ani, dar atunci când vă amintiţi de ceartă în 
prezent, activaţi acea vibraţie acum, şi punctul vostru de atracție este 
afectat de prezent. 


Cum a apărut primul lucru negativ? 


Jerry: M-am întrebat adesea cum au apărut prima boală sau primul lucru 
negativ. Este adevărat că aproape orice lucru a apărut mai întâi sub formă 
de gând? Cu alte cuvinte, la fel ca în cazul electricităţii, mai întâi a fost 
gândul iar apoi a apărut iluminatul electric, şi deci avansarea fie în boală, fie 
în lucruri bune şi interesante reprezintă doar un pas, sau un gând, mai 
departe de ceea ce a fost conceput înainte în minte? 


Abraham: 7oate /ucrurile - fie că le apreciați ca fiind bune sau rele - sunt 
doar următorul pas logic din punctul în care vă aflaţi în mod curent. 

Ai dreptate atunci când crezi că gândul apare primul. Mai întâi este 
gândul, apoi formele gând şi apoi materializarea. Situaţia voastră curentă 
este o platformă de experienţe care vă inspiră următorul gând şi apoi 
următorul. 

Atunci când vă veţi da seama că puteţi alege să aveţi aşteptări pozitive 
sau negative, dar că în ambele cazuri Legea Atractiei va adăuga forţă 
gândului până când acesta se va manifesta în cele din urmă, poate veţi dori 
să fiţi mai conştienţi în ceea ce priveşte direcționarea gândurilor voastre. De 
aceea creşte numărul diferitelor lucruri - atât dorite cât şi nedorite. Altfel 
spus, bolile cresc şi ajung tot mai numeroase pe măsură ce oamenii se 
focalizează din ce în ce mai mult asupra bolilor. 


Imaginaţia nu este acelaşi lucru cu vizualizarea? 
Jerry: Abraham, cum aţi descrie termenul imaginaţie? Ce înseamnă el 
pentru voi? 


Abraham: Imaginaţia reprezintă amestecul şi compactarea gândurilor în 
diferite combinaţii. Este similară cu observarea unei situaţii. Totuşi, în 

imaginaţie creaţi imaginile în loc să priviţi ceva din realitatea voastră 
curentă. Unii folosesc cuvântul vizualizare, dar vrem să facem această 
distincţie subtilă: vizualizarea este adesea doar amintirea a ceva ce aţi 
observat cândva. Prin imaginaţie noi ne referim la a aduce în mod 
intenţionat toate componentele laolaltă în minte pentru a crea scenariul 
dorit. Cu alte cuvinte, focalizarea cu intenţia de a induce emoţii pozitive. 
Atunci când folosim termenul imaginație, vorbim într-adevăr despre a Crea 
la voință propria voastră realitate. 


Jerry: Dar cum poate cineva să vizualizeze sau să îşi imagineze ceva ce 
nu au văzut încă, cum ar fi un partener pe care şi l-ar dori, sau un copil pe 
care ar vrea să îl nască sau o carieră la care nu s-au gândit niciodată? 


Abraham: Atunci când observați ceea ce se află în jurul vostru, adunaţi 
în mod intenţionat şi meditaţi asupra acelor aspecte ale vieţii care vi se par 
atrăgătoare. Observaţi zâmbetul frumos pe care vi-l dăruieşte cineva sau 
casa minunată în care locuieşte, însemnaţi-vă mental sau în scris lucrurile 
care vă plac în lumea voastră, şi apoi amestecați aceste componente în 
minte, creând scenarii şi versiuni care vă fac plăcere. Nu căutaţi modele de 
roluri perfecte deoarece sunteţi unici şi sunteţi creatorii propriei voastre 
realităţi unice. 

Cu timpul veţi descoperi sau vă veţi aminti că această artă a imaginaţiei 
poate să vă aducă rezultate plăcute în modul de a trăi, dar arta imaginaţiei 
este de asemenea foarte amuzantă şi distractivă. Atunci când începeţi 
zicând „Vreau să ştiu ce îmi doresc”, veţi începe să atrageţi, conform Legii, 
tot soiul de exemple. Şi pe măsură ce adunaţi datele care vin spre voi, lăsaţi 
ca intenţia voastră dominantă, de fiecare zi, să fie căutarea lucrurilor pe 
care le doriţi. Atunci puteţi să vă uitaţi în jurul vostru şi să vedeţi în ceilalţi 
acele trăsături sau caracteristici pe care v-ar plăcea să le găsiţi la propriul 
partener sau coleg de muncă. Cu adevărat, modelul perfect pentru voi, 
indiferent de subiect, nu există - voi sunteți cei care îl creați. 

Uneori auzim spunându-se: „Eu am vrut să fiu bogat, şi atunci am întâlnit 
un om care era bogat, dar avea o sănătate precară şi o căsnicie putredă, şi 
de atunci am asociat prosperitatea cu sănătatea proastă şi cu căsnicia 
ratată, aşa că acum nu mai doresc prosperitate.” Şi noi spunem: adună 
datele referitoare la prosperitate dacă vrei, şi lasă la o parte sănătatea 
proastă şi căsnicia problematică. 


Jerry: Deci putem vizualiza laolaltă ca un mozaic toate calităţile dorite 
ale partenerului sau copilului, sau slujbei, pe care ni le dorim? 


Abraham: Da. Şi acesta este adevăratul scop al Atelierului. Este locul în 
care puteţi merge netulburaţi şi începe să alcătuiți imagini în mintea 
voastră. 


Jerry: Deci nu este obligatoriu să fie ceva care a existat sau există deja; 
trebuie să fie doar ceea ce simţim acum că vrem să experimentăm? 

Abraham: Pe măsură ce lucraţi în Atelierul vostru, veţi descoperi că în 
majoritatea cazurilor lucrurile nu apar brusc. Veţi şti când sunteţi gata 
pentru că vă veţi simţi entuziasmat... Aţi lucrat vreodată la un proiect la 
care v-aţi gândit şi iar v-aţi gândit, şi brusc aţi spus: „Am o idee grozavă!” 
Acea senzaţie de Am o idee grozavă este punctul vostru de lansare a 
creaţiei voastre. Cu alte cuvinte, aţi tot brodat gânduri în mintea voastră 
până când aţi devenit atât de precişi încât atunci când aţi găsit combinaţia 
perfectă de gânduri, Ființa voastră Interioară v-a oferit emoția care să vă 
spună: Da, asta e! Acum ai găsit! Şi astfel, scopul Atelierului este de a vă 
gândi la tot felul de lucruri până când apare acea senzaţie că aveţi ideea 
cea grozavă. 


Jerry: Care este cea mai obişnuită cauză pentru care ni s-a materializat 
încă o intenţie puternică pe care am vizualizat-o? 


Abraham: Dacă v-aţi vizualizat cu puritate intenţia, atunci trebuie să 
apară, şi încă repede. Puritatea vizualizării este cheia, şi prin aceasta ne 
referim la a trimite pur şi simplu gânduri doar în direcţia a ceea ce vă doriţi. 
Atunci când spuneţi: „Eu vreau, dar...” şi adăugaţi acel dar, vă anulaţi, sau 
distrugeţi intenţia chiar de îndată ce s-a născut. Adesea voi emiteţi tot atât 
de multe, ba chiar mai multe gânduri referitoare la absenţa a ceea ce doriţi 
decât la prezenţa a ceea ce doriţi. Dacă ceva ce vă doriți întârzie să apară, 
aceasta se poate petrece dintr-un singur motiv: Vă petreceti mai mult timp 
focalizându-vă asupra absenței sale decât asupra prezenței sale. 

Dacă aţi putea să identificaţi ceea ce vă doriţi şi apoi în mod intenţionat 
să vă gândiţi clar la aceasta până când obţineţi ce vă doriţi, esenţa tuturor 
lucrurilor pe care le doriţi va fi a voastră în scurtă vreme. Dacă aţi putea să 
vă petreceţi timpul creând pura viziune a ceea ce vă doriţi, în loc să acordaţi 
atenţie realităţii a ceea-ce-este, aţi atrage mai mult din ceea ce vă doriţi în 
loc să atrageţi mai mult din ceea-ce-este deja. Este doar o chestiune de 
schimbare a punctului magnetic de atracţie. 

Luați-vă privirea şi gândurile de la ceea-ce-este, şi ațintiţi-le numai 
asupra a ceea ce vă doriți acum. Cu cât vă gândiţi şi vorbiti mai mult despre 
ceea ce vă doriţi, cu atât mai iute va fi al vostru. 


Răbdarea nu este o virtute? 
Jerry: Abraham, ce părere ai despre a spune cuiva: „Doar ai răbdare”? 


Abraham: Atunci când înţelegeţi Legea Atractiei, şi când începeţi să vă 
orientaţi cu bună ştiinţă gândurile, lucrurile pe care vi le doriţi vor zbura iute 
şi constant către voi - şi răbdarea nu va fi necesară. 

Nu suntem prea încântați ca cineva să înveţe răbdarea, pentru că 
aceasta implică faptul că în mod natural durează mult timp până să se 
petreacă lucrurile, ceea ce nu este adevărat. Durează mult timp ca ele să 

apară numai atunci când gândurile voastre sunt contradictorii. Dacă mergeţi 
înainte, şi pe urmă daţi înapoi, apoi iar înainte şi din nou 

înapoi, e foarte probabil să nu ajungeţi niciodată acolo unde vreţi. Dar 
când încetaţi să mai daţi înapoi şi mergeţi doar înainte, veţi ajunge acolo 
repede. Şi aceasta nu cere răbdare. 


Vreau să fac un salt cuantic 


Jerry: Ei bine, este uşor să faci un pas mic mai încolo şi să faci doar puţin 
mai mult decât ceea ce ai făcut până atunci, să fii puţin mai mult din ceea 
ce erai, şi să ai ceva mai mult decât până atunci, dar cum e cu ceea ce 
numim „un salt cuantic”? Altfel spus, să dobândeşti ceva care aproape că 
depăşeşte tot ceea ce ai văzut până atunci? Cum ar face cineva ca să 
creeze ceva de felul acesta? 


Abraham: Bun. Acum ai pus punctul pe i. Motivul pentru care vă este 
mai uşor să faceţi acei paşi mici înainte este că pentru voi este mai uşor să 
vă daţi seama de convingerile pe care le aveţi şi să le mai ajustaţi puţin. Nu 
vă schimbaţi complet părerile; doar le mai extindeţi puţin. „Salt cuantic” 
înseamnă adesea că trebuie să vă abandonaţi o convingere curentă şi să 
adoptați o alta. 

Salturile cuantice nu se realizează prin îmbogățirea părții care se referă 
la credință/convingeri sau partea referitoare la a da voie din ecuație. 
Salturile cuantice sunt obținute prin amplificarea părții care se referă la a 
vrea. 

Nu sunteţi de acord că mama care a ridicat automobilul de deasupra 
copilului său a trăit un asemenea „salt cuantic”? Dacă ar fi fost la liceu, ar fi 
fost nevoie de foarte mult timp pentru a se convinge încetul cu încetul că ar 
putea să ridice ceva atât de greu. Dar dorinţa ei puternică a produs acel 
„salt cuantic” din acel moment. 

Noi nu propunem „salturile cuantice” pentru că ele necesită un contrast 
exagerat, care poate produce o propulsare dramatică a dorinţei voastre şi 
un rezultat puţin şocant. Dar acel rezultat este în majoritatea cazurilor 
temporar, pentru că echilibrul convingerilor voastre vă va aduce în cele din 
urmă acolo unde eraţi şi înainte. O orientare treptată a convingerilor în 
direcţia dorințelor voastre este un mod mult mai satisfăcător de a crea. 


Jerry: Şi mai spune-mi o dată: cum putem să ne amplificăm dorinţa? 
Cum putem să facem ca să vrem cu mai multă tărie? 


Abraham: Îndreptaţi-vă gândurile asupra a ceea ce credeţi că doriţi, şi 
Legea Atractiei va adăuga mai multe informaţii, date şi conjuncturi creaţiei 
voastre. 

Vedeţi voi, este un lucru firesc ca atunci când priviţi la ceva ce vă doriţi, 
să simţiţi o emoție puternică, pozitivă. Aşadar este doar o chestiune de a vă 
menţine gândurile asupra a ceea ce vă doriţi. Dacă se poate, mergeţi în 

locurile în care lucrurile pe care le doriţi sunt de aşa manieră încât vă puneţi 
în mod intenţionat în situaţia de a vă simţi minunat. Şi pe măsură ce vă 
simţiţi bine, toate lucrurile care sunt bune (după aprecierea voastră) vor 
începe să vină în viaţa voastră. 

Atunci când vă concentrați asupra unui lucru, Legea Atractiei va face 
această amplificare de care vorbeai. Aşa că, dacă pare că este nevoie de 
multă muncă pentru ca dorinţele voastre şi emoţiile pozitive să crească în 
intensitate, este pentru că vă gândiţi la ce vă doriţi şi apoi la opusul său, şi 
nu permiteţi o înaintare constantă. 


Sunt mai greu de manifestat lucrurile măreţe? 


Jerry: Atunci, care spuneţi că este motivul pentru care aproape toată 
lumea simte că poate manifesta lucruri mărunte, dar are impresia că nu 
poate crea lucruri mai mari? 


Abraham: Aceasta pentru că ei nu înţeleg Legea şi împiedică ceea-ce- 
ar-putea-să-fie prin ceea-ce-a-fost-până-acum... Când veți înţelege Legile, 
veți înțelege că nu este mai dificil să creezi un castel decât să creezi un 
nasture. Ele sunt egale. Nu este mai dificil să creezi 10 milioane de dolari 
decât o sută de mii de dolari. Este aceeaşi aplicare a aceleiaşi Legi la două 
intenții diferite. 


Pot dovedi aceste principii şi altora? 


Jerry: Atunci când cineva doreşte să testeze aceste Legi sau principii 
pentru a demonstra altcuiva valabilitatea lor şi spune: „Hai să îţi arăt ce pot 
face cu asta”, este cumva afectată eficienţa Legi; Atractiei? 


Abraham: Problema care apare atunci când încerci să dovedeşti ceva 
este că adesea te face să împingi într-o direcţie nedorită. Şi atunci când faci 
aceasta, activezi tocmai vibrația acelui lucru în fiinţa ta, ceea ce face şi mai 
dificilă obţinerea a ceea ce doreşti. De asemenea, poate fi descurajant, 
pentru că dacă ei au îndoieli serioase, te pot influenţa şi pe tine ca să te 
îndoieşti. 

Nu este nevoie să demonstrati nimic nimănui prin cuvinte. Lăsaţi ca ceea 
ce sunteți şi ceea ce trăiţi să fie un Exemplu viu care să îi mobilizeze pe 
ceilalți. 


De ce este nevoie ca cineva să demonstreze că merită? 


Jerry: Abraham, de ce crezi că atât de mulţi dintre noi, cei încarnaţi, 
parcă simţim nevoia de a justifica fiecare bun pe care îl primim? 


Abraham: Parţial aceasta se datorează faptului că oamenii cred în mod 

greşit că resursele sunt limitate, aşa că simt că trebuie să explice celorlalţi 
de ce ar trebui să primească ei în locul altora. Credinţa în „lipsa de merit” 
este un alt factor. Există un gând foarte puternic în această dimensiune 
fizică a voastră care spune: „Voi nu meritaţi, aşa că sunteţi aici ca să 
demonstrati că sunteţi demni de aceasta”. 

Voi nu sunteţi aici ca să vă demonstraţii valoarea. Voi meritati! Voi 
sunteţi aici pentru a trăi această expansiune plină de bucurie. Voi aţi apărut 
în această realitate dominată de timp şi spaţiu prin puterea voinţei voastre 
şi prin puterea faptului că aţi permis ca aceasta să se petreacă - da, prin 
aplicarea de către voi înşivă chiar a acestor legi de care vorbim aici. Şi 
astfel, vedeţi voi, existenţa voastră fizică aici este tocmai dovada meritului 
vostru, sau a faptului că sunteţi demni ca să fiţi, să faceţi sau să aveţi tot 
ceea ce vă doriţi. 

Dacă v-aţi putea da seama că motivul pentru care gândul referitor la 
acea aşa-zisă lipsă de merit a voastră este atât de neplăcut, este că acest 
gând se află în flagrant dezacord cu ceea ce simte Fiinta voastră Interioară, 
poate că aţi căuta să vă îmbunătăţiţi modul în care vă orientaţi gândurile. 
Dar dacă nu înţelegeţi aceasta, atunci veţi oscila adesea, încercând să fiţi pe 
placul altora, dar pentru că nu există consecvență în ceea ce ei vă cer, în 
cele din urmă vă veţi pierde drumul. 

Atunci când vă justificaţi, sunteţi într-o fază negativă, pentru că nu vă 
focalizaţi asupra a ceea ce vă doriţi, în loc de asta, voi încercaţi să îi 
convingeţi pe alţii că este în regulă ca voi să aveţi dorinţe, şi nu este nevoie 
să faceţi aceasta. Pur si simplu este în regulă. 


Cum se potriveşte Acţiunea sau Munca, cu reţeta lui Abraham? 


Jerry: Foarte mulţi din cei pe care i-am văzut că au rezultate 
extraordinare în viaţă - cărora li se petrec lucruri minunate în plan material, 
în relaţiile pe care le au, cu sănătatea - nu par a investi prea multă energie 
fizică pentru a primi aceste lucruri. Ei par să muncească cu mult mai puţin 
decât alţii care par că muncesc pe brânci dar care primesc mult mai puţin. 
Deci unde intră partea cu munca fizică sau acțiunea în reţeta voastră de 
creare a ceea ce ne dorim? 


Abraham: Nu aţi venit în acest mediu pentru a crea prin acţiune. În loc 
de asta, acțiunea voastră trebuie să fie un mod prin care vă bucuraţi, de 
ceea ce aţi creat prin intermediul gândului. Atunci când vă acordaţi timpul 
necesar pentru a emite în mod conştient gânduri, descoperind puterea 
alinierii gândurilor referitoare la ceea ce vă doriţi cu convingerile şi 
aşteptările corespunzătoare, Legea Atractiei vă va aduce rezultatele 
căutărilor voastre. Cu toate acestea, dacă nu vă acordaţi răgazul de a vă 
pune gândurile în ordine, nu există acţiune în lume care să poată să 
compenseze această nealiniere. 

Acţiunea care este inspirată de gânduri aliniate este o acţiune plină de 

bucurie. Acţiunea realizată într-o stare în care gândurile sunt contradictorii 
este doar o muncă grea, nesatisfăcătoare şi nu aduce rezultate bune. Atunci 
când vă simţiţi gata să treceţi la fapte, este un semn clar că vibrația voastră 
este pură şi că nu emiteţi gânduri opuse propriei voastre dorinţe. Atunci 
când vă este greu să vă urniţi ca să faceţi ceva, sau când ceea ce faceţi nu 
dă rezultatele pe care le aşteptaţi, este întotdeauna pentru că gândurile 
voastre sunt contrare dorinţei voastre. 

In acest moment sunteți ființe care acţionează în mod predominant în 
planul fizic deoarece încă nu înțelegeţi puterea gândurilor voastre. Atunci 
când veți reuşi să vă orientati mai bine gândurile la voință, nu va mai fi 
nevoie de atât de multă acţiune din partea voastră. 


Îmi pre-clădesc viitoarele circumstanţe 


Adesea oamenii ne spun: „Abraham, eu trebuie să acţionez - nu pot să 
stau pur şi simplu şi să cuget.” Şi noi suntem de acord că vieţile voastre 
sunt sub nivel şi că este nevoie de acţiune. Dar dacă noi am fi în locul 
vostru, astăzi am începe prin a emite cât mai multe gânduri conştiente 
putem în direcţia lucrurilor care contează pentru noi. Şi atunci când ne-am 
surprinde gândind lucruri pe care nu ni le dorim (gânduri care sunt 
întotdeauna însoţite de emoţii negative), ne-am opri şi am face efortul de a 
găsi un mod mai plăcut de a ne gândi la acel subiect. Şi cu timpul, lucrurile 
ar începe să se îmbunătăţească în toate aspectele. 

Să zicem că mergeţi pe stradă şi daţi peste un vlăjgan care bate pe 
cineva mai mic decât el. Ceva trebuie făcut imediat! Opțiunile voastre, în 
această fază de desfăşurare a lucrurilor, sunt fie să plecaţi de acolo şi să-l 
lăsaţi pe mărunţel să fie bătut, fie să vă băgaţi şi poate chiar să riscaţi să o 
încasaţi şi voi. Nici una din opţiuni nu este satisfăcătoare. 

Aşa că, acţionaţi cum vreţi, dar nu vă lăsaţi gândurile acolo unde se află 
acum. Adunați imagini pozitive din vieţile oamenilor care trăiesc mai 
armonios, aduceţi-le în Atelierul vostru, şi faceţi ca aceste vibrații să fie cel 
mai active în voi. Şi cu timpul, Legea Atractiei nu vă va mai pune în situaţii 
care par a nu avea nici o soluţie pozitivă. 

Cel care se simte „salvator”, salvându-i pe cei mici de cei mari, va întâlni 
foarte des oameni care au nevoie să fie salvați... Şi dacă voi doriţi să aveţi 
acest gen de experienţe, atunci continuaţi să gândiţi că aveţi aceste 
experienţe - şi Legea Atractiei va continua să vi le aducă. Dar dacă preferaţi 
altceva, gândiţi-vă la acel lucru - şi Legea Atractiei vi-l va aduce. Subiectele 
gândurilor voastre pre-clădesc viitoarele voastre experienţe. 


Cum ne împlineşte Universul diversele noastre dorinţe 


Jerry: Obişnuiam să le spun oamenilor că observasem cum cei care 
munceau cel mai mult în viaţă aveau cele mai puţine, iar cei care munceau 

cel mai puţin aveau cele mai multe. Şi totuşi, cineva trebuie să sape cartofii, 
să mulgă vacile, să foreze ca să scoată petrolul, deci să facă ceea ce numim 
muncă grea. Aşa că te rog explică-mi Abraham, cum s-ar putea ca totuşi 
fiecare dintre noi să aibă, să facă sau să fie ceea ce îşi doreşte, indiferent de 
munca ce se cere a fi făcută. 


Abraham: Voi trăiţi într-un Univers care este perfect echilibrat, din 
punctul nostru de vedere. Voi sunteţi ca nişte bucătari într-o bucătărie bine 
aprovizionată, şi toate ingredientele care au fost vreodată imaginate sunt 
aici din belşug pentru a vă permite să creaţi orice fel de reţetă vreţi. Atunci 
când într-adevăr nu vreți să faceţi ceva, vă este greu să vă închipuiţi că ar 
exista alţii care ar putea să vrea să facă acel lucru, sau pe care nu i-ar 
deranja să îl facă. După cunoştinţele pe care le avem noi, dacă societatea 
voastră ar hotări că nu mai doreşte să facă o anumită operaţiune, prin 
puterea voinţei voastre aţi găsi un alt mod de a îndeplini acea operaţiune, 
sau de a vă descurca fără ea. Este un lucru obişnuit pentru o societate să 
atingă acel punct în care un anumit lucru nu mai este dorit, şi astfel el 
încetează de a mai exista, fiind înlocuit cu o intenţie nouă şi îmbunătăţită. 


Cum se deosebeşte viaţa noastră fizică de cea subtilă? 


Jerry: Care sunt diferenţele majore dintre viaţa noastră, aici în planul 
fizic, şi viaţa voastră, în dimensiunea subtilă? 


Abraham: Deoarece voi sunteţi o extensie fizică a ceea ce suntem noi, 
şi noi experimentăm destul de mult din ceea ce experimentați voi. Totuşi, 
noi nu ne permitem să ne focalizăm asupra acelor lucruri care vouă vă aduc 
disconfort. Noi suntem mult mai precis focalizaţi asupra a ceea ce este dorit, 
şi prin urmare noi nu trăim acele emoţii negative pe care le trăiţi voi. 

Voi aveţi capacitatea de a simţi la fel ca şi noi, şi de fapt, atunci când de 
exemplu, simţiţi apreciere sau iubire, chiar modul în care simţiţi este un 
indiciu că voi priviţi situaţia în care sunteţi în acel moment aşa cum o 
vedem şi noi. 

Nu există o separare între ceea ce voi cunoaşteţi ca fiind lumea fizică şi 
ceea ce consideraţi voi că este lumea noastră subtilă; cu toate acestea, în 
lumea subtilă, gândurile noastre sunt mai pure. Noi nu forţăm în direcţia a 
ceva care nu este dorit. Noi acordăm întreaga atenţie dorințelor noastre 
aflate într-o continuă evoluție. 

Lumea voastră fizică, Pământul, este un mediu plăcut pentru a vă finisa 
cunoaşterea, pentru că aici gândurile Voastre nu se traduc instantaneu în 
echivalentul lor concret - aveţi o rezervă de timp. Atunci când emiteţi 
gândurile referitoare la ceea ce vă doriţi, trebuie să deveniți foarte precişi 
(suficient de precişi ca să apară emoția) înainte de a începe procesul de 
atracţie. Şi chiar şi atunci, trebuie să îi daţi voie acelui lucru şi să îl aşteptaţi 
în viaţa voastră înainte ca el să se materializeze. Acea rezervă de timp vă 

oferă suficiente ocazii de a vă da seama cu claritate cât simţiţi voi că este 
de dezirabil acel gând. 

Dacă aţi fi într-o dimensiune în care gândurile vi s-ar materializa 
instantaneu, ati petrece mai mult timp încercând să scăpaţi de greşeli (cel 
puțin la cât faceți acum) decât pentru a crea lucrurile pe care vi le doriți. 


Ce împiedică concretizarea gândurilor nedorite? 


Jerry: Ce anume din acea zonă „tampon” (rezervă de timp) selectează 
ceea ce este nedorit din gândurile noastre înainte de a se materializa fizic? 


Abraham: În cele mai multe cazuri, nu este „selectat”. Cei mai mulţi 
oameni au câte puţin din ceea ce îşi doresc şi din ceea ce nu îşi doresc. 
Majoritatea creează automat tot ceea ce se află în vieţile lor deoarece ei nu 
înțeleg regulile jocului. Ei încă nu înțeleg Legile. 

Dar există unii care ajung să înţeleagă aceste Leg; Universale şi Eterne 
(aceasta însemnând că ele există chiar dacă voi nu ştiţi de ele şi ele există 
în toate dimensiunile). Pentru aceştia, atunci, conştiinţa a ceea ce simt este 
cea care face deosebirea în ceea ce priveşte care din gândurile lor se vor 
manifesta. 


Nu ar trebui să vizualizez mijloacele de realizare? 


Jerry: Abraham, atunci când vizualizăm, sau ne gândim la ceva ce dorim, 
trebuie să vedem şi mijloacele (sau modul) de a obţine acel lucru? Sau ar fi 
mai înţelept din partea noastră să vizualizăm doar rezultatul final, şi să 
lăsăm mijloacele la voia întâmplării? 


Abraham: Dacă aţi stabilit deja că vreţi să luaţi parte într-un mod 
anume la obţinerea acelui lucru, atunci este în regulă să îi acordaţi atenţie. 

O cheie simplă pentru a şti dacă nu sunteţi suficient de precis sau sunteţi 
prea precis este modul în care vă simţiţi. Cu alte cuvinte, atunci când 
sunteţi în atelierul vostru, precizia gândurilor voastre va genera entuziasm, 
sau emoție pozitivă; dar dacă intraţi în prea multe amănunte înainte de a fi 
dobândit suficiente date, atunci veţi simţi îndoială sau îngrijorare. Și astfel, 
recunoaşterea echilibrului intentiilor voastre este o chestiune de a fi atent la 
modul în care simtiti... fiţi suficient de precişi ca să simţiți emoții pozitive, 
dar nu atât de mult încât să începeți să simtiti emoții negative. 

Atunci când vorbiţi despre ceea ce vreţi şi de ce vreţi aceasta, de obicei 
vă simţiţi mai bine. Totuşi, atunci când vorbiţi despre ce vă doriţi şi cum să îl 
obţineţi, dacă deocamdată nu vedeţi concret o cale către aceasta, atunci vă 
veţi simţi mai rău. Dacă vorbiţi despre cine va ajuta la realizarea acelui 
lucru, când va veni sau de unde va veni, şi nu aveţi încă aceste răspunsuri, 
atunci aceste amănunte mai mult încurcă decât să ajute. Într-adevăr este 
doar o chestiune de a fi cât poti de precis, păstrând în acelaşi timp 

sentimentul de bine. 


Sunt dorinţele mele exprimate prea în detaliu? 


Jerry: Să spunem că vreau să fiu profesor într-o situaţie foarte plăcută. 
Ar fi de vreun folos să spun: „Ei bine, ar trebui să mă hotărăsc dacă vreau să 
predau istorie, matematică sau filozofie sau dacă vreau să predau la liceu 
sau altundeva?” 


Abraham: Atunci când te gândeşti la motivul pentru care vrei să fii 

profesor: Vreau să le transmit şi altora bucuria pe care am descoperit-o într- 
o anumită cunoaştere, emoția voastră pozitivă arată că gândurile voastre 
ajută creaţia. Dar apoi dacă ar trebui să gândiţi: Dar nu sunt prea bine 
pregătit la materia asta sau Nu există prea multă libertate pentru studenți în 
sistemul şcolar actual sau Imi amintesc cât de „sugrumat” mă simțeam 
când eram student sau Nu am avut niciodată un profesor de care să îmi 
placă, aceste gânduri nu sunt plăcute, şi amănuntele lor stingheresc creaţia 
voastră plină de bucurie. 
_ Problema nu este dacă să vă gândiţi în detaliu sau în linii mari. 
intrebarea este: care e direcţia gândurilor voastre? Ceea ce căutaţi sunt 
gânduri care se percep în mod plăcut. Aşadar căutaţi astfel de gânduri 
plăcute, şi realizaţi faptul că de obicei le găsiţi mai repede, atunci vă gândiţi 
în linii mari; dar apoi din acest punct continuaţi să adăugaţi cu blândeţe din 
ce în ce mai multe detalii care vă fac să vă simţiţi bine, până când ajungeţi 
să fiţi cu uşurinţă foarte precişi şi să vă şi simţiţi bine în acelaşi timp. 
Aceasta este cea mai bună metodă de a crea. 


Jerry: Nu ar fi mai bine să vizualizăm doar esenţa rezultatului final şi să 
lăsăm detaliile amănunțite să vină cu totul de la sine? 


Abraham: Acesta e un mod foarte bun de a proceda. Derulaţi imaginea 
înainte până la rezultatele finale fericite pe care le căutaţi. Imaginaţi-vă că 
deja aţi dobândit ceea ce vă doriţi. Şi din acel loc în care vă simţiţi bine, veţi 
atrage anumite gânduri, persoane, conjuncturi şi evenimente care vor duce 
la ceea ce vă doriţi. 


Jerry: Atunci cam cât de detaliate aţi recomanda să fie gândurile noastre 
referitoare la rezultatele finale pe care le dorim? 


Abraham: Cât de detaliate vreţi voi să fie - şi totuşi să vă simtiti bine. 


Pot „şterge” gânduri trecute care nu sunt în avantajul meu? 

Jerry: Există vreun mod prin care cineva poate să şteargă tabla cu toate 
experienţele trecute, cu gândurile şi convingerile care nu ne sunt de nici un 
folos pentru creaţia plină de bucurie din acest moment? 

Abraham: Nu puteţi să vă uitaţi la o experienţă” nedorită şi să anunţaţi 
că nu vă veţi mai gândi la ea, pentru că chiar în acel moment vă gândiţi la 
aceasta. Dar puteţi să vă gândiţi la altceva. Şi acordând atenţie altui lucru, 
subiectul nedorit din trecut îşi va pierde puterea şi cu timpul, nu vă veţi mai 
gândi deloc la el. În loc să încercaţi din greu să ştergeţi trecutul, focalizaţi- 
vă asupra prezentului. Gândiţi-vă la ceea ce vă doriți acum. 


Cum poate cineva să inverseze o spirală descendentă? 


Jerry: Dacă te-ai afla într-o spirală descendentă în care toate lucrurile 
care păreau să conteze pentru tine par să dispară sau să-şi piardă valoarea, 
cum ai putea opri această mişcare descendentă şi să o întorci într-o direcţie 
pozitivă, ascendentă? 


Abraham: Excelentă întrebare. Acea „spirală descendentă” este de fapt 
Legea Atracţiei în acţiune. Cu alte cuvinte, a început cu un micut gând 
negativ. Apoi mai multe gânduri au fost atrase spre el, mai mulţi oameni, 
mai multe discuţii, până când a devenit, aşa cum spui tu, o spirală 
descendentă foarte puternică. Este nevoie de o Fiinţă foarte puternică 
pentru a vă abate gândul de la ceea ce este nedorit atunci când are o 
asemenea intensitate. Altfel spus, atunci când degetul vostru zvâcneşte de 
durere, este dificil să vă gândiţi la un picior sănătos. 

În situaţii extrem de negative, v-am sugera distragerea mai degrabă 
decât schimbarea gândului. Cu alte cuvinte, mergeti la culcare sau la un 
film; ascultați muzică, alintaţi- vă pisica... faceţi ceva care vă va schimba 
gândul. 

Chiar şi atunci când sunteţi în ceea ce numiţi „o spirală descendentă”, 
unele lucruri din viaţa voastră sunt mai bune decât altele. Atunci când vă 
focalizaţi asupra a ceea ce este cel mai bun din ceea ce aveţi, chiar dacă 
este doar o părticică din ceea ce se petrece, Legea Atractiei vă va aduce 
mai mult din aceasta. 

Puteţi înlocui o „spirală descendentă” care se mişcă rapid în jos cu una 
care se mişcă rapid în sus numai prin orientarea gândurilor către din ce în 
ce mai multe lucruri pe care le doriți. 


Cum este atunci când doi concurează pentru acelaşi trofeu? 


Jerry: Deoarece într-o situaţie de competiţie, când o persoană câştigă 
premiul cealaltă îl pierde, cum ar putea fiecare să obţină ceea ce vrea? 


Abraham: Recunoscând că numărul trofeelor este nelimitat. Atunci când 
intraţi într-o stare de competiţie în care nu există decât un singur trofeu, 
automat vă puneţi într-o situaţie în care ştiţi că nu poate câştiga decât o 
singură persoană. Cea care este cea mai precisă, cea care are cea mai 
puternică dorinţă şi cea mai mare speranţă de a câştiga, îl va câştiga... 

Competiţia vă poate fi de folos pentru că vă stimulează dorinţa, dar 
poate fi şi un dezavantaj dacă vă împiedică să credeţi că veţi reuşi. Găsiţi o 
cale de a vă distra în acea competiţie. Căutaţi să vedeţi avantajele care vi le 
aduce, chiar dacă nu vă întoarceţi cu premiul cel mare acasă. Şi atunci când 
vă simţiţi bine, indiferent ce se petrece, câştigaţi ceea ce noi credem că 
este cel mai mare trofeu din toate. Câştigaţi Conexiune. Câştigaţi claritate. 
Câştigaţi vitalitate. Câştigaţi aliniere cu Fiinta Voastră Interioară. Şi cu 
această atitudine, aduceţi acasă mai multe trofee. 

În acest Univers infinit, nu este nevoie de competiţie pentru a obţine 
resursele, pentru că ele sunt nelimitate. Poate că voi nu vă permiteti să le 
primiţi şi prin urmare percepeți o stare de insuficienţă, dar aceasta e doar în 
închipuirea voastră. 


Dacă pot să-mi imaginez ceva, atunci se poate împlini 
Jerry: Este ceva ce ne-am putea dori şi pe care voi să îl consideraţi ca 
nefiind realist? 


Abraham: Dacă sunteți în stare să vi-l imaginati, nu este „nerealist”. 
Dacă, din această realitate dominată de timp-spaţiu aţi fost în stare să 
creaţi dorința, această realitate are şi resursele de a o împlini. Tot ceea ce 
se cere este alinierea vibraţiei voastre cu a dorinței. 


Jerry: Ei bine, dacă eu pot să îmi închipui ceva într-un fel oarecare, 
aceasta înseamnă că mi-am imaginat acel lucru? 


Abraham: Atunci când vă închipuiţi şi pe voi în cadrul a ceea ce vă 
imaginati, atrageţi circumstanţele în care veţi găsi mijloacele de a crea acel 
lucru. 


Putem folosi aceste principii şi în rău? 


Jerry: Poate cineva să folosească acelaşi proces de creaţie pe care l-am 
învăţat de la voi pentru a crea ceva ce unii ar considera a fi „rău”, cum ar fi 
a lua viaţa altora sau a lua lucruri de la alţii, împotriva voinţei lor? 


Abraham: Este posibil ca cineva să creeze ceva ce el doreşte, chiar dacă 
voi nu vreţi ca ei să dorească acel lucru? 


Jerry: Da. 


Abraham: Într-adevăr. Pentru că orice vrea cineva... atrage. 


Este mai multă putere într-o creaţie de grup? 


Jerry: Putem să ne amplificăm puterea sau capacitatea noastră de a 
crea ceva, unindu-ne într-un grup? 

Abraham: Avantajul de a fi împreună pentru a crea ceva este că puteţi 
să vă stimulaţi şi să vă îmbogăţiţi dorinţa. Dezavantajul este că cu cât sunt 
mai mulţi ca voi, devine tot mai dificil să rămâneţi focalizaţi numai asupra a 
ceea ce vă doriţi... /ndividual, aveti suficientă putere pentru a crea orice vă 
puteți imagina. De aceea, nu este nevoie să vă adunati împreună cu alții. Cu 
toate acestea, poate fi distractiv! 


Şi dacă ei nu vor ca eu să reuşesc? 


Jerry: Este posibil să creăm în mod eficient atunci când suntem în 
compania unor oameni care se opun cu tărie la ceea ce ne dorim? 


Abraham: Focalizându-vă asupra a ceea ce vă doriţi voi, aţi putea să le 
ignoraţi opoziţia. Totuşi, dacă vă opuneţi opoziţiei lor, atunci nu veţi mai fi 
focalizat asupra a ceea ce vă doriţi, şi astfel va fi afectată creaţia voastră. 
Este mai uşor să mergeţi mai departe într-un loc în care nu mai este nevoie 
să vă concentrați asupra opoziţiei pentru a rămâne focalizaţi asupra dorinţei 
voastre. Dar dacă este nevoie să vă îndepărtați de cineva din cauza 
potenţialei opoziții, atunci trebuie să plecaţi şi din oraş, pentru că în mod 
sigur există câţiva oameni acolo care nu sunt total de acord cu ideile 
voastre; şi trebuie să plecaţi şi afară din ţară; şi de pe faţa acestei planete. 

Nu este necesar să plecaţi din fața opoziției. Este de ajuns să vă 
focalizați asupra a ceea ce vă doriţi, şi prin puterea clarității voastre, veți 
putea să creati pozitiv în orice conditii. 


Jerry: Adică spuneţi că vom primi esenţa oricărui lucru la care ne gândim 
- fie că este ceva ce ne dorim, fie că este ceva ce nu ne dorim - atâta timp 
cât este însoţit de o trăire emoţională puternică? 


Abraham: Dacă aveţi un gând şi rămâneţi focalizaţi asupra lui suficient 
de mult timp, Legea Atractiei va aduce mai multe alte gânduri alături de 
acesta până când devine suficient de limpede pentru a genera o emoție. 

Fiecare gând pe care îl gândiţi, dacă insistaţi în a-l menţine, va deveni în 
cele din urmă suficient de puternic pentru a atrage esenţa sa în viaţa 
voastră. 


Cum să îmi folosesc energia impulsului pentru a creşte? 


Jerry: Abraham, cum putem intra într-o stare de curgere în care impulsul 
pe care l-am creat acum se adaugă creşterii noastre - adică, mişcării 
noastre înainte? 


Abraham: Găsind un lucru mărunt care vă face fericiţi atunci când vă 
gândiţi la el, şi apoi concentrându-vă asupra lui până când Legea Atractiei 
aduce din ce în ce mai mult. Cu cât vă gândiţi mai mult asupra lui, cu atât 

va genera mai multă emoție pozitivă... şi cu cât apare mai multă emoție 
pozitivă, cu atât veţi şti mai mult că vă gândiţi la ceea ce vă doriţi. Şi astfel, 
depinde doar de voi să hotărâți - conştient şi cu bună ştiinţă - ce direcţie a 
curentului doriţi. 

Toată lumea, fără excepţie, atrage tot ceea ce are în viaţă, dar atunci 
când alegeţi în mod deliberat direcţia gândurilor voastre, ghidându-vă cu 
blândeţe atenţia către gânduri mai plăcute, nu veţi mai crea lucruri nedorite 
în mod automat. Conştientizarea puternicei Legi a Atractiei, împreună cu 
hotărârea de a fi atenţi la emoţiile voastre şi dorinţa de a vă simţi bine, va 
face ca să trăiţi bucuria Creației la Voinţă. 

PARTEA a IV-a 
ARTA DE A DA VOIE 


Arta de A da Voie. Definiţie 


Jerry: Abraham, acest subiect care urmează, Arta de a da voie, pot 
spune că a avut pentru mine cel mai mare impact asupra acestui nou mod 
de a înţelege, pentru că eu nu m-aş fi gândit niciodată la el din perspectiva 
şi cu claritatea voastră. Vreţi să vorbiţi despre aceasta? 


Abraham: Suntem foarte dornici să vă ajutăm să vă amintiţi rolul vostru 
în Arta de a da voie, pentru că o înţelegere şi o aplicare conştientă a acestei 
Legi vă aduce la îndemână toate lucrurile. Cu alte cuvinte, Legea Atractiei 
există, fie că voi înţelegeţi că ea există sau nu. Ea vă răspunde întotdeauna 
şi vă oferă rezultate precise, care corespund întotdeauna gândurilor voastre. 
Dar aplicarea deliberată a Artei de a da voie cere ca voi să fiţi conştienţi de 
modul în care simţiţi pentru a alege direcţia gândurilor voastre, înţelegerea 
acestei Legi hotărăşte dacă voi creaţi cu intenţie sau automat. 

Am pus Arta de a da voie în această ordine, după Legea Atracţiei, care 
este prima, şi Știința de a crea la Voinţă, care este a doua, pentru că Arta de 
a da voie nu poate fi înţeleasă până nu se înţeleg primele două. 

lată la ce ne referim când spunem Arta de a da voie: Eu sunt ceea ce 
sunt, şi sunt mulțumit şi plin de bucurie să fiu aşa. Şi tu eşti ceea ce eşti, şi 
chiar dacă poate că este diferit de ceea ce sunt eu, este de asemenea 
bine... 

Pentru că sunt capabil să mă focalizez asupra a ceea ce îmi doresc, chiar 
dacă există aceste diferențe dramatice între noi, nu sufăr din cauza 
emoțiilor negative deoarece sunt suficient de înțelept ca să nu mă 
concentrez asupra a ceea ce îmi aduce disconfort. Fiind unul din cei care 
aplică Arta de a da voie, am ajuns să înțeleg că nu am venit în această lume 
fizică pentru ca să îi fac pe toți ceilalti să urmeze ceea ce eu consider a fi 
adevărat. Nu am venit aici pentru a încuraja conformismul sau identitatea - 
pentru că sunt suficient de înțelept ca să înțeleg că în conformism şi 
identitate nu există acea diversitate care stimulează creativitatea. Atunci 
când mă focalizez asupra conformismului, mă îndrept spre un capăt, nu spre 
o continuare a creației. 

Şi astfel, Arta de a da voie este absolut esenţială pentru continuarea sau 
supraviețuirea acestei specii, a acestei planete şi a acestui Univers, iar 

această continuare este cu putere îngăduită din perspectiva mai amplă a 
Sursei. Voi, din perspectiva voastră fizică, poate că nu vă permiteţi să vă 
dilataţi, şi atunci când nu faceţi aceasta, simţiţi că putreziţi. 

Atunci când vedeţi o situaţie care vă deranjează şi hotărâți că nu veţi 
face nimic pentru a încerca să o opriţi sau să o schimbaţi, tolerati situaţia. 
Aceasta este foarte diferit de ceea ce numim a da voie. A da voie este arta 
de a găsi un mod de a privi lucrurile care să vă permită totuşi în acelaşi timp 
conectarea la Ființa voastră Interioară. Ea se dobândeşte selectând cu 
atenţie datele din realitatea voastră dominată de timp şi spaţiu şi 
focalizându-vă asupra lucrurilor care vă fac să vă simţiţi bine. Se referă la a 
vă folosi Sistemul de Ghidare Emoţțională pentru a vă ajuta să stabiliţi 
direcţia gândurilor voastre. 


Nu ar trebui să mă protejez de gândurile celorlalţi? 


Jerry: Întrebarea care a fost foarte dificilă pentru mine la început este: 
cum ne protejăm de alţii care gândesc diferit de noi, suficient de diferit ca 
să ne invadeze oarecum spaţiul, ca să zic aşa? 


Abraham: Bine. De aceea am spus că înainte de a putea să înţelegeţi şi 
să acceptaţi Arta de a da voie, trebuie mai întâi să înţelegeţi Legea Atractiei 
şi Arta de a crea la voinţă. Pentru că, în mod sigur, dacă nu înţelegeţi cum 
vine ceva către voi, vă este teamă de aceasta. Dacă nu înţelegeţi că ceilalţi 
nu pot intra în viaţa voastră dacă nu îi invitaţi prin gândurile voastre, atunci 
sigur că vă veţi îngrijora gândindu-vă la ce fac ceilalţi. Dar atunci când 
înţelegeţi că nimic nu poate intra în viaţa voastră dacă nu îl chemaţi prin 
gândurile voastre - cu emoţii şi mari speranţe - atunci, dacă nu veţi realiza 
acest echilibru delicat, nu veţi primi acel lucru. 

Atunci când înţelegeţi aceste puternice Legi universale, nu mai simţiţi 
nevoia de ziduri, baricade, armate, războaie sau închisori; pentru că 
înţelegeţi că sunteţi liberi să vă creaţi lumea aşa cum vreţi voi să fie, în timp 
ce ceilalţi îşi creează propria lor lume aşa cum doresc, şi alegerea lor nu 
este o ameninţare pentru voi. Nu puteţi să vă bucuraţi de libertate absolută 
în absenţa acestei cunoaşteri. 

In această lume fizică, există acele lucruri cu care sunteţi într-o armonie 
absolută, şi există lucruri cu care sunteţi într-o totală dizarmonie - şi există 
unele care sunt pe la mijloc. Dar voi nu aţi venit aici pentru a distruge sau 
împiedica lucrurile cu care nu sunteţi de acord, pentru că acesta este un 
lucru aflat în continuă transformare, în loc de asta, aţi venit aici pentru a 
identifica, clipă de clipă, segment de segment, zi după zi, şi an după an, ce 
anume vă doriţi, şi să folosiţi puterea gândului vostru ca să vă concentrați 
asupra acelui lucru şi să permiteţi forţei Legi; Atractiei să îl atragă spre voi. 

Nu suntem vulnerabili la comportamentul celorlalţi 


Motivul pentru care cei mai mulţi nu sunt dispuşi să permită ceea ce fac 
alţii este pentru că, lipsindu-le înţelegerea Legii Atractiei, ei cred în mod 
greşit că experienţele nedorite pot să se strecoare sau să sară în viaţa lor. 
Atunci când trăiesc anumite experienţe nedorite sau îi văd pe alţii făcând 
astfel, ei presupun că deoarece nimeni nu ar alege în mod deliberat 
asemenea experienţe neplăcute, ameninţarea trebuie să fie reală. Ei se tem 
că dacă ar permite altora să se comporte în acel mod, aceasta se va 
răsfrânge şi asupra lor. În lipsa lor de înţelegere a Legii Atractiei, ei se simt 
vulnerabili şi sunt în defensivă, şi astfel se înalţă ziduri, şi din acest punct de 
vulnerabilitate se adună armatele, dar fără nici un folos. Pentru că a te 
împotrivi acestor lucruri nedorite nu face decât să producă şi mai multe. 

Nu vă spunem aceste cuvinte pentru ca voi să înlăturați toate contrastele 
din lumea voastră, căci chiar aceste contraste pe care vreţi să le eliminaţi 
sunt responsabile pentru expansiunea a tot-ceea-ce-este. Vă spunem aceste 
cuvinte pentru că înţelegem că este posibil ca voi să duceţi o viaţă fericită în 
mijlocul uriaşei varietăţi care există. Aceste cuvinte vă sunt oferite pentru a 
vă ajuta să vă găsiţi libertatea personală pe care o veţi trăi numai atunci 
când înţelegeţi şi aplicaţi Legile Universului. 

Până când nu sunt înţelese şi aplicate primele două Legi, nu poate fi 
înţeleasă sau aplicată Arta de a da Voie, pentru că nu se poate ca voi să fiţi 
îngăduitori cu alţii până când nu înţelegeţi că ceea ce fac sau spun ei nu 
este nevoie să vă afecteze. Aceasta datorită sentimentului vostru - cel care 
vine chiar din adâncul fiinţei voastre - care este atât de puternic încât, 
pentru că vreţi să vă păstraţi integritatea sinelui, nu puteţi şi nu le veţi 
permite altora să amenințe aceasta. 

Aceste Legi pe care vi le prezentăm sunt Eterne, ceea ce înseamnă că 
ele sunt pentru totdeauna. Aceste Legi sunt Universale, ceea ce înseamnă 
că ele sunt pretutindeni. Ele sunt Absolute, fie că voi ştiţi că sunt sau nu: ele 
există, fie că voi acceptați că ele există sau nu - şi ele vă influenţează viata, 
fie că ştiţi aceasta sau nu. 


Regulile jocului vieţii 

Atunci când folosim termenul Legi, nu ne referim la acele acorduri 
pământeşti pe care mulţi dintre voi le numiţi Legi. Aveţi legea gravitaţiei, şi 
aveţi legea timpului şi spaţiului, şi aveţi multe legi, chiar legi care 
controlează traficul şi comportamentul cetăţenilor. Dar atunci când noi 
folosim cuvântul Legi, vorbim despre acele legi eterne, omniprezente, care 
sunt Legile Universale. Şi ele nu sunt atât de numeroase cum credeţi voi. 

Dacă veţi ajunge să înţelegeţi şi să aplicaţi aceste trei legi de bază, veţi 
înţelege cum funcţionează Universul vostru. Veţi înţelege cum apare în viaţa 
voastră ceea ce apare. Veţi recunoaşte că voi sunteţi cei care invită, cei 
care atrag lucrurile, cei care creează; şi atunci veţi avea într-adevăr 

controlul la voinţă asupra propriei vieţi. Şi, în toate acestea, atunci şi doar 
atunci vă veţi simţi liberi - căci libertatea vine din înţelegerea modului în 
care primeşti ceea ce primeşti. 

Aici noi vă expunem regulile jocului experienței voastre fizice, şi facem 
asta cu entuziasm, pentru că ele sunt la fel cu regulile vieții de pretutindeni, 
fie ea din planul fizic sau subtil. 

Cea mai puternică Lege din Univers - Legea Atracţiei - spune pur şi 
simplu că cele care se aseamănă se atrag. Poate aţi observat că atunci când 
vine un necaz, parcă totul începe să meargă anapoda. Dar atunci când vă 
treziţi dimineaţa simţindu-vă bine, aveţi o zi mai bună. Totuşi, atunci când 
vă începeţi ziua cu o ceartă, descoperiţi că restul zilei este negativ în multe 
aspecte - aceasta vine din conştientizarea Legi; Atractiei. Şi, într-adevăr, tot 
ceea ce experimentați - de la cel mai evident la cel mai subtil aspect - este 
influenţat de această Lege puternică... Atunci când vă gândiţi la ceva ce vă 
face plăcere, prin Legea Atracţiei, alte gânduri care sunt asemănătoare cu 
acesta vor apărea. Atunci când vă gândiţi la ceva care vă displace, prin 
Legea Atracţiei, alte gânduri care sunt asemănătoare cu acesta vor apărea, 
până când vă pomeniţi căutând prin trecut după gânduri similare; şi vă veţi 
surprinde discutându-le cu alţii până când veţi fi înconjurați de un gând care 
creşte din ce în ce mai mare. Şi atunci când gândul se face din ce în ce mai 
mare, el capătă tot mai multă energie; dobândeşte forţă... forţă de atracţie, 
înţelegerea acestei Legi vă va pune într-o poziţie din care vă puteţi hotărî să 
vă focalizaţi gândurile doar în direcţia a ceea ce vreţi să atrageţi în viaţa 
voastră, în timp ce puteţi decide să vă luaţi atenţia de la acele gânduri pe 
care nu vreţi să le atrageţi. 

Acum, Legea Creaţiei la Voinţă este descrisă în acest fel: încep să atrag 
ceea ce gândesc. Atrag mai iute ceea ce gândesc dacă simt o emoție 
puternică. Şi odată ce am lansat acel lucru cu putere gândindu-mă plin de 
emoție la el, atunci îl voi obține, pentru că mă aştept să primesc lucrul la 
care mă gândesc. 

Balanța Creaţiei Deliberate are două părţi, că spunem aşa. Pe de o parte 
este gândul, şi pe de altă parte este aşteptarea sau credinţa sau a da voie. 
Şi astfel, când v-aţi gândit suficient de mult la ceva şi acum îl aşteptaţi sau 
credeţi că va veni, vă aflaţi în poziţia perfectă de a primi subiectul 
gândurilor voastre. De aceea primiţi întotdeauna lucrul la care vă gândiţi, fie 
că vreţi sau nu. Gândurile voastre sunt magneţi puternici - unul atrage pe 
celălalt. Gândurile se atrag unul pe celălalt, şi voi atrageți gândurile 
acordându-le atenție. 

De obicei este mai uşor să vedeţi aceste Legi în acţiune, atunci când vă 
uitaţi la ceea ce trăiesc alţii: veţi observa că cei care vorbesc cel mai mult 
despre prosperitate o au. Cei care vorbesc cel mai mult despre sănătate o 
au. Cei care vorbesc cel mai mult de boală, o au. Cei care vorbesc cel mai 
mult despre sărăcie, o au. Este Lege. Nu poate fi altfel. 

Modul în care simtiti este punctul vostru de atracție, şi astfel, Legea 

Atractiei este cel mai bine înțeleasă atunci când vă vedeţi ca fiind un 
magnet, atrăgând tot mai mult din ceea ce simţiţi. Atunci când vă simţiţi 
singuri, atrageţi mai multă singurătate. 

Atunci când vă simţiţi săraci, atrageţi mai multă sărăcie. Atunci când vă 
simţiţi nefericiţi, atrageţi şi mai multă nefericire. Atunci când vă simţiţi 
sănătoşi şi plini de vitalitate, plini de viaţă şi prosperi - atrageţi şi mai mult 
din aceste lucruri. 


Experiențele de viaţă, nu cuvintele, ne aduc cunoaşterea 


Noi suntem învăţători, şi în toată experienţa noastră de predare, am 
învăţat acest lucru care este cel mai important: Cuvintele nu vă învaţă. Doar 
experiențele de viață vă aduc cunoaşterea. Aşadar, vă încurajăm să 
reflectaţi asupra propriei experienţe de viaţă pentru a vă aminti acele lucruri 
pe care le-aţi trăit înainte, şi să începeţi de acum înainte, să căutaţi 
corelaţia absolută care există între cuvintele pe care le citiţi în această carte 
şi ceea ce trăiţi. Şi astfel, atunci când începeţi să observați că primiţi 
lucrurile la care vă gândiţi, atunci şi doar atunci, veţi dori să fiţi atenţi (de 
fapt, să aveţi controlul conştient) asupra gândurilor voastre. 

Controlul gândurilor voastre va deveni mai uşor atunci când vă hotărâți 
să faceţi acest lucru. Voi vă gândiţi la lucrurile pe care nu le doriţi în 
principal pentru că nu aţi înţeles cât este de dăunător acest lucru pentru voi. 
Pentru acei dintre voi care nu doresc aceste experienţe negative, şi pentru 
acei dintre voi care îşi doresc acele experienţe pozitive, odată ce ați 
recunoscut că a vă gândi la ceea ce nu doriţi doar atrage mai mult din acel 
lucru în viața voastră, controlul gândurilor voastre nu va fi un lucru dificil, 
pentru că dorința de a face aceasta va fi foarte puternică. 


În loc să îmi monitorizez gândurile, sunt atent să simt 


Monitorizarea gândurilor voastre nu este un lucru uşor de făcut, pentru 
că atunci când vă monitorizaţi gândurile, nu aveţi timp să le şi gândiţi. Şi 
astfel, în loc să vă monitorizaţi gândurile, noi vă vom oferi o alternativă 
eficientă. Sunt foarte puţini cei care înţeleg că în timp ce sunteţi o fiinţă 
fizică, care se focalizează folosind acest aparat fizic, există simultan o parte 
a voastră - mai amplă, mai înţeleaptă, şi în mod sigur mai bătrână decât voi 
- şi că acea parte a voastră (ne referim la Ființa voastră Interioară) 
comunică cu voi. Comunicarea poate lua multe forme. Poate veni sub forma 
unui gând clar şi foarte viu - uneori chiar cuvinte audibile - dar în toate 
cazurile, vine sub forma unei emoţii. 

Inainte de a vă încarna, ați stabilit un acord cum că va exista o formă de 
comunicare cu Fiinţa voastră Interioară. Şi s-a stabilit că aceasta va fi un 
sentiment, ceva ce nu poate fi ratat, în loc să fie o stimulare a gândurilor 
care ar putea fi greşit interpretată. 

Pentru că, atunci când gândiţi este posibil să nu primiţi întotdeauna un 
alt gând care a fost trimis în acelaşi moment, ca şi atunci când sunteţi atât 
de pierduţi în gânduri încât nu mai auziţi când vă vorbeşte cineva care este 
în aceeaşi cameră cu voi. Şi astfel, acest mijloc de a comunica prin ceea ce 
simţiţi ca emoţii este foarte bun. 

Există două tipuri de emoţii: cele plăcute şi cele neplăcute, înţelegerea a 
fost că cele plăcute vor apărea atunci când ceea ce gândiţi, vorbiţi sau 
faceţi este în armonie cu ceea ce vreţi; iar cele neplăcute vor apărea atunci 
când ceea ce gândiţi, vorbiţi sau faceţi nu este în armonie cu intenţiile 
voastre. Aşadar nu este nevoie să vă monitorizaţi gândurile. Pur şi simplu fiţi 
atenţi la felul în care simţiţi şi ori de câte ori simţiţi emoţii negative, 
recunoaşteţi că în acel moment creaţi greşit, în acel moment de emoție 
negativă, voi vă gândiţi la ceva ce nu doriţi de fapt, şi prin urmare atrageţi 
esenţa sa în viaţa voastră. Creaţia este procesul de atragere; atunci când 
gândiţi ceva, atrageţi subiectul gândului vostru. 


A fi tolerant nu înseamnă a da voie 


Şi astfel această lucrare a fost pregătită pentru ca voi să puteţi înţelege 
că nu există nimeni altcineva care să vă amenințe. Pentru că voi vă 
controlaţi propria experienţă. Arta de a da voie, care spune Eu sunt ceea ce 
sunt, şi vreau să le dau voie celorlalți să fie ceea ce ei sunt, este Legea care 
vă va conduce către totala libertate - libertatea de a nu trăi ceea ce nu 
doriţi, şi de a nu primi orice răspuns la orice experienţă cu care nu sunteţi 
de acord. 

Atunci când spunem că este bine să fiţi o persoană care dă voie, mulţi 
dintre voi înţeleg greşit ce vrem să spunem cu aceasta, pentru că voi 
credeţi că a îngăaui înseamnă a tolera. Voi veţi fi ceea ce sunteţi (şi care 
este potrivit conform standardelor voastre), şi îi veţi lăsa şi pe ceilalţi să fie 
ceea ce ei doresc să fie, chiar dacă nu vă place. Voi vă veţi simţi neplăcut 
vis-a-vis de acest lucru; vă va părea rău pentru ei; s-ar putea chiar să vă 
temeţi pentru voi, dar, cu toate acestea îi veţi lăsa în pace - într-un mod 
tolerant. 

Atunci când sunteţi to/eranți, nu înseamnă că dați voie. Acestea sunt 
două lucruri diferite. Cel care tolerează resimte o emoție negativă. Cel care 
dă voie nu simte emoția negativă. Şi aceasta este o diferenţă foarte mare, 
pentru că, vedeţi voi, absenţa acelei emoţii negative înseamnă libertate. Nu 
puteţi trăi libertatea atâta timp cât încă mai aveţi emoţii negative. 

Toleranţa poate părea un avantaj pentru ceilalţi pentru că nu îi 
împiedicaţi de la ce vor să facă. Dar toleranța nu este în avantajul vostru, 
pentru că atunci când sunteţi tolerant încă mai simţiţi emoția negativă, şi 
prin urmare, încă mai atrageţi în mod negativ. Odată ce deveniți o persoană 
care dă voie, nu veţi mai atrage în viaţa voastră aceste lucruri nedorite, şi 
veţi experimenta bucuria şi libertatea absolută. 

Caut soluţii sau observ problemele? 


Mulţi ar spune: „Abraham, vreţi să spuneţi că ar trebui să îmi bag capul 
în nisip ca struţul? Nu ar trebui să mă uit şi să-i văd pe cei care au necazuri? 
Nu trebuie să caut un prilej de a-i ajuta?” Şi noi spunem, dacă vreţi să fiţi de 
ajutor, ochiul vostru nu trebuie să se aţintească asupra necazului, ci asupra 
ajutorului, şi acesta e un lucru diferit. Atunci când căutați o soluţie, simtiti o 
emoție pozitivă — dar atunci când priviți problema, simtiti o emoție 
negativă. 

Puteţi fi de mare ajutor altora atunci când vedeţi ceea ce vor ei să fie, şi 
atunci când îi înălţaţi către ceea ce ei doresc să obţină, prin cuvintele 
voastre şi prin atenţia pe care le-o acordaţi. Dar, atunci când vedeţi pe 
cineva cam părăsit de noroc, când vedeţi pe cineva care se zbate într-o 
mare sărăcie sau suferinţă, atunci când vorbiţi cu el cu milă şi simpatie 
despre ceea ce el nu îşi doreşte, veţi simţi emoția negativă 
corespunzătoare, pentru că şi voi contribuiţi la starea lui. Atunci când vorbiţi 
cu ceilalţi despre ceea ce ştiţi că nu îşi doresc, îi ajutaţi să creeze în mod 
greşit, pentru că amplificaţi vibrația care atrage ceea ce nu este dorit. 

Dacă vedeţi prieteni care sunt bolnavi, încercaţi să vi-i imaginaţi 
sănătoşi. Observaţi că atunci când vă focalizaţi asupra bolii lor, vă simţiţi 
rău; dar atunci când vă concentrați asupra posibilei lor refaceri, vă simţiţi 
bine. Concentrându-vă asupra bunăstării lor, vă permiteţi să vă conectaţi la 
Ființa voastră Interioară, care de asemenea îi vede foarte bine, şi atunci 
puteţi să îi influenţaţi în sensul îmbunătăţirii situaţiei lor. Atunci când sunteţi 
conectaţi la Ființa voastră Interioară, puterea voastră de a influenţa este 
mult mai mare. Desigur, prietenii voştri pot alege încă să se focalizeze mai 
mult asupra bolii decât a stării de bine, şi făcând aceasta, pot să rămână 
bolnavi. Dacă voi lăsaţi ca prietenii să vă influenţeze gândurile care produc 
emoţii negative în voi, atunci influenţa lor către ceea ce este nedorit este 
mai puternică decât influenţa voastră către ceea ce este dorit. 


Îi înalţ pe alţii prin propriul exemplu de stare de bine 


Nu îi veţi înălța pe ceilalţi prin cuvintele voastre pline de regret. Nu-i veţi 
înălța pe ceilalţi recunoscând că ceea ce au nu este ceea ce îşi doresc, îi veţi 
înălța fiind voi înşivă ceva diferit, îi veţi înălța prin puterea şi claritatea 
propriului vostru exemplu personal. Atunci când sunteţi sănătoşi, puteţi 
stimula în ceilalţi dorinţa de a fi sănătoşi. Atunci când sunteţi prosperi, 
puteţi stimula în ceilalţi dorinţa lor de prosperitate. Lăsaţi ca exemplul pe 
care îl daţi să îi înalte. Lăsaţi ca ceea ce este în inima voastră să îi înalte, îi 
veţi înălța pe ceilalţi atunci când vă percepeţi gândurile într-un mod plăcut... 
Îi veţi cobori pe ceilalţi, sau veţi adăuga şi voi la creaţia lor negativă, atunci 
când gândurile lor vă fac să vă simţiţi rău. În felul acesta veţi şti dacă reuşiţi 

să îi înălţaţi pe alţii sau nu. 

Veţi şti dacă aţi atins starea de a da voie atunci când veţi fi dispuşi să 
daţi voie altcuiva, chiar dacă el nu vă dă voie; atunci când puteţi fi ceea ce 
sunteţi, chiar şi când ceilalţi nu sunt de acord cu ceea ce sunteţi; când încă 
sunteţi în stare să fiţi ceea ce sunteţi, şi să nu vă simţiţi neplăcut din pricina 
gândurilor pe care ei le au despre voi. Când vă puteţi uita în această lume şi 
să simţiţi bucurie tot timpul, atunci sunteţi o persoană care dă voie. Atunci 
când puteţi şti care experienţă conţine bucurie şi care nu - şi aveţi şi acea 
disciplină interioară de a participa numai atunci când este bucurie - aţi 
dobândit această stare de a da voie. 


Diferenţa subtilă dintre a vrea şi a avea nevoie 


Aşa cum diferenţa dintre emoţiile pozitive şi cele negative poate fi uneori 
foarte subtilă - tot astfel diferența dintre a vrea și a avea nevoie poate fi 
foarte subtilă. 

Atunci când vă focalizaţi asupra a ceea ce vreți, Fiinţa voastră Interioară 
răspunde cu emoţii pozitive. Atunci când vă concentrați asupra a ceea ce 
aveţi nevoie, Ființa voastră Interioară răspunde cu emoţii negative, 
deoarece nu vă focalizaţi asupra a ceea ce vă doriţi. Atunci vă concentrați 
asupra /ipsei a ceea ce vă doriţi - şi Fiinta voastră Interioară ştie că lucrul la 
care vă gândiţi, acela îl atrageţi. Ființa voastră Interioară ştie că voi nu vă 
doriţi lipsa; ea ştie ceea ce vreţi şi vă oferă ghidare ca să vă daţi seama de 
diferenţă. 

Focalizarea asupra unei soluţii vă face să simtiti emoţii pozitive. 
Focalizarea asupra unei probleme vă face să simtiti emoții negative, şi deşi 
aceste diferențe sunt subtile, ele sunt foarte importante, pentru că atunci 
când simtiti emoţii pozitive atrageți în viaţa voastră ceea ce vreți. Atunci 
când simtiti emoții negative atrageți ceea ce nu vă doriți. 


Pot crea la voință, cu bună ştiinţă şi bucurie 


Deci am putea să spunem că cel care dă voie este cel care a învăţat 
Legea creatiei la Voinţă şi a ajuns în punctul în care nu mai creează greşit. 
El creează la voinţă, cu bună ştiinţă şi plin de bucurie. Vedeţi voi, 
mulţumirea vine dintr-un singur loc. Mulţumirea vine doar din a vrea, apoi a 
da voie, şi apoi a primi. Şi astfel, atunci când parcurgeţi această viaţă fizică, 
menţinându-vă gândurile în direcţia a ceea ce este dorit, lăsând puternica 
Lege a Atractiei să acţioneze pentru voi, aducând în viaţa voastră din ce în 
ce mai multe evenimente, circumstanţe şi Fiinţe care sunt compatibile cu 
voi - atunci veţi descoperi că spirala vieţii voastre se înalţă spre bucurie şi 
libertate. 

Vrei să ne întrebi despre Arta de a da voie? 

Trăiesc Arta de a da voie 


Jerry: Da, Abraham. Pentru mine, Arta de a da voie este cel mai incitant 
subiect din toate. 


Abraham: Ai venit în această viaţă pentru a-i învăţa pe alţii Arta de a aa 
voie. Dar înainte de a-i putea învăţa pe alţii, tu trebuie să o cunoşti mai 
întâi, în mod normal, acest subiect apare mai degrabă sub forma: „Cineva 
face ceva ce nu-mi convine; cum pot să-l fac să facă ceva ce îmi place, în 
loc de asta?” Şi ceea ce veţi ajunge să înţelegeţi este: În loc să încercaţi să 
faceți pe toată lumea să facă acelaşi lucru, sau să facă lucrurile care vă plac 
vouă, ar fi mai bine să vă puneţi în situația de a accepta că toată lumea are 
dreptul de a fi, face sau avea ceea ce le place; şi că voi, prin puterea 
gândurilor voastre, veţi atrage către voi numai ceea ce este în armonie cu 
voi. 


Cum pot să deosebesc ce este bine de ce este greşit? 


Jerry: Nu ştiam de Arta de a aa voie înainte de a te întâlni, aşa că modul 
în care obişnuiam să hotărăsc ceea ce este bine şi ceea ce este greşit 
pentru mine era următorul: atunci când aveam în vedere o anumită acţiune, 
încercam să îmi imaginez cum ar fi lumea dacă toţi ar face acea acţiune. Şi 
apoi, dacă părea că aceea ar fi o lume plăcută sau plină de bucurie, treceam 
la acţiune. Dacă lumea aceea nu părea a fi una în care să vreau să locuiesc 
dacă toţi ar fi făcut acel lucru, atunci renunţam la cea acţiune. 

Să îţi dau un exemplu. Obişnuiam să merg la pescuit de păstrăvi şi la 
început pescuiam ca toată lumea. Prindeam orice peşte puteam. Dar cred 
că am început să mă simt puţin cam inconfortabil în ceea ce priveşte 
corectitudinea a ceea ce făceam, aşa că m-am gândit: Cum ar fi dacă toată 
lumea ar face aşa ca mine? Şi în imaginaţie mi-am dat seama că dacă toată 
lumea ar prinde peşte aşa cum făceam eu, am goli toate apele de peşte şi 
nu ar mai rămâne nimic pentru cei care ar vrea să aibă această plăcere 
spectaculoasă pe care o aveam eu. Şi cu aceasta, noua mea decizie a fost 
că nu voi ucide nici un peşte, îi voi prinde (cu cârlige fără spin), dar le voi da 
drumul. Cu alte cuvinte, voi folosi cârlig fără spin şi voi scoate peştele afară 
din apă numai dacă m-ar ruga cineva să i-l dau să îl mănânce. 


Abraham: Bine. Ce/ mai valoros lucru pe care îl poate oferi oricare dintre 
noi este exemplul personal. Cuvintele noastre pot să mai adauge ceva la 
acest exemplu, gândurile noastre pot să mai adauge la acest exemplu, şi în 
mod sigur, acțiunile noastre. Dar pentru oricare dintre noi cheia - în dorinţa 
noastră de a ridica această lume - este de a lua decizii mai limpezi asupra a 
ceea ce vrem să fim în orice moment - şi apoi să fim în acel fel. 

Ceea ce făceai tu, în exemplul tău, este în armonie cu ceea ce vă 
învăţăm acum, prin aceea că odată ce ai decis ce doreai, Fiinţa ta Interioară 

ţi-a răspuns cu o emoție care să te ajute să înţelegi cât este de potrivit ceea 
ce urma să faci. Cu alte cuvinte, odată ce te-ai hotărât că vrei să înalţi 
această lume, odată ce te-ai hotărât că vrei să adaugi la ea şi nu să iei din 
ea în mod disproporționat, atunci orice acţiune pe care ai început-o sau ai 
anticipat-o, care nu era în armonie cu acea intenţie ai fi resimţit-o în mod 
neplăcut. 

Ţi-ai exagerat dorinţa ca lumea să fie un loc mai bun imaginându-ţi că 
toată lumea ar face ceea ce te gândeai tu să faci - lucru care a generat un 
răspuns exagerat din interior. Este un mod bun de a proceda. Nu încercai să 
îi faci pe toţi să facă acel lucru; tu numai foloseai acea idee că ei ar face ca 
tine, ca să te ajute să îţi clarifici ceea ce era bine sau nu, să faci tu. Şi a fost 
o strategie bună. 


Dar atunci când observ că alţii fac greşeli? 


Jerry: Pentru mine a funcţionat, aşa că zilele mele de pescuit erau zile 
de bucurie absolută, spectaculoasă. Dar tot mă simţeam neplăcut atunci 
când vedeam alţi oameni irosind peştii şi ucigându-i doar de amuzament... 
sau din orice alt motiv. 


Abraham: Bun. Acum am ajuns la un punct foarte important. Atunci 
când acţiunile tale erau în armonie cu intenţiile tale, simţeai bucurie. Dar 
atunci când acţiunile celorlalţi nu erau în armonie cu intenţiile tale, nu mai 
simţeai bucurie. Şi astfel, se impune ca tu să îşi stabileşti un nou set de 
intenţii în ceea ce îi priveşte pe ceilalţi. Un foarte bun set de intenţii referitor 
la ceilalţi este următorul: Eí sunt ceea ce sunt, creatori ai propriei lor 
experiențe de viaţă, atrăgând spre ei, în timp ce eu sunt creatorul 
experienței mele de viață, şi atrag şi eu spre mine. Aceasta este Arta de a 
da voie... Şi pe măsură ce vă tot repetaţi aceasta, în curând veţi ajunge să 
recunoaşteţi că ceilalţi nu vă dau lumea peste cap aşa cum aţi putea voi 
crede că o fac. Ei îşi creează propria lor lume. Şi poate că lor nu li se pare că 
este o lume alandala. 

Devine dificil atunci când vă consideraţi lumea ca nefiind plină de 
abundență... atunci când începeţi să vă gândiţi cam cât peşte ar exista oare, 
sau când începeţi să vă puneţi problema oare cât de multă prosperitate sau 
abundență există. Pentru că atunci începeţi să vă îngrijoraţi că altcineva v- 
ar irosi sau v-ar răpi ceva, nelăsând destul pentru voi sau pentru ceilalţi. 

Atunci când ajungeţi să înţelegeţi că acest Univers... cu adevărat, 
această experienţă fizică la care luaţi parte, este abundentă - şi că nu există 
capăt acestei abundenţe - atunci nu vă veţi mai face griji, îi veţi lăsa pe eisă 
creeze şi să atragă spre ei, în timp ce voi creaţi şi atrageri pentru voi. 

Dacă ignor ceea ce nu doresc se va manifesta ceea ce doresc? 


Jerry: Ei bine, felul în care am rezolvat această dilemă, în esenţă, a fost 
acela că în 1970, şi pentru următorii nouă ani am blocat cu desăvârşire 
intrarea pentru ceea ce numeam lumea exterioară. Am deconectat 
televizoarele şi aparatele de radio, nu am mai citit ziare, şi de asemenea am 
evitat oamenii care vorbeau despre lucruri pe care nu doream să le aud. Din 
nou, această decizie a funcţionat pentru mine. Atât de bine încât în timpul 
acelei perioade de nouă ani am realizat că ceea ce simţeam erau rezultate 
magnifice pe care le-am obţinut în domeniul relaţiilor pline de miez care au 
evoluat cu multe persoane, redobândindu-mi şi menţinându-mi o sănătate 
fizică perfectă, şi dezvoltând resurse financiare semnificative. A fost o 
perioadă de împliniri, ca niciodată înainte în viaţa mea. Dar această 
deconectare în acest mod de la informaţiile negative era mai degrabă ca 
ascunderea capului în nisip, decât ca ceea ce numiţi voi a da voie. 


Abraham: Este foarte important să acordaţi atenţie lucrurilor care sunt 
importante pentru voi. Atunci când vă băgaţi capul în nisip, ca să spunem 
aşa, închizând foarte multe din influenţele exterioare, sunteţi capabili să vă 
focalizaţi asupra a ceea ce este important pentru voi. Vedeţi voi, atunci 
când vă gândiţi la ceva, atrageţi putere, claritate şi rezultate. Şi atunci când 
faceţi aceasta, obţineţi mulţumire - acea mulţumire care vine doar din a 
vrea, a da voie şi a dobândi. 

In ceea ce priveşte a fi unul din cei care ignoră sau îşi bagă capul în 
nisip, a nu acorda atenţie, mai degrabă decât a fi o persoană care dă voie, 
poate că acestea se potrivesc mai bine decât ai putea să crezi... 

A acorda atenţie lucrurilor care contează pentru voi este procesul prin 
care le veți permite celorlalţi să fie ceea ce ei vor să fie. A vă orienta atenţia 
spre voi, în timp ce le permiteți celorlalți să fie atenţi doar la ei înşişi, este 
un proces foarte important în arta de a deveni o persoană care dă voie. 


Jerry: Cu alte cuvinte, pentru că eu mă aşteptam ca Legea Atractiei şi 
Procesul Creației la Voinţă să funcţioneze pentru mine (deşi nu mai auzisem 
niciodată de ele), am translatat automat în faza de a ga voie? 


Abraham: Corect. Tu ai acordat atenţie lucrului care era important 
pentru tine, atrăgând prin urmare mai mult, ceea ce a făcut ca privitul la 
televizor să nu mai fie interesant şi cititul ziarelor neesenţial. Nu era faptul 
că te privai de ceva ce-ţi doreai; în loc de asta, prin intermediul Legii 
Atractiei, ai fost atras mai mult către ceea ce voiai cel mai mult. Atunci când 
observi lucruri la televizor sau în ziare, pentru că nu le doreşti, te fac să 
simţi emoţii negative - şi astfel te împiedică să dai voie lucrurilor pe care le 
doreşti. 

Vrem oare noi toţi să-i dăm voie bucuriei? 


Jerry: Oare cei mai mulţi dintre noi cei încarnaţi, căutăm să înţelegem 
această Artă de a da voie? Sau voi spuneţi că numai cei care vorbesc cu voi 
doresc această înţelegere? 


Abraham: Voi toţi care sunteţi pe faţa Pământului astăzi, în aceste 
corpuri fizice, aţi vrut înainte de a vă încarna, să înţelegeţi această Artă şi să 
fiţi o persoană care dă voie. Dar cei mai mulţi dintre voi, din perspectiva 
voastră fizică, sunt departe de a o înţelege sau de a dori să o înţeleagă; voi 
mai degrabă încercaţi să vă controlati unul pe celălalt, în loc să vă daţi voie 
unul altuia. 


Şi cum e când ceilalţi au experienţe negative? 

Jerry: Deci, în această stare de a da voie pe care o căutăm de la un 
anumit nivel, mai putem încă vedea şi fi conştienţi de ceea ce este negativ 
în jurul nostru (sau ceea ce se percepe negativ din perspectiva noastră) şi 
totuşi să rămânem plini de veselie? Sau nu vom mai fi capabili să vedem 
deloc aceste lucruri? Sau, nu le vom mai vedea ca fiind negative? 


Abraham: Toate acestea. Atunci când te focalizai asupra lucrurilor care 
erau importante pentru tine, nu te uitai la televizor şi nu citeai ziarele - te 
bucurai de ceea ce făceai. Atunci acordai atenţie lucrurilor care erau 
importante pentru tine, şi Legea Atractiei le-a adus din ce în ce mai multă 
putere şi claritate acestora. Şi astfel, ceea ce nu conta pentru tine pur şi 
simplu nu a fost atras către tine pentru că nu se potrivea cu intenţiile tale 
de creştere şi realizare. 

Atunci când vă este clar ceea ce vreti, nu trebuie să vă menţineţi pe cale 
cu forța, pentru că, prin Legea Atractiei, aceasta se petrece firesc. Si astfel 
nu este deloc dificil să fii o persoană care dă voie. Asta vine de la sine pur şi 
simplu pentru că nu veți mai fi atât de interesaţi de ceea ce nu are de-a face 
cu ceea ce sunteți. 

Televiziunea voastră, chiar dacă oferă multe informaţii care sunt de 
valoare, oferă cu mult mai multe informaţii care au puţin sau nimic de-a 
face cu ceea ce îşi doreşte oricare dintre voi în viaţă. Mulţi dintre voi staţi şi 
vă uitaţi la televizor doar pentru că el e acolo, pentru că nu aţi luat nici o 
altă decizie, şi astfel, privitul la televizor de obicei nu este atât un act 
deliberat, cât mai degrabă este o acţiune făcută în mod automat. Şi în 
starea de non-intenţionalitate, în starea de non-decizie, vă lăsaţi influenţaţi 
de orice vine asupra voastră. Şi astfel, atunci când sunteţi literalmente 
bombardaţi cu stimulii gândurilor referitoare la lucrurile nedorite care apar 
în lumea voastră, şi pentru că nu aţi luat nici o hotărâre cu privire la 
lucrurile la care vreți să vă gândiţi, vă pomeniţi că acceptaţi în viaţa voastră, 
prin intermediul gândurilor, multe lucruri pe care altfel nu le-aţi fi ales. 

Aceasta Înseamnă să creezi automat: să te gândeşti la ceva fără ca tu să 

vrei asta în mod intenționat... să te gândeşti şi prin urmare să atragi acel 
lucru - fie că îl vrei sau nu. 


Voi căuta doar ceea ce doresc 


Jerry: Abraham, cum m-ai sfătui să îmi activez şi să menţin această 
stare de A da voie pe care o doresc, în ciuda faptului că sunt conştient că 
există mulţi în jurul meu care, din perspectiva lor, experimentează suferinţa, 
sau ceea ce eu numesc /ucruri negative? 


Abraham: i-am sugera să iei hotărârea ca indiferent ce vei face astăzi, 
indiferent cu cine vei interacționa, indiferent unde te afli, intenția ta 
dominantă să fie aceea de a căuta lucrurile pe care vrei să le vezi. Şi odată 
ce aceasta este intenția ta dominantă, prin intermediul Legii Atractiei, vei 
atrage numai acele lucruri pe care vrei să le atragi, şi vei vedea doar acele 
lucruri pe care vrei să le vezi. 


O sită selectivă sau un magnet selectiv 


Atunci când intenţia voastră dominantă este de a atrage numai ceea ce 
doriţi, veţi deveni o sită mult mai selectivă. Veţi deveni un magnet mult mai 
selectiv. Veţi deveni un observator mai selectiv. La început, încă veţi 
observa că mai atrageţi unele din lucrurile care nu vă plac pentru că va mai 
fi rămas ceva energie de la gândurile şi convingerile pe care le-aţi avut 
înainte. Dar, cu timpul, odată ce Starea de Bine a devenit intenţia voastră 
de la începutul fiecărei zile, timp de 30-60 de zile, veţi începe să observați 
că există doar foarte puţin din ceea ce este în viaţa voastră care să nu vă fie 
pe plac - pentru că energia voastră şi gândurile vă vor fi dus dincolo de ceea 
ce apare acum. 

Este dificil să fii o persoană care dă voie atunci când vezi pe cineva 
apropiat făcând ceva care simţiţi că vă ameninţă, sau făcând ceva care 
ameninţă pe altcineva. Şi atunci veţi spune: „Abraham, eu nu înţeleg ce vrei 
să spui când zici că pot să îndepărtez aceasta prin gând, că prin gândurile 
mele pot să mă descurc, şi că nu este nevoie de nici un fel de acţiune.” Şi 
noi spunem: prin gândurile voastre chemaţi manifestarea, dar ceea ce voi 
trăiţi astăzi este rezultatul gândurilor pe care le-aţi avut înainte de asta, tot 
aşa cum gândurile pe care le aveţi astăzi le proiectaţi în viitor. Gândurile 
voastre de astăzi vă pre-clădesc viitorul, şi va exista un punct în timp în care 
vă veţi mişca către acel loc viitor, şi atunci veţi trăi rezultatele gândurilor pe 
care le gândiţi acum, tot aşa cum astăzi trăiţi rezultatele gândurilor pe care 
le-aţi avut mai înainte. 

Trecutul, prezentul şi viitorul nostru, ca unul singur 


Voi gândiţi în permanenţă, şi nu puteţi să deconectaţi trecutul, prezentul 
sau viitorul, pentru că ele sunt toate una; ele sunt legate împreună prin 
continuum-ul de gânduri. Şi astfel, să spunem că mergeţi pe stradă şi daţi 
peste o luptă - un găligan îl bate pe un mărunţel. Şi atunci când vă apropiaţi 
sunteţi plini de emoţii negative. Atunci când gândiţi: O să mă uit în altă 
parte; o să trec mai departe şi o să mă prefac că nu s-a întâmplat nimic, vă 
simţiţi groaznic de neplăcut pentru că nu vreţi ca mărunţelul să fie rănit. Şi 
astfel, atunci vă gândiţi, Ei bine, mă bag şi eu şi ajut. Dar acum veţi simţi 
din nou o emoție negativă, pentru că nu vreţi să vă alegeţi cu faţa învineţită 
sau să vă pierdeţi viaţa. Şi astfel spuneţi, „Abraham, acum ce mă fac?” Şi 
noi spunem, de acord, în acest exemplu, nu există o opţiune care să pară a 
fi perfectă - pentru că în acest moment aveţi mult de lucru datorită lipsei de 
pregătire din trecut. 

Dacă, în trecut, atunci când începeaţi ziua, aţi fi stabilit ca intenţie clară 
siguranţa, armonia şi interacţiunea cu cei care sunt în armonie cu intenţiile 
voastre, vă promitem la modul cel mai serios că acum nu v-aţi fi aflat în 
această situaţie neplăcută. Aşa că, vă spunem, acum rezolvaţi această 
situaţie cum doriţi, dar dacă astăzi veţi începe să emiteţi gânduri referitoare 
la ceea ce vă doriţi în viitor, nu veţi mai intra într-o asemenea încăierare 
neplăcută în care indiferent de ce cale alegeţi, nu vă este prea plăcut. 


Trebuie să îngădui nedreptăţile la care sunt martor? 

Până când veţi înţelege modul în care primiţi ceea ce primiţi, vă va fi 
foarte dificil să acceptaţi ideea de a îngădui, pentru că sunt atât de multe 
lucruri în lumea asta care nu vă plac, şi spuneţi: „Cum pot să îngădui 
această nedreptate?” Şi noi spunem, o îngăduiţi recunoscând că nu este 
parte din ceea ce trăiţi voi. Şi că, în majoritatea cazurilor, cu adevărat nu 
este treaba voastră. Nu este opera voastră. Este creaţia, atracţia şi este 
experienţa celorlalţi. 

in loc să încercați să controlati experiențele celorlalți (lucru pe care 
oricum nu-l puteți face, oricât v-aţi strădui de mult), încercați să vă 
controlati propria participare la aceste experienţe. Şi stabilindu-vă o imagine 
clară asupra vieţii pe care vreţi să o duceti, vă veți pregăti o cale lină şi 
plăcută. 


Atenţia mea orientată asupra a ceea ce nu vreau, creează şi mai 
mult din ceea ce nu vreau 


Voi atrageţi prin intermediul gândurilor. Primiţi lucrurile la care vă 
gândiţi, fie că vreţi sau nu. Şi astfel, atunci când acordaţi atenţie şoferilor 
care nu sunt curtenitori, veţi atrage mai mulţi dintre aceştia în calea 
voastră. Atunci când acordaţi atenţie celor care nu vă servesc bine în 

afaceri, veţi începe să atrageţi şi mai multe astfel de experienţe către voi. 
Lucrul căruia îi acordati atenţie - în special atenţie emoțională - este cel pe 
care îl veti atrage în viaţa voastră. 


Arta de a da voie îmi afectează sănătatea? 


Jerry: Abraham, aş dori să abordez o serie de experienţe pe care eu le 
numesc de zi cu zi, experienţe din viaţa reală, şi aş dori, dacă vreţi, să îmi 
spuneţi mai mult despre cum vedeţi voi această Artă de a da voie 
aplicându-se în aceste condiţii particulare. Mai întâi, în ceea ce priveşte 
sănătatea fizică, îmi amintesc că am avut mulţi ani de suferinţă fizică 
extremă în copilărie. Şi apoi am ajuns într-un punct în care am vrut să ies 
din aceasta, aşa că de atunci m-am bucurat de o sănătate înfloritoare. Cum 
se potriveşte Arta de a da voie în aceste două situaţii limită, de la boală 
extremă la sănătate perfectă? 


Abraham: Atunci când ai luat o hotărâre referitor la ceea ce îţi doreşti, 
ai obţinut unul din termenii ecuaţiei Creaţiei la Voinţă. Te-ai gândit la acel 
lucru resimţind emoție, lucru care înseamnă a vrea. Celălalt termen al 
ecuaţiei Creaţiei la Voinţă este A da voie, sau a aştepta, a lăsa să vină... Şi 
astfel, atunci când spuneţi Vreau, şi dau voie, prin urmare există, veţi crea 
foarte rapid, indiferent ce vă doriţi. Pur şi simplu vă permiteţi să aveţi acel 
lucru nerezistându-i, nedându-l la o parte prin alte gânduri. 

Ne-aţi auzit spunând că atunci când vă aflaţi în starea de a da voie, nu 
simţiţi emoţii negative. Starea de a da voie înseamnă eliberarea de 
negativitate; prin urmare, atunci când v-aţi expus intenţia deliberată de a 
avea ceva şi simţiţi doar emoţii pozitive legat de asta, atunci sunteţi în 
starea în care îi daţi voie să fie. Şi vedeţi voi, atunci veţi obţine acel lucru. 

Pentru a avea sănătate în loc de boală, trebuie să vă gândiţi la sănătate. 
Atunci când corpul vostru este bolnav este mai uşor de observat boala, aşa 
că este nevoie de dorinţă, focalizare şi voinţă de a privi dincolo de ceea ce 
se petrece în clipa de faţă. Imaginându-vă un corp sănătos în viitor, sau 
amintindu-vă de timpul când eraţi mai sănătoşi, gândul vostru, în acel 
moment, se va potrivi cu dorinţa voastră şi atunci veţi da voie să apară o 
îmbunătăţire a condiţiei voastre. Cheia este să căutaţi gândurile plăcute. 


A da voie, de la extrema sărăcie la prosperitatea financiară 


Jerry: Următorul subiect pe care mi-ar plăcea să îl discutăm este cel al 
bogăției şi prosperității. In copilărie am trăit cea mai de jos sărăcie, cum ar fi 
locuitul în coteţe, corturi şi peşteri, şi aşa mai departe. Şi apoi, în 1965 am 
găsit cartea Gândeşte şi devino bogati, care mi-a dat o perspectivă diferită 
asupra modului în care să privesc lucrurile, şi din acea zi înainte, viaţa mea 
financiară s-a transformat. De la a locui în rulota mea Volkswagen, am 

trecut la crearea unor venituri anuale de şase şi apoi şapte cifre. 


Abraham: Ce crezi că a avut loc atunci când ţi-ai schimbat perspectiva 
odată cu citirea acelei cărţi? 


Jerry: Păi, ce îmi amintesc cel mai bine este că am început, pentru prima 
dată în viaţa mea de adult, să mă focalizez numai asupra a ceea ce îmi 
doream, mă rog, mai mult sau mai puţin exclusiv. Dar aş dori să aud 
părerea voastră în ceea ce priveşte acest fenomen. 


Abraham: Ai dobândit înţelegerea faptului că a; putea avea ceea ce îţi 
doreşti. Dorinţa era deja acolo datorită vieţii pe care ai dus-o, dar citind 
cartea ai ajuns să crezi că era posibil. Cartea te-a făcut să începi să îi dai 
voie dorinţei tale să se realizeze. 


A da voie, relaţiile şi arta de a fi egoist 

Jerry: Un alt domeniu, foarte vast despre care aş dori să vorbim este cel 
al relaţiilor. Erau perioade în care mi se părea dificil să le dau voie 
prietenilor mei să aibă propriile lor gânduri şi convingeri, şi propriile lor 
activităţi „nepotrivite”. 


Abraham: La ce te referi când foloseşti expresia a da voie în acest 
context? 


Jerry: Păi simţeam de parcă ei ar fi trebuit să gândească şi să acționeze 
aşa cum voiam eu. Şi atunci când ei nu făceau asta, adesea mă făceau să 
mă simt extrem de neplăcut şi de supărat. 


Abraham: Şi astfel, când observai ce făceau sau ce spuneau, simţeai 
emoţii negative - semn clar că nu te aflai în starea de a da voie. 


Este arta de a fi egoist imorală? 


Jerry: Şi eu, în acele momente, mă gândeam că sunt foarte altruist şi 
lipsit de egoism. Cu alte cuvinte, eu nu m-aş fi considerat o persoană 
egoistă, aşa că mă aşteptam ca şi ei să fie mai puţin egoişti şi mai darnici. Şi 
faptul că ei nu erau, mă deranja foarte tare. Atunci am găsit cartea lui David 
Seabury, Arta de a fi egoist, şi ea m-a făcut să privesc egoismul dintr-o altă 
perspectivă, aşa că am fost capabil să înţeleg mult din negativismul meu 
datorită acestei noi perspective. 


Abraham: Este important să îţi dai voie să fii atent la ceea ce îţi doreşti. 
Şi există oameni care numesc asta egoism, şi fac aceasta judecând într-o 
manieră dezaprobatoare. lar noi vă spunem că dacă nu aveţi o privire 
sănătoasă asupra voastră, dacă nu vă permiteţi să doriţi, şi să aşteptaţi să 
primiţi ceea ce vă doriţi, nu veţi crea niciodată cu bună ştiinţă, şi nu veţi 

avea niciodată o experienţă foarte satisfăcătoare. 

A nu da voie celorlalți vine adesea din faptul că nu vă dați voie vouă 
înşivă. De obicei cel care dezaprobă o calitate la el însuşi o vede şi în 
ceilalți, şi o dezaprobă şi la ei. Şi astfel, acceptarea, aprobarea, aprecierea şi 
îngăduința faţă de sine însuşi reprezintă primii paşi către aprecierea, 
aprobarea sau îngăduința faţă de ceilalți. 

Şi aceasta nu înseamnă că trebuie să aşteptaţi până deveniți perfecţi 
conform standardelor voastre, sau până când ei devin perfecţi conform 
standardelor voastre, pentru că nu va exista niciodată acel punct terminus 
perfect - deoarece voi sunteţi fiinţe care se schimbă şi evoluează în 
permanenţă; ci înseamnă a privi cu intenţia de a vedea în voi ceea ce vreţi 
să vedeţi, sau cu intenţia de a vedea în ceilalţi ceea ce vreţi să vedeţi. 

Adesea suntem acuzaţi că vă învăţăm să fiţi egoişti, şi suntem de acord 
că asta facem. Tot ceea ce percepeţi este din perspectiva proprie; şi dacă 
nu sunteţi suficient de egoişti pentru a insista să vă conectaţi sau să vă 
aliniaţi cu acea Fiinţă Interioară care este mai amplă şi mai înţeleaptă, nu 
veţi avea nimic de oferit celorlalţi. Fiind suficient de egoişti ca să vă pese 
cum vă simţiţi, puteţi folosi sistemul de ghidare pentru a vă alinia la 
puternica energie a Sursei, şi apoi oricine este suficient de norocos să fie 
obiectul atenţiei voastre, nu are decât de câştigat. 


Faptul că ei mă dezaprobă este problema lor 


Dacă sunt unii care văd în voi lucruri cu care nu sunt de acord, adesea ei 
îşi văd propria dezaprobare reflectată înapoi, şi voi simţiţi că aţi greşit pe 
undeva. lar noi vă spunem, nu este lipsa voastră, ci a lor. Este neputinţa /or 
de a fi persoane care dau voie şi care scot la iveală emoția lor negativă; nu 
este imperfecţiunea voastră. Şi, în mod asemănător, atunci când voi simţiţi 
emoţii negative văzând lucruri pe care nu vreţi să le vedeţi în ceilalţi, nu 
este lipsa /or, ci a voastră. 

Şi astfel, atunci când luaţi hotărârea de a vedea numai lucruri care vă 
plac, veţi începe să vedeţi numai ceea ce vă face plăcere, şi toate 
experienţele voastre vor genera emoţii pozitive, pentru că, prin Legea 
Atractiei, veţi atrage spre voi numai ceea ce este în armonie cu ceea ce vă 
doriţi, înțelegând puterea emoţiilor voastre, puteţi apoi să vă direcţionaţi 
gândurile, şi apoi nu veţi mai simţi nevoia ca ceilalţi să se comporte diferit 
pentru ca voi să vă simţiţi bine. 


Dar atunci când cineva violează drepturile altcuiva? 


Jerry: Uite încă un domeniu care mi-a adus multă neplăcere în trecut, şi 
anume acela care priveşte drepturile fiecăruia: drepturile de proprietate, 
drepturile teritoriale, sau dreptul la propria pace. Cu alte cuvinte, obişnuia 
să mă deranjeze foarte tare dacă drepturile unei persoane erau încălcate 

prin violenţă, sau când proprietatea cuiva era luată cu forţa. De asemenea, 
eram foarte pornit pe drepturile teritoriale, şi cui ar trebui să i se permită să 
intre în ţara noastră şi cui nu. De ce cineva să aibă voie şi altcineva nu? Dar 
apoi, după ce v-am cunoscut, am ajuns în acel punct în care văd toate 
aceste lucruri pe care ei le fac unul altuia ca fiind nişte „jocuri” pe care le 
joacă - mai mult sau mai puţin nişte „înţelegeri” pe care le au între ei, 
rostite sau nu. Am reuşit să nu mai simt aşa de mult durerea lor. Dar pot 
oare să ajung în punctul în care nu voi mai simţi nimic negativ atunci când 
voi vedea pe cineva violând drepturile altcuiva? Pot să mă uit pur si simplu 
la ceea ce-şi fac unul altuia, şi să gândesc: Vo; vă faceți unul altuia ceea ce 
voi aţi ales într-un fel să faceți? 


Abraham: Poţi. Atunci când vei înţelege că fiecare din ei atrage prin 
intermediul gândurilor, vei fi mai degrabă exuberant decât să simţi durere 
pentru ei, pentru că vei înţelege că ei recoltează emoţii pozitive sau 
negative, în funcţie de ceea ce au ales să gândească. Desigur, cei mai mulţi 
dintre ei nu înţeleg cum de primesc ceea ce primesc. Şi acesta este motivul 
pentru care atât de mulţi se consideră a fi victime. Ei cred că sunt victime 
pentru că nu înţeleg modul în care primesc ceea ce primesc. Ei nu înţeleg că 
ei cheamă acele lucruri prin intermediul gândurilor sau prin atenţia pe care 
o acordă. Poate îţi este de folos să înţelegi că fiecare experienţă duce la o 
clarificare a dorințelor. 


Este de ajuns din toate 


Acum ai menţionat drepturile teritoriale. Noi avem o viziune oarecum 
diferită asupra „teritoriului” de cea pe care o au cei din planul fizic, pentru 
că în lumea voastră fizică voi continuaţi să vedeţi limitările. Voi simţiţi că 
există doar un anumit spaţiu, care în cele din urmă va fi luat, şi astfel simţiţi 
că nu este de ajuns. 

in atitudinea voastră de a limita, în sentimentul vostru de lipsă mai 
degrabă decât de abundență, în faptul că observați că nu există suficient 
spațiu sau suficienți bani, sau suficientă sănătate, voi găsiți motive ca să vă 
păziți. Din perspectiva noastră, nimic nu este limitat, ci doar o continuă 
abundență din toate. Este de ajuns din toate pentru toți. Şi astfel, atunci 
când ajungeţi să înțelegeţi acest lucru, orice senzaţie de limitare, lipsă, 
nevoie de protecţie sau de apărare a drepturilor teritoriale nu va mai 
constitui o problemă. 

Suntem atraşi laolaltă prin intermediul Legii Atracţiei. Aici, din 
perspectiva noastră subtilă, această „Familie a lui Abraham” este împreună 
pentru că noi suntem, în esenţă, la fel - şi în această asemănare noi suntem 
atraşi unul de celălalt. Şi astfel, nu există un gardian al porţii. Nu există 
paznici care să îi ţină afară pe cei dizarmonioşi, pentru că ei nu sunt atraşi 
către noi, pentru că noi nu le acordăm atenţie. La fel este şi în mediul 
vostru. Chiar dacă voi nu vedeţi aceste lucruri tot atât de limpede ca şi noi, 

Legile acţionează tot atât de perfect pentru voi, cum acţionează şi pentru 
noi. Doar că voi aveţi atâtea explicaţii fizice pentru lucruri, explicaţii care 
pot fi parţial corecte, dar nu sunt complete. Cu alte cuvinte, atunci când voi 
descrieţi cum ajunge apa în paharul vostru arătând spre ţeavă şi robinet, noi 
spunem că există încă multe alte aspecte legate de aceasta. Şi astfel, atunci 
când voi ne explicaţi că aveţi agresori care trăiesc pe pământul vostru care 
ar dori să vă ia tot ce aveţi, noi vă spunem că ei nu pot face asta. Dacă nu Îi 
chemaţi prin intermediul gândurilor, agresorii nu vor fi în viaţa voastră. 
Aceasta este Legea, atât în lumea voastră fizică, cât şi în cea subtilă în care 
suntem noi. 


Are vreo valoare pierderea vieţii? 


Jerry: Nu aţi spus voi că noi ne învăţăm lecţiile prin intermediul acestor 
experienţe de viaţă? Dar când o fiinţă îşi pierde viaţa fizică în cadrul unei 
experienţe violente, şi-a învăţat lecţia? 


Abraham: Nu vi se dau „lecţii”. Nouă nu ne place acest cuvânt prea 
mult, pentru că sună de parcă ar exista vreun ordin referitor la ceea ce ar fi 
bine sau trebuie să învăţaţi, lucru care nu este adevărat. Ci este faptul că 
experienţa voastră de viaţă vă aduce cunoaşterea, şi voi deveniți mai 
înţelepţi şi mai deschişi prin această cunoaştere. 

Ceea ce trebuie să fie înţeles înainte de a putea aprecia valoarea vieţii 
fizice, chiar şi când o pierdeţi, este că voi adăugaţi ceva la o experienţă mult 
mai mare şi mai amplă decât cea pe care o cunoaşteţi ca fiind experienţa 
colectivă din acest corp fizic. Tot ceea ce trăiţi acum se adaugă la această 
cunoaştere mai amplă. Şi astfel, chiar atunci când veţi fi încetat să vă 
concentrați prin intermediul acestui corp, tot ceea ce aţi trăit aici va fi o 
parte din această cunoaştere mai vastă pe care o deţineţi. Şi astfel, da, 
există o oarecare valoare chiar şi în acea experienţă care vă înlătură din 
acest corp fizic. Ea nu este în zadar. 


Sunt punctul culminant al mai multor vieţi 


Jerry: Vrei să spui că a-mi pierde viaţa este o experienţă care se adaugă 
cumva tuturor experienţelor acelei Fiinţe mai ample? 


Abraham: Da, într-adevăr. Voi v-aţi pierdut viaţa fizică cu multe ocazii. 
Aţi trăit mii de alte vieţi. Acesta este motivul pentru care dorinţa voastră de 
a trăi este atât de mare. Nu am putea spune în cuvinte numărul de vieţi pe 
care le-aţi trăit, dacă ar fi să amintim detalii din fiecare; aţi avut atât de 
multe experienţe încât amintirea lor v-ar încurca şi stingheri aici. Şi astfel, 
atunci când vă naşteţi în acest corp, nu vă mai amintiţi ceea ce a fost 
înainte, deoarece nu vreţi să fiţi distraşi de toate aceste amintiri. Aveţi ceva 
mai bun decât asta: aveţi o Fiinţă Interioară care este culmea acestor vieţi 

pline de experienţă. 

Aşa cum sunteţi acum, o culme a tot ceea ce aţi trăit, este destul de 
puţin important pentru voi să staţi şi să discutaţi despre lucrurile pe care le- 
aţi făcut când aveaţi 3 ani sau 10 sau 12. Desigur, sunteţi ceea ce sunteţi 
acum tocmai datorită tuturor acestora... dar a continua să vă uitaţi înapoi în 
trecutul vostru şi să regurgitaţi acele experienţe nu îmbogăţeşte prea mult 
ceea ce sunteţi acum. 

Şi astfel, atunci când acceptaţi că sunteţi această Fiinţă magnifică şi înalt 
evoluată, fiind sensibili la ce simţiţi, veţi beneficia de Sistemul Vostru de 
Ghidare Emoţională - în ceea ce priveşte cât este recomandat ceea ce 
sunteţi pe punctul de a face - pe baza a ceea ce simţiţi. Sunteţi Fiinţe fizice, 
şi voi vă cunoaşteţi eu-l fizic, fără a vă cunoaşte în schimb dintr-o 
perspectivă mai largă. Partea voastră fizică este o parte magnifică şi 
importantă, dar este de asemenea o extensie a acelui eu care este mai 
amplu, mai mare, mai înţelept şi în mod cert mai bătrân decât voi. Şi acel Eu 
Interior a luat hotărârea de a veni focalizat în acest corp deoarece a dorit să 
adauge experienţa acestei vieţi cunoaşterii acelui Eu Interior mai larg si mai 
mare. 


De ce nu îmi aduc aminte de vieţile anterioare? 


S-a stabilit, înainte de a veni aici, că nu veţi avea amintiri - care să vă 
facă confuzi, să vă afunde şi să vă stingherească - legate de ceea ce aţi trăit 
înainte de asta, dar că veţi avea un anumit simţ, o Ghidare care vine din 
interior. Şi s-a stabilit că Ghidarea va fi sub forma unei emoţii, care se va 
manifesta sub forma unui sentiment. Ființa Voastră Interioară nu poate 
răspunde printr-un gând gândurilor voastre, şi astfel s-a convenit că Fiinţa 
Interioară să vă ofere un sentiment, astfel încât să ştiţi cât este de potrivit 
ceea ce simţiţi, vorbiţi sau faceţi în contextul intenţiilor voastre globale mai 
ample. 

De fiecare data când anunţaţi că intenţionaţi în mod conştient ceva, 
Ființa Voastră Interioară procesează totul în interior. Şi astfel, atunci când 
emiteţi ceva cu bună ştiinţă, sub formă de intenţie: „Vreau, intenţionez, 
aştept”, Ființa Voastră Interioară este capabilă să însumeze tot şi să vă 
ofere o ghidare mult mai precisă şi mai potrivită. 

Multe ființe încarnate nu anunţă ce intenţii au pentru că nu înțeleg că ei 
sunt creatorii propriilor experiențe. Ei se resemnează să ia ceea ce vine, 
neînţelegând faptul că ei sunt cei care atrag ceea ce vine. Dar în aceste 
condiţii este mult mai dificil să dai voie, pentru că simţi că eşti o victimă. 
Simti că eşti vulnerabil; simţi că nu controlezi ceea ce vine, aşa că simţi că 
trebuie să te protejezi de ceea ce ar putea să apară, neînţelegând că tot tu 
eşti cel care atrage aceste lucruri. De aceea spunem că înțelegerea modului 
în care primeşti ceea ce primeşti este esențială - înainte să fii în situația de 
a vrea să iţi dai voie ţie sau altcuiva. 

Şi atunci când sexualitatea devine o experienţă plină de 
violență? 

Jerry: Un alt domeniu care mi-a produs disconfort este cel al moralității 
legate de practicile sexuale. Acum am ajuns în punctul în care le dau voie 
celorlalţi să aibă propriile preferinţe în materie de sexualitate, dar încă mă 
mai simt inconfortabil atunci când cineva foloseşte forţa împotriva altcuiva, 
în orice domeniu. Din nou, există un punct în care pot ajunge, în care 
indiferent ce fac alţii, fie că folosesc forţa sau nu, să nu mă afecteze? 


Abraham: Indiferent de subiect, este important să înţelegi că nu există 
victime. Există doar co-creatori. 

Voi toţi sunteţi ca nişte magneţi, atrăgând spre voi subiectul gândurilor 
voastre. Şi astfel, dacă cineva se gândeşte prea mult sau vorbeşte prea 
mult despre viol, este foarte posibil ca ei să devină, datorită cuvintelor lor, 
victima unei asemenea experienţe. Pentru că, prin Lege, atragi spre tine 
esența a ceea ce te gândeşti. 

Atunci când te gândești, simțind o emoție, îţi lansezi creaţia, şi apoi 
atunci în timp ce aștepți, ea chiar are loc. Şi astfel, există mulţi care 
lansează creaţii pe care însă nu le primesc în viaţa lor, pentru că nu 
realizează decât jumătate din ecuaţie. Ei lansează creaţia gândindu-se la 
acel lucru, chiar şi însoţit de o trăire emoţională, dar apoi nu aşteaptă acel 
lucru, şi deci nu îl primesc. Aceasta este valabil atât pentru lucrurile pe care 
le doreşti, cât si pentru cele pe care nu le doreşti. 


Care sunt aşteptările mele legate de această problemă? 


V-am dat exemplul cu mersul la filmul de groază, unde sunteţi stimulaţi 
să aveţi gânduri mult mai clare şi mai vii datorită sunetului şi imaginii care 
vin din film. Acum aţi lansat creaţia acestui scenariu de îndată ce v-aţi 
gândit la el, de obicei cu emoție intensă, dar atunci când aţi părăsit 
cinematograful, spuneţi: „A fost doar un film; mie n-o să mi se întâmple aşa 
ceva.” Şi astfel, nu completaţi şi partea referitoare la aşteptări. 

Observaţi, în societatea voastră, că cu cât se oferă mai mult cu privire la 
un subiect, cu atât mai multe așteaptă publicul referitor la acesta, în acelaşi 
fel, cu cât sunt mai mari aşteptările indivizilor, cu atât este mai mare 
probabilitatea ca acel lucru să se petreacă. 

Nu vă gândiţi la acele lucruri pe care nu le doriţi, şi nu le veţi avea în 
viaţa voastră. Nu vorbiţi despre ceea ce nu vă doriţi, şi nu-l veţi atrage. Şi 
astfel, atunci când veţi înţelege aceasta, la fel ca cineva care observă că 
ceilalţi au experienţe pe care nu le doresc, nu veţi mai avea acele emoţii 
negative, deoarece înţelegeţi că ei acum sunt pe cale să înţeleagă modul în 
care vin toate lucrurile către ei. 

Acum, este adevărat, nimeni dintre noi nu simte bucurie atunci când 
vede că cineva este jefuit sau ucis. Acestea nu sunt experienţe plăcute. Dar 
când ajungi în punctul în care înţelegi cum atragi aceste evenimente în viaţa 
ta, nu te vei mai gândi la ele - şi apoi nici măcar nu vei mai ajunge să vezi 
aşa ceva. 

Atrageţi în viaţa voastră ceea ce gândiţi. Televiziunea încurcă lucrurile, 
pentru că voi daţi drumul la televizor cu intenţia de a vă distra, şi atunci 
prezentatorii vă aduc din senin acele buletine de ştiri în care vi se 
povesteşte nu ştiu ce eveniment oribil. Dar atunci când intenţiile voastre 
sunt de a vedea - indiferent ce faceţi - numai ceea ce vreţi să vedeţi... veţi fi 
îndepărtat de televizor înainte de a începe un asemenea buletin de ştiri. 


Îmi pre-clădesc viitorul chiar în acest moment 


Atunci când vedeţi într-un ziar sau revistă ceva care începe să genereze 
o cât de mică emoție negativă, puteţi imediat să le lăsaţi la o parte, în loc să 
continuaţi să le citiţi şi să primiţi mai multe informaţii negative pentru că 
Legea Atractiei adaugă. Dar chiar dincolo de asta, în această clipă, atunci 
când intenţionaţi să atrageţi spre voi numai ceea ce vă doriţi, veţi începe să 
pre-clădiţi astfel încât viitoarele acţiuni să nu trebuiască să fie atât de 
definite. Nu veţi fi atraşi de ziare, în loc de aceasta, veţi fi atraşi, prin 
intermediul Legii Atracţiei, către subiectul alegerii voastre conştiente. 

Motivul pentru care atât de mulți dintre voi sunt atraşi către subiecte 
care nu sunt alese cu bună ştiinţă este acela că nu aveți o intenție clar 
stabilită. Nu spuneţi suficient de des ceea ce vreţi, şi astfel atrageţi câte 
puţin din toate. Cu cât sunteţi mai conştienţi în ceea ce priveşte lucrurile pe 
care le vreţi, cu atât mai mult veţi pre-clădi, astfel încât va fi nevoie de mult 
mai puţină acţiune pentru a înlătura lucrurile nedorite. Nu veţi mai fi 
înghesuiți de televizor, ca să spunem aşa, sau de prădătorii din societatea 
voastră, pentru că Universul va fi pregătit ceva diferit pentru voi. 


Cum rămâne cu copilaşul nevinovat? 


Jerry: Mulţi oameni vor accepta premizele voastre de bază în ceea ce 
priveşte creaţia prin gând, Abraham, dar punctul unde văd împiedicându-se 
o mulţime de oameni, ca să zic aşa, sau având probleme cu învăţăturile 
voastre, este cel în care vorbim de copii nevinovaţi. Ei vor întreba: „Bine dar 
cum rămâne cu copilaşii nevinovaţi? Cum ar putea copilaşii să aibă gânduri 
care să le aducă diformităţi fizice, boală sau orice agresiune a corpurilor 
lor?” 


Abraham: Aceasta se petrece pentru că copiii au fost înconjurați de cei 
care au aceste gânduri, deci ei au primit esenţa acestor gânduri. 


Jerry: Ceva cam ca telepatia? 

Abraham: Corect. Vedeţi voi, cu mult înainte ca un copil să vorbească, 
acel copil gândeşte. Dar voi nu puteţi şti cât de clare sunt gândurile 
copilaşului, pentru că el nu a învăţat încă să comunice verbal cu voi. 
Deocamdată el nu îşi comunică gândurile. 


Jerry: Copilul nu gândeşte în cuvinte. Adică, eu pot să simt că un copil 
gândeşte cu mult înainte de a rosti cuvinte. 


Abraham: Într-adevăr, copilul gândeşte, şi primeşte gândurile sub formă 
de vibraţie din partea voastră din ziua în care intră în mediul vostru. Acesta 
este motivul pentru care convingerile se transmit atât de uşor de la părinte 
la copil. Copilul primeşte vibrația fricilor şi credințelor voastre, chiar fără 
cuvintele voastre rostite. 

Dacă vreți să faceţi ceva care să fie cu adevărat valoros pentru copilul 
vostru, gândiți-vă numai la ceea ce vă doriţi, şi copilul vostru va primi doar 
aceste gânduri dorite. 


N-ar trebui ca ceilalţi să îşi onoreze promisiunile pe care mi le-au 
făcut? 

Jerry: Abraham, în ceea ce priveşte a da voie, încă mi se mai strecoară 
în minte acea veche zicală: Oricine are dreptul de a-si legăna armele cât de 
mult vrea (care pentru mine însemna „a da voie”), atâta timp cât asta nu 
interferează cu dreptul meu de a-mi legăna armele, sau atâta timp cât nu- 
mi loveşte nasul. 

Cu alte cuvinte, mergând prin viaţă şi îngăduind oamenilor să fie, să facă 
şi să aibă orice doresc, dacă aceasta interferează cu ceva ce noi am stabilit 
înainte, în afaceri, uneori îmi este cel puţin dificil să mă abţin să nu le cer să 
respecte înţelegerea sau să cer ca ei să îşi îndeplinească responsabilităţile 
asupra cărora am convenit înainte. 


Abraham: Atâta timp cât încă te mai preocupă faptul că altcineva poate 
să intervină în experienţa ta, sau că te poate lovi cu armele, înseamnă că nu 
înţelegi cu adevărat cum obţii ceea ce obţii. Poţi începe de astăzi să te 
gândeşti numai la ceea ce îţi doreşti; şi apoi să începi, chiar de astăzi să 
atragi numai ceea ce îţi doreşti. Problema apare din cauză că ieri sau 
cândva în trecut, nu ai înţeles aceasta, şi ai chemat - prin gândurile tale - pe 
cei care te lovesc cu armele. Şi uite aşa, acum, în acest moment, te întrebi: 
„Ce mă fac?” 

Dacă în experienţa ta există cei care îşi zdrăngăne armele într-un mod 
neplăcut, mută-ţi atenţia de la ei şi ei vor pleca, şi în locul lor vor veni cei 
care îţi sunt plăcuţi şi care sunt în armonie cu tine. Dar ce se întâmplă de 
obicei: atunci când aceia îşi zdrăngăne armele şi fac lucrurile care nu ai vrea 
să le facă, tu le acorzi atenţie. Devii mai furios, te superi mai tare, şi prin 
intermediul Legii Atractiei, atragi şi mai mult din esenţa acelui lucru, până 

când în curând vor fi mai mulţi de unul în viaţa ta. În loc de un asemenea 
individ, sunt doi, trei sau mai mulţi... ia-ţi atenţia de la ceea ce nu îţi place, 
orientează-ţi atenţia spre ceea ce îţi face plăcere, şi atunci vei putea să 
schimbi impulsul. Nu instantaneu, dar va începe să se schimbe. 

Dacă, în fiecare dimineaţă în următoarele 30 de zile, îţi vei începe ziua 
spunând: /ntenţionez să văd; vreau să văd; mă aştept să văd, indiferent cu 
cine lucrez, indiferent cu cine vorbesc, indiferent unde sunt, indiferent ce 
fac... intenţionez să văd ceea ce vreau să văd, vei schimba impulsul 
experienţei tale de viaţa. Şi toate acele lucruri care acum îţi displac vor 
dispărea din viaţa ta şi vor fi înlocuite de lucruri care îţi fac plăcere. Este 
absolut sigur. Este Lege. 


Niciodată nu voi da greş... nici nu voi ajunge la capăt 

Atunci când din această perspectivă non-fizică, în care aţi fost şi voi 
înainte de a veni în acest corp fizic, vă spunem că intenţia voastră a fost să 
deveniți o persoană care dă voie şi să înţelegeţi Arta de a da voie, - să ştiţi 
că aşa este. Ce vrem să înțelegeți voi este că niciodată nu puteţi încheia 
acest proces. Voi nu sunteți ca o masă care este imaginată, apoi creată, şi 
apoi este gata. Voi sunteţi într-o continuă devenire. Sunteţi pururi în 
procesul de creştere. Dar sunteţi întotdeauna ceea ce sunteți în acest 
moment. 

Vreţi să înţelegeţi Legile Universului atât de bine încât să deveniți una cu 
ele. Vreţi să înţelegeţi cum vin lucrurile spre voi ca să nu vă mai simţiţi ca o 
victimă, sau vulnerabili în faţa capriciilor celor care îşi zdrăngăne armele. 

Pentru voi este greu să înţelegeţi aceste lucruri atunci când sunteţi la 
mijloc între ceea ce para fi două lumi: lumea pe care aţi creat-o înainte de a 
înţelege aceste lucruri, şi lumea pe care tocmai o creaţi acum când 
înţelegeţi mult mai clar. Şi astfel, unele din lucrurile care sunt în viaţa 
voastră datorită pregătirii sau anticipării voastre din trecut nu se potrivesc 
prea bine cu ceea ce vă doriţi acum. Şi astfel, ştim că este un oarecare 
disconfort atunci când vă aflaţi în această fază de tranziţie, dar el va fi din 
ce în ce mai puţin pe măsură ce vă este din ce în ce mai clar ceea ce vă 
doriţi. Multă din zăpăceala impulsurilor trecute este acum îndepărtată din 
viaţa voastră. 

Atunci când sunteţi într-o stare în care simţiţi emoţii pozitive şi luaţi în 
considerare numai ceea ce faceţi, gândiţi sau vorbiţi voi, voi vă dati voie 
vouă înşivă. Atunci când sunteţi într-o stare în care simţiţi emoţii pozitive 
atunci când observați experienţa altcuiva, se cheamă că ʻi dați voie acelei 
persoane. E simplu... Şi astfel, nu puteţi să simţiţi ceva negativ în ceea ce vă 
priveşte şi să fiţi în starea de a da voie faţă de voi înşivă. 

Pentru a fi o persoană care dă voie înseamnă să simţiţi emoţii pozitive, 
ceea ce înseamnă că trebuie să controlaţi direcţia în care vă îndreptaţi 
atenţia. Nu înseamnă că trebuie să înghesuiți într-o anumită formă tot ceea 

ce se află în lumea voastră astfel încât toţi şi toate să fie fix aşa cum aţi 
vrea voi. Înseamnă că sunteţi capabili să vedeţi, şi prin urmare să cereţi mai 
departe, de la univers, de la lumea voastră, şi de la prietenii voştri, ceea ce 
este în armonie cu voi, în timp ce lăsaţi celelalte părţi să treacă 
neobservate, şi prin urmare, nechemate de voi. Vedeţi voi, aceasta este arta 
de a da voie. 

Şi vă spunem, prieteni, a da voie este cea mai glorioasă stare de a fi pe 
care o veţi atinge pe termen lung. Pentru că odată ce sunteţi o persoană 
care dă voie, vă înălţaţi într-o spirală ascendentă din ce în ce mai sus, 
pentru că nu există emoție negativă care să vă dezechilibreze şi să vă dea 
jos. Nu există mişcare de recul a pendulului. Vă mişcaţi pentru totdeauna şi 
în mod glorios înainte şi în sus! 

PARTEA a V-a 


STABILIREA INTENŢIEI PENTRU FIECARE 
SEGMENT 


Procesul magic al Stabilirii intenţiei pentru fiecare segment 

Jerry: Abraham, senzaţia, mea este că această combinaţie de 
ingrediente care sunt Legea Atractiei, Ştiinţa Creaţiei la Voinţă, şi Arta de a 
da voie... la care se adaugă acesta care urmează, Procesul Stabilirii Intenţiei 
pentru fiecare segment, pare a conţine reţeta completă pentru a face 
lucrurile să se petreacă în general. Vreţi să ne vorbiţi despre Procesul 
Stabilirii Intenţiei pentru fiecare segment. 


Abraham: Odată ce înţelegeţi că sunteţi creatorii propriei experienţe, 
veţi dori să identificaţi mai limpede ceea ce vă doriţi astfel încât să îi puteţi 
da voie în viaţa voastră. Pentru că nu există nici o posibilitate de a Crea /a 
voință, până când nu aţi terminat de identificat ceea ce vreţi cu adevărat. 

Nu doriţi acelaşi lucru în fiecare segment al vieţii voastre. De fapt, în 
fiecare zi sunt o mulţime de segmente care pot avea diferite intenţii. Şi 
astfel, scopul acestei prezentări a Stabilirii intenţiei pentru fiecare segment 
este de a vă ajuta să înţelegeţi ce valoare au opririle de pe parcursul zilei 
făcute pentru a identifica ce anume doriţi cel mai mult, astfel încât să puteţi 
pune accentul şi implicit, mai multă putere, asupra lor. 

Foarte puţin din ceea ce trăiţi astăzi este rezultatul doar a ceea ce aţi 
gândit astăzi. Dar oricând opriţi fiecare segment şi identificaţi ceea ce vreţi 
pentru fiecare segment, trimiteţi înainte gânduri care încep să pre- 
clădească viitoarele voastre experienţe de fiecare dată când intraţi în 
segmente care sunt asemănătoare. 

Cu alte cuvinte, să spunem că intraţi în maşina voastră şi sunteţi singuri, 
aşadar intenţia de a comunica cu altcineva, sau a asculta cu atenţie la ce 
are cineva de spus, nu reprezintă o intenţie foarte importantă în acel 
moment. Dar intenţia de a avea siguranţă, un trafic care decurge lin şi a 
ajunge proaspăt şi punctual la destinaţie, acestea sunt intenţii care se 
integrează foarte bine în acest segment atunci când conduceţi dintr-un loc 
în altul. Identificarea intenţiilor voastre atunci când intraţi în acest segment 
al condusului auto afectează nu numai acest segment, dar stabileşte de 
asemenea un fel de cadru în viitor pentru ca de fiecare dată când veţi urca 
într-o maşină, să aveţi de fapt pre-clădite sau create circumstanţele şi 

evenimentele care vă sunt pe plac. 

Este posibil ca la început, chiar dacă identificaţi segment cu segment 
ceea ce doriţi, să mai existe impulsuri generate de gânduri trecute. Dar cu 
timpul, atunci când enunţaţi pentru fiecare segment ceea ce vreţi, veţi fi 
pregătit înaintea voastră o cale care să vă fie pe plac. Şi atunci nu va mai fi 
nevoie de atât de multă acţiune pentru a face ca lucrurile să fie aşa cum vă 
doriţi. 


Pot să îmi stabilesc intenţia de a avea succes în fiecare segment 


Din punct de vedere tehnic, toată forța voastră creatoare se află în clipa 
prezentă. Dar voi proiectaţi această forță nu numai în acest moment, ci şi în 
viitorul care există pentru voi. Şi astfel, cu cât doriţi mai mult să vă opriţi şi 
să identificaţi ce vreţi în acest segment, cu atât va fi mai mare, mai clară şi 
mai magnifică viitoarea voastră cale. Şi de asemenea, fiecare dintre 
momentele voastre viitoare va fi din ce în ce mai bun. 

Scopul acestei prezentări este de a oferi celor care doresc, un proces 
practic prin care să puneţi imediat în practică aceste Legi ale Universului 
care sunt de bază, cu scopul de a vă da controlul absolut şi deliberat asupra 
vieţii voastre. Şi în timp ce unora aceasta li se poate părea o foarte mare 
exagerare, pentru că aparent nu puteţi să controlaţi experienţele din viaţa 
voastră, noi vrem să ştiţi că puteţi. 

Am venit aici pentru a-i ajuta pe cei care vă aflaţi aici, acum, în aceste 
corpuri fizice, să înţelegeţi cum anume atrageţi ceea ce atrageţi - şi să vă 
ajutăm să înţelegeţi că nimic nu vine către voi fără să-l fi chemat înainte 
prin gândurile voastre. Şi că odată ce începeţi să vă analizaţi experienţele 
voastre de viaţă şi să observați corelaţia absolută dintre ceea ce vorbiţi, 
ceea ce gândiţi şi ceea ce obţineţi, atunci vă va fi limpede că, într-adevăr, 
voi sunteţi cei care cheamă, cei care atrage, şi voi sunteţi creatorii 
experienţelor voastre fizice. 


Aceste timpuri sunt cele mai bune 


Trăiţi în nişte vremuri minunate, într-o societate avansată din punct de 
vedere al tehnologiei în care aveţi acces la stimuli ai gândurilor din toate 
părţile lumii. Accesul vostru la informaţie vă este de un mare folos, 
deoarece vă oferă ocazia de a vă expansiona, dar el poate fi şi o sursă de 
imensă confuzie. 

Capacitatea voastră de a vă focaliza asupra unui subiect mai restrâns 
aduce mai multă claritate, în timp ce capacitatea voastră de a vă concentra 
asupra mai multor lucruri simultan adesea aduce confuzie. Voi sunteţi fiinţe 
receptive; procesele voastre mentale sunt foarte rapide şi atunci când luaţi 
în considerare un singur subiect, aveţi capacitatea, prin puterea Legi; 
Atractiei, să creaţi din ce în ce mai multă claritate cu privire la acel subiect 

până când veţi putea să realizaţi absolut orice în acea direcţie. Dar 
deoarece în societatea voastră este disponibilă atât de multă stimulare 
mentală, foarte puţini dintre voi rămân focalizaţi asupra oricărui subiect 
suficient de mult timp pentru a-l duce ceva mai departe. Cei mai mulţi 
dintre voi sunteţi atât de zăpăciţi încât nu aveţi ocazia de a dezvolta prea 
mult nici măcar un gând. 


Scopul şi valoarea procesului de a stabili intenţia pentru fiecare 
segment 

Şi astfel, stabilirea intenției pentru fiecare segment este procesul 
identificării deliberate a ceea ce se doreşte în mod special în acest moment. 
Aceasta se face cu intenţia de a scoate la iveală din toată confuzia care este 
considerată a fi experienţa voastră de viaţă, conştientizarea lucrului pe care 
îl vreţi cel mai mult în momentul de faţă. Şi atunci când vă opriţi o clipă 
pentru ca să identificaţi care este intenţia voastră, extrageţi o uriaşă putere 
din Univers, şi ea este canalizată în întregime în acest moment anume în 
care vă aflaţi acum. 

Gândiţi-vă că gândurile voastre sunt ca nişte magneti, (într-adevăr, tot 
ceea ce se află în Universul vostru este atras magnetic către ceea ce este 
asemenea lui.) Şi astfel, de câte ori contemplaţi un mărunt gând negativ, 
sau vă concentrați asupra lui, prin puterea Legi; Atractiei - el va creste mai 
mare. Dacă vă simţiţi în mod special dezamăgiţi sau trişti, veţi descoperi că 
atrageţi pe alţii care nu se simt cu mult diferit, căci modul în care simţiţi 
este punctul vostru de atracţie. Şi astfel, atunci când sunteţi nefericiţi, veţi 
atrage mai mult din ceea ce vă face nefericiţi. În timp ce dacă vă simţiţi 
bine, veţi atrage şi mai mult din ceea ce consideraţi că este bine. 

Deoarece voi îi atrageţi sau invitaţi în viaţa voastră pe ceilalţi cu care 
interacţionaţi; oamenii care vă înconjoară în trafic; oamenii cu care vă 
întâlniți la cumpărături; cei pe care îi întâlniți când vă plimbaţi; subiectele pe 
care le discută oamenii cu voi; felul în care vă tratează chelnerul la 
restaurant; chelnerul care vă serveşte; banii care curg spre voi; felul în care 
arată şi vă simţiţi corpul fizic; oamenii cu care vă daţi întâlnire (această listă 
ar putea continua incluzând tot ce este în viaţa voastră) - este important să 
înţelegeţi puterea acestui moment prezent. Scopul procesului de stabilire a 
intenției pentru fiecare segment este de a vă direcţiona în mod clar 
gândurile către acele lucruri pe care le doriţi prin identificarea elementelor 
din viaţă care contează cel mai mult pentru voi în acest segment particular 
din viaţa voastră. 

Atunci când vă spunem că sunteți creatorii experiențelor voastre, şi că 
nu există nimic în viața voastră pe care să nu îl fi chemat chiar voi, uneori 
întâmpinăm rezistenţă. Rezistenţa apare deoarece mulţi dintre voi aveţi în 
viaţa voastră lucruri pe care nu le doriţi. Şi atunci spuneţi: „Abraham, eu nu 
aş fi creat acest lucru pe care nu îl doresc.” Suntem de acord, nu aţi fi făcut 

aceasta intenţionat, dar nu suntem de acord că nu voi aţi făcut-o. Pentru că 
prin intermediul gândului vostru - şi numai prin intermediul gândurilor 
voastre - primiţi lucrurile pe care le primiţi. Dar până ce nu veţi fi gata să 
acceptaţi că voi sunteţi creatorii experienţelor voastre, nu vi se poate oferi 
prea mult care să vă fie de folos. 

Legea Atractiei vă afectează, fie că sunteţi conştienţi de ea sau nu; şi 
stabilirea intenției pentru fiecare segment vă va ajuta să fiţi mai conştienţi 
de puterea gândurilor voastre, pentru că cu cât o veţi aplica mai deliberat, 
cu atât mai multe detalii ale vieţii voastre vor reflecta intenţia voastră 
conştientă. 


Societatea voastră oferă mulţi stimuli pentru gândire 


Voi trăiţi într-o societate care oferă mulţi stimuli pentru gândire, şi atunci 
când sunteţi deschişi şi receptivi la aceştia, puteţi foarte bine să atrageţi 
mai multe gânduri, şi prin urmare mai multe circumstanţe şi evenimente şi 
oameni decât aţi avea chef sau timp. 

In doar o oră de expunere la mass-media voastră, există o stimulare 
uriaşă care vi se oferă, - şi nu este de mirare că adesea vă simţiţi absolut 
copleșiți şi că mulţi dintre voi v-aţi decuplat sau închis complet către toate 
lucrurile, pentru că vin prea multe foarte repede către voi. 

Procesul stabilirii intenției pentru fiecare segment vă oferă soluţia, 
pentru că atunci când citiţi aceste cuvinte care sunt oferite aici, confuzia va 
fi înlocuită de claritate absolută; senzaţia voastră de a nu avea control va fi 
înlocuită de senzaţia că deţineţi controlul; şi pentru mulţi dintre voi, 
sentimentul de stagnare va fi înlocuit de un sentiment glorios şi înviorător 
de deplasare rapidă înainte. 

Confuzia se naşte atunci când luaţi în considerare prea multe lucruri în 
acelaşi timp, în timp ce claritatea se naşte atunci când vă gândiţi la câte un 
singur lucru - şi totul derivă din Legea Atractiei. Atunci când emiteţi un gând 
referitor la un subiect oarecare, Legea Atractiei intră în acţiune imediat 
pentru a vă oferi mai mulţi stimuli ai gândirii în ceea ce priveşte acel 
subiect. Atunci când treceţi de la un gând la altul, Legea Atractiei vă oferă şi 
mai multe gânduri cu privire la acel gând, apoi la celălalt. Şi acesta este 
motivul pentru care adesea vă simţiţi copleșiți, pentru că prin Legea 
Atracţiei, acum aţi însumat informaţii despre o mulţime de subiecte. 

In multe cazuri, aceste informaţii iau naştere din trecutul vostru; în multe 
cazuri, ele vor veni de la cei care vă sunt cei mai apropiaţi, dar rezultatul 
final este acelaşi: voi luaţi în seamă atât de multe lucruri încât nu vă 
îndreptaţi către nici unul anume - şi rezultatul, desigur este un sentiment de 
frustrare sau confuzie. 

De la Confuzie la Claritate şi apoi la Creaţia la voință 


Atunci când alegeţi orice prim subiect asupra căruia vreţi să meditaţi, 
Legea, Universul, vă vor oferi mai multe care au legătură cu acel gând. Dar 
în loc să vină multe gânduri din mai multe direcţii - uneori chiar direcţii 
contrare, aflate în conflict - gândurile şi evenimentele care vor lua naştere 
acum vor fi în armonie cu gândul primar pe care l-aţi emis. Şi astfel, va 
exista un sentiment de claritate, şi chiar mai important decât acesta, va fi 
înţelegerea faptului că avansați în creaţia voastră. Atunci când luați în 
considerare mai multe subiecte odată, în general nu avansați semnificativ 
către nici unul dintre ele, deoarece focalizarea şi puterea voastră sunt 
difuze, în timp ce atunci când vă concentrați asupra a ceea ce contează cel 
mai mult la un anumit moment dat, avansați cu mult mai multă putere către 
acel lucru. 


Împărţirea zilei pe segmente cu intenţii specifice 

Punctul în care vă aflaţi acum, punctul din care percepeţi în mod 
conştient - acel punct este un segment. Ziua voastră poate fi împărţită în 
mai multe segmente, şi nu există doi care să aveţi exact aceleaşi segmente. 
Într-o zi segmentele voastre pot fi diferite de ziua precedentă, şi este în 
regulă. Nu este necesar să aveţi un program rigid de segmente. Ceea ce 
este important este să identificaţi când vă mişcaţi de la un segment, şi deci 
de la un anumit set de intenţii - la altul. 

De exemplu, atunci când vă treziţi dimineaţa - acum intraţi într-un nou 
segment. Timpul acela în care sunteţi treaz înainte să vă daţi jos din pat - 
acela este un segment... Momentul acela în care vă pregătiţi pentru 
următoarea activitate - acela este un segment... Când vă urcați în maşină - 
acela este un alt segment, şi aşa mai departe. 

Oricând realizaţi că vă mişcaţi către un alt segment de viaţă, dacă vă 
opriţi pentru o clipă şi enunţaţi cu voce tare sau în gând, ce vă doriţi cel mai 
mult intrând în acel segment, veţi începe, prin intermediul puternicei Legi a 
Atractiei, să cereţi gânduri, circumstanţe, evenimente şi chiar discuţii sau 
acţiuni din partea altora care vor fi în armonie cu intenţia voastră. 

Atunci când vă acordaţi timp ca să recunoaşteţi că vă mişcaţi către un alt 
segment şi mergeţi chiar mai departe identificând care sunt intenţiile 
voastre dominante corespunzătoare lui, veţi evita confuzia de a fi târâţi de 
influenţa celorlalţi sau chiar confuzia de a fi duşi de propriile voastre 
obiceiuri mentale, care sunt mai puţin conştientizate. 


Eu operez şi creez la mai multe niveluri 


În fiecare segment al vieţii voastre, voi operaţi pe mai multe niveluri. 
Există acele lucruri pe care le faceți într-un segment. (A face este un mod 
puternic de a crea). Există acele lucruri despre care vorbiţi în segment. 

(Vorbirea este un mod puternic de a crea). Şi mai sunt acele lucruri pe care 
le gândiţi în segment (Gândirea este un mod puternic de a crea). De 
asemenea, în cadrul fiecărui segment, aţi putea lua în considerare ceea ce 
vi se petrece în prezent; aţi putea lua în considerare ceea ce vi s-a petrecut 
deja în trecut, sau aţi putea lua în considerare ceea ce este pe punctul să vi 
se întâmple în viitor. 

Atunci când vă gândiţi la ce aţi dori în viitor, începeti să atrageți esența a 
ceea ce vă doriți în viitorul vostru. Dar pentru că prezentul vostru nu a fost 
încă pregătit pentru aceasta, acest lucru nu va veni în prezent - dar va 
începe să se mişte înainte. Şi pe măsură ce voi înaintați spre acel loc viitor, 
tot aşa fac şi evenimentele şi circumstanțele la care v-aţi gândit. 


Gândurile pe care le gândesc astăzi îmi pre-clădesc viitorul 


lată aici procesul la care ne referim prin termenul pre-clăaire: în prezent 
fiind, vă gândiţi la viitorul vostru, astfel atunci când ajungeţi în acel 
moment, viitorul vostru a fost pre-c/ădit, sau pregătit, pentru voi, de către 
voi înşivă. Şi astfel, mult din ceea ce trăiţi azi este un rezultat al gândurilor 
voastre referitoare la astăzi pe care le-aţi avut ieri, alaltăieri, cu un an 
înainte... 

Fiecare gând pe care îl aveți şi care este direcționat spre ceea ce vreți în 
viitor vă este de mare folos. Fiecare gând pe care îl aveți referitor la ceea ce 
nu vreți în viitor este în dezavantajul vostru. 

Atunci când vă gândiţi la vitalitate şi sănătate - şi le doriţi şi le aşteptaţi 
în viitor - pre-clădiţi şi pregătiţi aceasta pentru voi. Dar atunci când vă 
temeţi sau vă îngrijoraţi că ar putea apărea declinul sau boală, de 
asemenea pre-clădiţi sau pregătiţi aceasta pentru viitorul vostru. 

Stabilirea intenției pentru fiecare segment vă va ajuta fie că sunteţi în 
prezent gândindu-vă la momentul acesta, sau sunteţi în prezent, gândindu- 
vă la viitor. Pentru că, în fiecare din aceste cazuri, veţi crea în mod 
deliberat. Şi acesta este scopul procesului stabilirii intenţiei pentru fiecare 
segment. Fie că intenţionaţi să faceţi sau să spuneţi ceva anume în 
momentul acesta, sau că vă pre-clădiţi viitorul în acest moment, este foarte 
important pentru voi să o faceţi cu bună ştiinţă. 

Atunci când vă urcați în maşina voastră, dacă enunţaţi intenţia voastră 
conştientă de a avea o călătorie în siguranţă, veţi atrage efectiv 
circumstanţele care vor genera aceasta. Acum, desigur, dacă aţi fi avut 
această intenţie atunci când aţi început numeroase alte călătorii mai 
înainte... dacă, în trecutul vostru, atunci când vă vedeaţi viitorul, aţi fi dorit 
şi aşteptat siguranţă, atunci aceste intenţii enunțate în avans ar fi început 
deja să vă pre-clădească viitorul, şi stabilirea intenției pentru fiecare 
segment doar ar mai fi adăugat ceva la această intenţie... cu adevărat 
întărind-o. 

Pot să îmi pre-clădesc singur viaţa sau să trăiesc în mod 
„automat” 


Dacă nu ați pre-clădit şi nu vă stabiliţi intenția în mod deliberat în acest 
segment, atunci trăiţi viaţa în mod „automat”, şi astfel, este foarte posibil să 
fiti dus de confuzia sau intențiile altcuiva. 

Două fiinţe care se află în două vehicule diferite, ajungând în acelaşi 
punct în acelaşi timp şi experimentând coliziunea... sunt două fiinţe care nu 
şi-au stabilit ca intenţie siguranţa. Ele trăiau în mod „automat” şi vedeţi cum 
în confuzia lor, s-au pomenit că sunt atrase una de cealaltă. 

Dacă vreți şi vă aşteptaţi să primiţi subiectul intentiilor voastre, aşa va fi. 
Dar dacă nu vă acordaţi timp ca să stabiliţi ceea ce vă doriți, atunci veți 
atrage, influenţaţi de ceilalţi sau de propriile voastre obiceiuri, tot soiul de 
lucruri, dorite sau nu. Suntem de acord că există unele lucruri pe care le 
atrageţi în mod accidental sau în mod automat şi care vă plac, tot aşa cum 
există unele lucruri pe care le atrageţi, nu intenţionat, ci în mod automat, şi 
pe care nu le doriţi, dar nu este prea multă satisfacţie atrăgând în mod 
automat. Adevărata bucurie a vieţii stă în Creaţia la Voinţă. 


Ceea ce simt, aceea atrag 


Acum, aceasta este cheia către Creația la Voinţă: Vedeţi-vă ca pe un 
magnet care atrage către voi lucruri care se potrivesc cu felul în care vă 
simţiţi în orice clipă. Atunci când vă simţiţi limpezi şi deţinând controlul, veţi 
atrage circumstanţe care ţin de claritate. Atunci când vă simţiţi fericiţi, veţi 
atrage conjuncturi fericite. Atunci când vă simţiţi sănătoşi, veţi atrage 
circumstanţe sănătoase. Atunci când vă simţiţi prosperi, veţi atrage 
circumstanţe pline de prosperitate. Atunci când vă simţiţi iubiţi, veţi atrage 
împrejurări pline de iubire. 

Felul în care vă simţiţi este literalmente punctul vostru de atracţie. Şi 
astfel, valoarea stabilirii intenţiei pentru fiecare segment constă în a vă opri 
de multe ori pe parcursul zilei ca să spuneţi: Aceasta este ceea ce vreau de 
la acest segment al vieţii mele. Doresc acest lucru şi îl aştept. Şi atunci când 
rostiţi aceste cuvinte puternice, veţi deveni ceea ce numim o sită selectivă, 
şi veţi atrage în viaţa voastră ceea ce vă doriţi. 

Vedeţi voi, universul - cu adevărat, chiar lumea în care trăiţi - este plin cu 
tot felul de lucruri. Există lucruri care vă plac foarte mult, la fel cum există 
lucruri care nu vă plac deloc. Dar toate acestea vin în viaţa voastră doar 
când le invitaţi prin intermediul gândului. Şi astfel, dacă vă acordaţi timpul, 
de mai multe ori pe zi, ca să identificaţi ceea ce vă doriţi, şi să enunţaţi ceea 
ce doriţi şi aşteptaţi, veţi dobândi controlul magnetic asupra propriei voastre 
experienţe. Nu veţi mai fi o „victimă” (de fapt nu există aşa ceva), şi nu veţi 
mai atrage fără să vreţi sau în mod automat. Odată ce începeţi să vă 
segmentaţi ziua, să identificaţi de mai multe ori pe zi ceea ce vă doriţi, 

sunteţi o persoană care atrage în mod deliberat. Şi aceasta este o 
experienţă plină de bucurie. 


Ce anume îmi doresc în acest moment? 


Motivul pentru care stabilirea intenției pentru fiecare segment este atât 
de eficientă este că există atât de multe subiecte pe care aţi putea să le 
luaţi în considerare, dar când încercaţi să vă gândiţi la toate odată, sunteţi 
copleșiți şi confuzi. Valoarea stabilirii intenției pentru fiecare segment 
constă în aceea că atunci când vă focalizaţi mai precis asupra a mai puţine 
detalii ale momentului prezent, daţi voie Legii Atractiei să răspundă mai 
puternic; şi este mult mai puţin probabil să încurcaţi desfăşurarea procesului 
cu gândurile voastre contradictorii de îndoială, îngrijorare sau cu 
sentimentul de lipsă. 

De exemplu, atunci când vă sună telefonul, aţi putea să îl ridicaţi şi să 
spuneţi „Bună dimineaţa” şi când auziţi cine este, să spuneţi: „Alo, aşteptaţi 
o clipă” şi apoi să vă întrebaţi: Ce doresc cel mai mult să realizez cu această 
conversaţie? Vreau să-i ridic moralul celeilalte persoane. Vreau să fiu 
înțeles. Vreau ca cealaltă persoană să mă înțeleagă şi vreau să fie 
influențată pozitiv în direcţia dorinței mele. Vreau ca cealaltă persoană să 
fie stimulată şi entuziasmată de cuvintele mele. Cu adevărat, vreau ca 
aceasta să fie o conversaţie plină de succes. Şi apoi, când vă întoarceţi la 
aparat, deja veţi fi pre-clădit. Şi acum, celălalt va răspunde mult mai în 
acord cu dorinţa voastră decât dacă nu vă acordaţi acest răgaz. 

Atunci când altcineva a iniţiat convorbirea telefonică, ştie ce vrea. Şi 
astfel, voi trebuie să vă opriţi o clipă ca să identificaţi ce vreţi şi voi. Altfel, 
prin puterea influenţei sale, celălalt va obţine ceea ce doreşte - dar voi nu. 

Dacă vreţi mai multe lucruri şi toate în acelaşi timp, aceasta adaugă 
confuzie. Dar atunci când vă concentrați asupra celor mai importante 
trăsături a ceea ce doriţi în acea clipă, produceţi claritate, forţă şi viteză. Şi 
acesta este scopul procesului stabilirii intenției pe segmente, de a vă opri în 
momentul în care intraţi într-un nou segment şi să identificaţi ce anume 
contează cel mai mult pentru voi astfel încât să îi acordaţi întreaga atenţie, 
şi prin urmare, să atrageţi forţă către acel lucru. 

Unii dintre voi se concentrează în câteva segmente ale zilei, dar sunt 
puţini aceia care se focalizează pe o durată mai mare din zi. Şi astfel, pentru 
cei mai mulţi dintre voi, identificarea segmentelor şi intenţia de a descoperi 
ce anume este cel mai important în cadrul acelor segmente, vă va pune în 
poziţia de a fi un magnet care atrage în mod deliberat, sau un creator, în 
fiecare din segmentele din cursul zilei. Şi nu numai că veţi descoperi că 
sunteţi mult mai productivi, dar veţi descoperi de asemenea că sunteţi mai 
fericiţi. Pentru că atunci când intenţionaţi ceva cu bună ştiinţă, şi apoi daţi 
voie şi primiţi, veţi descoperi o mare mulţumire. 

Voi sunteţi Ființe care caută să evolueze, şi atunci când avansați sunteți 


Legea Atractiei - 121 [|] 


cei mai fericiţi; în timp ce, atunci când aveți acel sentiment de stagnare, nu 
sunteți exact cei mai fericiţi. 


Un exemplu de zi în care am stabilit intenţia pe segmente 


lată un exemplu de zi în care nu numai că sunteţi conştienţi de fiecare 
nou segment pe care îl parcurgeţi, dar vă şi stabiliţi intenţiile pentru fiecare 
segment. 

Să zicem că începeţi acest proces la sfârşitul acestei zile înainte de a 
merge la culcare. Recunoaşteţi că intrarea în starea de somn reprezintă un 
nou segment de viaţă. Şi astfel, pe când staţi întinşi cu capul pe pernă, fiind 
gata să adormiţi, stabiliţi-vă intenţiile pentru această perioadă de timp: 
Intenția mea este ca să mi se relaxeze complet corpul. Intenția mea este să 
mă trezesc odihnit, proaspăt şi dornic să îmi încep ziua. 

Dimineaţa următoare, când deschideţi ochii, recunoaşteţi că aţi intrat 
într-un nou segment de viaţă, şi că chiar şi timpul cât rămâneţi în pat până 
vă daţi jos, este tot un segment. Stabiliţi-vă intenţia pentru acest moment: 
În timp ce stau întins aici în pat, intentionez să am o imagine clară a acestei 
Zile. Intenționez să devin entuziasmat şi plin de antren gândindu-mă la 
această zi. Şi apoi, stând întinşi în pat, veţi simţi cum vă vine acel entuziasm 
şi acea prospeţime. 

Pe când vă daţi jos din pat, aţi intrat într-un alt nou segment. Acesta 
poate fi segmentul în care vă pregătiţi pentru ziua respectivă. Şi astfel, 
intrând în acel segment în care vă spălaţi pe dinţi şi faceţi baie, lăsaţi ca 
intenţia voastră să fie aceasta: /ntenţionez să iau cunoştinţă de minunatul 
meu trup şi să simt apreciere pentru modul magnific în care funcţionează. 
Intenționez să fiu eficient în modul în care mă dichisesc şi să fac astfel încât 
să arăt cât pot eu de bine. 

Atunci când vă pregătiţi micul dejun, lăsaţi ca intenţia voastră pentru 
acest segment să fie următoarea: Voi alege şi prepara în mod eficient 
această minunată mâncare hrănitoare. Mă voi relaxa şi voi mânca cu 
bucurie, îngăduindu-i minunatului meu trup să o digere şi să o prelucreze 
perfect. Voi alege hrana care este cea mai potrivită pentru corpul meu în 
acest moment. Mă voi simţi reimprospătat şi refăcut datorită acestei hrane. 
Şi atunci când enunţaţi această intenţie, veţi observa că pe măsură ce 
mâncaţi, vă simţiţi mult mai întinerit, refăcut şi reîmprospătat. Şi vă veţi 
bucura de hrană mai mult decât dacă nu v-aţi fi stabilit intenţia de a face 
aceasta. 

Atunci când vă urcați în automobil, şi vă deplasaţi spre destinaţie, lăsaţi 
ca intenţia voastră pentru acest segment să fie a călători în siguranţă dintr- 
un loc în altul, să vă simţiţi înviorat şi bucuros deplasându-vă, şi să fiţi 
conştienţi de ceea ce intenţionează sau nu ceilalţi şoferi, astfel încât să vă 
puteţi mişca prin trafic într-o stare de fluiditate - în mod eficient şi în 
siguranţă. 

Când vă daţi jos din automobil, aţi intrat într-un alt segment. Şi astfel, 
opriţi-vă un moment şi imaginaţi-vă cum mergeţi de unde vă aflaţi către 
locul unde intenţionaţi să ajungeţi. Vedeţi-vă cum vă simţiţi bine mergând; 
intenţionaţi să vă mişcaţi în siguranţă şi în mod eficient dintr-un punct în 
altul. Intenţionaţi să respiraţi adânc simțind vitalitatea corpului vostru, şi 
intenţionaţi să simţiţi claritatea mecanismului vostru mintal... Faceţi 
cunoscută viziunea voastră pentru următorul segment în care sunteţi pe 
punctul de a intra. Imaginaţi-vă salutul personalului sau al angajatorului... 
Vedeţi-vă ca fiind o persoană care îi ridică pe ceilalţi, având gata un zâmbet. 
Recunoaşteţi că cei pe care îi întâlniți nu îşi stabilesc cu bună ştiinţă 
intenţiile, dar ştiţi că prin alegerea voastră deliberată, veţi deţine controlul 
experienţelor voastre de viaţă; şi nu veţi mai fi dus de confuzia lor, de 
intenţia sau de influenţa lor. 

Atunci când parcurgeti o zi în care v-aţi stabilit intențiile pe segmente, 
veți simţi cum creşte puterea şi impulsul intentiilor voastre, şi veţi descoperi 
că vă simtiti invincibili. Şi atunci când vă vedeţi iar şi iar exercitând un 
control creator asupra vieții voastre, veți simţi că aproape nu este nimic ce 
nu puteți fi, face sau avea. 


Poartă la tine un carneţel pentru a stabili intenţiile pe segmente 

Desigur, segmentele voastre nu vor fi chiar aşa cum le-am descris noi, şi 
nu vor fi la fel de la zi la zi. În numai câteva zile, veţi descoperi că este 
foarte uşor să identificaţi fiecare nou segment şi ceea ce vă doriţi cel mai 
mult de la el, până când foarte curând veţi fi în stare să aşteptaţi cu 
claritate rezultate bune din fiecare segment al zilei. 

Unora ar putea să li se pară mai eficient să poarte la ei un carneţel şi să 
se oprească efectiv ca să identifice segmentele, scriind lista cu intenţii în 
carneţel. Deoarece a scrie ceva pe hârtie este cel mai puternic mod de 
focalizare, e posibil să constataţi că un carneţel e de mare ajutor la 
începutul aplicării procesului de stabilire a intentiilor pe segmente. 

Aveţi ceva întrebări pentru noi legate de acest subiect al stabilirii 
intentiilor pe segmente? 


Nu există nici un scop de atins? 


Jerry: Abraham, pentru mine stabilirea intentiilor pe segmente pare a fi 
mijlocul ideal pentru o aplicare practică instantanee (şi realizare) a Legi; 
atracției, Ştiinţei Creaţiei la Voinţă şi Artei de a da voie. Cu alte cuvinte, 
cuplarea cunoaşterii conştiente acum a acestor Legi (pe care le-au clarificat 
învăţăturile voastre) cu procesul stabilirii intenţiilor pe segmente, fiecare 
poate descoperi imediat cum pot afecta gândurile noastre manifestările 
noastre. 

Am pus semnul egal între stabilirea intenţiilor pe segmente şi 

echivalentul stabilirii intenţionate a unei serii de scopuri mici ale căror 
manifestări le putem experimenta conştient aproape instantaneu. Aceasta 
îmi aduce următoarea întrebare: Nu există nici un scop global de bază (sau 
intenţie) pe care să-l realizăm în această viaţă fizică? 


Abraham: Există. Şi aşa cum stabilirea intențiilor pe segmente este 
intenţia cea mai apropiată de acest moment în care trăiţi acum, intenţia cu 
care aţi venit în această încarnare este la celălalt capăt, ca să spunem aşa. 
Cu alte cuvinte, acum sunteţi aici, intenţionând ceea ce vă doriţi cel mai 
mult din acest moment, totuşi momentul este afectat de gândurile pe care 
le-aţi avut referitor, la această clipă chiar înainte de a vă naşte în acest corp 
fizic. Atunci când aţi venit în acest corp din acea perspectivă interioară mult 
mai amplă aţi avut într-adevăr anumite intenţii, dar acum sunt dominante 
intenţiile pe care le aveţi din această perspectivă în care sunteţi conştienţi 
de planul fizic. 

Nu sunteţi marionete care acţionează aşa cum s-a stabilit înainte. Puteţi 
alege, în fiecare moment, să hotărâți ce este cel mai potrivit din perspectiva 
voastră care evoluează continuu, pentru că ați crescut dincolo de ceea ce 
erati atunci când aţi venit în acest corp - pentru că experiențele acestei vieți 
s-au adăugat deja acestei perspective. 


Poate fi fericirea un scop suficient de important? 


Jerry: Deci, pentru că nu ştiu în mod conştient care sunt aceste scopuri 
individuale globale, poate fi ceva mai important decât scopul de a fi fericit? 


Abraham: Ai nimerit chiar calea de a cunoaşte ce ai intenţionat atunci 
când ai venit aici. Cu alte cuvinte, ai spus: „pentru că nu ştiu în mod 
conştient care sunt aceste scopuri individuale globale”. Motivul pentru care 
nu ştiţi în mod conştient care sunt aceste scopuri este că nu au existat 
asemenea scopuri. Înainte de a vă naşte aici aţi avut intenţii generale, cum 
ar fi să fiţi fericiţi, să îi înălțaţi pe ceilalţi, să aveți o creştere continuă... dar 
de voi depinde să hotărâți aici şi acum procesele sau mijloacele specifice 
prin care veti dobândi oricare din aceste lucruri. In acest moment, voi 
sunteți creatorii. 


Cum putem să ne dăm seama de creşterea noastră? 


Jerry: Să luăm una din intenţiile pe care le-aţi menţionat: creşterea. Cum 
putem să recunoaştem că creştem? 


Abraham: Pentru că sunteţi fiinţe care caută creşterea, veţi simţi emoţii 
pozitive ori de câte ori vă veţi recunoaşte creşterea, şi veţi simţi emoţii 
negative oricând veţi simţi că stagnaţi. Vedeţi voi, nu aveţi în mod necesar o 
recunoaştere conştientă a gândurilor sau intenţiilor perspectivei voastre 

interioare, mai ample - dar aveţi comunicarea. Toate Ființele încarnate 
comunică cu Fiinţa lor Interioară sub forma emoțiilor, şi astfel, de câte ori 
emoția este pozitivă, puteţi şti că sunteţi în armonie cu intențiile voastre 
interioare. 


Care este măsura valabilă a succesului nostru? 


Jerry: Abraham, atunci, care vedeţi voi, din perspectiva voastră subtilă, 
că ar fi o măsură valabilă a faptului că avem succes în ceea ce facem aici? 


Abraham: Aveţi mai multe modalităţi de a vă măsura succesul, în 
societatea voastră, dolarii sunt o măsură a succesului - dar din perspectiva 
noastră, existenţa emoţiei pozitive în interiorul vostru este cea mai mare 
măsură a succesului. 


Poate stabilirea intenției pe segmente să grăbească 
manifestarea? 


Jerry: Aşadar, acest proces al stabilirii intentiilor pe segmente nu numai 
că poate accelera obținerea a ceea ce ne dorim, dar poate de asemenea să 
facă mai plăcută experiența pe care o avem, făcând-o să fie mult mai mult 
sub controlul nostru conştient (şi prin urmare, mai plină de succes). Este 
adevărat? 


Abraham: Absolut, este „mult mai mult sub controlul vostru conştient” 
atunci când vă enunţaţi în mod conştient intenţiile. O altă variantă ar fi să 
nu luaţi nici o hotărâre referitor la ceea ce vreţi, şi prin urmare, în confuzia 
voastră, să atrageţi câte puţin din toate; şi atrăgând câte puţin din toate, 
există lucruri care vă plac şi lucruri care nu vă plac. Scopul procesului 
stabilirii intentiilor pe segmente este ca voi să atrageţi întotdeauna ceea ce 
vreţi cu bună ştiinţă. Gata cu creaţia automată; gata cu atragerea lucrurilor 
nedorite. 

Ai dreptate când spui că poate accelera obţinerea a ceea ce doriţi, 
pentru că claritatea voastră este cea care accelerează procesul. Desigur, voi 
creaţi fizic şi atunci când mutaţi o grămadă de gunoi dintr-un loc în altul, dar 
dacă gândurile voastre nu au dat naştere unei emoţii puternice, nu aţi 
accesat puterea Universului. Atunci când emoția este prezentă - fie ea 
pozitivă sau negativă - aţi accesat forţa Universului. 

Atunci când vreti ceva cu adevărat, vine către voi foarte repede. Atunci 
când într-adevăr nu doriţi ceva, vine către voi foarte repede. Ideea stabilirii 
intentiilor pe segmente este de a vă lămuri gândurile referitoare la ceea ce 
vă doriţi, focalizându-vă asupra lor suficient de clar, în acest moment, ca să 
generati o emoție. Claritatea voastră accelerează procesul. 

Meditaţiile, „atelierele” şi procesele de stabilire a intenției pe 
segmente 

Jerry: Haide să clarificăm o parte din termeni, te rog. Există trei procese 
diferite. Unul numit stabilirea intentiilor pe segmente. Unul numit Atelier. Şi 
cel de care vorbiţi uneori, cu cuvintele oamenilor, este Meditatia. Vreţi să 
clarificaţi care sunt diferenţele şi scopurile acestor trei procese? 


Abraham: Fiecare dintre aceste procese este pentru câte o intenţie 
diferită. Şi astfel, întrebarea ta se potriveşte de minune cu subiectul nostru, 
stabilirea intentiilor pe segmente, deoarece atunci când sunteţi pe punctul 
de a intra în oricare din aceste trei procese, este bine să ştiţi de ce intraţi în 
ele şi ce anume aşteptaţi să primiţi. 

Perioada meditaţiei, în termenii voştri, este un segment în care intenţia 
voastră este să reduceţi la tăcere mecanismul gândirii conştiente cu scopul 
de a vă percepe Lumea Interioară. Este un timp în care vă rupeţi de cele 
materiale, sau vă detaşaţi de ele, astfel încât să puteţi simţi ce se petrece 
dincolo de ceea ce este fizic. Există diferite raţiuni pentru a realiza această 
detaşare, şi este important ca, atunci când intraţi în acest segment, să 
identificaţi care este motivul pentru care o faceţi. Motivul vostru în acest 
segment al Meditatiei poate fi că pur şi simplu doriţi să vă detaşaţi de lumea 
care vă aduce confuzie şi probleme. Poate vreţi un pic de timp ca să vă 
reveniţi. Atunci când noi încurajăm Meditaţia, o facem cu intenţia de a 
permite deschiderea acelui culoar interior astfel încât să puteţi fuziona £Eu-/ 
Interior care există în Lumea Interioară, cu conştiinţa voastră fizică care este 
aici în acest corp fizic. Meditatia este o retragere a focalizării voastre de la 
conştiinţa lumii fizice, şi ea îngăduie concentrării voastre să se alinieze cu 
Lumea Interioară. 

Acum, procesul denumit Atelier, este un segment în care intenţia voastră 
este să vă gândiţi în mod special şi cu precizie la detaliile a ceea ce vă 
doriţi, şi să le enunţaţi limpede, prin intermediul Legii Atractiei. Cu alte 
cuvinte, vreţi să meditaţi la dorinţa voastră atât de în amănunţime încât să 
atrageţi puterea Universului pentru a vă accelera creaţia. Atelierul este acel 
interval de timp în care vă orientaţi gândurile în direcţia acelei dorinţe a 
voastre, aliniindu-le, în acest moment, cu dorinţele pe care le-aţi identificat 
de-a lungul vieţii. În lumea voastră fizică, nu puteţi avea o experienţă fizică 
până nu o creaţi mai întâi în minte. Şi astfel, Atelierul este acel loc în care 
vă puteţi gândi în mod deliberat, şi unde puteți începe să atrageţi în mod 
deliberat lucrul sau lucrurile pe care le doriţi. 

Procesul stabilirii intențiilor pe segmente constă în a recunoaşte pur şi 
simplu că treceţi la un alt segment în care intenţia voastră este diferită de 
cea de dinainte, şi apoi să vă opriți şi să identificați ceea ce doriți acum. 

Stabilirea intenţiilor pe segmente este procesul prin care înlăturați 
principalele piedici din calea Creaţiei la Voinţă: influenţa celorlalţi care au 
intenţii diferite de ale voastre, sau influenţa propriilor voastre vechi 
obişnuinţe. 

Cum pot să încep în mod conştient să mă simt fericit? 

Jerry: Am auzit că sugeraţi să ajungem în punctul în care să ne simţim 
fericiţi înainte de a începe să intenţionăm ceva. Ne puteţi da alte căi de a 
genera în mod conştient sentimentul bucuriei sau de a da naştere unei 
emoţii pozitive? 


Abraham: Înainte de a face aceasta, vrem să vă subliniem cât este de 
important să fiţi fericiţi. Voi sunteţi ca nişte magneţi, şi modul în care vă 
simtiti este punctul vostru de atracție. Şi astfel, dacă vă simţiţi nefericiţi, 
dacă vă gândiţi la ceea ce nu vă doriţi (lucru care va da naştere 
sentimentului de nefericire), atunci veţi atrage mai mult din ceea ce nu vă 
doriţi. Este foarte important să fiți fericiți, pentru că numai din acest punct 
puteți atrage ceea ce vă doriţi, dar şi pentru că este starea voastră de a fi 
cea mai naturală. Dacă nu vă dati voie să fiți fericiți, vă tineti la distanță de 
ceea-ce-sunteți-cu-adevărat. 

Atunci când observați că sunteţi fericiţi, în această clipă, acordaţi-vă 
răgazul de a identifica care din lucrurile prezente vă pot insufla o stare de 
fericire. Pentru mulţi dintre voi poate fi ascultarea unei melodii care este în 
armonie cu voi în această clipă. Pentru unii poate fi alintarea pisicii sau o 
plimbare sau a face dragoste - sau jocul cu copiii. Pentru unii poate fi citirea 
unui fragment dintr-o carte. Pentru unii este a da un telefon unui prieten 
care ridică moralul. Există o mulţime de lucruri. 

Este foarte important să găsiţi mai multe „pietre de temelie” de care să 
vă folosiţi pentru a vă îmbunătăţi starea de spirit astfel încât de fiecare dată 
să faceţi altceva pentru a vă genera acel sentiment de fericire. Observaţi ce 
anume vă ridică moralul şi țineți-l minte, şi atunci când vreți în mod special 
să fiti într-o stare de spirit bună, folosiți acel lucru. 


Dar dacă cei din jurul meu sunt nefericiţi? 

Jerry: Aţi spus că noi putem fi fericiţi în aproape orice fel de condiţii. Dar 
cum se poate realiza aceasta atunci când vedem pe cineva că trece prin 
nişte situaţii extrem de negative? 


Abraham: Puteti fi fericiți numai cu condiția să vă gândiţi la ceea ce vă 
doriți. Şi astfel, puteți fi fericiţi în orice situaţie dacă vreţi suficient de clar şi 
de puternic pentru ca să vă orientati atenția numai spre ceea ce vă doriți. 

Jerry: Dar dacă cei cu care ocazional te simţi obligat să fii, fac sau spun 
ceva ce te face să te simţi foarte inconfortabil, şi totuşi tu vrei să încerci să 


le fii pe plac pentru că te simţi vinovat atunci când nu faci sau nu eşti aşa 
cum vor ei? Intr-o situaţie ca asta, cum spuneţi că poţi fi fericit? 


Abraham: Este adevărat. Este mai dificil să rămâi fericit sau încrezător 

atunci când eşti înconjurat de unii care sunt nefericiţi, sau când eşti 
înconjurat sau legat de cei care vor de la tine altceva decât vrei tu să le 
oferi. Dar ceea ce am observat interacţionând cu fiinţele încarnate este că 
deşi puteţi avea o experienţă care durează doar cinci-zece minute, şi deşi 
acea experienţă poate fi neplăcută şi incomodă, majoritatea emoţiilor 
voastre negative iau naştere nu în timpul acelei experienţe neplăcute, ci în 
orele de după, în care meditaţi şi rumegaţi ceea ce s-a petrecut. De obicei, 
petreceti mai mult timp gândindu-vă la lucrul negativ care a avut loc, decât 
gândindu-vă la ceea ce se petrece în prezent. 

Majoritatea emoţiilor voastre negative ar putea fi eliminate dacă, în acele 
momente când sunteţi singuri, v-aţi focaliza asupra lucrurilor la care vreţi să 
vă gândiţi acum. Şi apoi, în acele scurte întâlniri, în acele bucățele din viaţă 
în care sunteţi de fapt necăjit de altcineva, veţi reuşi din ce în ce mai mult 
să nu mai observați prea mult din acea neplăcere şi, cu timpul, Legea 
Atractiei nu vă va mai aduce acele experienţe pentru că acele gânduri nu 
vor mai fi active în voi. 


Pot să stabilesc intenţia chiar şi când apar întreruperile 
neplanificate? 

Jerry: Deci, să luăm situaţia în care cineva vrea cu adevărat să aibă 
sentimentul unei înaintări progresive şi ordonate, dar intenţiile lor sunt 
adesea spulberate de ceea ce numesc întreruperi neplanificate. Ce fel de 
stabilire a intenției pe segmente aţi sugera într-o asemenea situaţie? 


Abraham: Desigur, atunci când stabilirea intenției pe segmente devine 
tot mai clară, şi pe măsură ce o veţi face din ce în ce mai bine, în mod 
automat veţi avea cu mult mai puţine întreruperi. Voi aţi încurajat 
întreruperile deoarece în trecut v-a lipsit stabilirea intenţiei pe segmente. 

Atunci când vă începeţi ziua creând viziunea curgerii line şi libere a 
experienţelor voastre, deja veţi fi înlăturat câteva din aceste întreruperi. Şi, 
în ceea ce priveşte acele întreruperi care apar, puteţi să vă descurcaţi cu ele 
segment cu segment, pur şi simplu spunând la începutul întreruperii: 
Aceasta va dura puţin, şi eu nu îmi voi pierde cursivitatea gândurilor. Nu voi 
pierde impulsul pe care l-am creat. Voi rezolva această situaţie rapid şi 
eficient, şi voi continua ceea ce făceam înainte. 


Pot să-mi măresc timpul disponibil prin stabilirea_intenţiei_pe 
segmente ? 

Jerry: De-a lungul anilor am tot spus: Aş vrea să fiu în mai multe 
exemplare ca să mă pot bucura de toate acele lucruri minunate pe care 
doresc să le experimentez. Există vreun mod în care putem folosi stabilirea 
intenției pe segmente astfel încât să putem trăi mai multe lucruri -adică, 

astfel încât să putem face mai multe din lucrurile pe care ni le dorim? 


Abraham: Veţi descoperi că, pe măsură ce deveniți mai eficienţi cu 
stabilirea intenției pe segmente, veţi avea mai mult timp să faceţi acele 
lucruri pe care vi le doriţi. 

Multe din lucrurile pe care le vreţi nu au venit către voi pentru că nu v-aţi 
gândit limpede la ele şi nu le-aţi atras. Şi astfel, stabilirea intenţiei pe 
segmente însăşi vă va oferi ceea ce căutaţi prin această întrebare. Fiind 
foarte limpede lucrul pe care îl doriți şi nemaicontrazicându-l cu gânduri 
opuse, veti da posibilitatea Legilor universului să işi îndeplinească funcţia, şi 
nu veți mai simţi nevoia să actionati atât de mult pentru a compensa 
gândirea neadecvată. Emiţând gânduri în mod conştient, vă veți ataşa 
puterea Universului, şi veți avea nevoie de mult mai puţin timp pentru a 
realiza mult, mult mai multe. 


De ce nu îşi creează fiecare viaţa cu bună ştiinţă? 


Jerry: Dacă tot avem fiecare posibilitatea de a alege fie să creăm ceea 
ce vrem cu adevărat - cu intenţie - fie să creăm în mod automat şi primind 
fără discriminare atât lucruri dorite cât şi nedorite, atunci de ce pare că cei 
mai mulţi oameni aleg să creeze automat? 


Abraham: Cei mai mulţi îşi creează automat experienţele pentru că ei 
nu înţeleg Legile; ei nu înţeleg cu adevărat că pot alege. Ei au ajuns să 
creadă în soartă sau noroc. Ei spun: „Asta e realitatea; pur şi simplu asta e.” 
Ei nu înţeleg că ei pot să controleze experienţele pe care le au prin 
intermediul gândurilor. E ca şi cum ar juca un joc ale cărui reguli nu le 
cunosc, şi în curând obosesc pentru că cred că nu au nici un fel de control 
asupra lui. 

Este foarte important pentru voi să acordaţi atenţie în mod conştient 
lucrurilor pe care le vreţi în mod special, altfel puteți fi duşi de influenţele 
care sunt în jurul vostru. Voi sunteţi bombardati de stimuli. Şi astfel, dacă 
voi nu stabiliți gândurile care contează pentru voi, puteţi fi stimulaţi de 
gândurile altcuiva, care pot sau nu să aibă importanţă pentru voi. 

Dacă nu ştiţi ce vreţi, atunci este bine să enunţaţi chiar această intenţie: 
Vreau să ştiu ce doresc. Şi atunci când enunţaţi această dorinţă, veţi începe 
să atrageţi informaţii; veţi începe să atrageţi oportunităţi; veţi începe să 
atrageţi mai multe lucruri din care să alegeţi - şi din această paradă 
neîntreruptă de idei care vor curge către voi, veţi avea o idee mai bună 
despre ce anume vă doriţi. 

Datorită Legii Atractiei, este mai uşor doar să observați lucrurile aşa cum 
sunt decât să alegeţi un gând diferit. lar atunci când oamenii doar observă 
lucrurile aşa cum sunt ele, Legea Atractiei le aduce încă mai mult din acele 
lucruri, şi cu timpul, oamenii ajung să creadă că nu deţin controlul. 

Mulţi au fost învăţaţi că nu au voie să aleagă, că ei nu merită să fie aleşi, 

sau că nu sunt în stare să ştie ce este indicat să aleagă. Cu timpul şi prin 
practică, veţi ajunge să înţelegeţi că puteţi spune, după felul în care vă 
simţiţi, cât este de potrivită alegerea voastră, pentru ca atunci când alegeţi 
direcţia gândurilor care este în acord cu perspectiva voastră mai amplă, 
bucuria voastră este o confirmare că gândurile voastre sunt cele care 
trebuie. 


Cât de important este pentru experienţa noastră să vrei ? 


Jerry: Dar persoanei care nici măcar nu spune „Vreau să ştiu ce doresc”, 
ci spune doar: „Din câte ştiu, nu-mi doresc nimic,” sau: „Am fost învăţat că 
este greşit să ai dorinţe”, şi se află într-un fel de stare plată, apatică, aţi 
avea să-i spuneţi ceva? 


Abraham: Oare dorința de a nu avea dorinţe - cu scopul de a dobândi o 
stare mai valoroasă - nu este tot o dorință? A dori este începutul oricărei 
Creaţii la Voinţă. Şi astfel, dacă refuzati să vă dati voie să doriţi, atunci într- 
adevăr refuzati să aveţi controlul conştient asupra propriei vieți. 

Sunteţi ființe fizice, într-adevăr, dar aveți o forță vitală; o forță a energiei, 
o forță Divină, o Forță a Energiei Creatoare care se revarsă în voi din 
Dimensiunea Interioară. Doctorii voştri, cu toate observaţiile asupra ei, nu 
ştiu prea multe despre ea. Ei ştiu că unii o au şi alţii nu. Ei vor spune: 
„Acesta e mort; nu are forţă vitală.” Forța Vitală Creatoare se revarsă în voi 
pentru a se extinde în afară spre lucrul căruia îi acordați atenţie. Cu alte 
cuvinte, este procesul prin care gândurile voastre vă aduc orice dorinţă la 
care vă gândiţi. 

Cu cât vă gândiţi mai mult la ceea ce vă doriţi, cu atât pune mai mult în 
mişcare Legea Atracţiei acele lucruri, şi puteţi simţi impulsul gândurilor 
voastre. Atunci când nu vă gândiţi la ceea ce vă doriţi, sau când vă gândiţi 
la ceea ce vă doriţi şi apoi imediat la lipsa acelui lucru, împiedicaţi impulsul 
natural al gândului. 

Starea „plată, apatică” pe care ai descris-o este produsă de încetinirea 
constantă a impulsului gândului de către enunţurile voastre contradictorii. 


De ce foarte mulţi se mulţumesc cu atât de puţin? 


Jerry: Abraham, noi trăim într-o naţiune în care aproape oricine are ce să 
mănânce în fiecare zi, şi are un loc în care să trăiască şi are cu ce să se 
îmbrace. Aproape fiecare se descurcă într-un fel sau altul, cel puţin, 
întâlnesc oameni care spun: „Ştii, eu am destul ca să mă descurc, dar 
cumva dorinţele mele nu reuşesc să fie destul de puternice încât să aducă 
ceva important sau special în viaţa mea.” Ce i-aţi spune unei persoane 
aflate în această situaţie? 


Abraham: Nu este faptul că nu vă doriţi mai mult, ci că într-un fel sau 

altul, v-aţi convins singuri că nu puteţi avea mai mult. Şi astfel, vreţi să 
evitaţi dezamăgirea de a dori un lucru şi a nu-l obţine. Nu din cauză că nu-l 
doriţi nu-l primiţi - ci pentru că vă concentrați asupra lipsei lui. 

Şi, prin Legea Atractiei, atrageţi subiectul gândurilor voastre (deci, lipsa 
acelui lucru). 

Atunci când doriţi ceva şi apoi spuneţi: „Dar l-am dorit şi nu l-am primit”, 
acum atenţia voastră este focalizată asupra lipsei a ceea ce doriţi, şi astfel, 
prin Lege, atrageţi lipsa. De câte ori vă gândiţi la ceea ce vă doriţi, vă simţiţi 
veseli, vă simţiţi entuziasmați şi simţiţi emoţii pozitive; dar atunci când vă 
gândiţi la lipsa a ceea ce vă doriţi, simţiţi emoţii negative; simţiţi 
dezamăgire. Dezamăgirea pe care o simţiţi este modul prin care Sistemul de 
Ghidare Emoţională vă spune: „Lucrul la care vă gândiţi nu este cel pe care 
îl doriţi.” Şi astfel, am spune noi, daţi-vă voie să vă doriţi măcar puţin, 
orientaţi-vă gândurile către ceea ce vă doriţi, simţiţi emoția pozitivă care ia 
naştere din actul de a vrea, şi lăsaţi dezamăgirea să dispară. Şi, gândindu- 
vă la ceea ce vă doriţi, îl veţi atrage. 


Vorbiţi-ne despre stabilirea intentiilor prioritare 

Jerry: Ne-aţi dat lui Esther şi mie un proces cu care am obţinut rezultate 
grozave, şi mi-ar plăcea dacă aţi mai dezvolta un pic subiectul. Este vorba 
de ceea ce numiţi a stabili care sunt intențiile prioritare. 


Abraham: Deşi nu vă menţineţi aceleaşi intenţii tot timpul, adesea aveţi 
mai multe intenţii care sunt toate legate de acelaşi moment. De exemplu, 
interacţionând cu partenerul vostru, vreţi o comunicare clară, vreţi să vă 
mai înseninaţi, vreţi să-i ridicaţi moralul şi partenerului... şi poate vreţi să-l 
influenţaţi ca şi el să-şi dorească acelaşi lucru. Cu alte cuvinte, vă doriţi 
armonie. 

Este important să identificați care sunt intențiile pe care doriți cel mai 
mult să le împliniţi, pentru că atunci când stabiliţi care sunt prioritățile, vă 
îndreptaţi atenția în mod singular către ceea ce contează cel mai mult; şi 
atunci când îi acordati atenţia în mod unic - atrageţi putere către intenția 
care este cea mai importantă pentru voi. 

Aşadar, să spunem că v-aţi început ziua, dar nu aţi identificat încă 
limpede care sunt segmentele. Aţi început ziua dibuind, cum fac cei mai 
mulţi, trecând de la un lucru la altul, înghiontiţi de impulsurile şi dorinţele 
celorlalţi, sau de propriile voastre obişnuinţe. Telefonul sună, copiii cer una 
şi alta; partenerul vă pune întrebări, şi vouă nu vă este nimic limpede, dar 
totuşi continuaţi astfel o zi care, pentru majoritatea, este mai degrabă 
normală. 

Acum, descoperiţi că sunteţi implicaţi într-o discuţie în care nu v-aţi luat 
răgazul să identificaţi ce doriţi, şi, să spunem că sunteţi în dezacord, fie cu 
copiii, fie cu partenerul, fie cu altcineva - nu contează cine anume. Simţiţi 
„semnalele de alarmă” dinspre Ființa voastră Interioară. Emoţia negativă 

creşte în voi din numeroase motive: sunteţi puţin supăraţi pe voi înşivă că 
aţi intrat în această zăpăceală pentru că nu v-aţi stabilit intenţiile limpede, 
dar chiar dincolo de asta, sunteţi supăraţi pentru că nu sunteţi de acord cu 
ceea ce intenţionează cealaltă persoană, cu felul în care o spune sau cu 
ceea ce vrea. 

Dacă vă surprindeţi în acest segment şi spuneţi: Ce vreau eu cel mai 
mult chiar acum în această situație? aţi putea să recunoaşteţi că intenţia 
voastră dominantă este într-adevăr, să simtiti armonie - să vă înţelegeţi 
bine cu soţia sau copiii sau persoana respectivă. Adică, a avea o relaţie 
armonioasă este cu mult mai importantă decât acea chestiune insignifiantă. 
Şi atunci când recunoaşteţi că armonia este lucrul pe care îl doriţi cel mai 
mult, deodată vă este limpede; emoția voastră negativă dispare, şi rostiţi 
ceva de genul: Stai puțin, hai să vorbim. Nu vreau să mă cert cu tine pentru 
că eşti cel mai bun prieten al meu. Vreau să fim în armonie. Vreau să fim 
fericiți împreună. 

Şi atunci când declaraţi aceasta, îl veţi dezarma pe celălalt, îi veţi 
reaminti celuilalt că aceasta este şi intenţia lui dominantă. Şi acum, cu 
această intenţie nouă care contează cel mai mult, şi asupra căreia vă 
focalizaţi (armonia), puteţi să aruncaţi o nouă privire asupra subiectului de 
importanţă mai mică ce se află în discuţie. 

lată vă oferim aici o declaraţie pe care dacă o rostiţi la începutul tuturor 
segmentelor din viaţa voastră, vă va fi de mare folos: Pe măsură ce intru în 
acest segment al vieţii mele, intenția mea este să văd ceea ce doresc să 
văd. Şi ce va face aceasta: atunci când interacţionaţi cu alţii, vă va ajuta să 
vedeţi că doriţi armonie; că vreţi să îi ridicaţi moralul celuilalt; că vreţi să vă 
transmiteţi ideile în mod eficient, şi că vreţi să-i stimulaţi celuilalt dorinţa de 
a fi în armonie cu ceea ce vă doriţi. Acest enunţ vă va fi de mare folos. 


Cât de detaliate trebuie să fie intenţiile mele creatoare? 

Jerry: Atunci când intenţionăm să ne mişcăm înainte, cât de precişi ar 
trebui să fim în ceea ce priveşte mijloacele, şi cât de mult ar trebui să 
intrăm în detalii privind rezultatul sau manifestările intenţiilor noastre? 


Abraham: Trebuie să fiți suficient de precişi în gândurile voastre 
referitoare la ceea ce vă doriţi încât să generaţi o emoție pozitivă legat de 
aceasta, dar nu atât de mult încât gândurile respective să genereze o 
emoție negativă. Atunci când intenţia voastră este vagă, gândul vostru nu 
va fi suficient de precis - şi ca atare insuficient de puternic - pentru a capta 
puterea Universului. Dar pe de altă parte, puteţi intra în prea multe 
amănunte înainte să fi adunat suficiente informaţii care să vă susţină 
convingerile. Cu alte cuvinte, când intraţi în prea multe detalii, dar acestea 
pun sub semnul întrebării convingerile pe care le aveţi legat de acel subiect, 
puteţi simţi emoţii negative. 

Prin urmare, fiţi suficient de precişi în intenţiile voastre încât să generati 

emoții pozitive, dar nu prea mult, ca sa nu generati emotii negative. 


Trebuie să-mi repet cu regularitate intenţiile pe fiecare 
segment? 

Jerry: Abraham, haideţi să vorbim mai mult în termenii stabilirii 
intentiilor pe segmente. Deoarece ar fi foarte incomod să dăm atenţie 
fiecărui amănunt în fiecare clipă, nu se poate ca, de exemplu, primul lucru 
de dimineaţă să fie intenţia de a avea siguranţă? 


Abraham: Nu este necesar să intenţionaţi acelaşi lucru iar şi iar şi iar, 
deşi poate fi util să reluaţi ceea ce contează cel mai mult pentru voi la un 
moment dat. Odată ce v-aţi anunţat intenţia de a avea siguranţă şi începeți 
să vă simţiţi în siguranță, acum sunteţi în punctul de a atrage întotdeauna 
siguranță. Şi orice moment în care nu vă veţi mai simţi în siguranță, este 
timpul să enunţaţi din nou acea intenție, consolidând-o. 


Este posibil ca acest proces de stabilire a intenţiilor mele pe 
segmente să îmi împiedice reacţiile spontane? 


Jerry: Este posibil ca acest proces de stabilire a intentiilor mele pe 
segmente să ne împiedice în vreun fel să fim spontani sau să putem 
reacţiona la o situaţie într-o clipă? 


Abraham: Stabilirea intentiilor pe segmente v-ar putea împiedica să 
reacţionaţi automat - dar v-ar întări capacitatea de a reacţiona în mod 
deliberat. Spontaneitatea este minunată atâta timp cât atrageţi în mod 
spontan ceea ce vreţi. Nu este la fel de minunat atunci când atrageţi 
spontan ceea ce nu vă doriţi. Cu nici un preţ nu am înlocui creaţia la voinţă 
cu creaţia-spontană-în-mod-automat. 


Delicatul echilibru dintre credinţă şi dorinţă 
Jerry: Abraham, vreţi să vă opriţi o clipă aici şi să ne vorbiţi despre ceea 
ce am numit delicatul echilibru al creaţiei dintre credință şi dorință? 


Abraham: Cele două aspecte în această balanţă a creaţiei sunt a dori un 
lucru şi a-i da voie. Sau aţi putea spune, a dori un lucru şi a-l aştepta. Sau 
puteţi spune a te gândi la ceva şi a-l aştepta. 

Cel mai bun scenariu este cel în care vă doriţi ceva şi vă aduceţi în 
starea de a crede sau de a aştepta să îl obţineţi. Acesta este cel mai 
convenabil mod de a crea. Dacă aveţi o uşoară dorinţă pentru ceva şi 
credeţi că puteţi dobândi acel lucru, balanţa este completă şi el devine al 
vostru. Dacă doriţi puternic un lucru dar vă îndoiţi de capacitatea voastră de 
a-l obţine, nu poate veni, sau cel puţin nu chiar acum, pentru că mai întâi 

trebuie să aliniaţi ceea ce vă doriţi cu ceea ce credeţi. 

Poate că aţi fost stimulaţi de gând la un lucru pe care nu vi-l doriţi, dar 
pentru că aţi auzit adesea că el s-a petrecut altora, credeţi că poate avea 
loc. Aşa că gândul acesta neînsemnat la acel lucru nedorit şi credinţa 
voastră că el se poate petrece, vă fac candidatul la dobândirea acelei 
experienţe. 

Cu cât vă gândiţi mai mult la ceea ce vă doriţi, cu atât vă va aduce 
Legea Atracţiei dovezi despre acel lucru, până când veţi crede în el. Şi 
atunci când înţelegeţi Legea Atracţiei (şi este uşor să ajungeţi să o 
cunoaşteţi deoarece ea este mereu consecventă) şi începeţi să vă orientaţi 
în mod intenţionat gândurile, va apărea şi credinţa în capacitatea voastră de 
a fi, face sau avea orice. 


Când duce la muncă stabilirea intenţiei pe segmente? 


Jerry: Suntem fiinţe încarnate şi suntem învăţaţi să credem că pentru a 
primi o răsplată financiară este important să muncim din greu. Dar voi nu 
pomeniţi prea mult acţiunea fizică. Cum se potriveşte munca grea sau 
activitatea fizică în această ecuaţie a creaţiei? 


Abraham: Cu cât acordaţi mai multă atenţie unei idei gândindu-vă la ea, 
cu atât mai mult răspunde Legea Atractiei, - şi cu atât devine gândul mai 
puternic. Prin pre-clădire, stabilirea intenției pe segmente şi imaginarea în 
cadrul Atelierului vostru, veţi începe apoi să fiţi inspirați să acţionaţi. 
Acțiunea care ia naştere din sentimentul de inspirație este acţiunea care va 
produce rezultate bune, pentru că dați voie Legilor Universului să vă poarte. 
Totuşi, dacă acţionaţi fără a pre-clădi în mod intenţionat, adesea veţi simţi 
că trebuie să munciţi din greu pentru că încercaţi să faceţi să se petreacă 
mai mult în acest moment decât ar reuşi în mod normal acţiunea singură. 

Dacă vă mentalizați creația şi apoi continuaţi cu acțiunea inspirată, veti 
descoperi că viitorul vostru e gata şi aşteaptă să sosească, şi apoi vă puteți 
oferi acțiunile cu scopul de a vă bucura de fructul adevăratei voastre forțe 
creatoare în loc să încercaţi în mod incorect să vă folosiți de acţiune pentru 
a crea. 


Care este cea mai bună alegere în ceea ce priveşte acţiunea? 


Jerry: Păi atunci când există o mulţime de acţiuni pe care am putea să le 
facem pentru a dobândi ceva anume, până la urmă cum putem să ne 
hotărâm, măcar în ultima clipă, care dintre aceste acţiuni diferite ar fi cea 
mai eficientă pentru noi? 


Abraham: Imaginându-vă că realizaţi în mod potenţial acea acţiune, şi 
apoi observând cum vă simţiţi atunci când vă imaginaţi acest lucru. Dacă 
aveţi două opţiuni, vizualizaţi-vă alegând una dintre ele şi observați cum vă 

simţiţi. Şi apoi vizualizaţi-vă alegând a doua posibilitate şi vedeţi cum vă 
face aceasta să vă simţiţi. Cu toate acestea, modul în care vă simţiţi legat 
de potenţiala acţiune nu vă va fi prea limpede dacă nu v-aţi acordat răgazul 
de a identifica mai întâi care vă sunt intenţiile şi a le aranja în ordinea 
priorităţilor. Şi odată ce aţi făcut aceasta, a hotărî care este cea mai 
potrivită acţiune va fi un proces foarte simplu. Vă veţi folosi Sistemul de 
Ghidare Emoţională. 


Cât timp să aştept manifestarea concretă? 


Jerry: Să spunem că sunt unii care aşteaptă să se manifeste ceva chiar 
acum şi încep să fie uşor descurajaţi pentru că ceea ce intenționau ei nu 
este încă aici. Cât timp ar trebui să aştepte până să apară vreun semn vizibil 
al succesului? Şi cam care ar fi aceste semne că ceva este pe punctul de a 
se petrece? 


Abraham: Atunci când v-aţi enunțat intenţia de a avea ceva si îl căutaţi 
aşteptându-l, acum se îndreaptă către voi. Şi veţi începe să vedeţi multe 
semne că aşa este: veţi vedea alţi oameni care au dobândit acel lucru, lucru 
care vă va stimula dorinţa; veţi observa mai multe aspecte ale acelui lucru 
în mai multe direcţii; vă veţi surprinde adesea gândindu-vă la acel lucru şi 
simţindu-vă entuziasmați; şi vă veţi simţi foarte bine în legătură cu ceea ce 
vă doriţi -acestea ar fi câteva din semnele că ceea ce vă doriţi este gata să 
vină. 

Atunci când înţelegeţi că majoritatea efortului vostru creator este 
cheltuit în a defini ceea ce vă doriţi şi apoi în a vă alinia gândurile cu acea 
dorinţă, veţi putea să vă daţi seama că majoritatea procesului creator are 
loc la nivel vibraţional. De aceea, creaţia voastră poate fi aproape completă, 
cam în proporţie de 99%, înainte ca voi să vedeţi dovada ei fizică. 

Dacă vă veţi aduce aminte că emoția pozitivă pe care o simţiţi 
anticipându-vă creaţia este de asemenea o dovadă că progresează, atunci 
veţi putea să vă mişcaţi rapid şi cu fermitate înspre rezultatele dorite. 


Pot folosi stabilirea intenţiei pe segmente pentru a crea 
împreună cu altcineva? 

Jerry: Abraham, cum putem folosi procesul stabilirii intenţiei pe 
segmente cu scopul de a realiza ceva împreună cu altcineva? 


Abraham: Cu cât faceţi o treabă mai bună cu stabilirea intenției pe 
segmentele proprii, cu atât vor fi mai puternice gândurile voastre în ceea ce 
priveşte dorinţa voastră - şi apoi forţa voastră de influenţă va fi mai 
puternică. Şi astfel, atunci când interacţionaţi cu alţii, acestora le va fi mai 
uşor să prindă spiritul ideilor voastre. 

De asemenea este extrem de util pentru voi să folosiţi procesul stabilirii 

intenției pe segmente pentru a evoca cele mai bune lucruri de la alţii. Dacă 
vă aşteptaţi ca ei să fie nefocalizaţi sau de nici un ajutor, aceasta veţi 
atrage din partea lor; în timp ce dacă vă aşteptaţi să fie sclipitori şi de mare 
ajutor, aceasta veţi atrage din partea lor. Dacă aţi petrecut ceva timp 
făcând ca gândurile voastre să capete forţă înainte de întâlnirea din planul 
fizic cu cealaltă persoană, procesul de a crea împreună va fi mult mai 
satisfăcător, atât pentru voi cât şi pentru ceilalţi. 


Cum pot să îmi exprim intenţiile mai precis? 

Jerry: Îmi amintesc, din ultimii ani, că destul de des intram într-o situaţie 
pe care eu o consideram importantă, dar discutam vrute şi nevrute cu 
cealaltă persoană, şi apoi după ce plecam mă gândeam. Phii, aş fi putut 
spune... şi Ar fi trebuit să spun... şi Voiam să spun... dar nu am făcut-o. Aşa 
că în loc să am o senzaţie de împlinire când se termina întâlnirea, adesea eu 
aveam un sentiment de frustrare. Cum aş fi putut să evit acest lucru? 


Abraham: Gândindu-te la rezultatul dorit înainte de a începe discuţia, 
vei lansa deja un impuls care te va ajuta să îţi exprimi mai limpede mesajul. 
De asemenea este util să recunoşti că în această combinaţie de gânduri, 
idei şi experienţe, împreună cu altcineva, potenţialul de a crea ceva este 
chiar mai mare decât dacă ai crea de unul singur. Aşa că pregătindu-ţi 
aşteptările pozitive referitoare la contribuţia celorlalţi te vei pune în situaţia 
de a lua contact cu claritatea, puterea şi valoarea lor. În acest sentiment 
plăcut de aliniere, mintea ta va fi limpede, vei chema claritate din partea 
celuilalt, şi, împreună, veţi crea într-un mod minunat. 


Jerry: Dar dacă o persoană nu vrea să îi supere pe ceilalţi sau să le 
rănească sentimentele, sau să îi mânie atunci când subiectul întâlnirii este o 
chestiune controversată? Cu alte cuvinte, dacă interacţionezi cu cineva ale 
cărui dorinţe sunt în conflict cu ale tale, şi tu totuşi poţi să vezi că ar exista 
unele rezultate reciproc avantajoase care ar putea fi atinse dacă s-ar putea 
evita acea potenţială controversă, cum poate o asemenea situaţie să fie 
convenabilă pentru toate persoanele implicate? 


Abraham: Intenţionând - atunci când intraţi în acel segment - să vă 
focalizaţi asupra acelor lucruri pe care le aveţi în comun; să vă focalizaţi 
asupra punctelor voastre de armonie; să daţi foarte puţină atenţie lucrurilor 
asupra cărora nu sunteţi de acord, şi să acordaţi multă atenţie celor cu care 
sunteţi amândoi de acord. Acesta este scopul în toate relaţiile. Problema cu 
cele mai multe relații este că selectați unicul mărunţiş care nu vă place şi 
apoi Îi acordati cea mai mare parte a atenţiei voastre. Şi atunci, prin Legea 
Atractiei, cereți mai mult din ceea ce nu vă doriți. 

Poate cineva să aibă prosperitate fără să muncească pentru 
aceasta? 


Jerry: Ne-aţi spus de multe ori că nu putem avea totul. Să luăm situaţia 
în care oamenii doresc prosperitate, dar ei nu vor să meargă să muncească 
sau să îşi caute o slujbă. Cum sugeraţi să iasă din acest impas? 


Abraham: Considerându-şi intenţiile separat. Dacă ei vor prosperitate, 
dar credinţa lor e că prosperitatea vine doar muncind, atunci nu vor putea 
să o dobândească pentru că ei nu sunt dispuşi să facă singurul lucru care 
cred ei că le-o va aduce. Dar dacă ei consideră în mod singular 
prosperitatea, atunci dacă nu o leagă de munca pe care o resping, vor fi 
capabili să atragă prosperitatea. 

Ai ajuns la ceva care este foarte important; este ceea ce noi numim 
intenţii conflictuale, sau convingeri conflictuale. Solutia este să vă luați pur 
şi simplu ochii de la ceea ce este în conflict şi să îi îndreptaţi spre esența a 
ceea ce vă doriți. 

Dacă vreţi prosperitate Şi credeţi că aceasta implică să munceşti din 
greu şi sunteţi dispuşi să faceţi o asemenea muncă, nu este nici o 
contradicţie, şi veţi atinge un anumit nivel de prosperitate. 

Dacă însă vreţi prosperitate şi credeţi că aceasta implică să munceşti din 
greu, dar nu sunteţi dispuşi să faceţi acest lucru, există o contradicţie în 
modul în care gândiţi, şi nu numai că vă va fi greu să acţionaţi, dar acţiunea 
voastră nici nu va fi productivă. 

Dacă vreţi prosperitate şi credeţi că o meritaţi, şi vă aşteptaţi să vină 
către voi doar pentru că o doriţi, nu este nici o contradicţie - şi prosperitatea 
va curge. 

„„Fiţi atenţi la modul în care vă simţiţi atunci când gândiţi, astfel încât să 
puteţi selecta gândurile contradictorii, şi atunci când înlăturați contradicţiile 
referitoare la ceea ce vă doriţi, acel lucru obligatoriu va veni către voi. 
Legea Atractiei trebuie să vi-l aducă. 


Când a început să plouă cu slujbe, a turnat cu găleata! 


Jerry: Să spunem că este cineva care nu a putut să-şi găsească o slujbă 
după luni şi luni de dorinţe şi încercări, şi apoi, de îndată ce primeşte o 
slujbă pe care o doreşte, imediat mai apar încă alte patru sau cinci, să 
zicem, chiar în aceeaşi săptămână. Care ar fi cauza acestui lucru? 


Abraham: Motivul pentru care slujba a întârziat atât de mult timp să 
vină este că, în loc să se focalizeze asupra a ceea ce îşi dorea, anume o 
slujbă, persoana s-a focalizat mai mult asupra lipsei slujbei - îndepărtând-o. 
Odată ce a ieşit din această situaţie şi a primit o slujbă, concentrarea nu a 
mai fost asupra lipsei - focalizarea s-a făcut asupra a ceea ce îşi dorea, şi a 
început să primească şi mai mult din ceea ce fusese pregătit. În exemplul 
tău, dorinţa devenise puternică chiar dacă credinţa era mai slabă, aşa că, cu 

timpul, Legea Atracţiei i-a adus ceea ce simţise cel mai puternic. Totuşi, s-a 
chinuit singură inutil, neacordându-şi timpul necesar pentru a-şi ordona 
gândurile. 


De ce adesea adopţiile sunt urmate de graviditate? 


Jerry: Deci din această cauză într-un cuplu care ani de zile nu a putut 
avea copii, de îndată ce adoptă un copil, soţia rămâne însărcinată? 


Abraham: Da, într-adevăr, este aceeaşi situaţie. 


Unde se integrează competiţia în tabloul intenţiilor? 


Jerry: Încă o întrebare: unde se integrează competiţia în tabloul 
intenţiilor? 


Abraham: Din perspectiva noastră, în acest Univers infinit în care toţi 
creăm, nu există cu adevărat competiţie, pentru că există suficientă 
abundență din toate ca să ne mulţumească pe toţi. Voi vă puneţi în această 
poziţie spunând că nu există decât un singur premiu. Şi aceasta poate 
genera un oarecare disconfort, pentru că vreţi să câştigaţi; nu vreţi să 
pierdeţi, dar adesea atenţia este orientată către a pierde mai degrabă decât 
către a câştiga. 

Atunci când vă puneti în această situaţie de competiție, cel care câştigă 
este întotdeauna cel căruia îi este cel mai clar ceea ce vrea şi care aşteaptă 
cel mai mult să primească acel lucru. Aceasta este Lege. Singura valoare pe 
care o are competiţia este aceea că stimulează dorința. 


Ar fi un avantaj să-mi întăresc forța voinţei? 


Jerry: Există vreun mijloc prin care oamenii îşi pot întări voinţa astfel 
încât să obţină mai mult din ceea ce îşi doresc şi mai puţin din ce nu-şi 
doresc? 


Abraham: Cu siguranţă puteţi realiza aceasta folosind procesul stabilirii 
intentiilor pe segmente. Dar nu este vorba atât de o „întărire a voinţei”, cât 
despre a avea acele gânduri la care Legea Atractiei să poată să adauge. 
Puterea voinţei poate însemna „hotărâre”. Şi „hotărâre” poate însemna „a 
gândi în mod deliberat”. Dar toate acestea sună mai complicat decât sunt. 
Pur şi simplu gândiţi-vă la ceea ce vă doriți, în mod repetat de-a lungul zilei, 
şi Legea Atractiei va avea grijă de restul. 


De ce oare cele mai multe fiinţe se opresc din evoluţie? 
Jerry: Mie mi se pare că majoritatea oamenilor din societatea noastră, 

cam pe când ajung la 25-35 de ani, au ajuns cât de departe urmau ei să 
ajungă în ceea ce priveşte dezvoltarea şi evoluţia. Au casa pe care urmau să 
o aibă; stilul de viaţă pe care urmau să îl aibă, slujba, convingerile, 
orientările politice şi religioase şi chiar şi o diversitate de experienţe 
personale. Aveţi vreo idee care poate să fie cauza acestui lucru? 


Abraham: Nu este atât că ei au deja tot ceea ce urmau să aibă, cât că 
nu mai atrag experienţe noi. Intr-o experienţă nouă este nerăbdare şi mai 
multă dorinţă, dar mulţi dintre ei nu se mai pot lăuda că au dorinţe; ei sunt 
mai mult sau mai puţin resemnaţi cu ceea ce este. 

A da atenţie numai situaţiei care este, atrage şi mai mult din ceea ce 
este deja. In schimb, a da atenţie lucrurilor dorite atrage schimbarea. Şi 
astfel, apare un soi de complacere, pur şi simplu pentru că nu sunt înţelese 
Legile. 

Cei mai mulţi oameni se opresc în mod deliberat din a căuta creşterea 
pentru că nu au înţeles Legile Universului, şi astfel ei au emis în mod 
neintenţionat gânduri contradictorii al căror rezultat este faptul că nu au 
obţinut ceea ce îşi doresc. Atunci când credinţa ta în ceea ce poţi realiza şi 
dorinţa pe care ai vrea să o realizezi sunt opuse, nici măcar munca grea nu 
va reuşi să aducă rezultate bune, şi după un timp vei obosi. 

Ajungând să înţelegeţi în mod conştient Legile Universului şi apoi a 
începe să vă orientaţi cu blândeţe gândurile către ceea ce preferaţi va 
începe să producă imediat rezultate pozitive. 


Jerry: Deci, să spunem că cineva a ajuns într-un anumit punct în viaţă în 
care se află în ceea ce aş numi o spirală descendentă sau negativă. Cum ar 
putea ei să folosească stabilirea intentiilor pe segmente pentru a face ca 
acea spirală să înceapă să se mişte din nou în sens ascendent? 


Abraham: Momentul vostru prezent este plin de forţă. De fapt, toată 
puterea voastră este chiar aici, chiar acum. Deci dacă vă veţi focaliza 
asupra momentului în care vă aflaţi chiar acum şi veţi sta să vă gândiţi la 
ceea ce vă doriţi cel mai mult doar din acest segment, veţi găsi claritatea. 

Nu puteţi, chiar acum, să puneţi în ordine tot ce doriţi pentru fiecare 
subiect, dar puteți chiar acum să definiti ceea ce preferaţi de unde vă aflați. 
Și pe măsură ce faceți acest lucru, segment după segment, veți descoperi o 
nouă limpezime - şi spirala voastră descendentă se va întoarce în sens 
ascendent. 


Cum să evităm influenţa vechilor convingeri şi obiceiuri? 


Jerry: Abraham, pentru majoritatea dintre noi se pare a fi deosebit de 
dificil să renunţăm la vechile noastre idei, convingeri şi obiceiuri. Vreţi să ne 
spuneţi o afirmaţie care ne-ar ajuta să evităm orice influenţă din partea 
experienţelor şi convingerilor trecute? 

Abraham: Sunt puternic aşa cum sunt acum. Nu încurajăm renunţarea 
la vechile ideile, pentru că în încercarea de a scăpa de ele de fapt doar vă 
gândiţi şi mai mult la ele. Şi apoi, unele din ideile vechi merită să fie 
păstrate. Doar fiţi conştienţi de modul în care vă direcţionaţi gândurile şi 
luaţi o hotărâre care vreţi să fie plăcută. Astăzi, indiferent unde merg, 
indiferent ce fac, intenția mea dominantă este de a vedea ceea ce vreau să 
văd. Nimic nu este mai important decât să mă simt bine. 


Jerry: Deci, dacă oamenii sunt martori lucrurilor negative care sunt 
transmise prin media, sau chiar dacă ascultă problemele care le pot fi 
prezentate de către prietenii lor, cum ar putea ei să împiedice negativitatea 
să îi marcheze? 


Abraham: Enunţând că intenţia lor pe fiecare segment, este să vadă 
doar ceea ce vor să vadă. Şi apoi, chiar din cele mai negative prezentări, ei 
vor putea găsi ceva ce-ar dori să vadă. 


Este vreodată bine să enunţăm ceea ce nu dorim? 
Jerry: Este vreodată bine să enunţăm lucrurile pe care nu le dorim? 


Abraham: A enunţa ceea ce nu vă doriţi poate uneori să vă aducă la o 
imagine mai clară asupra a ceea ce vă doriți. Dar este bine să treceţi repede 
de la subiectul pe care nu vi-l doriţi la cel pe care vi-l doriţi. 


Are vreo valoare analizarea gândurilor noastre negative? 


Jerry: Abraham, vedeţi să aibă vreo valoare încercarea de a identifica 
care gând anume ne-a generat emoţii negative? 


Abraham: Poate avea valoare pentru următorul motiv: Ceea ce contează 
cel mai mult atunci când recunoaşteți gânaliţi ceva negativ este să vă opriti 
cum puteţi. Dacă în interiorul vostru se află o convingere foarte puternică, 
atunci e posibil să vedeţi cum acest gând revine iar şi iar. Şi astfel, trebuie 
să vă abateţi în permanenţă gândurile de la acel lucru negativ către altceva, 
în cazul acesta, este important să recunoaşteţi gândul care vă dă bătăi de 
cap şi să îl modificaţi aplicându-i o nouă perspectivă. Cu alte cuvinte, 
„turnaţi” acea convingere contradictorie într-o formă care să nu fie atât de 
contradictorie - şi apoi nu va mai apărea să vă bântuie. 


Şi dacă ceilalţi nu consideră că dorinţele mele sunt realiste? 

Jerry: Dacă cineva ştie ce vrem să realizăm (un lucru care este într- 
adevăr cu mult peste medie), şi acea persoană ne spune că dorinţele 
noastre „nu sunt realiste”, cum putem evita să fim influenţaţi de aceasta? 

Abraham: Puteţi evita influenţa celorlalţi gândindu-vă chiar înainte să fi 
interacţionat cu ei, la ceea ce contează pentru voi. Stabilirea intentiilor pe 
segmente poate fi de mare folos aici. Atunci când ceilalţi insistă să priviţi 
„realitatea”, vă influențează să vă prindeţi de acest loc asemenea unui 
copac. Atâta timp cât vedeţi doar ceea-ce-este, nu puteți creşte dincolo de 
asta. Dacă este să atrageți vreodată ceea ce vreţi să vedeţi, trebuie să vă 
fie permis să vedeți ceea ce vreți să vedeți. Atenţia orientată spre ceea-ce- 
este doar creează şi mai mult din ceea-ce-este. 


Cum este posibil „să obţii totul în 60 de zile”? 


Jerry: Aţi spus, în esenţă, că în 60 de zile am putea avea totul aşa cum 
vrem să fie în viaţa noastră. Cum sugeraţi să facem aceasta? 


Abraham: Mai întâi, trebuie să recunoaşteţi că tot ceea ce trăiţi acum 
este un rezultat al gândurilor pe care le-aţi avut în trecut. Acele gânduri au 
chemat, sau organizat, circumstanţele în care trăiţi acum. Şi astfel, acum, 
atunci când începeţi să vă faceţi cunoscute gândurile despre viitor şi vă 
vedeţi aşa cum vreţi să fiţi, începeţi alinierea acelor evenimente viitoare şi 
conjuncturi care să vă fie pe plac. 

Atunci când vă gândiţi la viitorul vostru - viitorul vostru care poate fi 
peste 10 ani, peste 5 ani, sau peste 60 de zile - începeţi efectiv să pre- 
clădiţi. Şi apoi, când veţi ajunge la aceste momente care au fost pre-clădite, 
şi când viitorul vostru devine prezent, realizaţi ajustajele fine, spunând: 
Aceasta este ceea ce vreau acum. Şi toate acele gânduri prin care v-aţi 
proiectat viitorul, complete până în acest moment în care intenţionaţi 
acţiunea pe care s-o realizaţi, toate se vor potrivi laolaltă pentru a vă aduce 
exact lucrul pe care doriţi să îl trăiţi acum. 

Şi astfel, este un proces simplu de a recunoaşte zi de zi că sunt mai 
multe segmente. Şi atunci când intraţi într-un nou segment, e necesar să vă 
opriţi şi să identificaţi ce anume contează cel mai mult pentru voi astfel 
încât prin Legea Atractiei să puteţi atrage aceasta spre voi. Cu cât vă gândiţi 
mai mult la ceva, cu atât mai clar devine; cu cât vă este mai limpede, cu 
atât mai multă emoție pozitivă veţi simţi şi mai multă forţă veţi atrage. Şi 
astfel, această chestiune care este stabilirea intentiilor pe segmente este 
cheia către o Creaţie rapidă şi Deliberată. 

Ne-a făcut mare plăcere să interacţionăm cu voi în ceea ce priveşte 
acest subiect. Avem multă dragoste pentru voi. 


Acum înţelegeţi 
Acum că înţelegeţi, ca să spunem aşa, regulile acestui extraordinar joc al 
Vieţii Eterne pe care îl jucaţi, urmează să aveţi o experienţă minunată, 

pentru că acum vă controlaţi în mod creator propriile experienţe în plan 
fizic. 

Acum că înţelegeţi puternica Lege a Atractiei, nu veţi mai interpreta în 
mod greşit felul în care vi se petrec lucrurile vouă sau celor pe care îi 
observați. Şi pe măsură ce practicaţi şi deveniți tot mai pricepuţi în a vă 
direcţiona gândurile către lucrurile pe care vi le doriţi, înţelegerea Științei 
Creaţiei la Voinţă vă va duce oriunde vreţi să ajungeţi. 

Segment cu segment, vă veţi pre-clădi experienţele de viaţă, trimițând 
gânduri puternice în viitor pentru a-l pregăti pentru sosirea voastră 
glorioasă. Şi fiind atenţi la modul în care vă simţiţi, veţi învăţa să vă 
orientaţi gândurile pentru a se alinia cu Ființa Voastră Interioară şi cu ceea- 
ce-sunteţi-cu-adevărat, pe măsură ce deveniți persoana care dă voie, care 
v-aţi născut să fiţi - destinaţi să aveţi o viaţă plină de împliniri şi nesfârşită 
bucurie. 

Ne-a făcut o imensă plăcere să interacţionăm cu voi. 

Şi pentru moment, am încheiat. 


Abraham 

Despre Autori 


Entuziasmaţi de claritatea şi eficienţa practică a cuvintelor transmise de 
acele fiinţe care se numesc Abraham, Esther şi Jerry Hicks au început în 
1986 să reveleze uimitoarea lor experienţă cu Abraham câtorva asociaţi 
apropiaţi. 

Recunoscând rezultatele practice obţinute de către ei şi de către acele 
persoane care au pus întrebări semnificative în ceea ce priveşte finanţele, 
sănătatea şi relaţiile - şi apoi au aplicat cu succes răspunsurile de la 
Abraham - Esther şi Jerry au luat hotărârea de a lăsa ca învăţăturile lui 
Abraham să fie disponibile unui cerc din ce în ce mai larg de căutători 
interesaţi cum să trăiască o viaţă mai bună. 

Folosind Centrul de conferinţe din San Antonio, Texas, Esther şi Jerry au 
călătorit în aproximativ 50 de oraşe pe an din 1989, prezentând Ateliere 
interactive despre Arta de a da voie acelor lideri care s-au alăturat acestui 
curent de gândire progresistă. Şi deşi peste tot în lume atenţia s-a îndreptat 
către această filozofie a Stării de bine prezentate de către gânditori şi 
educatori de vârf care în schimb, au încorporat multe din conceptele de la 
Abraham în cărţile, lecturile şi articolele lor, modul de transmitere iniţial a 
fost de la persoană la persoană - pe măsură ce ei au început să descopere 
valoarea acestei forme de spiritualitate practică în experienţele lor de viaţă. 

Abraham - un grup evident evoluat de învăţători din lumea subtilă - îşi 
prezintă perspectiva lor mai amplă prin intermediul lui Esther Hicks. Şi 
atunci când se adresează nivelului nostru de înţelegere printr-o serie de 
eseuri simple, dar pline de iubire, strălucitoare, dar totuşi uşor de înţeles, în 
scris sau vorbit - ei ne ghidează către o conexiune clară cu Fiinţa noastră 
Interioară cea plină de iubire, şi către o înălţare prin forţe proprii luate din 
Sinele nostru care este complet. 

Soții Hicks au publicat deja peste 700 de cărţi Abraham-Hicks, casete, 
CD-uri, casete video şi DVD-uri... şi ei pot fi contactaţi prin website-ul lor 
interactiv 


www.abraham-hicks.com 
sau pe adresa 

Abraham - Hicks Publications 
P.O. Box 690070 

San Antonio, TX 78269 

Cuprins 


Cuvânt înainte de Neale Donald Walsch 
Prefaţă de Jerry Hicks 


PARTEA |: CALEA NOASTRĂ CĂTRE EXPERIENŢA LUI 
ABRAHAM 


INTRODUCERE de Jerry Hicks 

+ Un curent stabil de grupuri religioase 

+ O tablă Ouija spune alfabetul 

+ Gândeşte şi devino bogat 

+ Seth vorbeşte despre Crearea Propriei Realităţi 


TEMERILE MELE AU FOST ÎNLĂTURATE de Esther Hicks 
+ Sheila este „un cana!” pentru Theo 

+ Să meditez? 

+ Ceva a început „să mă respire” 

+ Nasul meu spune alfabetul pe litere 

+ Abraham începe să dactilografieze alfabetul 

+ Cel care scrie devine cel care vorbeşte 

+ Delicioasele experienţe cu Abraham continuă 


AM O CONVERSAŢIE CU ABRAHAM de Jerry Hicks 
+ Noi (Abraham) suntem profesori 

+ Aveţi o Fiinţă Interioară 

+ Nu vrem să vă schimbăm convingerile 

+ Voi sunteţi preţioşi pentru Tot ceea ce este 


INTRODUCERE LA A TRĂI STAREA DE BINE 
+ Legile universale: Definiţie 


PARTEA A II-A: LEGEA ATRACŢIEI 


+ Legea universală a atracției. Definiţie 

+ A te gândi la ceva înseamnă a-l chema 

+ Gândurile mele au forţă magnetică 

+ Ființa mea Interioară comunică prin intermediul emoţiilor 

+ Omniprezentul meu Sistem de Ghidare Emoţională 

+ Dar dacă vreau ca lucrurile să se petreacă mai repede? 

+ Cum vreau să mă văd pe mine însumi? 

* Bine ai venit, micuţule, pe planeta Pământ 

* Este „realitatea” mea chiar atât de reală? 

+ Cum pot să îmi amplific forţa magnetică? 

+ Procesul Atelierului creativității” al lui Abraham 

+ Acum sunt în Atelierul creativității 

+ Nu toate legile sunt Legi Universale? 

+ Cum pot să folosesc cel mai bine Legea Atractiei? 

+ Pot să-mi inversez instantaneu impulsul creator? 

+ Cum poate cineva să depăşească dezamăgirea? 

+ Ce face să apară valurile de evenimente nedorite? 

+ Atenţia focalizată asupra procedurilor medicale poate să le crească 
numărul? 

+ Ar trebui să caut cauza emoţiilor mele negative? 

+ Un exemplu de construire a unui pod de la o credinţă nedorită 

+ Gândurile din visele mele creează şi ele? 

+ Trebuie să le preiau pe toate cele bune şi cele rele? 

+ Nu trebuie să mă „opun răului”? 

+ Cum aflu ce îmi doresc cu adevărat? 

+ Am vrut albastru şi galben, dar am primit verde 

+ Cum îl atrage victima pe hoţ? 

+ Am hotărât să îmi îmbunătăţesc viaţa 

+ Ce se află în spatele prejudecăţilor noastre religioase şi rasiale? 

+ „Cine se aseamănă se adună” sau „contrariile se atrag”? 

+ Cum e atunci când ceea ce era cândva bine, acum este rău? 

+ Oare totul este alcătuit din gânduri? 

+ Vreau mai multă bucurie, fericire, şi armonie 

+ Nu este egoist din partea mea să vreau mai multă bucurie? 

+ Ce este mai moral, să dai sau să primeşti? 

+ Ce s-ar întâmpla dacă toată lumea ar primi tot ceea ce îşi doreşte? 

+ Cum pot să îi ajut pe cei care suferă? 

+ Oare cheia este să fiu eu însumi un exemplu de bucurie? 

+ Pot să gândesc negativ si totuşi să mă simt pozitiv? 

+ Care ar fi câteva cuvinte pentru a amplifica starea de bine? 

+ Care este măsura succesului nostru? 


PARTEA A III-A: ŞTIINŢA DE A CREA LA VOINȚA 


+ Ştiinţa de a Crea la Voinţă: Definiţie 
+ Am chemat acest lucru gândindu-mă la el 
+ Ființa mea Interioară comunică cu mine 

+ Fiecare emoție se percepe în mod plăcut sau... neplăcut 

+ Pot să am încredere în ghidarea mea interioară 

+ Cum primesc ceea ce primesc? 

+ Sunt unicul Creator al propriilor experienţe 

+ Atrag gânduri cu care sunt în armonie din punct de vedere vibraţional 

+ Noi creăm pe măsură ce gândim şi vorbim 

* Echilibrul delicat dintre a vrea şi a îngădui 

+ Cum se simte, plăcut sau neplăcut? 

+ Un exerciţiu care ajută la a Crea la Voinţă 

+ Gândurile care evocă emoţii intense au puterea de a se concretiza mai 
repede 

+ Rezumat al procesului Creației Deliberate 

+ Atenţia orientată către ceea-ce-este deja, tinde să creeze si mai mult 
din ceea-ce-este 

+ Aprecierea unui lucru îl atrage spre mine... 

+ Vor acţiona Legile Universale daca eu nu cred în ele? 

+ Cum să fac să nu primesc ceea ce nu doresc? 

+ Această societate civilizată nu prea mai ştie ce este bucuria 

e Vreau să doresc cu mai multă pasiune 

+ Este posibil să înving credinţele contraproductive? 

+ Pot convingerile din alte vieţi să îmi afecteze viaţa actuală? 

+ Aşteptările mele negative pot afecta bunăstarea celorlalţi? 

+ Pot să anulez programările pe care mi le-au făcut alţii? 

+ Punctul meu de forţă este în prezent? 

+ Cum a apărut primul lucru negativ? 

+ Imaginaţia nu este acelaşi lucru cu vizualizarea? 

+ Răbdarea nu este o virtute? 

è Vreau să fac un salt cuantic 

+ Sunt mai greu de manifestat lucrurile măreţe? 

+ Pot dovedi aceste principii şi altora? 

+ De ce este nevoie ca cineva să demonstreze că merită? 

+ Cum se potriveşte Acţiunea, sau Munca, cu reţeta lui Abraham? 

+ Imi pre-clădesc viitoarele circumstanţe 

+ Cum ne împlineşte Universul diversele noastre dorinţe 

+ Cum se deosebeşte viaţa noastră fizică de cea subtilă? 

+ Ce împiedică concretizarea gândurilor nedorite? 

+ Nu ar trebui să vizualizez mijloacele de realizare? 

+ Sunt dorinţele mele exprimate prea în detaliu? 

+ Pot şterge gânduri trecute care nu sunt în avantajul meu? 

+ Cum poate cineva să inverseze o spirală descendentă? 

+ Cum este atunci când doi concurează pentru acelaşi trofeu? 

+ Dacă pot să-mi imaginez ceva, atunci se poate împlini 

+ Putem folosi aceste principii şi în rău? 

+ Este mai multă putere într-o creaţie de grup? 

+ Şi dacă ei nu vor ca eu să reuşesc? 
+ Cum să îmi folosesc energia impulsului pentru a creste? 


PARTEA A IV-A: ARTA DE A DA VOIE 


+ Arta de a da voie: Definiţie 

+ Nu ar trebui să mă protejez de gândurile celorlalţi? 

+ Nu suntem vulnerabili la comportamentul celorlalţi 

+ Regulile jocului vieţii 

+ Experiențele de viaţă, nu cuvintele, ne aduc cunoaşterea 

+ În loc să îmi monitorizez gândurile, sunt atent să simt 

+ A fi tolerant nu înseamnă a da voie 

+ Caut soluţii sau observ problemele? 

+ Îi înalţ pe alţii prin propriul exemplu de stare de bine 

+ Diferenţa subtilă dintre a vrea şi a avea nevoie 

+ Pot crea la voință, cu bună ştiinţă şi bucurie 

+ Trăiesc Arta de a da voie 

+ Cum pot să deosebesc ce este bine de ce este greşit? 

+ Dar atunci când observ că alţii fac greşeli? 

+ Dacă ignor ceea ce nu doresc se va manifesta ceea ce doresc? 

+ Vrem oare noi toţi să-i; dăm voie bucuriei? 

+ Şi cum e când ceilalţi au experienţe negative? 

+ Voi căuta doar ceea ce doresc 

+ O sită selectivă sau un magnet selectiv 

+ Trecutul, prezentul şi viitorul nostru, ca unul singur 

+ Trebuie să îngădui nedreptăţile la care sânt martor? 

+ Atenţia mea orientată asupra a ceea ce nu vreau, creează şi mai mult 
din ceea ce nu vreau 

+ Arta de a da voie îmi afectează sănătatea? 

+ A da voie, de la extrema sărăcie la prosperitatea financiară 

+ A da voie, relaţiile şi arta de a fi egoist 

+ Este arta de a fi egoist imorală? 

+ Faptul că ei mă dezaprobă este problema lor 

+ Dar atunci când cineva violează drepturile altcuiva? 

+ Este de ajuns din toate 

+ Are vreo valoare pierderea vieţii? 

+ Sunt punctul culminant al mai multor vieţi 

+ De ce nu îmi aduc aminte de vieţile anterioare? 

+ Şi atunci când sexualitatea devine o experienţă plină de violenţă? 

+ Care sunt aşteptările mele legate de această problemă? 

+ Îmi pre-clădesc viitorul chiar în acest moment 

+ Cum rămâne cu copilaşul nevinovat? 

+ N-ar trebui ca ceilalţi să îşi onoreze promisiunile pe care mi le-au făcut? 

+ Niciodată nu voi da greş... nici nu voi ajunge la capăt 


PARTEA A V-A: STABILIREA INTENŢIEI PENTRU FIECARE 
SEGMENT 


+ Procesul magic al Stabilirii intenţiei pentru fiecare segment 

+ Pot să îmi stabilesc intenţia de a avea succes în fiecare segment 

+ Aceste timpuri sunt cele mai bune 

+ Scopul şi valoarea procesului de a stabili intenția pentru fiecare 
segment 

+ Societatea voastră oferă mulţi stimuli pentru gândire 

+ De la Confuzie la Claritate şi apoi la Creaţia /a voință 

+ Impărțirea zilei pe segmente cu intenţii specifice 

+ Eu operez şi creez la mai multe niveluri 

+ Gândurile pe care le gândesc astăzi îmi pre-clădesc viitorul 

+ Pot să îmi pre-clădesc singur viaţa sau să trăiesc în mod „automat” 


+ Ceea ce simt, aceea atrag 

+ Ce anume îmi doresc în acest moment? 

+ Un exemplu de zi în care am stabilit intenția pe segmente 

+ Poartă la tine un carneţel pentru a stabili intențiile pe segmente 

+ Nu există niciun scop de atins? 

+ Poate fi fericirea un scop suficient de important? 

+ Cum putem să ne dăm seama de creşterea noastră? 

+ Care este măsura valabilă a succesului nostru? 

+ Poate stabilirea intenției pe segmente să grăbească manifestarea? 

+ Meditaţiile, „atelierele” şi procesele de stabilire a intenției pe segmente 

+ Cum pot să încep în mod conştient să mă simt fericit? 

+ Dar dacă cei din jurul meu sunt nefericiţi? 

+ Pot să stabilesc intenţia chiar şi când apar întreruperile neplanificate? 

+ Pot să-mi măresc timpul disponibil prin stabilirea intenției pe 
segmente? 

+ De ce nu îşi creează fiecare viaţa cu bună ştiinţă? 

+ Cât de important este pentru experienţa noastră să vrei? 

+ De ce foarte mulţi se mulţumesc cu atât de puţin? 

+ Vorbiţi-ne despre stabilirea intentiilor prioritare 

+ Cât de detaliate trebuie să fie intenţiile mele creatoare? 

+ Trebuie să-mi repet cu regularitate intenţiile pe fiecare segment? 

+ Este posibil ca acest proces de stabilire a intentiilor mele pe segmente 
să îmi împiedice reacţiile spontane? 

+ Delicatul echilibru dintre credinţă şi dorinţă 

+ Când duce la muncă stabilirea intenției pe segmente? 

+ Care este cea mai bună alegere în ceea ce priveşte acţiunea? 

+ Cât timp să aştept manifestarea concretă? 

+ Pot folosi stabilirea intenției pe segmente pentru a crea împreună cu 
altcineva? 

+ Cum pot să Îmi exprim intenţiile mai precis? 

+ Poate cineva să aibă prosperitate fără să muncească pentru aceasta? 

+ Când a început să plouă cu slujbe, a turnat cu găleata! 

+ De ce adesea adopţiile sunt urmate de graviditate? 

+ Unde se integrează competiţia în tabloul intenţiilor? 

+ Ar fi un avantaj să-mi întăresc forţa voinţei? 

+ De ce oare cele mai multe fiinţe se opresc din evoluţie? 

+ Cum să evităm influenţa vechilor convingeri şi obiceiuri? 

+ Este vreodată bine să enunţăm ceea ce nu dorim? 

+ Are vreo valoare analizarea gândurilor noastre negative? 

+ Şi dacă ceilalţi nu consideră că dorinţele mele sunt nerealiste? 

+ Cum este posibil „Să obţii totul în 60 de zile”? 

+ Acum înţelegeţi 

+ Despre autori 


aa aia 


